
CAPITOLUL I 
LA RĂSCRUCE DE VEACURI 


Poarta de pătrundere spre Europa, prin existența Imperiului Bizantin ale cărui graniţe se 
extindeau atît pe continentul nostru cît şi în Asia Mică, fusese zăvorită pentru multe seminţii estice 
atîta vreme cît împărații de la Constantinopol mai dispuneau cît de cît de armate conduse de generali 
pricepuţi în arta războiului. Dar, cu timpul, aceşti militari de carieră devin tot mai rari în Bizanţ, 
numele unui general cum fusese Narse (c. 478-568) sau rivalul său politic Belizarie (c. 504-565) 
rămâînînd doar în legendele ce vorbeau despre vremurile de glorie. Deja, pe la finele secolului al XI- 
lea, aproape întreaga Asie Mică ieşise de sub stăpînirea bizantină şi intrase în stăpînirea noilor 
pretendenți la hegemonie în sud-vestul asiatic, turcii selgiucizi (triburi turce, originare din Asia 
Centrală, conduse de către Selgiuk). Speranţele curţii imperiale constantinopolitane de a recîştiga în 
viitor posesiunile din Asia Mică, n-au prins viaţă nici după ce s-a încercat să se apeleze la ajutorul 
Europei apusene, sprijin ce se concretiza în organizarea de oşti care să lupte pentru biruinţa crucii 
asupra semilunei — expedițiile cruciaților. Ba dimpotrivă, cea de-a patra cruciadă iniţiată de către papa 
Inocenţiu al III-lea (Giovanni Lotario, conte de Segni — 1198-1216) a avut efect dezastruos asupra 
imperiului. Oastea cruciată, condusă de contele de Flandra, Balduin şi Ludovic de Blois, a ajuns, în 
urma unor abile manevre diplomatice ale dogelui Veneţiei, Eugene Dondolo, nu în Egipt, aşa cum s-a 
plănuit inițial, ci pe meleagurile bosforene, amestecîndu-se în lupta pentru tronul imperial. După ce îl 
repun, pentru scurtă vreme, pe tronul basileilor pe Isaac al II-lea Anghelos, în 12-13 aprilie 1204, 
Balduin se înscăunează împărat şi întemeiază Imperiul Latin de Răsărit. De abia în anul 1261 
împăratul de la Niceea, Mihail al VIII-lea Paleolog (1258-1261 împărat al Niceei şi 1261-1282 
împărat al Bizanțului) restaurează puterea imperială la Constantinopol. 

În tot acest timp al rivalităţii slujitorilor crucii, puterea turcilor se află într-o înceată, dar 
necontenită ascensiune. Prin venirea în zona estică a Asiei Mici a turcilor oguzi, eveniment petrecut în 
prima parte a sec. XIII-lea, pericolul asupra Imperiului bizantin se accentua. Oguzii, sub conducerea 
emirului Osman (1259-1326) personaj de la al cărui nume supuşii săi fuseseră denumiți generic 
osmanlfi sau otomani — au creat împreună cu triburile turce venite anterior în peninsula microasiatică, 
o alianţă în fruntea căreia se situa tribul Kaia. Oştile lui Osman începuseră deja să deţină supremaţia şi 
să cucerească ţinut după ţinut din teritoriul împăraţilor dinastiei Paleolog. 

Situaţia militară devenise de-a dreptul dezastruoasă pentru imperiu cînd turcii, sub emirul Orhan 
(1326-1359) reuşesc să supună întreaga Asie Mică. Fără să izbutească a cuceri Constantinopolul, 
otomanii îşi îndreaptă atenţia şi spre teritoriile bizantine de pe continentul european, urmărind astfel să 
prefacă oraşul împărătesc bizantin într-o insulă în „marea turcilor otomani”. 

Deja în timpul lui Murad I (1360-1389), care s-a proclamat sultan, titlu echivalent cu acela de 
imperator, ceea ce păruse un conflict armat microasiatic, relativ îndepărtat de Europa, mai mult o 
chestiune politico-militară a Imperiului Bizantin, începea să primească o nouă turnură internaţională. 
Devenea limpede că puterea otomană nu se limita la hărţuirea împăraţilor Constantinopolului, ci viza 
punerea în aplicare a unor cuceriri de proporții pe continentul european. 

Erau oare statele Europei în stare să înţeleagă în adevăratele-i proporţii pericolul grav ce se 
contura tot mai pregnant? 

Întîiul pas în Europa încununat cu succes de oastea otomană fusese făcut în 1356, prin cucerirea 
micii peninsule şi a principalei cetăţi a acesteia Gallipoli (actualmente Galibolu, în Turcia Europeană). 
Orientarea politică a sultanilor către continentul european, trecînd oarecum pe planul secundar al 
intereselor ţinuturile asiatice, apare şi mai vizibilă odată cu supunerea cetăţii Adrianopolu, în anul 
1362, succes militar urmat de o extraordinară măsură politico-administrativă, şi anume mutarea 
reşedinţei sultanale din oraşul microastic Bursa (Brusa), oraş ce din 1326 fusese capitala statului 
otoman, la Adrianopol, în anul 1365. Mutarea capitalei din Asia Mică în Europa, la numai trei ani 
după cucerirea Adrianopolului şi doar la 11 ani după întâia victorie militară turcească la vestul Mării 
Marmara, era un semn clar că sultanul îşi dădea perfect seama că pe continentul european nu exista o 
forţă armată care să le zădărnicească planurile de viitor, ale sale şi ale urmaşilor săi: cucerirea treptată 
a întregii Europe. şi, într-adevăr, Europa nu era în acel mijloc de veac XIV capabilă să sesizeze 
însemnătatea nefastă pentru ea a stabilirii capitalei sultanilor în Peninsula Balcanică şi nici să îşi 
unească forţa militară care să îi poată alunga pe turci înapoi, peste Marmara. Principalele regate 
europene, Franţa şi Anglia erau prinse în „Războiul de o sută de ani” (1337-1453), în cursul căreia 

armatele franceze erau înfrînte succesiv la Crecy (1346), Poitiers (1356) şi Azincourt (1415). La rîndul 
lor, Germania şi Italia, din cauza fărîmiţării excesive în zeci de stătuleţe feudale care se luptau pentru 
hegemonie, îşi iroseau forţele militare în numeroase confruntări interne. 

Nici înaltul pontif, papa, n-a reuşit să devină un punct de concentrare a forţelor militare de pe 
continetului european deoarece s-a implicat în conflicte 
cel Frumos (1285-1314), asperitățile imperialo-regalo-papale s-au acutizat, culminînd cu arestarea 
papei Bonifaciu al VIII-lea (1294—1303) în oraşul italian Anagno (1303). Iar prin mutarea silită a 
scaunului pontifical de la Roma în oraşul Avignon (între anii 1309-1376, cu o întrerupere între anii 
1367-1370) situat în sud-estul Franţei, rolul militar al papei pe continent a fost cu totul anihilat. 
Existenţa în paralel a doi deținători ai scaunului pontifical, la Roma şi Avignon a generat o serie de 
conflicte ce au dus la dezbinarea lumii catolice, fapt cu consecinţe grave pentru organizarea unei 
riposte eficiente pe care să o poată da creştinitatea „Semilunei”. 

La rîndul lor, „republicile”, ducatele şi principatele din peninsula Italică îşi duceau fiecare în 
parte propria politică. Cele mai multe dintre acestea îşi iroseau forțele militare şi financiare în 
îndelungatul conflict social-politic moştenit încă din secolul XIII, purtat între guelfi şi ghibelini 
(categorii sociale-partide — care luptau pentru supremaţia politică). Situaţia materială grea a populaţiei 
a dus la declanşarea unor mişcări de masă soldate cu lupte interne, cum a fost răscoala țărănească 
condusă de Dolcino, care a cuprins între anii 1304-1307 întreg nordul Italiei, insurecția plebei Romei, 
intrată în istorie sub numele de „Răscoala lui Cola di Rienzo” din anul 1347, la care se adaugă revolta 
lucrătorilor ţesători din Florenţa (1378) cunoscută ca „răscoala ciompilor”. 

Nici cele două puteri maritime negustoreşti „republicile” Veneţia şi Genova nu fac excepţie de 
la regula urmăririi în exclusivitate a unor interese proprii şi de moment, disputîndu-şi întîietatea în 
regatul mediteranean şi acelui din Marea Neagră. Pe măsură ce puterea sultanilor devenea tot mai 
extinsă în sud-estul Europei, ambele republici comerciale” vor fi silite la felurite concesii materiale, 
politice şi militare în favorul turcilor otomani. Mai mult chiar, Veneţia se va pune cu flota sa în slujba 
sultanilor de la care percepeau pentru respectivele servicii sume considerabile, într-atât de mult încît nu 
rareori ajuta cu navele sale la înfrîngerea unor armate creştine. 

Statul papal, Regatul Neapoleului (1282-1442) şi Ducatul de Milano (începînd cu c. 1395- 
1499) se antrenează în mărunte, dar epuizante războaie locale, secătuindu-se şi aşa modestele resurse 
financiare şi umane. 

În pofida situaţiei sale de relativă inferioritate pe plan militar, mai ales faţă de „Sfîntul Imperiu” 
şi faţă de Franţa, pontifii de la Roma au încercat să organizeze un front european antiotoman. Însă 
apelurile repetate ale papalității adresate statelor catolice în special, şi lumii creştine în general, în 
vederea declanşării unei energice şi hotărîtoare acţiuni armate care să se soldeze cu scoaterea 
otomanilor din Europa, şi implicit cu salvarea de la pieire a ceea ce mai rămăsese din Imperiul 
Bizantin nu şi-au aflat audiența necesară. Cu greutate s-a reuşit ca sub conducerea lui Sigismund I de 
Luxemburg (1387-1437, rege al Ungariei, din 1410 rege şi apoi, din 1433 împărat al Imperiului 
Roman de Națiune Germană, 1420-1437 rege al Boemiei) să se adune o oştire în stare să pornească la 
luptă împotriva sultanului Baiazid I Ildirim (1389-1402). Dar, din nefericire pentru lumea creştină, 
destul de modesta armată cruciată a fost înfrîntă în bătălia din 25 septembrie 1396, confruntare ce a 
avut loc lîngă oraşul Nicopol, Bulgaria de astăzi (la bătălie a luat parte alături de cruciații catolici şi un 
corp de oaste din Țara Românească sub comanda voievodului Mircea cel Bătrîn (1386-1418). În ciuda 
acestui eşec militar, care chiar dacă nu s-ar fi petrecut nu ar fi dus la scoaterea otomanilor din 
teritoriile ocupate intrate în imperiul sultanilor, papalitatea a fost singura autoritate politică ce şi-a dat 
seama de gravitatea pericolului otoman pentru destinul Europei. 

Imperiul romano-german se află şi el într-o situaţie dificilă întrucît coroana îi era disputată de 
mai mulți pretendenți. Tratativele diplomatice dificile şi acţiunile militare macină slabele forţe 
imperiale. Lupta pentru purpura imperială oferă marilor feudali germani prilejul întăririi puterii lor. 
Situaţia rămîne neschimbată şi după anul 1410 cînd Sigismund de Luxemburg este ales rege roman şi 
se antrenează într-o îndelungată luptă pentru investitura sa ca împărat. Nici nu poate fi vorba despre 
vreo acţiune imperială antiotomană cu atît mai mult cu cît forţele imperiale sînt angrenate în lungile 
războaie antihusite. 

Ducii Austriei încep să-şi consolideze poziţiile în estul imperiului, printr-un calculat sistem de 
alianţe politice şi matrimoniale. Căsătoria lui Albrecht de Habsburg cu Elisabeta de Luxemburg îi va 
permite acestuia să emită pretenții atît la tronul imperial cît şi la coroana Ungariei. 

Cele două mari regate ale Europei estice, Ungaria şi Polonia, cunosc în acest veac XIV evoluţii 
oarecum identice. Uniunea dinastică ungaro-polonă de pe vremea regelui Ludovic de Anjou (1370-— 

1382) se destrăma la moartea suveranului, în beneficiului celor două fete: Hedwiga şi Maria. Prima se 
căsătoreşte cu ducele lituanian Vladislav Jagello, punînd bazele lungii alianțe polono-lituaniene. Noul 
stat nu va fi prezent în lupta antiotomană decît la sfîrşitul sec. XV, pînă atunci Polonia va avea de 
înfruntat puternicul ordin teuton, pe care-l va înfrînge în urma unui şir de victorii. Între timp se vor 
produce şi mici conflicte militare cu Ungaria, pentru lichidarea vechii moşteniri angevine. 

Ungaria angevină se prezenta la mijlocul sec. XIV-lea, ca unul dintre cele la puternice state ale 
centrului şi sud-estului Europei. Domniile îndelungate ale lui Carol Robert de Anjou (1310-1342) şi 
ale fiului său, Ludovic I de Anjou (1342—1382) oferă regatului o perioadă de maximă înflorire şi mai 
ales, stabilitate. Moartea ultimului rege angevin declanşează un război civil între anii 1382-1387. 
Logodna Mariei de Anjou cu Sigismund de Luxemburg nu este privită favorabil de către nobilimea 
care doreşte un alt rege din dinastia angevină, în persoana Carol cel Mic de Durazzo. Venit în Ungaria, 
Carol va domni doar doi ani (1383-1385) şi va cădea pradă intrigilor nobiliare. Sorţii îl favorizează în 
cele din urmă pe tînărul Sigismund, fiul împăratului Karl IV de Luxemburg. Cu ajutorul forțelor 
interne din Ungaria, favorabile lui, şi a trupelor cehe ale fratelui său, Vaclav IV al Boemiei, noul 
suveran încearcă să pacifice regatul. Împotrivirea vechii nobilimi se materializează în rezistența 
armată condusă de fraţii Horvath; acesteia i se pune capăt abia în anul 1387, inaugurîndu-se una din 
cele mai lungi domnii (1387-1437). Însă nici Sigismund nu va fi scutit în timp, de revolte nobiliare 
cum a fost cea desfăşurată între anii 1401-1403. Pe plan extern, regatul Ungariei va fi confruntat cu 
numeroase probleme politice şi militare la toate frontierele, iar pretenţiile regalității apostolice ungare 
de suzeranitate asupra statelor învecinate, mai mici, vor crea inepuizabile surse de conflicte armate nu 
întotdeauna favorabile regatului sau cauzei creştine în general. Forţele sale armate se vor consuma în 
aceste conflicte sterile, în loc să acţioneze pe frontul antiotoman. 

Politica antiotomană a lui Sigismund de Luxemburg urmăreşte să impună suzeranitatea 
regatului său asupra statelor riverane Dunării de Jos, pentru realizarea vechilor planuri ale regalității 
apostolice ungare: convertirea la catolicism a popoarelor ortodoxe, asigurarea ieşirii la Marea Neagră 
şi reluarea vechiului drum comercial cu Orientul. Numeroasele ezitări ale regelui Sigismund, grefate 
pe lipsa unei orientări realiste şi pe multiplele preocupări dinastice (la 1410 este ales rege roman, la 
1419 rege a Cehiei, iar la 1433 se încoronează şi împărat romano-german) contribuie la eşecul acestei 
politici. 

La întretăierea celor două veacuri, XIV şi XV, se reliefează în cadrul regatului rolul activ al 
populaţiei româneşti. Voievodatul autonom al Transilvaniei, Maramureşul, Bihorul şi Banatul 
progresează în formele lor specifice, atît pe plan economico-social cît şi politico-militar. Situate în 
părţile sud-estice ale regatului, ţinuturile româneşti vor avea de înfruntat încă din ultimul deceniu al 
sec. XIV primejdia otomană. Participarea masivă a românilor la campaniile regale s-a concretizat prin 
diverse forme, contribuind substanţial la stăvilirea invaziei pe linia Dunării. 

Începînd cu lunile imediat următoare luptei de la Kosopolje (1385) Banatul s-a confruntat 
aproape an de an cu această primejdie. Poziţia sa de bastion strategic a însemnat şi un plus de suferință 
pentru populația românească de aici. 

Formele specifice de organizare românească — obştile săteşti, cnezatele şi districtele — se 
manifestă pregnant în zonă, deşi li se suprapune instituția feudală a comitatului. Atestarea 
documentară certă a peste 30 de districte, pe o arie geografică ce cuprinde toate formele de relief, a 
satelor cneziale şi a mai multor sute de cnezi în perioada veacurilor XIV şi XV este completată de 
apariţia unei numeroase pături de oşteni regali, remarcaţi în luptele antiotomane. Donaţiile regale 
pentru asemenea fapte apar imediat după anul 1390 şi contribuie la închegarea unor puternice familii 
cneziale, asimilate mai tîrziu nobilimii: Mîtnic, Măcicaş, Bizere, Temeşel, Duboz, Macedonia, 
Gherteniş, Marga, Racoviţa, Girleşteanu, etc. 

Asistăm acum la accentuarea procesului de diferenţiere socială a cnezilor din zonele de impact 
militar; dacă cei ce se afirmă pe plan militar sînt răsplătiți prin donaţii regale şi intră în rîndul 
nobilimii, ceilalți decad din vechile drepturi, ca urmare a ofensivei relaţiilor de producţie feudale 
sfîrşind prin a fi asimilați ţărănimii libere, apoi celei iobage. Privilegiile de care se bucură cele opt 
districte bănăţene — Caransebeş, Lugoj, Mehadia, Almaj, Ilidia, Bîrzava, Caraşova, Comeat — atestă 
persistenţa vechiului drept românesc, numit în izvoarele timpului „jus valachicum”, dar şi evoluţia lui 
spre forme clasice de manifestare. Printr-un efort militar continuu şi generos, populaţia românească 
din părţile estice şi sudice ale regatului feudal al Ungariei şi-a asigurat continuitatea în formele 
specifice de viaţă, contribuind totodată la stoparea ofensivei otomane în Europa. 

În aceste secole, Țara Românească şi Moldova îşi apără independenţa statală, înlăturînd 
pretenţiile de suzeranitate ale marilor puteri creştine din jurul lor. Dacă Moldova beneficiază de mai 

multe decenii de linişte, Ţara Românească va fi confruntată de timpuriu cu grave primejdii, la început 
din partea Ungariei şi mai apoi a turcilor otomani. Urcarea lui Mircea cel Bătrîn pe tronul Ţării 
Româneşti (1386-1418) corespunde pe plan extern cu perioada în care otomanii ajung la Dunăre şi 
încearcă să pătrundă spre centrul Europei. Dacă primele contacte sînt semnalate încă din vremea lui 
Basarab I şi Vladislav Vlaicu, perioada lui Mircea cel Bătrîn consfinţeşte începutul luptelor de apărare 
duse de poporul român împotriva primejdiei otomane în veacurile XIV-XVI. Mircea este primul domn 
român care poartă bătălii decisive pentru soarta ţării sale. Victoriile obținute pe cîmpul de luptă 
consolidează poziția internaţională a ţării, iar criza internă otomană din anii 1402—1413 îl ridică la 
rangul de arbitru a zonei balcanice. Dispariţia lui duce la deteriorarea situaţiei interne a Țării 
Româneşti, prin apariţia celor două partide boiereşti: Dăneştii şi Drăculeştii, în lupta pentru putere. 
Abia la mijlocul veacului, urmaşii lui Mircea vor reuşi să redea ţării libertarea de acţiune anterioară. 

Situaţia statelor şi a formațiunilor politice statale din Peninsula Balcanică la mijlocul sec. XIV- 
lea este deosebit de complexă, acţionînd cu mare virulență forțele centrifuge localnice. Formaţiune 
politică de tradiţie Imperiul Bizantin este confruntat în interior cu grave probleme economice şi mai 
ales sociale, iar în exterior nu poate respinge atacurile energice ale turcilor selgiucizi şi otomani. Într- 
un timp relativ scurt, aceştia vor reuşi să cucerească aproape toată partea asiatică a Bizanțului. 
Acţiunile trădătoare ale marii nobilimi bizantine limitează posibilitatea bazileilor de la Constantinopol 
de a riposta cu eficienţă. Mai mult chiar, înşişi bazileii dau dovadă de o gravă miopie politică, chemînd 
trupele beilor otomani în Europa pentru a-i ajuta la stingerea unor războaie civile sau răscoale 
populare. Mai tîrziu, în perioadele de criză ale tînărului stat otoman, basileii depun eforturi notabile 
pentru consolidarea internă a acestuia, salvîndu-l practic de la destrămare. În acest fel îşi semnează 
propria pieire. Cele şapte asedii ale Constantinopolului întreprinse în timp de către otomani, sfirşesc la 
29 mai 1453 prin cucerirea acestuia şi desfiinţarea puterii imperiale bizantine pentru totodeauna. 

În prima jumătate a secolului al XIV-lea, statele slave de pe cuprinsul Peninsulei Balcanice 
cunosc evoluţii diferite. Țaratul bulgar devine o mare putere zonală în vremea lui Alexandru, dar 
împărţirea sa la 1364 între Sisman şi Sracimir constituie una dintre cele mai mari greşeli politice ale 
timpului. Cei doi țari bulgari vor constitui o pradă uşoară pentru forțele otomane, iar Bulgaria va fi 
ştearsă de pe harta Europei, la sfîrşitul anului 1393 pentru o perioadă de jumătate de mileniu. 

Serbia lui Ştefan Duşan se întinde pînă la Marea Adriatică, Marea Egee şi culmile sudice ale 
Balcanilor, dar necurmatele lupte cu bulgarii şi bizantinii, moartea regelui şi anarhia internă contribuie 
la prăbuşirea ei. Eforturile cneazului Lazăr, pînă la 1389, continuate de fiul său Ştefan Lazarevic, pînă 
la 1426, nu pot împiedica subordonarea statului sîrb față de puterea otomană, deşi cucerirea deplină a 
Serbiei va fi consemnată abia la 1459. 

Stătuleţele greceşti, aflate sub influența Bizanțului sau a urmaşilor latinilor din 1204, nu 
formează o unitate politică şi sfîrşesc rapid sub loviturile otomane. Cnezatele şi jupînatele din 
Macedonia, Zeta şi comunităţile albaneze se află în faza constituirii unor state feudale, dar violenţa 
presiunii exercitate de către otomani le transformă în paşalicuri. După o scurtă perioadă de ocupaţie, 
poporul albanez începe lupta de eliberare, care continuă pînă spre sfîrşitul sec. al XV-lea. Formațiunile 
slave stabilite încă din sec. al VII-lea în nord-vestul Balcanilor au intrat în sfera preocupărilor Porții 
otomane odat 
gice, modului de organizare dar şi desfăşurării operaţiunilor militare. Prima luptă cu urmăriri mai 
importante se desfăşoară în anul 1371 la Cirmen (Sirf Sindrughi) şi este cîştigată de otomani, care 
întreprind în anii următori pustiitoare expediții de pradă asupra Bulgariei sud-estice, Serbiei şi 
Macedoniei. Repetate aceste incursiuni — realizate cu forţe militare neregulate — sfirşesc prin a macina 
rezistenţele creştine din zonă. Ultimele două decenii ale sec. al XIV-lea, marchează etapa acţiunilor 
militare organizate de sultanii Murad I şi Baiazid I pentru cucerirea Balcanilor. În 1382 sînt cucerite 
cetăţile Tîrnovo şi Sofia, în 1383 Seres, în 1385 se desfăşoară campania victorioasă din nord-estul 
Bulgariei şi Dobrogea. Numeroase lupte au loc în Pind, Macedonia și Albania. În acest context militar 
defavorabil creştinilor, victoria forţelor coalizate bulgaro-sîrbo-bosniece de la Pločnik, din anul 1387 
nu are practic consecinţe întrucît campania otomană din 1388, îndreptată asupra Bulgariei şi Dobrogei 
schimbă configuraţia politică a zonei. 

Ultima încercare notabilă de realizare a coeziunii creştine balcanice o constituie alianţa statelor 
amenințate de turcii otomani, la 15 iunie 1389, la Kossovopolje, în Serbia. Urcarea pe tron a sultanului 
Baiazid I coincide cu aservirea parțială a Serbiei şi începuturile campaniilor de supunere a Bulgariei. 
Pînă la 1402 despotul sîrb rămîne credincios turcilor şi abia după dispariţia lui Baiazid I revine la 
proiectele de alianță cu ţările creştine. 

Cînd otomanii ating linia Dunării şi se pregătesc s-o treacă, întîmpină rezistența dîrză a 
poporului român din arcul carpato-danubian. Pe mai bine de două secole se întinde perioada luptelor 
antiotomane ale poporului român; acestea vor fi singurele formaţiuni politice sud-est europene care-şi 
păstrează formele specifice de viaţă şi organizare statală. 

Primul ţinut românesc care suferă impactul otoman este Dobrogea, întrucît incursiunile de pradă 
ale turcilor selgiucizi din 1335, 1339-1340, conduse de Umurbeg din Aydin, şi cele de după 1347, 
conduse de emir selgiucizi şi otomani, au ales-o drept ţinta preferată. Era perioada contactelor 
întîmplătoare. După anul 1385, cînd otomanii ocupă malul bulgăresc al Dunării şi litoralul sudic al 
Mării Negre, au loc luptele decisive cu Dobrotici şi Ivanco. După dispariţia acestora, Mircea cel Bătrîn 
intervine în Dobrogea şi o alipeşte Ţării Româneşti, consolidîndu-i frontierele sud-estice. 

Conflictele sporadice ale Țării Româneşti şi Banatului cu turcii otomani datează din vremea lui 
Basarab I şi a urmaşului său, Vladislav-Vlaicu. Dacă primele incursiuni ale turcilor au avut drept scop, 
doar jaful, în cea de-a doua etapă — luptele de lîngă Vidin — otomanii acţionează ca forță de sprijin pe 
lîngă o putere creştină (pe lîngă Şişman de Tîrnovo, care luptă împotriva fratelui său Stracimir de 
Vidin). 

Lupta de la Kossovopolje marchează cea de-a treia etapă a acţiunilor otomanilor împotriva 
românilor, şi anume cucerirea liniei Dunării. De acum înainte conflictele turco-române şi turco- 
maghiaro-române intră în faza decisivă, acţiunile militare urmărind un scop politic precis. Timp de un 
secol şi jumătate, popoarele creştine de la Dunărea de jos şi cea mijlocie s-au opus cu arma în mîna 
avansării otomanilor spre centrul Europei. Prin jertfele acestor popoare, Europa a putut să-şi continue 
nestînjenită dezvoltarea istorică. 

Revenind la primele lupte dunărene, trebuie să menţionăm faptul că în luna noiembrie 1389 
trupele regale — în rîndul cărora luptau mulţi români transilvăneni şi bănăţeni — au fost concentrate în 
Banat. De aici au trecut Dunărea în Serbia, angajînd lupte cu trupe otomane şi sîrbeşti în zona 
Branicevo. Cu acest prilej sînt cucerite şi cîteva cetăţi din zonă, dar venirea iernii opreşte operaţiunile 
militare. Intensificarea acţiunilor otomane în 1390 în Serbia, Bulgaria şi Bosnia atrage după sine şi 
participarea replică a Țării Româneşti şi a Ungariei. Mircea cel Bătrîn îl ajută pe Sracimir de Vidin să 
respingă trupele turceşti ce asediau cetatea Vidin. 

Sigismund de Luxemburg, cu trupe concentrate în Banat, trece din nou Dunărea în Serbia şi 
obţine succese militare fără a reuşi să oprească înaintarea otomană. În toamnă trupele bănăţene, aflate 
sub comanda banului de Severin, luptă din nou în Serbia împotriva turcilor şi a aliatului lor, Ştefan 
Lazarević. 

În anul 1391 se desfăşoară prima incursiune otomană la nordul Dunării, sub comanda lui Firuz- 
bei, respinsă de domnul muntean Mircea cel Bătrîn. În cursul anului 1392 se desfăşoară lupte pe linia 
Dunării bănățene, în mai multe etape: primele în ianuarie-februarie şi următoarele în iunie-iulie. În 
acest interval regele traversează fluviul în ținutul Braničevo, unde se întîlneşte cu trupele conduse de 
sultanul Baiazid I. Din motive necunoscute, sultanul refuză lupta şi se retrage aşa încît acțiunile lui 
Sigismund de Luxemburg se desfăşoară aproape nestînjenite. Campania lui Baiazid I din Bulgaria 
anului 1393 duce la transformarea țaratului de Tîrnovo în provincie musulmană. În acelaşi an, sultanul 
începe acţiunea de organizare temeinică a noilor sale provincii europene, concomitent cu colonizarea 
timarioţilor anatolieni în această parte, care se va numi — pentru cinci veacuri — Rumelia. Sînt 
organizate cu acest prilej şi corpurile de armată de tipul achîngiilor şi azapilor, al căror singur cîştig 
este prada adunată din teritoriile duşmane. Bazele lor de plecare sînt stabilite în Grecia şi Bulgaria, iar 
mai tîrziu chiar pe malul sudic al Dunării. Prima acţiune creştină îndreptată împotriva acestor corpuri 
de oaste, extrem de primejdioase, este întreprinsă de Mircea cel Bătrîn în anul 1393, reuşind să 
spulbere achîngii din Karnobat (Bulgaria). 

Între anii 1391 şi 1393 Banatul este ţinta mai multor incursiuni otomane de pradă, ultima, cea 
din 1394, anunţînd reluarea ofensivei otomane pe Dunăre. Victoria trupelor muntene la Rovine 
îndepărtează pentru moment pericolul din Țara Românească, confruntată cu disensiuni interne 
generate de apariţia a două fracțiuni boiereşti. La 7 martie 1395, Mircea cel Bătrîn şi Sigismund de 
Luxemburg semnează la Braşov tratatul de alianţă între ţările lor, consemnînd în fapt încheierea 
procesului de apropiere a forțelor creştine nord-dunărene. Expediția comună din 1395 în Țara 
Românească marchează debutul acestei colaborări militare. 

O nouă incursiune otomană este înfrîntă în centrul Banatului la mijlocul lunii septembrie. Dar 
încercarea Europei de a înfrînge puterea din ce în ce mai amenințătoare a Semilunei eşuează 
lamentabil în anul 1396, pe platoul din fața cetăţii Nicopole. După această dată continuă să se 
semnaleze alte lupte în Ţara Românească şi în Banat. În acelaşi timp cad toate cetăţile bulgăreşti de pe 

Dunăre, iar ţaratul de la Vidin devine provincie otomană. Noua încercare a lui Baiazid din 1397 de a 
supune Țara Românească se izbeşte de rezistența domnului muntean. 

În acelaşi an se desfăşoară la Timişoara lucrările dietei regatului Ungariei, care stabileşte 
introducerea serviciului militar obligatoriu şi alocarea unor importante sume de bani pentru 
organizarea sistemului defensiv dunărean. Elementul de maximă însemnătate l-a constituit lărgirea 
cadrului de participare la luptele antiotomane. Popoarele sînt direct interesate în sprijinirea acestui 
efort, sporind substanţial gradul de eficacitate al trupelor regale. 

Conflictele din anii următori sînt de mai mică amploare, datorită concentrării forțelor otomane 
împotriva hanului turcoman al Persiei, Timur Lenk. Ca urmare, între anii 1398 şi 1402, asistăm doar la 
acţiuni de pradă ale beilor dunăreni, respinse în cea mai mare parte de forţele muntene şi bănăţene. 
Menţinerea alianţei dintre Țara Românească şi Ungaria asigură stabilitatea politică şi militară a zonei 
Dunării. Înfrîngerea lui Baiazid I la Ankara (1402) marchează începutul crizei politice a statului 
otoman (1402-1413). În această perioadă se fac şi primele încercări de apropiere ale Serbiei de 
Ungaria şi Țara Românească, iar acordurile încheiate cu acestea, în anii 1404 şi 1406, consolidează 
alianţa creştină dunăreană. 

Rolul politic preponderent jucat de Mircea cel Bătrîn în anii crizei politice otomane se 
materializează în sprijinirea mai multor pretendenți la tron, ca Musa sau Mustafa, concomitent cu 
susținerea mişcărilor bedreddiniste şi a celor ţărăneşti din Rumelia, domnul muntean asigurîndu-şi 
astfel rolul de arbitru al situaţiei din Europa sud-estică. Urcarea pe tron a sultanului Mahomed I 
(1413-1421) consolidează situaţia politică şi militară a statului otoman şi readuce în ofensivă forţele 
Semilunei. Prin campanii energice şi tratative diplomatice favorabile, sultanul îşi plasează forţele pe 
linia Dunării. Aflat la sfîrşitul unei lungi domnii, Mircea cel Bătrîn are de înfruntat o nouă campanie 
otomană, în urma căreia este obligat la plata unui tribut. 

Despotul sîrb Ştefan Lazarević oscilează între cele două forţe, în timp ce turcii reuşesc să-şi 
creeze solide baze de atac pînă în nord-vestul Balcanilor. Instabilitatea politică a Țării Româneşti în 
timpul lui Mihail I (1418-1420) şi a domniilor alternative ale lui Dan al II-lea şi Radu Praznaglava 
(1420-1431) este o consecinţă a luptelor dintre cele două partide boiereşti: Dăneştii şi Drăculeştii, care 
slăbesc mult capacitatea defensivă a ţării. Sînt necesare eforturi conjugate din partea lui Dan al II-lea 
şi a lui Sigismund de Luxemburg pentru a redresa situaţia. Deşi beneficiază de comandanţi pricepuți, 
regele Ungariei se vede pînă la urmă nevoit să se mulțumească cu succese minore, în comparaţie cu 
ceea ce putea să realizeze. Victoriile militare obţinute vor aparţine mai ales trupelor şi comandanților, 
şi mai puţin regelui. Înfrîngerea de la Golubac (1428) marchează eşecul politicii orientale a lui 
Sigismund de Luxemburg, care este nevoit să se limiteze, de acum înainte, la defensiva strictă pe linia 
Dunării. Doar apariţia lui lancu de Hunedoara va schimba soarta conflictelor turco-creştine de la 
Dunăre, iar victoriile sale oferind Europei linişte timp de aproape un secol. Luptele desfăşurate pe 
Dunăre în primele decenii ale secolului al XV-lea constituie prologul acestor mari încleştări. 


CAPITOLUL II 
INCEPUT DE DRUM 


Descendent al familiei de nobili Scolari, ale cărei domenii fuseseră însă pierdute de către aceştia 
în decursul timpului, Fillippo s-a născut în anul 1369, cînd în apusul Europei regele Carol al V-lea 
(1364-1380) din dinastia Valois relua ofensiva franceză împotriva Angliei. Dacă în privinţa anului 
venirii pe lume a lui Fillippo Scolari, cele menţionate de biograful său, erudit al cărui nume nu ni s-a 
transmis, sînt certe, în stabilirea locului naşterii lui Fillippo nu sînt îndeajuns de clare. Anonimul 
biograf face trimitere la localitatea Antelia!, din vecinătatea Florenței, dar spre deosebire de acesta un 
alt izvor desemnează ca loc de naştere a viitorului condontier orăşelul Tizzano. laccopo Bracciolinii? şi 
Domenico Mellini? pledează tot pentru Tizzano, ambii făcînd şi precizarea expresă că respectiva 
localitate era situată doar la şase mile distanţă de centrul de reşedinţă a Toscanei, „oraşul florilor” de 
pe rîul Arno. 

În ceea ce priveşte sorgintea, mai îndepărtată în ani, a familiei Scolari-lor, e de admis că aceasta 
a fost una din ramurile renumitei familii Buondelmonti“, al cărei membrii jucaseră rolul principal în 
luptele politico-sociale purtate de către ghibelini (seniori feudali grupaţi într-o partidă care acordă 
sprijin împăraţilor romano-germani în diferendumul acestora cu papalitatea) şi guelfi (alianţă a 
negustorilor şi meşteşugarilor în sprijinul scaunului pontifical roman). Se admite, pe temeiul 
mărturiilor documentare, ca pe la anul 1135, familia princiară De Saluzzo îşi stabileşte reşedinţa în 

cetatea florentină, deţinînd în perimetrul administrativ al acesteia mai multe terenuri agricole şi cîteva 
locuri întărite. Între acestea din urmă întîietatea o deținuse castelul Monte Buoni, fortăreaţa a cărei 
denumire se suprapune pe vechiul nume al familiei stăpînitoare, pînă într-atît încît îl înlocuieşte 
definitiv cu acela de Buondelmonti, apelativ sub care familia este consemnată în istoria florentină. 
Unitatea acestei stirpe nobiliare toscane ia sfîrşit în anul 1215, cînd se săvîrşeşte din viaţa cel mai 
reprezentativ membru al său, Buondelmonte Buondelmonti. Din motivații de ordin politic, la care e de 
adăugat, se presupune, rivalităţile generate de vizarea locului de „cap al familiei” rămas „vacant” prin 
moartea lui Buondelmonti, unii dintre urmaşii acestuia se vor orienta către partida ghibelinilor, iar alţii 
se vor alătura guelfilor. Astfel, s-au înfruntat membrii aceluiaşi neam al Buondelmonţilor, circa un 
secol şi jumătate, fiecare din cele două ramuri adverse înregistrînd succese sau suferind înfrîngeri după 
cum evoluase conflictul guelfo-ghibelin. Scollarii, cei ce îi sprijiniseră pe ghibelini, odată cu 
înfrîngerea partidei nobiliare de orientare antipapală, în anul 1267, îşi văd năruite speranţele şi în 
acelaşi timp, pierd majoritatea posesiunilor. Lucrurile s-au precipitat în anii ce au urmat, datorită 
intensificării presiunilor de ordin politic şi a sancţiunilor economice exercitate asupra partidei pro- 
germane, culminînd cu exilarea din Florenţa, în 1280, a principalilor exponenţi ghibelini aparţinînd 
familiilor Uberti şi Buondelmonti. Cei alungaţi din Florenţa s-au stabilit în Latium, într-un perimetru 
cuprins între Civitavecchia şi Roma, fiind obligaţi să vieţuiască într-un ţinut aflat sub nemijlocita 
jurisdicție a înaltului pontif care, foarte probabil, îi ţine sub o strictă supraveghere. De remarcat 
amănuntul că unul dintre cei cinci exilați aparţinători familiei Buondelmonti se numea „Scolaro di 
meser Sinibaldo”. Cu toate că biografii lui Fillippo Scolari nu fac nici o trimitere la eventualitatea că 
prin acest personaj să se fi efectuat tranziţia de la numele de Buondelmonti la cel de Scolari, 
presupunem că acel Scolaro ar fi determinat trecerea de la vechiul la noul nume. Conform obiceiului 
acelor timpuri, urmaşilor unei persoane nu li se spun 
oadă de reabilitare socială şi de reviriment economic. În anul 1355, împăratul Carol al IV-lea de 
Luxemburg (1347—1378) se adresase Signoriei florentine în sensul de a schimba atitudinea acesteia 
față de cei ce au adus cîndva servicii familiei regale. În urma înaltei intervenții împărăteşti Scolari-lor 
li s-a restituit o parte din posesiunile confiscate anterior, familia redobîndind şi un loc elevat în viața 
cetății de pe Arno. O parte dintre „Scolari” se orientează spre activități negustoreşti iar alți membri ai 
acestei familii îmbrățişează cariera militară, ambele „îndeletniciri” oferind, deopotrivă, şanse de 
sporire a avuției. Pentru cei ce „optaseră” în favorul negustoriei, comerțul oraşului Florența era 
prosper, mărfurile manufacturilor florentine avînd deosebita căutare în întregul bazin maritim 
mediteraneano-pontic€, mai cu seamă stofele şi produsele de marochinărie. Cît priveşte succesele celor 
ce se îndeletniceau cu „meseria armelor”, necurmatele neînţelegeri dintre principii italieni, adesea 
căror combatanți erau bine renumeraţi de către marii seniori. 

Unul dintre acei Scolari „militari” fusese şi tatăl lui Fillippo pe numele de botez, Stefanoj? 
Singurul reper cronologic al vieții acestuia din urmă este data morţii, anul 1406 sau 1407. Sfîrşitul şi-l 
aflase în Ungaria, în capitala acesteia la Buda, în împrejurări rămase necunoscute. Cît priveşte vîrsta 
pe care a putut să o aibă la data decesului Stefano Scolari e posibil a fi dedusă prin următorul 
raționament: Fillippo se născuse în anul 1369, ceea ce admite presupunerea ca tatăl copilului putea 
avea 19-20 ani, deci Stefano s-a născut cu puţin anterior anului 1350, iar la moarte e admisă vîrsta 
aproximativă de 55—60 de ani, Windecke, cronicarul oficial al regelui Sigismund de Luxemburg, 
spune că Fillippo era fiul unui cizmar florentină, afirmaţia pare mai degrabă o denigrare decît o 
realitate. În orice caz, Stefano, deşi nu joacă un rol politic sau militar deosebit în istoria Florenței din 
vremea sa, totuşi n-a aparţinut tagmei meşteşugarilor. 

Mama lui Filippo, pe nume Antonia, despre care se cunosc doar lucruri foarte sumare, a mai 
avut un fiu, Matteo. Pippo, apelativul care va fi cunoscut Filippo Scolari contemporanilor şi urmaşilor, 
se datoreşte în primul rînd mamei sale, dar este în acelaşi timp şi diminutivul tipic italian pentru 
prenumele de Filippo’. 

Primele noţiuni de gramatică le va dobîndi tînărul Pippo de la unul dintre preoţii angajaţi în 
acest scop de către mama sa; va fi inițiat mai apoi în matematică şi, auxiliara acesteia, contabilitatea, 
vizîndu-se implicarea tînărului Filippo într-o activitate comercială. Aceste studii le-a urmat pînă la 
vîrsta de 13 ani, cînd se poate spune că deţinea deja cunoştinţe de contabilitate, anunţîndu-se un viitor 
om de afaceri prin uşurinţa cu care opera în conturile bancare. 

Calea pe care a urmat-o Pippo între vîrsta de 13 şi 18 ani a generat destule comentarii, datorită 
lipsei de claritate a izvoarelor. Înainte de a părăsi oraşul şi casa-i natală, a lucrat cu certitudine câtva 
timp ca practicant într-una din numeroasele prăvălii sau bănci florentine. Promiţătoarele rezultate în 

domeniu explică şi intenţia familiei de a-i completa cunoştinţele şi practica în materie de negoţ şi 
operaţiuni financiare, de a-l trimite în afara Italiei. 

Cronicarul anonim afirmă că la 13 ani Pippo a fost încredinţat de către părinţi, unor negustori 
care mergeau cu mărfurile lor în Germania!. Tînărul Scolari i-ar fi cucerit pe noii săi protectori şi 
iniţiatori în meserie prin sprinteneala minţii, corectitudine şi înfăţişare, devenind ucenicul cel mai 
simpatizat. Apoi, nevoiţi să plece în Flandra, respectivii negustori l-ar fi încredinţat pe tînărul florentin 
arhiepiscopului de Trever, la care îl va găsi mai tîrziu regele Sigismund de Luxemburg. De acum 
încolo, consemnările cronicarului anonim concordă cu relatările celorlalți biografi ai lui Pippo Scolari. 

Deşi apare în scrierea unui contemporan, această călătorie în compania negustorilor este 
singulară în ansamblul mărturiilor despre primii ani ai tinereţii lui Filippo. Faptul că, după însuşi 
recunoaşterea autorului ei, cronica are lacune mari în descrierea vieţii şi faptelor lui Pippo, ne impune 
să o reconsiderăm critic. Trebuie să admitem strecurarea confuziei nu numai între Germania şi 
Ungaria, ci şi dintre arhiepiscopul de Trever (Trier) şi cel de Esztergom. Ne mai îngăduim să punem 
sub semn de întrebare şi faptul că Filippo ar fi fost la frageda vîrstă de 13 ani în momentul în care a 
început călătoria sa în afara peninsulei italice. Se pare că admiterea faptului că tînărul Scolari nu 
trecuse de 13 ani, situaţie acceptată în genere de biografii acestuia nu reprezintă în realitate decît un 
mod comod de a înfăţişa lucrurile, dar comitîndu-se o abatere de la adevăr. Argumentele care 
îndreptăţesc mărirea cu cîţiva ani a cifrei iniţiale privind vîrsta fragedă a copilului Filippo părăsind 
cetatea de pe Arno sînt sugerate de rapiditatea cu care Pippo îşi părăsise atît companionii în ale 
negustoriei cît şi pe arhiepiscopul de Esztergom, punîndu-se în slujba regelui Sigismund. Aceste 
grabnice mutații în ierarhia socială denotă o oarecare independenţă personală a personajului în cauză, 
atitudine total nefirească la un copil de numai 13 ani. E de admis, după aprecierea noastră, că o atare 
hotărîre personală a trece de la un protector la altul este potrivită unui tînăr de 17-18 ani, nicidecum 
unui nevîrstnic care nici n-a ieşit din copilărie. Cunoscîndu-se cu exactitate că trezorierul regal, frate al 
arhiepiscopului, cel care mijlocise trecerea lui Pippo în serviciile înaltului prelat, deținuse funcţia 
trezoreriatului începînd din anul 1387, părăsirea Italiei de către tînărul Scolari trebuie situată cel mai 
devreme în anul 1385. Relaţia dintre rege şi Pippo avusese loc la curtea arhiepiscopală din Esztergom, 
unde Sigismund se află pentru a obține mijloace financiare necesare echipării unei armate de cavalerie, 
destinate să apere hotarul dunărean de atacurile otomane.!! 

Contactele oştilor sultanului cu ţinuturile nord-dunărene reliefează cu pregnanţă faptul că 
primele incursiuni de pradă efectuate în Ţările Române şi în Ungaria se desfăşuraseră într-o perioadă 
cuprinsă între anii 1389 şi 1392. Regele Ungariei, Sigismund de Luxemburg, este nevoit să-şi îndrepte 
privirile spre paza liniei Dunării, mai ales că după 1389 Serbia a căzut sub otomani. Raidurile turceşti 
asupra Banatului, Voivodinei şi teritoriului panonic debutau în acest interval de timp din Bulgaria sud- 
dunăreană, traversau fluviul pe la Porţile de Fier şi prin culoarul Cerna-Timiş pătrundeau în adîncul 
ținuturilor ghiaurilor. Prezenţa regelui la Esztergom, cel mai devreme în anul 1391 şi cel mai târziu în 
anul 139417, se datorează celor două campanii, antiotomane şi antisîrbeşti, din anii 1391-1392 
desfăşurate sub comanda sa în Serbia dunăreană; acestea au relevat necesitatea creării unui corp 
permanent şi mobil de armată pe Dunăre. Într-un asemenea context, susţinem ideea prezenţei lui 
Filippo Scolari în regatul Ungariei la o vîrstă ceva mai mare de 13 ani, aşa cum am opinat mai sus. 
Acceptînd această concluzie, evenimentele ulterioare sosirii sale în Buda se desfăşoară cronologic, 
anulînd fantezia biografilor, cărora o perioadă „albă” de 5—8 ani se pare că nu le spunea nimic. 

Concret, faptele în urma cărora Filippo Scolari a ajuns în Ungaria au avut desfăşurarea de mai 
Jos: 

Apariţia în negoţul oraşului medieval Buda a florentinului Lucca della Pecchia şi implicit, a 
casei sale de comerţ, n-a fost deloc întîmplătoare: dimpotrivă, era o firească consecinţa a intensei 
influenţe a oraşelor italice asupra regatului Ungariei care reprezenta o excelentă piață de desfacere a 
produselor meşteşugăreşti din Peninsula Italiană. Reîntors în Florenţa dintr-una din călătoriile de 
afaceri din Ungaria, puternicul comerciant Lucca acceptă să îl ia cu sine pe fiul cel mai mic al familiei 
Scolari, Fillippo. Odată ajuns în centrul urban de pe Dunărea mijlocie, stimulat de situaţia financiară 
înfloritoare şi largul credit de care se bucurase compania comercială a protectorului său, Pippo depune 
un zel deosebit în noua sa meserie, dînd dovezi de reale aptitudini în rezolvarea chestiunilor de 
contabilitate. Astfel, în scurtă vreme el a ajuns omul de încredere al negustorului şi se părea a fi 
predestinat unei cariere comerciale strălucite. 

Cu ocazia încheierii unor tranzacţii legate de aprovizionarea curţi regale, trezorierul regelui 
Sigismund, Nicolae Kanizsai, (atestat documentar între anii 1388-1398), rămîne impresionat de 
calităţile tînărului şi doreşte neapărat să-l ia în slujba sa. Străduinţele pe lîngă Pecchia sfîrşesc prin a- 

l îndupleca şi, ca urmare, Pippo părăseşte colonia florentină. Însă în final, Pippo n-a intrat în slujba 
celui care îl solicitase, ci în suita arhiepiscopului de Esztergom, loan Kanizsai, fratele trezorierului. De 
atunci, de la admiterea lui Pippo în slujba înaltului cleric, timpul petrecut de junele Scolari la 
Esztergom şi apoi la Buda este în general bine cunoscut. 

Fapta în urma căreia veneticul italian îşi schimbase statutul de slujitor în acela de protejat al 
arhiepiscopului s-a petrecut pe la anul 1390. Prezentarea unei balanţe financiare negative de către 
funcţionarii cancelariei episcopale a stârnit în înaltul personaj bisericesc bănuiala că ar fi înşelat, fără 
ca el să aibă capacitatea de a dovedi prin acte necinstea subalternilor săi. În cursul unei dintre 
altercaţiile dintre arhiepiscop şi administrator, Pippo Scolari, care era ocazional de faţă la penibila 
scenă, se amestecă în discuţii şi îl acuză de rea credinţă pe diriguitorul averilor episcopale. 
Arhiepiscopul, surprins de îndrăzneala tînărului italian, îi cere acestuia să dovedească faptele de 
necinste. După o atentă verificare a conturilor reuşeşte să prezinte dovezile înşelăciunii!*; credinţa 
dovedită cu atîta competenţă îl face pe arhiepiscop să vegheze cu mai multă atenţie asupra viitorului 
acestui florentin, şi, ca urmare, Pippo devine adminstratorul domeniilor şi a veniturilor arhiepiscopale. 
Mulţumit de serviciul adus, în urma căruia îşi redresase situaţia financiară, arhiepiscopul îi 
încredinţează administrarea domeniului propriu, Simontornya, importantă cetate cu multe posesiuni în 
jur. Acest lucru aruncă o lumină nouă asupra relaţiilor dintre cei doi, întrucît cetatea era posesiunea 
comună a fraților Kanizsai; ca urmare, Pippo este direct implicat şi în administrarea proprietăţilor 
funciare ale familiei respective. 

Evident că surprinzătoarea perspicacitate a tînărului florentin, prin care acesta putuse face 
mărturia înşelăciunii pusă la cale de funcționari necinstiţi ai arhiepiscopului, îi crease lui Fillippo o 
binemeritată popularitate. O seamă de persoane din anturajul înaltului cleric se interesasesă de acest 
isteţ slujbaş, căutînd să îl cunoască personal. Nu este deloc exclusă posibilitatea ca în acea vreme să fi 
fost prezentat şi importantului senior feudal Andrei de Ozora, viitorul socru al lui Pippo Scolari, fără 
să existe indicii că ar fi putut să o cunoască şi pe Barbara, fiica marelui proprietar din Ozora. 

La Esztergom, Filippo, a avut prilejul să îl cunoască şi pe regele Sigismund — aproximativ în 
intervalul lunilor mai-iunie ale anului 1394 — pe cînd suveranul şi arhiepiscopul discutau despre 
organizarea militară a zonei!5. S-a ajuns la stabilirea unui plan de acţiune a cărui punere în aplicare 
necesită mari sume de bani ce urmau să fie repartizate, după necesităţi, diverselor compartimente ale 
armatei care se crea. Nici regele, nici arhiepiscopul, nu puteau efectua calculele în toată complexitatea 
detaliilor şi spre rezolvarea impasului în care se aflau căutau o persoană capabilă să efectueze 
asemenea operaţiuni matematice. Deşi izvoarele literare privind viaţa lui Pippo Scolari afirmă că 
acesta intrase întîmplător în atenţia arhiepiscopului Kanizsai, pe cînd tînărul italian asista la masa de 
dimineaţă a regelui, propunîndu-i lui Sigismund să îi încredinţeze lui Filippo efectuarea dificilelor 
calcule, apreciem că înaltul prelat se gîndise din vreme la credinciosul său slujbaş. E verosimil ca 
scena cu participarea lui Filippo la masa regească să fi fost pusă deliberat la cale de către Kanizsai, 
încît suveranului să i se pară alegerea florentinului o simplă întîmplare, nicidecum o acceptare a părerii 
arhiepiscopului ale cărui idei erau mai presus decît ale monarhului. Chemat în faţa lui Sigismund, 
tînărul florentin estimează cu precizie şi rapiditate, suma necesară înzestrării şi întreţinerii acestui corp 
de armată. Mai mult decît atît, Filippo reuşeşte să ofere soluţii care să scadă cheltuielile sub 
prevederile inițiale. Promptitudinea efectuării complicatelor calcule atrage nu numai laudele celor 
prezenţi, ci şi simpatia regelui. 

Dorind să aibă în juru-i oameni capabili şi loiali, Sigismund de Luxemburg îl ia în serviciul său. 
Faptul era în deplină concordanţă cu scopul regalității de a slăbi poziţiile deţinute la curte de către 
nobilimea arpadiană şi angevină, conservatoare şi retrogradă. Filippo Scolari a debutat în slujba 
regelui ca om de finanţe, a devenit apoi comitele minelor de aur şi argint ale regatului, a îndeplinit 
funcţia de comite în aproape zece comitate, remarcîndu-se în acelaşi timp ca un diplomat şi un militar 
de excepţie. Această trecere de la o funcţie la alta nu s-a făcut în detrimentul calităţii serviciilor 
prestate, deşi a deţinut în marea majoritate a cazurilor, concomitent mai multe funcții. Tocmai 
deosebita sa capacitate de a îndeplini cu succes mai multe atribuţii deodată l-a ridicat deasupra 
celorlalți curteni contemporani. 

Considerîndu-i sosirea la curtea regală în primii ani din ultima decadă a sec. al XIV-lea, 
ascensiunea sa a durat aproximativ un deceniu, dată după care Filippo devenise unul dintre principalii 
sfetnici ai regelui. Lipsesc însă consemnările privitoare la această perioadă. 

O opinie singulară apreciază data primelor contacte ale tînărului florentin cu turcii încă din anul 
1395, plasîndu-l Í 
ash afirmația ca Pippo ar fi participat la această campanie rămîne plauzibilă. 

Ancorarea lui Scolari în problemele financiare ale curţii lui Sigismund nu putea să nu-l implice 
în pregătirea şi desfăşurarea cruciadei din 1396, în care forțele Occidentului au dat penultima bătălie 
împotriva turcilor otomani. 

Avîndu-se în vedere rolul său în activităţile financiare, acela de om de finanţe — ştiută fiind 
importanța mijloacelor băneşti în organizarea oricărei campanii militare — e verosimil ca Filippo 
Scolari să fi participat la lucrările Dietei regatului din anul 1397, for politic ce a avut loc în cetatea 
Timişoarei. Dar ceea ce este pe deplin sigur”, Pippo Scolari a luat parte la intervenţia militară regală, 
din vara anului 1398, expediţie îndreptată împotriva despotului sîrb Stefan Lazarevic (1389-1427), 
vasal al turcilor otomani. 

Tot în acest timp, delimitat între a doua jumătate a anului 1397 şi primele trei-patru luni ale 
anului următor, avusese loc în viaţa lui Filippo evenimentul prin care se lega definitiv de această parte 
a Peninsulei Balcanice, şi anume căsătoria sa cu Barbara, fiica lui Andrei de Ozora. Data exactă a 
actului marital nu a putut fi stabilit, din cauza lipsei documentelor. Un jalon cronologic exista totuşi 
într-un act de danie emis la 25 mai 1398. Sigismund de Luxemburg, prin acel act de cancelarie 
donează lui Scolari şi soţiei sale 3/4 din posesiunea Ozora, în urma morţii lui Andrei!$. Cea de-a patra 
parte a feudei îi revine lui Nicolae, fiul defunctului. Apoi, la 7 iunie, acelaşi an, regele îi cere 
conventului bisericii din Szekszard să-l introducă pe „Piponis Gallici fili Stephani de Scolari de 
Florencia” în părţile posesiunilor sale!”. Aceste hrisoave de danie reprezintă cele mai vechi menţiuni 
documentare referitoare la Filippo Scolari. De la acest simplu Pippo „Galul” (italianul) fiul lui Stefano 
de Scolari pînă la epitetele cu care va fi însoţit numele său este încă o cale lungă. În data de 25 iunie 
1398, conventul anunţă introducerea lui Pippo şi a Barbarei în posesia moşiilor primite. 

Ascensiunea ierarhică a lui Filippo Scolari a continuat, la 5 noiembrie 1399 fiind amintit în 
calitate de comite a urbarariilor din Kremnica”, funcţie deţinută încă din prima parte a aceluiaşi an şi 
care îi conferă o poziţie privilegiată în cadrul administraţiei şi finanţelor regale. 

Alături de regiunea aurifero-argintiferă transilvană, munţii Slovaciei cu centru minier Kremnica 
constituise unica sursă de metale nobile din regatul Ungariei. Din aceste motive, regii iau măsuri 
drastice pentru păstrarea respectivelor zăcăminte — monopol al coroanei — aducătoare de venituri 
însemnate: încredințarea unei asemenea surse de venituri florentinului Scolari în anul 1399, confirmă 
în mod evident poziţia pe care o deținuse pe lîngă curtea regală. 

Tot din anul 1399, din ziua de 5 noiembrie datează alte două documente?! care, în afara 
menţionatei funcţii, conferă posesorului însemnate privilegii: primul confirmă dreptul de a ţine tîrg 
săptămînal la Ozora, în ziua de joi a fiecărei săptămîni, iar al doilea îi acordă dreptul sabiei — jus gladii 
— asupra supușilor care trăiau pe domeniile sale. Privilegiile de mai sus îl situează pe Scolari în rîndul 
nobilimii mijlocii, ca răsplată pentru înaltele sale servicii. 

Din anul 1400 există încă două ştiri referitoare la Filippo Scolari, ambele de natură familială”: 
Prima se referea la prezenţa lui Matteo Scolari, lîngă fratele său. Acest de-al doilea Scolari era în 
calitate de coproprietar al tuturor posesiunilor lui Filippo; cel de-al doilea act consemnează închiderea 
procesului pentru moştenire purtat între Nicolae de Ozora şi Scolari. De fapt procesul se desfăşoară 
între Barbara, fiica lui Nicolae, alta decît soția lui Scolari, şi Pippo, pentru acel „jus quartalium” — 
sfertul filial — acordat fiicelor de către legislaţia feudală. În schimbul sumei de 400 florini aur, aceasta 
renunţă la partea ei şi astfel Ozora aparţine în întregime lui Filippo, Matteo şi Barbara Scolari. 

Evenimentele militare ale anului 1400 implică aproape toate forțele armatei lui Sigismund în 
lunile ianuarie-martie în Bosnia şi Slavonia, pentru combaterea noilor incursiuni de pradă turceşti; mai 
apoi, în vară, pentru apărarea frontierelor sudice şi în iarnă, împotriva markgrafului de Moravia. Cu 
certitudine, Pippo participă la unele dintre aceste acţiuni, în fruntea luptătorilor adunaţi de pe 
domeniile sale. 

O nouă Incursiune turcească în anul 1401 este zdrobită de către Mircea cel Bătrîn (1386-1418), 
domnul "Țării Româneşti. Din acel an datează şi primele — două la număr — documente care-l arată pe 
tînărul florentin ca deţinător al uneia dintre cele mai importante funcții economice ale regatului: 
comite al camarii sarii regale. 

Primul dintre aceste docomente, emis la 21 ianuarie 1401”, în Bratislava, de regele Sigismund 
de Luxemburg şi care menţionează: ,„... relacio Piponis comitis camararum salium regalium”. Acest 
„relacio Piponis ” va însoţi de acum înainte zeci şi zeci de documente regale emise între anii 1401-— 
1426, de la cele mai simple la cele mai importante şi ample acțiuni; Pippo mediază diverse afaceri, 
procese, donaţii, etc., devenind astfel omul de încredere al regelui într-un şir întreg de probleme şi 
domenii. 

Celălalt document care-l atestă în noua sa funcţie este emis la 1 februarie” tot la Bratislava. 
Obţinem astfel o altă confirmare a faptului că proaspătul demnitar regal îşi însoţeşte suveranul aproape 
în toate călătoriile acestuia. 

Vechile nemulțumiri ale nobilimii angevine faţă de politica dusă de Sigismund de Luxemburg 
duc din nou la o serie de tulburări interne”. Ridicarea unei noi nobilimi şi a străinilor în funcţii de 
conducere precum şi politica imprudentă a regelui faţă de papa Bonifaciu al IX-lea (1389-1404) au 
îndepărtat de tron atît vechea nobilime cît şi clerul. Papa solicitase clerului din regat să ridice 
mulțimile împotriva regelui Sigismund; acest ordin se conjuga cu complotul nobilier care, în linii mari 
urmărea înlocuirea regelui Sigismund de Luxemburg cu Ladislau de Neapole, fiul lui Carol al III-lea 
cel Mic (1385-1386). Şi astfel, regatul este aruncat într-un nou război civil. Participarea lui Fillipo 
Scolari la evenimentele anilor 1401-1403 marchează etapa consolidării poziţiilor sale şi a deplinei 
afirmări. Evenimentele desfăşurate în aceşti ani se împletesc strîns cu acţiunile lui Pippo în favoarea 
lui Sigismund de Luxemburg. Cum era de aşteptat, ascensiunea rapidă a florentinului Scolari a creat 
nemulțumiri în rîndul marilor magnați autohtoni, dar intrigile acestora vizînd înlăturarea intrusului, 
deşi nu o dată au ajuns la urechile regelui, nu sînt luate în seamă. Pare foarte posibil ca Pippo să-şi fi 
creat un sistem propriu de informare, pentru a nu cădea victima adversarilor. 

La 28 aprilie 1401 forţele militare ale nobilimii răsculate se apropiau de Buda, apoi de castelul 
regal pe care pun stăpînire. Capii răscoalei intră în sala tronului unde se refugiase regele cu însoțitorii 
săi. În fruntea conjuraţilor se afla palatinul Dietrich Bebek, voievozii Transilvaniei Nicolae Csáky şi 
Nicolae Marczali, marele vistiernic Ştefan Debrâi, comitele secuilor George Csáky, arhiepiscopul de 
Esztergom, loan Kanizsai şi cel de Kalocsa loan Szepesi, episcopii Luca de Oradea, loan Laki de 
Srem, Ştefan Upor de Alba Iulia, ş.a. Intenţia lor era de a-l prinde şi detrona pe Sigismund de 
Luxemburg. În încăierarea ce se produce, datorită impulsivităţii regelui, care îl loveşte cu pumnalul pe 
primul dintre conjuraţii din imediata sa apropiere, viaţa îi este în pericol. Rezistenţa celor apropiaţi 
prelungeşte lupta salvînd în cele din urmă viaţa suveranului. Luat prizonier, Sigismund este închis în 
castelul Siklos, aparţinînd fraţilor Gara, loc în care rămîne aproape şase luni. Scapă abia în toamnă, 
cîştigîndu-i de partea sa pe cei doi fraţi. Scolari, care se lupta cu arma în mînă alături de Sigismund, 
este salvat datorită protecţiei oferite de fostul său stăpîn, arhiepiscopul de Esztergom. Rămîne cîteva 
luni prizonier pe domeniile acestuia, apoi se reîntoarce la Ozora, unde pregăteşte trupe în sprijinul 
regelui Sigismund, detronat. 

leşit din captivitate, Sigismund pleacă la sfîrşitul lunii august 1401 în Stiria, pe domeniile 
familiei Cilli. Mai apoi, se îndreaptă spre Cehia, unde spera în ajutorul fratelui să, regele Wenzel 
(Vaclav al IV-lea al Cehiei) (1378-1419). În vara anului 1402 Sigismund se logodeşte cu Barbara de 
Cilli, cîştigînd importantul sprijin al magnatului, iar o lună mai tîrziu, în august 1402, încheie un acord 
cu cei trei arhiduci austrieci: Albrecht, Wilhelm şi Ernst privitor la succesiunea la tronul Ungariei. Cu 
ajutoare cehe, austriece şi cele oferite de Cilli, poate reîncepe lupta pentru tronul regal. Pe tot 
parcursul anului 1402 şi parţial 1403, luptă împotriva markgrafului morav, Jöbst. 

La recomandarea curții papale, Angelo Acciaiuoli, legatul apostolic pentru regatele Ungariei, 
Poloniei, Cehiei şi pentru Țara Românească, se menţine de partea răsculaților, întărind astfel starea de 
confuzie din regat. Candidatura lui Ladislau de Neapole la tron este sprijinită şi de papalitate. În luna 
ianuarie 1403, conducătorii răscoalei se adună la Oradea, în catedrala romano-catolică şi jură pe 
mormîntul regelui Ladislau cel Sfint să-l înscăuneze ca rege al Ungariei pe Ladislau de Neapole. 
Delegaţiile nobiliare sosite din Italia îi cer acestuia să debarce în Dalmația, pentru a le impulsiona 
lupta. Pe de altă parte, lipsa prelungită din ţară a lui Sigismund de Luxemburg favorizează această 
stare de lucruri. 

Planurile operaţionale ale rebelilor prevăd acţiuni combinate ale trupelor comandate pe Dunăre 
de Kanizsai şi Banffy, în sud-vest de Bebek şi Debrâi, iar în Transilvania şi Banat de Csáky şi 
Marczali. Evenimentele decisive sînt declanşate în primăvara anului 1403, atunci cînd Sigismund de 
Luxemburg, speriat de amploarea pregătirilor militare adverse, încheie armistițiu cu magnatul morav şi 
se întoarce spre Ungaria. De partea sa acţionează Nicolae şi loan Gara, Hermann Cilli, Stibor de 
Stiboricz, Petru Pereny, Filippo Scolari şi alţii. 

Într-o perioadă cuprinsă între cea de-a doua jumătate a anului 1402 şi primăvara anului 1403, 
Scolari răscoală comitatele vestice ale Ungariei, înlătură partida adversă şi pregăteşte contigente 
armate credincioase lui Sigismund. Cu o trupă de circa şase sute de călăreţi, el reuşeşte în primăvara 
lui 1403 să elibereze cîteva cetăţi şi oraşe importante din aceste comitate. Creşterea continuă a 
numărului oştenilor îi permite să întreprindă acţiuni decisive în comitatele din împrejurimi, cea mai 
cunoscută fiind cucerirea cetăţii Veszprém din mîna arhiepiscopului de aici”. În urma victoriilor sale 

şi ale celorlalți partizani ai lui Sigismund de Luxemburg, comitatele dintre Dunăre, Balaton şi Austria 
au trecut de partea suveranului legitim. 

Cert este faptul că Pippo continuă să-şi însoţească suveranul şi după încheierea acţiunilor 
militare, chiar şi la Viena, capitala ducatului de Austria, cu ai căror arhiduci, Sigismund se va înrudi. 

La 9 iulie 1403 Ladislau de Neapole debarcă la Zara (Zadar) pe litoralul dalmaţian al Adriaticii, 
sprijinit de trupele italiene, fiind întîmpinat atît de către nobilii locali cît şi de cei trimişi de răsculații 
din Ungaria. S-a încoronat la Split (Spalato) ca rege al Ungariei în ziua de 5 august al aceluiaşi an. Îşi 
trimite trupele prin Dalmația şi Bosnia spre Buda, dar el rămîne pe loc, neuitînd păţania tatălui său, 
Carol ce Mic de Durazzo, care s-a aventurat pînă în capitală, unde a domnit doar doi ani, sfîrşind prin 
a fi asasinat. 

Trupele fidele lui Sigismund, grupate în partea nordică a regatului au fost puse sub comanda lui 
Nicolae Gara şi obțin cîteva victorii. Recuceresc, printre altele, oraşele Komarom, Szekesfehervâr, 
Visegrad, revin chiar la Buda şi înaintează spre sud-vest, unde se aflau oştile adverse. Scolari a 
participat la aceste bătălii, atît în centrul regatului cît şi în Bosnia şi în Croaţia, pînă către sfîrşitul 
anului 1403. 

Biografii lui Filippo Scolari consemnează rolul decisiv al florentinului exagerînd fireşte; în 
fruntea armatei regale se îndreaptă împotriva trupelor napolitane comandate de senesalul de Neapole, 
care chipurile, aflînd această veste, nu a îndrăznit să primească luptă”. Aceleaşi surse cronicăreşti 
menţionează cruzimea de care dau dovadă trupele regale faţă de rebeli, precum şi încercările acestora 
de a obţine iertarea lui Sigismund prin intermediul lui Pippo, a cărui influenţă asupra suveranului era 
binecunoscută. În fapt, Pippo era doar unul dintre comandaţi coptat în statul major al acestei armate; 
comanda suprema aparţinea însă lui Nicolae Gara. Uneori, Pippo a putut acţiona şi independent, pe 
perioade mai scurte sau mai lungi. 

Înfrîngerea nobililor răsculați pe majoritatea cîmpurilor de bătălie, nefiind decisivă, îl determină 
pe Sigismund de Luxemburg să recurgă la diplomaţie, emiţind la 8 octombrie 1403, decretul de 
amnistie generală. Un rol important în adoptarea acestei decizii pare să-i fi revenit lui Pippo, a cărui 
intervenţie în favoarea iertării celor răsculați e certă: greu de spus însă dacă a fost rugat de către 
aceştia sau a acţionat conform previziunilor sale politice, speculînd momentul dat. Oricum, deşi bătuţi, 
răsculații continuă luptele aproape încă un an în Dalmația şi Croaţia, unde forţele napolitane 
beneficiază de sprijinul unei mari părţi din nobilimea localnică. 

În ţinuturile româneşti, în Transilvania şi Banat, forţele locale s-au împărţit şi ele în tabere 
opuse. Voievozii Transilvaniei, Nicolae Marczali şi Nicolae Csáky, au trecut de partea suveranului 
încoronat la Split. Ori, cei doi fiind, pînă la anul 1402 şi comiţi de Timiş, este normal ca şi în Banat să 
întîlnim aceleaşi manifestări ostile lui Sigismund. În plus, acţiunea lor urmărea slăbirea legăturilor 
dintre Transilvania şi coroană, în vederea redobîndirii independenţei sau măcar a largii autonomii a 
voievodului Ladislau. Prezenţa celor doi voievozi în preajma Timişoarei, în primăvara anului 1403, 
trebuie pusă în legătură cu declanşarea luptelor pe întreg cuprinsul regatului. Dintre bănăţenii trecuţi 
de parte 
războiului civil. S-au păstrat cîteva documente emise de rege prin acelaşi „relacio Piponis” care-i 
certifica atît prezenţa cît şi importanţa acţiunilor din acele luni. Între 26 octombrie oi 8 noiembrie 
amîndoi sînt la Székesfehérvár, atestaşi ca atare de 14 documente”, prin care răsplătesc diverşi 
participanţi la luptele din vară şi rezolvă probleme economice, financiare, politice chiar, generate de 
revenirea la normal a regatului. Pentru Filippo şi fratele său urmau vremuri bune, suveranul 
răsplătindu-le fidelitatea. 

La 8 noiembrie Sigismund donează lui Filippo şi lui Matteo Scolari posesiunile Szokol şi 
Endred, din comitatul Tolna, pentru merite față de persoana regală“, faptele concrete vor fi amintite în 
cuprinsul unor documente ceva mai tîrziu şi ele definesc rolul benefic al celor doi fraţi. Sigismund de 
Luxemburg recunoaşte serviciile credincioase prestate de Pippo în acest timp, în care aproape toţi 
magnații şi preoţii localnici au trecut de partea lui Ladislau de Neapole. Actele de cancelarie reliefează 
fidelitatea nestrămutată a lui Scolari, care a rămas pe lîngă Sigismund şi l-a susţinut cu toate 
mijloacele sale materiale şi umane. Dintre acţiuni, regele menţionează cucerirea şi menţinerea cetăţii 
Veszprem — un timp îndelungat — pe seama sa şi înlăturarea tuturor încercărilor de a o recuceri; Pippo 
participă alături de slujitorii săi la pacificarea mai multor comitate răzvrătite, pe care le aduce de 
partea suveranului legitim. Sfaturile înțelepte ale lui Scolari au fost bine primite de către rege, inclusiv 
mediaţia acestuia pentru amnistia generală. Toate aceste detalii constituiesc mărturia directă a rolului 
diplomatic jucat de Pippo în aplanarea conflictului dintre cele două tabere, întotdeauna însă în 
favoarea suveranului său. 


14 HATEGAN - SCOLARI 


Drept răsplată pentru devotamentul său poate fi interpretată şi participarea lui Filippo Scolari la 
lucrările dietei regale desfăşurate în februarie 1404 la Buda, loc şi timp în care Sigismund de 
Luxemburg confirmă amnistia anunţată în octombrie anul trecut, ca primă măsură pentru consolidarea 
situaţiei regatului. Confruntat din nou cu primejdii externe, suveranul caută, de asemenea, înlăturarea 
conflinctului cu Moravia, generat de pretenţii teritoriale şi de hegemonie, precum şi oprirea noilor 
incursiuni de pradă ale turcilor otomani. La rezolvarea ambelor probleme participă cu succes şi Filippo 
Scolari, care intrase acum în perioada deplinei sale maturităţi şi ascensiuni sociale. Prin acordarea, 
probabil pe la finele anului 1404, a titlului de „comite de Timiş” viaţa acestui controversat personaj, 
originar din Florenţa, se va lega şi mai strîns de ţinutul bănăţean. 


NOTE CAPITOLUL AL II-LEA 

! Cronicarul anonim, La vita di meser Filippo Scolari, în A.S.1., p. 151. Polidori, editorul acestei 
cronici o considera a fi scrisă în deceniul al IV-lea al sec. al XV-lea, pe baza informaţiilor din 
curpinsul ei care arată că Sigismund de Luxemburg trăia încă la data scrierii cronicii; cf. Filippo 
Polidori, Due vite di Filippo Scolari, în A.S.I., p. 119-127. 

2 Jacopo Bracciolini, Vita di Messer Fillippo Scolari citadino fiorentino per sopranome 
chiamato Spano, composta e fata da Jacopo di messer Poggio, e di latina in fiorentina tradotta da 
Bastiano Fortini, in A. S.I., p. 163-184. 

3 Domenico Mellini, Vita di Filippo Scolari volgaramente chiamato Pippo Spano, Firenze, 
1570; p. 12; Idem, Appendice alla vita di Filippo Scolari Firenze, 1606. 

+ Afirmaţie întîlnită la Jacopo Bracciolini, op. cit., p. 163; Domenico Mellini, op. cit., p. 11—12; 
Wenczel Gusztáv, Ozorai Pipó, magyar történelmi jellemrajz Zsigmond király korából, Pesta, 1863, p. 
7; G. Canestrini, Discorso sopra alcune relazioni della Republica Fiorentina col Re d’Ungheria e con 
Filippo Scolari, in A.S.I., p. 185-215. 

5G. Canestrini, op. cit., p. 186. Curzio Ugurgieri della Berardegna, Avventuriei alla conquista di 
feudi e di corone (1356-1429), parte seconda: Filippo degli Scolari fiorentino, detto Pippo Spano, 
condottiero, statista, pioniere della cultura rinascimentale in Ungheria, Florenţa, 1963, p. 119-245; la 
pag. 119 aduce următoarele completări: în jurul anului 1080 o ramură a familiei Buondelmonti începe 
să poarte numele de Scolari, în 1150 apare un Scolajo şi în 1250 un altul. G. Canestrini, op. cit., p. 185 
indică la 1280 un Scolaro di messer Sinibaldo care este contemporan deci cu cel din 1250 amintit de 
Curzio Ugurgieri; nu ştim dacă cei doi sînt o singură persoană sau două persoane complet diferite. În 
cazul în care este vorba despre o singură persoană atunci arborele genealogic al familiei poate fi 
completat cu încă 3—4 generații. 

Ținem să mulţumim pe această cale dr. Enrico Stumpo de la Archivio di Stato din Milano, prin 
a cărui amabilitate şi colegialitate am avut posibilitatea de a consulta lucrarea lui Curzio Ugurgieri, de 
un real folos în problemele italiene ale vieții şi activității lui Filippo Scolari. 

* Poziţie explicată pe larg de G. Canestrini, op. cit., p. 187-192 şi Curzio Ugurgieri, op. cit., p. 
123. 

7 Probabil văr cu Lippi şi Nardo, nepoţii acelui Giovanni; este însă sigur descendentul acelui 
Scolajo (Scolari) din anul 1267. Detalii vezi la cap. III. 

8 Eberhard Windecke, Denkwiirdigkeiten zur Geschichte des Zeitalters Sigmunds, ediţie de W. 
Altmann, Berlin, 1895, cap. XXVII; o altă ediţie Historia vitae imperatoris Sigismundi, ediţie von 
Hagen, Leipzig, 1886. 

” Primul care-l amintește astfel este cronicarul anonim, op. cit., p. 151. Agostino Sagredo, Nota 
apologetica intorno a Pippo Spano, în A.S.I., p. 129-130 menţionează ca Pipo (Pipus) este nume de 
origine latină. Tot el constată derivarea lui Pipo (sau Pippo) din Flilppo. Sub numele de Pipo de Ozora 
Themesiensis et Camararum salium regalium Comes va apare Filippo Scolari în documentele oficiale 
ale regatului. În istoriografia maghiară este cunoscut drept Ozorai Pipo (Pipo de Ozora), iar în cea 
italiană, română şi sîrbă drept Pipo sau Pippo Spano. Pentru lucrarea de față am adoptat termenul de 
Pippo, considerînd că respectă corect derivaţia din cuvîntul Filippo. 

10 Cronicarul anonim, op. cit., p. 152; Curzio Ugurgieri, op. cit., p. 124 soluţionează dilema în 
modul cel mai simplu: le unifică şi astfel în drumul sau spre Ungaria, Lucca della Pecchia face 
împreună cu Pippo o scurtă escală în Germania. Rezolvarea este destul de facilă şi nu poate servi 
scopului propus. 

!! Jacopo Bracciolini, op. cit., p. 165 şi Domenico Mellini, op. cit., p. 16 

12 Ráth Károly, A magyar királyok hadjáratai, utazási és tartózkodási helyei, Györ, 1861, p. 96; 
completarea lucrării publicată la Györ în 1866 sub titlul A magyar királyok és Erdélyi fejedelmek 

hadjărati, utazási és tartózkodási helyei; vom cita în continuarea doar p. 96/89, prima cifră 
reprezentînd pagina ediţiei din 1861, iar următoarea a celei din 1866. 

Idem, p. 99/92. 
5 Jacopo Bracciolini, op. cit., p. 164; Domenico Mellini, op. cit., p. 14. 
+ Cronicatul anonim, op. cit., p. 152-153. 
` Jacopo Bracciolini, op. cit., p. 165; Domenico Mellini, op. cit., p. 16; Curzio Ugurcieri, op. 
cit., p. 142 susţine că momentul s-a produs în 1389. 
* Curzio Ugurgieri, op. cit., p. 146. 
7 Stanoje Stanojevic, Pipo Spano. Prilog srpskog istorij pocetkom XV veka Belgrad, 1901, p. 6 
considera că luptele s-au desfăşurat între anii 1397-1398, Râth K., op. cit., p. 103/96 indică 
participarea trupelor regale la aceste lupte în intervalul lunilor iunie-august 1398. 
8 Wenczel G., Okmânytăr, Ozorai Pip történetéhez, în Történeti Tár, Budapesta, 1884, p. 5-6, 
ceea ce Înseamnă că Andrei de Ozora a murit înainte de anul 1398. 
” Ibidem. 

% Idem, p. 6-7. 

2! Idem, p.7. 

2 Idem, p. 9. 

23 Mâlyusz Elemér, Zsigmondkori okleveltăr, vol. II/1, Budapesta, 1958, p. 98, doc. nr. 831. 

* Idem, p. 101-102, doc. nr. 805, pentru detalii vezi cap. VII. 

25 Pentru cadrul general al războiului civil Homan Bîlint, Gli Algioini di Napoli in Ungheria, 
Roma, 1938; Schönherr Gyula, Nápolyi László tronkăvetelesenek külföldi vonatkozásai, in E T T K, 
vol. XVII, fasc. 4, Budapesta, 1889; G. Cutulo, Durazzói László nápolyi király, in Századok, 
Budapesta, 1923; pentru participarea transilvanenilor vezi şi Konrad G. Gündisch, Siebenbürgen und 
der Aufruhr von 1403 gegen Sigismund von Luxemburg, in R R H, tome XV, no. 3, Bucureşti, 1976, p. 
399—420. 

% Jacopo Bracciolini, op. cit., p. 168; Domenico Mellini, op. cit., p. 25 Curzio Ugurgieri, op. 
cit, p. 160 aminteşte lupta pe rîul Raab cîştigată şi ea de trupele comandate de Pippo, care devine 
astfel un comandant experimentat. 

27 Jacopo Bracciolini, op. cit., p. 168; Domenico Mellini, op. cit.,, p. 25. 

28 Ortvay, op. cit.,, p. 331; idem, p. 334, localitatea se afla în comitatul Cenad; Pesty, Krassó, 
III, p. 242-244. 

2 Mályusz Elemér, op. cit., II/1, p. 312-317 

30 Wenczel G., Okmánytár, p. 10. 


CAPITOLUL III 
COMITELE DE TIMIŞ 


Reconstituirea poziției politice interne a lui Sigismund de Luxemburg s-a produs într-un 
moment în care Peninsula Balcanică se află oarecum eliberată de presiunea armată a turcilor otomani, 
ştiut fiind că sultanul Baiazid I Ildirim (Fulgerul) (1389-1402) angajase grosul oştirilor sale în 
războiul din Asia, purtat împotriva mongolilor în fruntea cărora se află hanul Timur Lenk (Tamerlan) 
(1370-1405). Cu toate că în bătălia de la Angora (Ankara), din data de 22 iulie 1402 sultanul infrant 
rămîne captiv al învingătorului Timur, în Rumeli hisar (partea europeană romană = rumeli a imperiului 
otoman) au rămas suficiente trupe turceşti. Fără o autoritate supremă, paşalele şi beii din aria balcanică 
instauraseră în sudul Dunării o politică militară a bunului lor plac, dedîndu-se la felurite incursiuni de 
pradă îndreptate asupra ținuturilor locuite de „ghiauri” (necredincioşi). Sînt frecvente mai ales 
pătrunderea trupelor de achingii (formaţii de călăreţi a căror existenţă era asigurată din prada de 
război), ale căror raiduri pustiau ţinuturi întregi. O asemenea pătrundere cu scopuri de jaf şi luare de 
robi creştini le fusese facilitată turcilor otomani de tulburările armate declanşate în vederea înlocuirii 
de pe tron a lui Sigismund de Luxemburg cu Ladislau de Neapole. În această situaţie politică-militară 
confuză, pe la finele verii anului 1403, trupe turceşti devastaseră Bosnia. Regele Sigismund de 
Luxemburg nu poate antrena în lupte armata sa, dar formează totuşi o aripă de contraatac a cărei 
comandă o încredințează lui Pippo Scolari!. Acesta se implică în urmărirea scingiilor, care s-au retras 
din Bosnia pierzînd cîteva bătălii locale. Este pentru prima oară cînd lui Pippo Scolari i s-a încredinţat 
comanda unor forţe militare antrenate într-un conflict militar antiotoman. Victoria obţinută, chiar dacă 
nu s-a soldat decît cu alungarea trupelor turce dincolo de hotarul Bosniei, fără a fi urmată de eliberări 
de teritorii creştine aflate sub stăpînirea otomană, îi aduce lui Scolari titulatura de „cavaler aurat” 

precum şi încredințarea misiunii de a păzi hotarul de regatului spre Serbia şi zona Dunării”. Legăturile 
stabilite cu despotul sîrb Lazarevic nu pot fi amicale, în ciuda unor afirmaţii, întrucît acesta participă, 
alături de turci, la expediţia din Bosnia. Între anii 1389 şi 1403 Stefan Lazarević a acţionat ca un aliat 
fidel al turcilor, influenţind sfîrşitul bătăliei de la Nicopole (1396). În plus, pretenţiile de suzeranitate 
ale Ungariei au menţinut Serbia departe de o alianţă cu aceasta. Abia în situaţia tulbure creată în 
teritoriile otomane după dispariţia lui Baiazid I, Serbia găseşte prilejul realipirii la tabăra creştină. 
Respingerea trupelor turceşti l-a făcut pe Lazarević să vadă cu claritate întărirea puterii lui Sigismund 
şi să înceapă demersurile în vederea apropierii de Ungaria. Afirmația unor istorici sîrbi, potrivit căreia 
acest fapt s-ar fi petrecut în anul 1403, nu poate fi acceptată decît eventual pentru ultimele luni ale 
anului”. Este o certitudine participarea lui Filippo Scolari la tratativele dintre cele două ţări, 
desfăşurate în iarna 1403—1404, precum şi rolul sau de mediator în depăşirea punctelor divergente”. 
După cîțiva ani de incertitudini, primăvara anului 1404 este fructoasă pentru Sigismund de 
Luxemburg: Serbia acceptă vasalitatea, iar exemplu acesteia a fost urmat şi de regele Ostoja al 
Bosniei; acesta va fi însă înlăturat de Hervoje, ducele de Split (Spalato) care-l înscăunează pe Stefan 
Tvrtko I (1353—1391) cel ce se încoronase în anul 1377 rege al Bosniei şi Serbiei. 

Aceeaşi perioadă de timp s-a caracterizat printr-o serie de atacuri comune asupra Serbiei, 
Bosniei, Țării Româneşti şi Ungariei, incursiuni pe care Sigismund le detaliază într-o scrisoare 
adresată regelui F 
t devastate şi regiuni dintre Sava şi Drava, cunoscută sub denumirea de Srem (sau Sirmium). 
Contraatacurile susţinute ale trupelor regale determină grăbirea retragerii otomanilor. În momentul 
declanşării atacurilor turceşti, despotul Serbiei, Stefan Lazarevic, era deja vasal Ungariei (primind în 
1403 Belgradul) şi participă la lupte în această calitate; astfel trebuie înţeles şi afirmaţiile istoricilor 
sîrbi citați mai înainte. 

Filippo Scolari este prezent la bătăliile din primăvara anului 1404 în rîndul trupelor regale. Dacă 
a luat parte la campania din Ţara Românească sau numai la luptele din sudul Ungariei nu putem şti 
datorită laconismului izvoarelor literare. 

Pe parcursul acestei perioade de război a anului 1403 nu apare cu titlul de comite de Timiş, 
documentele certificînd alţi titulari ai funcţiei”. 

Mărturiile nu prea exacte ale biografilor, situează desemnarea sa în funcţia de comite de Timiş 
în două momente diferite şi distanţate în timp unul de celălalt. Primul dintre izvoarele citate face 
trimitere la momentul reîntoarcerii regelui Sigismund spre Ungaria, în vara anului 14037. În cursul 
acestui drum, cu prilejul unui popas la Viena, regele l-ar fi chemat la sine pe Pippo şi i-ar fi dăruit 
castelul Timişorii precum şi numele de Spano(Ispan), adică de comite al acestui ţinut. Faptul relatat 
este imposibil să fi fost real, pentru că la acea dată sînt atestaţi alți deținători ai respectivei funcţii, şi 
mai mult, în intervalul de timp vizat nu este amintită prin nici o mărturie scrisă prezenţa lui Sigismund 
de Luxemburg la Viena. 

Cel de-al doilea moment invocat pentru această pretinsă numire urmează bătăliei victorioare 
împotriva turcilor din toamna anului 1403, sau din primăvara anului 14045, regele încredinţîndu-i şi 
paza hotarelor dunărene. Această pază putea fi îndeplinită doar avînd în subordine comitatele 
bănăţene; întrepătrunderea misiunilor amintite este vizibilă şi ca urmare ele trebuie încredințate 
împreună unui singur om. Dar acest moment nu este nicidecum cel amintit pînă acum. 

Filippo Scolari participă din vară pînă în toamnă (1404) la campania moravă a regelui. Prin 
mijlocirea sa regele răsplăteşte la 12 august 1404 cu posesiuni pe unul dintre credincioşi săi; nici aici 
Pippo nu este atestat cu funcţia de comite de Timiş. 

lată însă că la 12 noiembrie 1404 apare ca vicecomite de Timiş George Parvus (cel Mic), care 
nu deținuse pînă acum această funcție; ea trebuie deci pusă în directă legătură cu schimbarea 
comitelui. În acest context, numirea lui Filippo Scolari trebuie situată în intervalul septembrie- 
noiembrie 1404, după terminarea campaniei morave. Motivele care au determinat alegerea sa trebuie 
căutată în accentuarea presiunii otomane pe Dunăre şi în necesitatea unirii tuturor forţelor creştine din 
zonă pentru respingerea acestora. Bazîndu-se pe certele calități militare şi diplomatice dovedite de 
Scolari ca şi pe fidelitatea recunoscută a acestuia faţă de rege, Sigismund de Luxemburg îi 
încredinţează noua funcţie. Dacă în privinţa datei numirii în scaunul de comite există două prezumțţii, 
în legătură cu noua sa funcţie nu se cunosc aproape deloc atribuţiile proaspătului comite din acel sfirşit 
de an 1404. Documentele nu atestă dacă a fost doar comite de Timiş sau a îndeplinit încă de la data 
numirii şi funcţia de comite în celelalte comitate bănăţene. Ştiut fiind faptul că Scolari a avut sub 
control linia Dunării pe traseul cuprins între Belgrad şi Severin, pare firesc ca autoritatea să-i fi fost 
extinsă asupra Cuvinului, Caraşului şi Timişului. Dacă mai precizăm că este în mod repetat atestat în 

documente drept comite de Cuvin, Caraş, Cenad, Arad, etc., considerăm anul 1404 ca debut în funcția 
de comite al întregului Banat. 

Cel mai vechi act de cancelarie în care Scolari apare în noua sa calitatea comitatensă datează de 
la îngemănarea anilor 1404-1405 şi se referă la reconfirmarea dreptului său de judecată asupra 
răufăcătorilor prinşi pe posesiunile sale!!, este o urmare directă a ordonanţei regale referitoare la 
reînoirea tuturor privilegiilor din cuprinsul regatului ca urmare a pierderii vechilor sigilii. Alături de 
alți nobili, Pippo se prezintă în faţa regelui la sfîrşitul lunii decembrie 1404 şi obţine reconfirmarea 
unor vechi privilegii. Acesta este deci primul document cunoscut care-l atestă pe Filippo drept mare 
diriguitor al Banatului, funcţie în care se distinge prin şirul luptelor purtate cu turcii otomani. 

Cronologia intervențiilor militare sub comanda lui Filippo Scolari împotriva otomanilor în 
calitatea sa de comite de Timiş nu poate oferi indicii certe asupra numărului real al conflictelor. 
Autorii indică între 18 şi 24 lupte!?, însă doar zece dintre acestea pot fi precizate în timp. Sîntem în 
faţa unei situaţii, generale de fapt, pentru această perioadă de început a conflictelor militare între turcii 
otomani şi popoarele nord-dunărene, în care doar analiza atentă a ştirilor ajunse pînă la noi şi 
coroborarea lor cu unele amănunte izolate mai poate să lumineze unele aspecte. 

Unul dintre izvoarele literare se referă la întîia campanie antiotomană condusă de către noul 
comite de Timiş, aceea din anul 1405. Intervenţia militară bănăţeană fusese în bună parte determinată 
de situaţia confuză creată în sudul Dunării de o ridicare la luptă a bulgarilor, în anul anterior, (1404), 
răscoala condusă de către Constantin şi Frujin, mişcare ce cuprinse zona Provadiei. Totodată, Imperiul 
Otoman nu îşi revenise pe deplin după dispariţia lui Baiazid I, mai mulţi urmaşi disputîndu-şi tronul 
sultanal, printre care emirii din Edirne (Adrianopol) Suleiman şi Anatolia, Mehmed Celebi. În 
decursul acelui interegn, prelungit pînă în anul 1413 oştile turceşti din aria sud-est europeană 
deveniseră suficient de vulnerabile. 

Teritoriul desfăşurării operaţiunilor armate condusă de Pippo Spano era zona Dunării bănăţene 
şi sîrbeşti, inclusiv zona cetăţii Golubac. Nu pot fi aproximate nici timpul şi nici durata luptelor, după 
cum nu sînt cunoscute nici efectivele angrenate în luptă. Din studierea desfăşurării conflictelor militare 
de graniţă în aceşti ani, reiese că numărul oştenilor nu depăşeşte cifra de zece mii de oameni. 

Cauza acestei expediții în sudul fluviului trebuie căutată în incursiunile anuale de pradă ale 
achingiilor în nordul Dunării. Pare probabil că noul atac al acestora în 1405, să se fi desfăşurat asupra 
Serbiei dunărene şi, eventual, a Banatului. În virtutea recentului tratat de alianță dintre Ungaria şi 
Serbia, Sigismund este obligat să trimită ajutor militar vasalului său, despotul Lazarević. În 
consecință, comitele de Timiş, cel mai apropiat comandant militar din zona beligerantă, vine în 
ajutorul vasalului lui Sigismund. 

La 15 aprilie 1405 încep la Buda lucrările dietei regale, una dintre cele mai importante, prin 
măsurile adoptate. Decretul emis la 17 mai certifică măsurile adoptate de dietă cu referire la politica 
economică şi obligaţiile iobagilor. Apare acum statuată obligativitatea oraşelor de a se înconjura cu 
ziduri!', măsura luată ca urmare a frecvenţei incursiunilor otomane. Pippo Spano, participînd la 
lucrările dietei, întorcîndu-se apoi în Banat, inițiase transpunerea în practică unele dintre aceste 
prevederi!*. 

În luna mai încep pregătirile de război împotriva Bosniei, unde rivalităţile politice şi religioase 
dintre dinaşti locali ca Hrvoje, Ostoja, Sandalj Hranic sau Stefan Tvrtko facilitează amestecul extern. 

Urmărind să îşi menţină sau chiar să-şi extindă controlul asupra situaţiei din zonă, Sigismund de 
Luxemburg pregăteşte trupele regatului pentru o intervenţie militară. Acestea intră în Bosnia prin trei 
părţi: prin Ozora (a nu se confunda cu localitatea similară din comitatul Tolna), pe valea Unnei şi pe 
hotarul cu Slavonia şi Croaţia. Declanşarea luptelor fusese motivată de alianţa lui Hrvoje cu Veneţia, 
Raguza şi Neapole. Succesele militare se conturaseră greu, abia spre toamna au fost cucerite cîteva 
importante cetăţi bosniece ca Bihać, Srebernik, Uzora şi Dobor. 

Participarea comitelui şi trupelor bănățene la luptele din Bosnia nu depăşeşte realizările 
generale ale trupelor regale. În fruntea banderiului său, Pippo înaintează, asediază şi cucereşte diferite 
localităţi, fără ca victoriile sale să influenţeze pozitiv mersul războiului. 

Cea de-a doua parte a anului 1405 este deosebit de bogată în evenimente pentru comitele de 
Timiş. Asistăm la emiterea unui şir întreg de documente cu prilejul congregaţiilor comitatense care 
certifică integrarea lui Pippo Spano în problemele zonei bănățene. 

Venit în Banat la sfîrşitul anului 1404, Pippo a reuşit să cunoască într-un timp relativ scurt 
regiunea, iar hotărîrile adoptate în toamna anului 1405 certifică aceste fapte. Este interesant de 
urmărit, concomitent, şi atestarea sa în funcţiile de comite al diferitelor comitate sudice, în special 
bănăţene şi învecinată cu acesta. Dar apariţiile sale documentare în funcţia de comite de Arad, Zarand, 

Cenad, Caraş, Cuvin, Csongrad, etc, sînt destul de puţin numeroase şi generate, în cea mai mare parte, 
doar de evenimente în desfăşurarea cărora comitele intervine direct. În mod obişnuit, Filippo Scolari 
semnează doar cu titlul de comite de Timiş şi al cămării sarii regale. 

Reîntors în Banat, în vara lui 1405, comitele este prezent la 30 iunie lîngă cetatea Şemlac. De 
aici se adresează vicecomiţilor săi de Timiş, solicitîndu-le rezolvarea unei neînţelegeri survenite între 
cîţiva nobili din comitat"; considerăm că este vorba despre un prolog epistolar al iniţiativelor 
administrative de mare amploare iniţiate de către Filippo în Banat în toamna anului 1405, măsuri care 
sînt anunţate şi vor fi aplicate cu prilejul congregaţiilor comitatelor bănăţene. 

În prezența comitelui, la 22 iulie încep lucrările congregaţiei comitatului Caraş!*, care se 
desfăşoară în aer liber (ca mai toate aceste adunări) lîngă cetatea Şemlacul Mare. (Lucrările unei 
congregaţii durează în mod obişnuit între 1—2 săptămîni şi aici se rezolvă cele mai multe dintre 
problemele curente). 

Comitele se antrenează în partea a doua a anului 1405 în conducerea mai multor adunări 
comitatense: în 24 august ia parte la întrunirile congregaţiei comitatului Timiș", iar în decada secundă 
a lunii septembrie la Cenad impunea adunării comitatense stabilirea unor aspre sancţiuni pentru cei ce 
se făceau vinovaţi de încălcarea posesiunilor şi jefuirea acestora, încercare de a se opune anarhiei 
feudalilor locali. 

Urmează la scurtă vreme lucrările congregaţiei comitatului Arad. Pentru modul de desfăşurare şi 
natura hotărîrilor adoptate la aceste congregaţii comitatense, sînt semnificative documentele care 
consemnează deciziile lui Pippo Spano. Pe 1 octombrie comitele confirmă sosirea unui trimis al curții 
regale în persoana lui Iacob, fiul voievodului (nu se ştie dacă acesta este fiul vreunuia dintre voievozii 
Transilvaniei sau un urmaş al vreunui voievod român din zonă), la 4 octombrie se adresează juzilor 
din comitatul Bodrog în favoarea unuia dintre familiarii săi, Pelbart de Varda; peste numai o zi la 5 
octombrie rezolvă solicitarea fiilor lui Posa de Zer, legată de fuga unor iobagi din Seceani; peste 3 
zile, la solicitatea aceloraşi nobili, decide într-o pricină de atragere a iobagilor pe posesiunile acestora 
pe cele ale altui nobil!s. 

În afara acestor probleme curente de administraţie, Pippo Spano are de comunicat comitatelor 
bănăţene noile planuri regale, data desfăşurării campaniilor şi a contribuţiei Banatului la aceste 
concentrări militare. 

Spre sfîrşitul lunii octombreie 1405, comitele Pippo este din nou în Caraş, mai precis la Varădia 
(Er-somlyo) pentru întărirea sistemului defensiv bănăţean, anunţînd scutirea regală de dări a lui 
Benedict de Iersig. 

Numărul mare de documente păstrate despre activitatea de comite a lui Filippo Scolari, mai 
mare decît a oricărui alt comite bănăţean, reflectă rolul deosebit pe care l-a avut în comitatele 
bănăţene. Nu trebuie uitat nici un moment că Pippo nu era localnic şi nici nu îşi avea majoritatea 
posesiunilor în acest comitat. Participarea sa activă la soluționarea diverselor probleme ale vieţii 
economice, sociale, politice, militare, culturale, relevă spiritul de dreptate şi temenicia actului juridic 
emanat din partea comitelui. 

Fuga iobagilor de pe o posesiune pe alta reprezintă un fenomen de masă, mai ales după perioade 
mai tulburi — cum a fost şi cea de la începutul secolului — deşi regele Sigismund de Luxemburg 
reînoieşte chiar în anul 1405 dreptul de liberă strămutare a acestora după plata obligaţiilor către 
stăpînul feudal; piedicile puse de nobilime îngreunează aplicarea unitară a acestui decret. Un astfel de 
caz este ilustrat de documente în primăvara anului 1405, cînd unul din iobagii lui Petru, fiul lui Posa 
de Zer, fuge pe posesiunile lui Stefan de Remetea; proprietarul îl reclamă, beneficiind şi de o 
împuternicire din partea comitelui de Timiş”. Fenomen de masă, fuga iobagilor îl determină pe Pippo 
să privească şi să aprecieze în mod personal, în unele cazuri, prevederile decretului regal, aşa cum face 
în 1405. Pippo Spano le interizice castelanilor de Caraşova să-i aducă înapoi oe iobagii fugiți înainte 
de 1404 de pe posesiunile regale pe cele ale nobilului Stefan de Remetea?!, considerînd că reluarea 
unor diferendumuri deja trecute şi intrate pe un anume făgaş de stabilitate se dovedea dăunătoare. 

Donaţiile regale îl favorizează pe comitele de Timiş: trei documente regale din ianuarie 1406 îi 
aduc în stăpînire mai multe zeci de sate şi cîteva oraşe”. În acest fel, el devine unul dintre cei mai mari 
beneficiari ai graţiei regale, intrînd în rîndul marilor posesori funciari, alăturîndu-se ligii Gara-Cilli. La 
4 ianuarie primeşte dreptul de patronat asupra bisericilor aflate pe propriile posesiuni” faptul ca atare 
fiind o recunoaştere a grijii sale pentru reconstrucția şi înfrumusețarea lăcaşurilor de cult, a 
preocupărilor sale culturale. 

Talentul diplomatic al florentinului Scolari este folosit de către rege de mai multe ori în acel an. 
Primul prilej este oferit de discuţiile cu Bizanțul, referitoare la închegarea unui plan comun de luptă 

antiotomană. Discuţii asemănătoare se desfăşoară în timpul verii şi cu despotul Ştefan Lazarevic. 
Locul acestor tratative a fost c 
r celor două state şi de menținerea a atmosferei propice a discuțiilor. Un astfel de talent diplomatic la 
începutul unui veac frămîntat, reprezintă se poate cel mai prețios sprijin pentru impulsivul Sigismund 
de Luxemburg. 

Pippo Spano era prezent în continuare în Banat şi în lunile mai-iunie un document referitor la 
judecarea unei pricini cauzată de răpirile de animale”, atestîndu-l la acel proces pe comitele de Timiş. 
Actul respectiv apare ca deosebit de semnificativ întrucît autorul şi beneficiarul raptului nu fusese altul 
decît Ştefan de Remetea, bunul prieten al comitelui. Cu toate acestea, Scolari nu pregetă să-i ceară 
acestuia respectarea legalităţii şi restituirea animalelor răpite. 

Funcţia de comite al cămării regale a sarii îi prilejuieşte lui Pippo cîteva drumuri în oraşele 
Transilvaniei. Prim atestate a unei asemenea călătorii datează din august 1406. Hotărtîrile luate de către 
comite priveau îndeosebi modalităţile de transport a sării pe Someşuri şi Tisa spre centrul Europei”. 

Prezenţa comitelui şi a contingentelor bănăţene la luptele desfăşurate în vara-toamna acestui an 
este remarcată mai ales la asediul cetăţii „Babouch”% din Bosnia. Alături de Pippo sînt consemnate 
trei steaguri (banderii) alcătuite din nobili, oşteni şi familiari de-ai săi, cu care reuşeşte să păstreze 
cetatea în ciuda contraatacurilor repetate ale duşmanilor. La această campanie participă şi trupele 
despotului sîrb, fără ca sporirea efectivelor regale să decidă în favoarea lor soarta războiului. Regele 
Tvrtko rămîne pe mai departe aliat al turcilor şi a republicilor adriatice. 

În toamna aceluiaşi an, 1406, se ajunge la o înţelegere între Mircea cel Bătrîn şi Ştefan 
Lazarevi€, despre care se poate bănui că ar fi fost mediată prin intermediul comitelui de Timiş”. 
Antecedentele diplomatice ale lui Filippo Scolari, funcția sa de comite şi vecinătatea cu ambii 
domnitori, permit avansarea unei ipoteze referitoare la o acţiune de apropiere între ei, cu atît mai mult 
cu cît Ungaria, Țara Românească şi Serbia doreau realizarea unirii forţelor dunărene creştine în lupta 
antiotomană. 

Dacă mijlocirea realizării alianţei dintre Mircea-vodă şi despotul Lazarević este ipotetică, apare 
certă contribuţia comitelui de Timiş la stingerea neînțelegerilor dintre Ţara Românească şi Ungaria, 
nepotriviri de vederi politice generate de acelaşi vechi pretenţii de suzeranitate ungară asupra sud- 
estului european. Înțelegerea intervenită a fost poate cel mai important act politic din acel timp, 
întrucît alianța celor două state permitea refacerea unităţii de acţiune şi întrajutorarea militară 
reciprocă începută în 1395 cu acordul de la Braşov şi întreruptă după Nicopole a ţărilor creştine 
dunărene în condiţiile adîncirii crizei interne a Imperiului otoman. 

Apropierea de Ungaria se situează la începutul politicii de arbitru a lui Mircea în probleme 
otomane, în momentul în care emirii anatolieni îşi trimiseră mesagerii la domnul Ţării Româneşti 
pentru a-l cîştiga de partea lor în lupta pentru tronul sultanului. Atacurile pustiitoare ale trupelor de 
achingii la nordul Dunării reprezentaseră şi în vremea interegnului sultanilor o primejdie care nu poate 
fi neglijată, iar înlăturarea acelor focare de război putea fi făcută cu mai multă uşurinţă prin 
coordonarea expedițiilor militare creştine. 

Întrevederea a fost solicititată de către domnul Ţării Româneşti cu intenţia de a sonda părerea 
regelui şi a-l obliga la definirea politicii sale orientale. Ofensiva se dovedea singura alternativă pentru 
înlăturarea presiunii otomane de pe linia Dunării, dar spre a fi eficientă, se impunea unirea forțelor 
statelor amenințate de turci. La aceste tratative, desfăşurate la Severin, în ultima săptămînă a lunii 
noiembreie şi prima din decembrie 1406, Mircea a avansat chiar planul concret al unor cuceriri 
teritoriale în Balcani în folosul regelui Sigismund. Venind la masa discuţiilor cu acest argument, 
domnul muntean s-a dovedit încă o dată un mare diplomat, cunoscute fiind vechile pretenţii teritoriale 
ale coroanei ungare, soluţia prezentată a fost acceptată fără rezerve. Astfel, alianţa politică şi militară 
dintre Țara Românească şi Ungaria constituie o garanţie fermă pentru viitoarele acţiuni militare 
antiotomane. 

Deşi Filippo Scolari a fost mijlocitorul acestor tratative şi unul dintre principalii sfetnici ai 
regelui, activitatea sa concretă rămîne în umbră. Se poate face totuşi o apreciere globală a opiniilor 
sale despre colaborarea celor două state. Însuşi aderenţa lui Sigismund la planurile lui Mircea cel 
Bătrîn este o consecinţă a sfaturilor realiste ale comitetului, confruntat din plin în ultimii ani cu 
primejdia otomană, cunoscător avizat al situaţiei politice şi militare din zona Dunării. Putem remarca 
consensul opiniilor domnului muntean şi ale comitelui de Timiş, apropiere rezultată din experienţa 
comună de luptă. Ca urmare, comitele influenţează decisiv şi pozitiv părerile lui Sigismund, 
modelîndu-le în direcția acceptării acordului cu Țara Românească. 

Evenimentele anului 1407 vor dovedi eficacitatea înțelegerilor încheiate. Începuse răscoala de 
eliberare a poporului albanez împotriva jugului otoman şi venețian. Sigismund de Luxemburg trimite o 
solie la Veneţia pentru a obţine acordul pentru o expediție comună care să-i alunge pe turci din 
Europa. În luna iulie, delegaţia regală alcătuită din episcopii de Pécs şi Zagreb soseşte în cetatea 
dogilor dar nu reuşeşte să obţină mult rîvnitul acord deoarece „Serenissima republica” era strîns legată 
prin interese economice de Imperiul sultanilor. Solii lui Sigismund ajung la Roma unde încheie cu 
papa Grigore al XII-lea (1406-1415), la 9 noiembrie 1407, un acord de luptă antiotomană; actul 
rămîne însă fără nici o finalitate practică datorită schismei religioase (marea Schisma începută în 1378 

Preocupările administrative şi pregătirile militare îl aduc pe Pippo la congregația care a avut loc 
în ultima săptămînă a lunii ianuarie 1407, lîngă Szeged”. Aici rezolvă şi cîteva dintre obişnuitele 
procese funciare. La 3 februarie 1407 Filippo Scolari este atestat în funcţia de comite de Timiş, Arad, 
Cenad, Caraş, Cuvin şi Csongrad”. La 24 martie Pippo era prezent la Buda de unde se adresează în 
scris cămărasului său din Alba Iulia, într-o chestiune legată de transportul unei cantităţi de sare pînă la 
Szekesfehervâr.* 

Mai vechile preocupări financiare ale lui Pippo sînt încununate în acest an de acordarea titlului 
de „sumpmi nostru Thesaurarii” — mare vistiernic — funcţie pe care o va îndeplini cîţiva ani la rînd”. În 
acest fel Scolari concentrează în mîna sa principalele surse de venituri ale regatului: metalele preţioase 
şi sarea, deţinînd în plus şi controlul asupra comitatelor bănăţene, inclusiv funcția de comandant de 
oşti. Este un prim moment de bilanţ al activităţii sale de pînă acum, moment pe care regele îl întăreşte 
prin acordarea cîtorva noi donaţii”?. 

Aprecierile regelui asupra faptelor săvîrşite de către comitele de Timiş între anii 1404—1406 sînt 
de o amplitudine neîntâlnită în majoritatea documentelor emise de rege“, iar superlativele de „servicii 
ale serviciilor” sau „acte ale actelor” pentru faptele lui Pippo, implică devotamentul pentru suveran. 
Sînt enumerate în primul rînd înţelepciunea, străduinţele continue şi prudenţa acţiunilor care i-au 
permis comitelui acestor comitate sudice, ţinta unor crude invazii şi jafuri din partea turcilor soldate cu 
devastarea şi depopularea lor, să oprească aceste jafuri şi să aducă populaţiei liniştea necesară. În 
acelaşi timp, străduinţele comitelui s-au întins asupra întregii zone sudice tulburate de turci şi a altor 
popoare „schismatice”. Acţiunile întreprinse au vizat şi readucerea Serbiei, a despotului Lazarevic la 
vechea supunere faţă de coroană. Datorită sfaturilor înțelepte şi sănătoase, astăzi între cele două ţări 
este linişte şi pace. 

Chiar anul trecut, mărturiseşte în continuare documentul, comitele a participat la luptele 
împotriva bosniecilor şi a ereticilor patareni în fruntea unui corp de călăreţi şi pedestri cu care a 
obţinut victorii importante. Prin vitejie a reuşit, între alte fapte, să cucerească două cetăţi duşmane mai 
importante pe care le-a şi menţinut. Aceste servicii credincioase sînt recunoscute şi răsplătite prin 
posesiuni şi funcțiile amintite mai sus. 

Fapte asemănătoare săvîrşeşte comitele de Timiş şi în anul 1407, cu ocazia noii campanii din 
Bosnia, desfăşurată în intervalul august-noiembrie. Comandată de rege, armata coboară pe Dunăre 
spre Serbia, unde i se alătură despotul Lazarevic cu trupele sale, intrînd apoi în partea răsăriteană a 
Bosniei. Sînt repetate în mare operaţiunile militare ale anilor trecuţi, prin cucerirea cetăților şi oraşelor 
bosniece. Cu toate acestea, Bosnia, deşi împărțită între Ostoja şi Tvrtko I, nu poate fi supusă şi armata 
regală se retrage odată cu sosirea iernii. Spre sfîrşitul lunii noiembrie 1407, Pippo Spano îl însoţeşte pe 
Sigismund la Buda, rămînînd o vreme în capitală. La 9 noiembrie, papa Grigore al XII-lea predicase 
deja cruciada antiotomană întrucît turcii devastaseră ţările creştine din sud-estul Europei, din păcate 
iniţiativa papală va rămîne fără efect, ţările apusene preocupîndu-se de propriile interese. Incursiunea 
militară declanşată de Ungaria în Bosnia va primi epitetul de „cruciadă” întrucît regele lupta pentru 
stîrpirea ereziei patarene. 

Din acest sfîrşit de campanie a anului 1407 datează donațiile regale pentru singurele posesiuni 
bănăţene aparţinînd lui Filippo Scolari districtul Berini din Timiş cu 19 sate şi 4 predii, districtul Bay 
din Caraş şi posesiunea Zederyes cu pămîntul Sf. Andrei de asemenea din Caraş". Cu acest prilej sînt 
atestate două noi districte româneşti, necunoscute pînă acum, a căror drepturi vechi sînt încălcate de 
rege, din moment ce sînt donate unui nobil. Numărul localităţilor districtului Berini este menţionat în 
document, dar nu şi cel al districtului următor, Bay sau al posesiunii Zederyes; stilul lapidar uneori nu 
împiedică o estimare a acestora la aproximativ 30. În preambulul documentului sînt specificate 
meritele militare ale comitelui, care-i asigură graţia şi bunăvoința regală. 

Unul dintre lucrurile devenite obişnuite pentru comitele Pippo îl reprezintă călătoriile sale de-a 
lungul şi de-a latul regatului, mai ales între Timişoara şi Ozora — cele două reşedinţe — ca şi între 

acestea şi Buda; dacă mai adăugăm şi drumurile datorate campaniilor militare avem imaginea 
completă a deplasărilor comitelui de Timiş. Chiar şi pentru un om al epocii moderne drumurile sînt 
lungi; cu atît mai mult pentru un om al evului mediu. Multe dintre deplasările lui Filippo Scolari au 
rămas fără ecou în documentele timpului; despre altele aflăm doar indirect cîtva palide consemnări. 
Doar o parte a acestora poate fi urmărită detaliat în cuprinsul unor documente oficiale. 

În luna ianuarie 1408 Pippo se află la Buda, unde împreună cu regele pregăteşte lucrările dietei. 
De aici mijloaceşte împăcarea dintre banul de Mačva, loan Marothi şi oraşul Szeged”. În luna 
februarie îl găsim în comitatul Körös, unde se desfăşoară lucrările dietei anuale a regatului. După 
încheierea acestora, se îndreaptă spre Banat şi apoi spre Transilvania, unde vizitează cămările sării de 
pe Mureş şi Someşuri. 20 martie îl găseşte la Turda, iar la 1 aprilie, participă în calitatea sa de comite 
al cămării regale a sării, la deschiderea lucrărilor congregaţiei nobiliare a voievodatului Transilvaniei, 
alături de cei doi voievozi“. 

Şi în acest an, 1408 Sigismund de Luxemburg trimite o nouă solie la Veneția pentru proiectarea 
cooperării antiotomane, solul regal, Wilhelm de Prata, ajunge în vară în faţa senatului“ dar dorinţa 
regelui Ungariei de a-şi transporta trupele de la Chilia la Galipolli cu galerele venețiene nu stîrneşte 
deloc interesul republicii. În acelaşi timp, fără a se baza pe un ipotetic ajutor extern, Mircea cel Bătrîn 
reuşeşte să înfiîngă forțele otomane sub zidurile Silistrei*5, pe malul de miazăzi al Dunării, consolidînd 
independenţa Ţării Româneşti. 

Dorind să soluţioneze conflictul bosniac, în vara lui 1408, Sigismund întreprinde acţiunea 
militară decisivă. Operațiunile militare încep în luna mai şi armata regală înaintează prin munţi spre 
principalele puncte de rezistenţă ale regelui Ştefan Trvtko I. Prima luptă importantă se desfăşoară la 
Ozora şi este deosebit de sîngeroasă. Deşi rezultatul bătăliei fusese indecis totuşi, Tvrtko se retrage 
spre Dobor; în apropierea acestei cetăţi se desfăşoară bătălia decisivă. Cetate puternică, aşezată pe rîul 
Bosna, Dobor a fost refăcută de regii Bosniei, solicitînd din plin trupele lui Sigismund. Asediul, 
început în mai, se prelungeşte pînă în iunie, dar garnizoana capitulează în cele din urmă. Printre 
prizonieri se află mulţi nobili şi chiar regele Stefan Tvrtko I. Sigismund îi acordă iertarea şi viaţa în 
schimb cei 120 de nobili sînt cusuţi în piele de bivol şi aruncaţi de pe zidurile cetăţii în apele 
învolburate ale Bosnei. 

Participarea contingentelor bănăţene la aceste operaţiuni este o certitudine pentru tot intervalul 
1405-1408, diferite fiind doar modalităţile: ca obligaţie a locuitorilor comitatelor bănăţene (inclusiv a 
districtelor româneşti) faţă de rege al cărui reprezentant este din zonă. Ambele situații au dus pe 
cîmpurile de luptă din Bosnia o mulţime de luptători dintre care s-au remarcat în aceşti ani: Dionise, 
fiul lui Ciuca; Nicolae, fiul lui Toma Voievodul; Nicolae, fiul lui Ştefan, zis Garazda de Keresztur şi 
Ladislau, fiul lui Nicolae de Zylagh. Unii au luptat direct sub comanda lui Pippo (în banderiile 
acestuia) sau a altor nobili; Printre primii se numără şi contingentele aduse de către prietenul 
comitelui, Ştefan de Remetea”. Rolul lui Scolari, de principal sfetnic al regelui, se relevă şi în acest 
interval deşi izvoarele nu mărturisesc 
tribuirea titlului de mare trezorier al regatului“, funcţie care, adăugată celei de comite al sării, 
concentrează în mîna lui Scolari principalele funcții economice ale regatului. Regele organizează la 
Buda în luna decembrie 1408, mari serbări cu ocazia victoriei din Bosnia. 

Cu acest prilej, Sigismund de Luxemburg decretează înființarea ordinului dragonului“, 
distincţie care se acordă celor mai apropiaţi colaboratori ai regelui. Prin conferirea acestui onorant titlu 
sînt atraşi de partea regelui şi vechii duşmani, uniţi de acum înainte cu sprijinitorii săi într-un corp de 
elită fidel coroanei. Aceasta a fost rezolvarea lui Sigismund în ceea ce priveşte mişcările antidinastice 
dintre anii 1387-1403. De acum înainte, prin conciliere, faţă de adversari regele va fi stăpîn deplin pe 
situaţia internă. 

Printre membrii fondatori ai acestui ordin cavaleresc figurează şi Filippo Scolari, care-şi vede 
încă o dată răsplătită neştirbita-i credinţă. El apare între cei decoraţi pe unul dintre primele locuri, după 
despotul Serbiei Ştefan Lazarević, frații Hermann şi Friedrich Cilli, Nicolae Gara, Stibor de Stiboricz, 
Ioan Marothi, voievozii Transilvaniei, etc. 

Cu această ocazie comitele de Timiş îşi adaugă funcțiilor deţinute una nouă; acela de ban al 
Severinului, pe care o va deţine şi la începutul lui 1409}. Dar, din analiza situaţiei politice şi militare a 
vremii rezultă cu claritate faptul că Severinul aparține lui Mircea cel Bătrîn şi semnalarea lui Pippo ca 
ban era singulară. Ea se vrea o răsplată a serviciilor prestate regelui, mai mult decît un fapt real. Reală 
este însă grija lui Scolari pentru apărarea regiunilor dunărene şi cooperarea, deocamdată timidă, cu 
forţele Țării Româneşti. În acelaşi timp, aceste menţiuni ca ban al Severinului indică şi gîndurile 

regelui Sigismund faţă de zona dunăreană, inclusiv dorinţa sa de a redobîndi importantul punct 
strategic care era cetatea lui „Severus”. 

Pippo rămîne la Buda în tot cursul lunii decembreie 1408, inițiind diferite planuri de politică 
externă vizînd statele din apusul Europei proiecte contrasemnate de Sigismund; ele au ca numitor 
comun încercările Curţii de la Buda de a obţine un sprijin militar eficient din partea Apusului. Ca 
urmare a rapidei deteriorări a situației militare de la Dunăre, comitele de Timiş va pleca la Timişoara 
chiar în primele zile ale noului an, 1409. 

Situaţia internaţională cunoaşte în acel început de an însemnate prefaceri. În interiorul statului 
otoman, luptele dintre pretendenţii la tronul sultanului Baiazid I au ajuns la un moment de răscruce, 
datorită intervenţiei împăratului Bizanțului, Manuel al II-lea Paleolog, (1391-1425); această 
inaugurare politică nefastă de menţinere a lui Suleiman I (1402-1411) pe tronul din Adrianopol, 
contribuie la supraviețuirea în Europa a statului otoman — duşmanul de moarte al Imperiului Bizantin 
(care a şi căzut sub stăpînire otomană în mai 1453 prin cucerirea Constantinopolului de către Mehmed 
al Il-lea „el Fatih” — 1451-1481). Ba mai mult decît atît, lumea creştină asistă şi la un episod 
incredibil: găsind la Constantinopol un pretendent la tronul Țării Româneşti, Manuel Paleologul îi 
pune la dispoziţie uzurpatorului trupe turco-bizantine, trimițîndu-l împotriva lui Mircea cel Bătrîn?. 
Au luptat coalizaţi greco-bizantini şi turci împotriva românilor spre a face un joc favorabil exclusiv 
turcilor. Domnul muntean cîştigă bătălia (1409) şi cu aceasta îşi consolidează poziţia de arbitru al 
situaţiei politico-militare balcanice. 

Spre deosebire de Mircea, care era partizanul ideii ofensivei antiotomane imediate, Sigismund, 
tergiversînd lucrurile, îşi îndreaptă din nou privirile spre Veneţia, pe care şi-o dorea — cu puternica sa 
flotă — să devină un partener activ în luptele antiotomane. Oraşul lagună era solicitat să intervină cu 
vasele de luptă pentru a opri trecerea trupelor otomane din Asia în Europa; solii regale bat drumurile 
republici Venețiene atît în februarie cît şi în toamnă. 

Evenimentele militare ce se desfăşoară aproximativ în a doua jumătate a lui ianuarie şi februarie 
1409, încheindu-se prin victoria despotului şi a comitelui. Dintre bănăţeni se remarcă Ştefan de 
Remetea Martin, fiul lui loan de Apacha; Andrei, fiul lui Nicolae de Orozapati; Ioan, fiul lui Ladislau 
de Sama, etc“. 

La sfirştiul lunii februarie Filippo Scolari este din nou la Buda în anturajul regelui“ cu care 
discută evoluția planurilor dunărene. Sigismund intenționează să coboare prin Banat spre Serbia 
pentru a limpezi situația despotului sîrb. Într-adevăr la mijlocul lunii mai 1409 regele este în Banat, 
avansînd spre Dunăre, unde se întîlneşte cu despotul; Pippo era mereu în preajma suveranului, 
mijlocind se pare şi această întrevedere. Noua acțiune diplomatică se situează între 22 mai şi 9 iunie“$, 
dată după care regele s-a întors în cetatea Timişorii. Zăboveşte aici aproape două săptămîni, discutînd 
cu Pippo măsurile pentru stabilizarea situaţiei de la Dunărea Mijlocie; Mircea cel Bătrîn cu 
respectabila-i poziţie de netîrnare politică făcea inutilă orice discuţie privitoare la extinderea influenţei 
lui Sigismund asupra zonei Dunării de Jos. 

Plecarea lui Sigismund de Luxemburg la Buda îi oferă comitelui de Timiş un oarecare răgaz de 
a se ocupa mai pe larg de problemele curente ale comitatelor bănăţene. În plus, la 19 iulie încep 
lucrările congregaţiei comitatului Zarand, al cărui comite era tot Pippo. În a cincea zi a acestor lucrări 
se judecă o pricină pentru răpiri de animale din posesiunea Pancota“, unul dintre numeroasele procese 
de acest gen rezolvate de Pippo în îndelungata sa activitate. Peste exact o lună, la 19 august au început 
lucrările congregaţiei nobiliare a comitatului Caraş. Mai mult ca sigur că înainte de această dată s-au 
desfăşurat şi lucrările congregaţiilor din Arad, Cenad şi Timiş, dar lipsesc documentele care să 
confirme. Adunarea congregaţiei din Caraş se desfăşurase, ca şi în alți ani, lîngă cetatea şi oraşul 
Şemlacul Mare. Comitele Pippo trebuise să soluţioneze alături de alte cazuri, şi împăcarea dintre 
Dumitru, fiul lui Dan de Duboz şi Jacob zis Chep de Gherteniş care se aflau de mai mulţi ani de 
duşmănie“5. Timp de aproape un an de zile comitele de Timiş fusese prezent continuu în Banat, 
soluționînd o serie de diferendum-uri locale, inclusiv chestiuni militare; prezenţa sa se răsfrînge 
pozitiv şi asupra dezvoltării regiunii. 

Nu ne sînt cunoscute acţiunile desfăşurate de Filippo Scolari în toamna şi iarna anului 1409, 
cînd la curtea regelui au avut loc intense tratative; putem însă presupune prezenţa sa pe lîngă rege în 
ultimele 2-3 luni ale anului. La 5 august, Sigismund de Luxemburg se întîlnise la Buda cu electorul de 
Brandenburg, la 30 septembrie, semnase un tratat cu Habsburgii austrieci referitor la succesiunea pe 
tronul Bosniei, iar la 20 decembrie încheiase o alianţă cu cavalerii teutoni împotriva Poloniei. Cît 
anume din aceste hotărîri reprezintă contribuţia lui Scolari este o întrebare deocamdată fără răspuns. 

Doar ultimele două, şi poate mai precis ultimei hotărîri regale li se poate alătura prezenţa comitelui de 
Timiş. 

La Dunăre şi în peninsula Balcanică situaţia era în general favorabilă domnului Țării 
Româneşti. La sfîrşitul lui 1409 soseşte la curtea din Tîrgovişte Musa, fiul lui Baiazid şi al Oliverei, 
sora lui Ştefan Lazarević, spre a-i obţine sprijinul pentru răsturnarea fratelui său, Suleiman I. În luna 
februarie 1410 trupele muntene, sîrbeşti — ale despotului Lazarević şi cele ale feudalilor turci rumeiloți 
— încep operaţiunile militare în partea europeană a Imperiului Otoman, reuşind să se apropie de 
Adrianopol. După o serie de victorii în Balcani, Musa se proclamă sultan, dar domneşte puţină vreme 
întrucît în vară este înfrînt de Suleiman. Se retrage spre Dunăre, de unde revine în Balcani la sfîrşitul 
acestui an şi reuşeşte să recîştige tronul în 1411, după aproape un an de lupte. Este demn de remarcat 
prezenţa trupelor muntene, care ating acum țărmurile Mării Marmara, reuşind să-şi impună 
pretendentul; prin aceasta, Mircea reuşeşte să obţină scăderea presiunii otomane pe Dunăre şi să 
ferească ţara de incursiunile achingiilor. 

Confruntarea cu noi şi complicate probleme politice în centrul Europei, în anul 1410 Sigismund 
de Luxemburg nu va întreprinde nici o acţiune politico-militară la Dunăre; pierde astfel unul dintre 
cele mai nimerite prilejuri de a degaja hotarele sudice ale regatului sau de primejdia otomană. 

În luna februarie, a aceluiaşi an de la finele deceniului I, în concordanţă cu prevederile acordului 
cu teutonii, declară război Poloniei dar operaţiunile militare se desfăşoară abia în toamnă, după 
înfrîngerea aliaţilor săi la Tannenberg (25 iulie). Victoria polonezilor din vară ca şi eşecurile sale din 
toamnă îl lămuresc pe Sigismund asupra realului raport de forţe pe continent, deşi el mai zăboveşte în 
Slovacia, neglijînd în continuare linia dunăreană. Alături de el se află şi comitele de Timiş. Într-un 
document din 11 mai 1410, îl aflăm pe comitele Pippo ca participant la o judecată a consiliului regal”. 

Prezenţa lui Filippo alături de marii demnitari ai regatului şi angrenarea sa la rezolvarea unor 
probleme politice, economice şi militare delicate sînt mărturie decisivă a rolului de prim ordin pe care- 
l joacă Filippo Scolari la curtea regală în acel deceniu de debut al secolului al XV-lea. 

Prezenţa îndelungată la Buda, intervenţia activă în treburile cele mai stringente ale regatului sînt 
relevate şi de cîteva documente ale acestui timp. Printre cele mai de seamă şi cu adînci semnificaţii 
participări la strîngerea raporturilor sale cu românii se situează şi acel „relatio Piponis” de Ozora 
comitis Temesionsis” pe confirmarea diplomei de înnobilare a Huniazilor emisă de Sigismund la 10 
februarie 1410%, şi se continuă prin seria celor zece documente emise între 11 februarie — 29 martie 
1410, care-l au ca mijlocitor pe acela — şi Pippo. Din păcate, acestea sînt doar palide fragmente 
ajunse pînă la noi din ceea ce a fost în realitate activitatea comitelui de Timiş, atît pe lîngă rege cît şi în 
comitatele aflate sub directa-i juridiscţie. 

Evenimentele politice şi militare care se vor desfăşura în viitorii ani îl vor îndepărta temporar pe 
Scolari de zonele în care a acţionat pînă acum şi-l vor face cunoscut întregii Europe ca o figură de 
prim plan, un viteaz conducător de oşti, dar şi un abil diplomat la curți papale şi princiare. La sfîrşitul 
acestor acţiuni, Scolari va reveni din nou în ţinuturile dunărene, aureolat de succesele dobîndite. 


NOTE 

! Fac excepţie istoricii J. C. Schwicker, Geschichte des Temeser Banats, Becicherecul Mare, 
1861, p. 76 şi Johann Cristian Engel, Geschichte des Ungrischen Reichs und seine Nebenliinder, vol. 
II, Viena, 1813, care îl amintesc drept comite de Timiş doar între anii 1407-1424. Lor li se adaugă 
cîțiva cercetătorii locali, mai puţin informaţi asupra bibliografiei de bază. 

E Jacopo Bracciolini, op. cit., p. 173; Domenico Mellini, op. cit., p. 32. 

3 Stanoje Stanojevic, op. cit., p. 9, stabileşte primele contacte ale lui Pippo cu Stefan Lazarević, 
în anul 1403, deşi alianța încă nu s-a încheiat; abia în 1404 cei doi vor putea să lupte împreună. 

4 Wenczel Gustav, Okmanytar, p. 22, document din 27 mai 1407 în care regele confirmă 
numeroasele demersuri ale lui Pippo Spano pentru realizarea şi păstrarea alianței dintre Ungaria şi 
Serbia. 

5 Eudoxiu Hurmuzachi, Documente privitoare la istoria Românilor, vol. I, partea a Il-a, 
Bucureşti, 1891, p. 430—432, un document din 16 aprilie 1404. 

* La 22 noiembreie 1403 titular era Ioan Gara, cf. Pesty-op. cit., p. 332-333, iar la 17 iunie 1404 
comiţi erau Filip Koroghy şi Ioan Alsan, cf. Pesty, Krasso, III, p. 246-247; la 25 august 1404 cei doi 
mai erau încă în funcție, cf. Documente privind istoria României. Introducere, vol. II, Bucureşti, 1956, 
planga 6. La această dată, Pippo era tocmai în Slovacia, la Trnovo, cf. Malyusz Elemér, op. cit., 1/1, p. 
400, doc. nr. 3371 „relacio Piponis de Ozora”, îşi însoţeşte suveranul în campania împotriva 
marcgrafului morav. 

7 Jacopo Braccilini, op. cit., p. 170; Domenico Mellini, op. cit., p. 26 

8 Jacopo Bracciolini, op. cit., p. 173; Domenico Mellini, op. cit., p. 33 

” Wenczel Gusztav, Ozorai, p. 37-38; regele şi Pippo se aflau în Moravia lîngă localitatea 
Podyvydin, iar comiți de Timiş erau tot cei doi amintiți mai înainte. În directă legătură cu posibilitatea 
numirii sale în această funcţie, acelaşi Malyusz, op. cit., p. 317, doc. 2715, citează un document emis 
la 5 noiembrie 1403 prin „relacio Pippo comitis Themesiensis ” în timp ce în alte documente, cu nr. 
2716 şi 2722 la p. 317 şi p. 318, emise în aceeaşi dată şi tot prin „relatio Piponis de Ozora” nu 
amintesc nimic de un posibil „Comitis Themesiensis ”. Din simplă analiză a celor 3 documente citate 
reies cu claritate deosebirile; documentul din 5 noiembrie cu nr. 2715 nu respectă titulatura consacrată 
cu care Pippo semna acest tip de acte „relacio Piponis de Ozora” ci de o altă denumire „Pypo”; analiza 
actelor de pînă acum ca şi cea ulterioară arată că numele Pypo nu apare în cuprinsul acestui tip de 
document. Elementul principal îl constituie atestarea certă, la datele respective, a altor comiţi de 
Timiş, fapt care impune concluzia logică: avem de-a face cu o transcripție greşită a editorului sau 
traducătorului documentului din 5 noiembrie 1403. 

10 Pesty, op. cit., p. 339, unde aceasta aduce la îndeplinire prevederile decretului regal din 26 
august (p. 337—342), referitor la posesiunile Ancăi, fiica lui Neagul de Recaş. 

li „fidelis noster di 
„vol. I, Bucure“ti, 1956, p. 452-454, unde la p. 460—461, este dată calcularea datei după calendarul 
roman, conform căruia calendele se socotesc după următorul calcul: 31+2-4=? avem astfel data de 
29 decembrie 1404 “i nu vreo zi din ianuarie 1405. 

12 Antonio Bonfini, Rerum Hungaricarum decades quatuor cum dimidia, Basel, 1568, p. 433 şi 
Nebojzsai Bogma Istvan, Magyarország nemes Családai, vol. IV, p. 236 (manuscris în 6 volume la 
Muzeul Banatului Timişoara) indică 20 lupte; Domenico Mellini, op. cit., p. 64 şi Aliprando Caprioli, 
Ritratti di cento capitani illustri colli loro fatti in guerra..., Roma, 1596 susţin că au fost 23 lupte; 
Banfi Floris, Filippo Scolari és Hunyadi János, Pécs, 1930, p. 9 urcă cifra pînă la 24. Wenczel 
Gusztav, Ozorai, p. 20 discută părerile cunoscute lui şi enumeră cîțiva autori fără a le nominaliza 
operele; cifrele date de el sînt între 18—23 lupte. 

3 Werbăczi Istvan, Corpus Juris Hungaris, tom I, Buda, 1822, p. 171-177. 

4 Malyusz Elemér, op. cit.,, II/1, p. 458, doc. nr. 3810, p. 464 doc. nr. 3856 şi p. 485 doc. nr. 
3982 pentru datele de 10 aprilie, 6 mai şi 19 iunie cînd Pippo este la Buda; este exact perioada 
pregătirii, desfăşurării şi încheierii lucrărilor dietei regale. 

5 Idem, p. 496, doc. nr. 4771, dată la care Pippo este deja comite de Timiş, Caraş, Cenad, Arad 
şi Cuvin; este prima atestare în aceste 5 funcţii de comite. 

* Pesty, Krasso, II, p. 249-250; lucrările încep pe 22 şi continuă şi pe 29 iulie, cînd este emis 
documentul. 

7 Pesty, op. cit., p. 357: „feria secunda videlicet in festo Beati Bartholomei apostoli”; lucrările 
durează mai mult de o săptămînă cf. Malyusz Elemér, op. cit., II/1, p. 503, doc. nr. 4124, emis lîngă 
Timişoara la 30 august; tot aici, unul emis la 4 septembrie, p. 506. 

8 Zichy Cs. oklt., vol. V, Budapesta, 1884, p. 412-413; publică primul document emis de Pippo 
la Arad. 
Malyusz Elemér, op. cit., 1/1, p. 516, doc. nr. 4210. 

% Pesty, op.cit., p. 360, document din 13 iulie 1405. 

2! Stefan Pascu, Răscoalele ţărăneşti în Transilvania I, Epoca voievodatului, Cluj, 1947, p. 19-— 


20. 

22 Monumenta Hungariae Historica, Diplomataria, vol. XXVIII, Budapesta 1898, p. 213-215. 

23 Wenczel Gusztav, Okmanytar, p. 12-15. 

* Idem, p. 19. 

25 Tbidem, doc. nr. 12. 

% Idem, p. 25-27 amintita „Babbonch” este în realitate cetatea Babonc din Bosnia. 

27 P, P. Panaitescu, Mircea cel Bătrîn, Bucureşti, 1944, p. 305-306. 

28 Wenczel Gusztav, Okmanytar, p. 24. 

CAPITOLUL AL IV-LEA 
CAMPANIILE ITALIENE 


Pînă în anul 1409 Filippo Scolari se ocupase îndeosebi de problematica multiplă a funcțiilor sale 
şi reuşise să obțină succese remarcabile în zona Dunării. După anul 1410, activitatea sa se extinde spre 
centrul Europei; Pippo devenise, în aceşti ani, un diplomat de talie europeană şi în acelaşi timp 
comandantul armatelor expediționare regale. Şirul de succese îl vor face cunoscut Italiei, Germaniei, 
Elveției, Austriei, Boemiei şi Poloniei ca un personaj politic şi militar de prim ordin. Acesta a fost 
momentul „exploziei”, care i-a conferit o dimensiune europeană. 

Cu începe din anul 1410, Europa apuseană cunoaşte schimbări importante. Prima dintre ele, 
determinată de moartea împăratului romano-german Ruprecht von der Pfalz (1400-1410) la 18 mai, 
eveniment care marchează începerea luptei pentru putere între diverşii pretendenți. În competiția 
pentru tronul împărătesc intră şi regele Ungariei, Sigismund de Luxemburg. Acesta se detaşează cu 
rapiditate de restul concurenţilor, reuşind să fie ales rege roman la 20 septembrie 1410, fapt recunoscut 
de către dieta imperiului la 21 iulie 1411; încoronarea ca împărat urma să fie făcută la Roma. În 
perioada scursă de la alegere pînă la confirmare, activitatea politică a lui Sigismund a fost deosebit de 
intensă. 

Pe plan ecleziastic situaţia în Europa centrală şi apuseană nu se arăta mai bună în comparaţie cu 
starea politică de pe continent. La începutul lunii mai, anul 1410, încetase din viaţă papa (în fapt 
antipapa) Alexandru al V-lea, înscăunat la Pisa, eveniment după care, tot la Pisa era declarat papă loan 
al XXIII-lea (1410-1415). În tot acest timp la Avignon, Benedict al XII-lea (1394—1423) şi la Roma, 
Grigore al XII-lea (1406-1415) îşi ocupaseră scaunele papale anatemizîndu-se reciproc. Sigismund de 
Luxemburg, care avea nevoie şi de acordul divin în recunoaşterea sa ca împărat îşi orientase atenţia 
spre bunăvoința lui loan al XXIII-lea, papa ce avea la rîndul său nevoia unui protector politic puternic. 
Această reciprocă întrajutorare împărat-papă fusese precedată de o serie de tatonări diplomatice 


26 HATEGAN -SCOLARI 


indirecte. Personajul desemnat de către suveran să îi expună papei orientările politice viitoare ale 
pretendentului la tronul imperial creştin nu fusese altul decît Filippo Scolari. 

Misiunea era deosebit de dificilă întrucît trebuia să apropie două poziţii considerate ca 
ireconciliabile: cea papală şi cea imperială, cunoscută fiind îndelungata rivalitate dintre puterea 
ecclesiastică şi cea laică. În acest păienjeniş de interese, Scolari trebuia să găsească modalitatea optimă 
de a supune papalității pretenţiile şi intenţiile lui Sigismund de Luxemburg; în plus trebuie să obţină şi 
acordul papei la aceste proiecte de viitor. Principalele puncte ale misiunii sale se referă la 
recunoaşterea alegerii lui Sigismund ca rege roman; plecarea sa la scaunul Sfîntului Părinte pentru 
încoronarea ca împărat; sprijinul papei la aplanarea diferendelor dintre Ungaria şi Veneţia referitoare 
la posesiunile dalmatine; proiectul de uniune religioasă între catolicism şi ortodoxism; proclamarea 
cruciadei antiotomane de către papalitate, precum şi recunoaşterea de către suveranul pontif a 
schimbărilor făcute de regele Sigismund în ierarhia eclesiastică a regatului!. 

Plecarea lui Filippo Scolari spre Bologna, reşedinţa noului papă, avusese loc la începutul lunii 
iunie 1410; era însoţit de o numeroasă suită, estimată la 250-300 călăreți, gardă alcătuită din nobili, 
familiari şi oşteni. În jurul datei de 20 iunie Pippo ajunge la curtea papală? dar trebuie să aştepte cîteva 
săptămîni pînă să fie primit în audienţă. În legătură cu destinatarul iniţial al acestei solii există la un 
moment dat” un semn de întrebare: a fost Alexandru al V-lea sau Ioan al XXIII-lea? Evaluarea critică a 
izvoarelor duce la concluzia că Ioan al XXIII-lea era destinatarul soliei. 

Filippo Scolari ajunge la Ferrara pe 21 iunie 1410 în drumul său spre Bologna. Cu o zi înainte, o 
grupă formată din circa 150 de călăreţi ai suitei sale, trecuse prin oraş, anunţîndu-i sosirea. Trimisul 
regelui roman discută cu ducele Nicolo d'Este al Ferrarei diverse detalii ale încoronării lui Sigismund 
de către papă, precum şi poziţia Ferrarei faţă de situaţia internă a Italiei; se caută realizarea unei 
neutralităţi a acesteia, dacă nu a unei alianţe cu Imperiul german. Convorbirile se termină cu succes. 
Pippo obţinînd de la ducele ferarez cele solicitate. Misiuni asemănătoare îndeplineşte Scolari pe tot 
parcursul drumului său, aflînd aceiaşi înţelegere la curţile princiare sau „republicane” italiene, mai 
puţin la Veneţia. Delimitarea precisă a acestor discuţii cu principii şi statele italiene este mult 
îngreunată de absenţa unor detalieri în documentele vremii ajunse pînă la noi. 

Profitînd de timpul care-i rămîne pînă la audiența papală şi urmărind să discute cu Signoria 
florentină aceleaşi probleme ale raporturilor bilaterale, Filippo Scolaro îşi vizitează oraşul natal. A fost 
prima şi ultima vizită a lui Pippo în Florenţa de la plecarea sa spre Ungaria pînă la moarte. 

Plecat din oraş la o vîrstă fragedă, Pippo are de luptat în primii ani pentru ascensiunea socială; 
se căsătoreşte şi îşi aduce tatăl, fratele, verii şi nepoţii la el; acestora li se adaugă mai tîrziu cunoştinţe, 
prieteni şi artişti florentini. În permanenţă comitele de Timiş are lîngă sine o mică Florenţă, este la 
curent cu tot ceea ce se petrece în oraşul natal. Mai tîrziu, amplitudinea funcțiilor îndeplinite îl 
împiedică să mai vină la Florenţa; renunţă la „călătorii de plăcere”, ocupîndu-se de rezolvarea 
spinoaselor probleme ale regatului. Sufleteşte, Pippo a rămas legat de cetatea de pe Arno, fiind cel mai 
activ promotor al intereselor florentine peste Alpi. 

La 23 iunie 1410 Filippo Scolari, cu suita sa de 250-300 călăreţi, ajunge la Florenţa şi trage la 
palatul familiei situat lîngă Borgo degli Albizzi şi casa Giraldi din vecinătatea palatului Pazzi’. 
Rămîne în oraş aproximativ 11 zile, revăzîndu-şi rudele şi prietenii, bucurîndu-se de stima 
concetăţenilor. Ține casa deschisă tuturor celor ce doresc să-i vorbească şi stabileşte legături trainice 
cu artiştii şi oamenii de afaceri florentini, relevîndu-le avantajele unei deplasări spre ţinuturile 
dunărene. 

Sosirea unui comandant militar cunoscut cu o suită impunătoare, provoacă îngrijorarea 
Signoriei care vede în Pippo un posibil candidat la conducerea oraşului. Exemplele condotierilor 
angajaţi pentru apărarea unui oraş care,profitînd de forța armată avută la dispoziţie, se impun ca 
stăpîni, nu sînt rare în Italia acestor vremuri, iar grija conducătorilor florentini nu era gratuită. 
Dezbaterile aprinse din senatul florentin durează mai multe zile şi duc în final la o soluţie de 
compromis: Bartolomeo Valori, cunoscut din copilărie al comitelui Pippo, este trimis să-i sondeze 
opiniile politice şi intenţiile faţă de Florenţa. Lipsa oricăror dorinţe de mărire în dauna oraşului natal şi 
sufletul deschis cu care a purtat discuţiile în cauză, conving Signoria florentină şi astfel restul zilelor 
se scurg în linişte. În acest interval au avut loc ? 
ectiv cererile regale au avut cîştig de cauză aproape în întregime, chiar dacă micşorau puțin prestigiul 
papal. Sigismund cere papei să-i confirme dreptul de a alege persoanele care îndeplinesc funcții 
ecclesiastice înalte, papalității revenindu-i doar sarcina de confirmare a alegerii; acceptarea acesteia a 
dus la schimbarea unora dintre marii prelați ai regatului. Papa acordă dispensă regelui şi partizanilor 
săi, care au confiscat posesiuni ecclesiastice, cu condiţia că aceştia să rămînă catolici fideli. Pe viitor, 

papalitatea îşi rezervă dreptul de a numi singur prelaţii, fără amestec din partea regalității; toate 
străduinţele lui Pippo de a schimba această părere au rămas fără ecou. loan al XXIII-lea recunoaşte 
alegerea lui Sigismund ca rege roman şi acceptă sprijinul reciproc, precum şi acţiunea de mediere între 
Ungaria şi Veneţia. Eforturile depuse de papă în intervalul vara anului 1410 — primăvara anului 1411, 
nu reuşesc să aplaneze neînțelegerile care vor culmina cu operaţiuni militare. 

Mult discutata problemă a unităţii lumii creştine, prin unirea catolicismului şi ortodoxismului, a 
stat şi pe masa tratativelor de la Bologna. Visului de secole al papalității, Sigismund de Luxemburg îi 
adaugă un plan nou care vizează convocarea unui sinod ecumenic al bisericii creştine pentru realizarea 
acestei uniuni. Solicitarea regală pentru proclamarea unei noi cruciade împotriva turcilor se bucură de 
adeziunea papei, dar eforturile pontificale, vor rămîne fără nici un efect. 

Talentul diplomatic al florentinului Scolari a reuşit să apropie puncte de vedere diferite, 
momentan angrenate pe acelaşi drum al consolidării puterii noi dobîndite. Ca urmare a înțelegerilor 
survenite, încă în luna iulie papa îl trimite ca legat apostolic în Ungaria pe cardinalul Branda 
Castiglione”. Acesta este primit în audienţă de Sigismund de Luxemburg la 3 august 1410. La 30 iunie 
plecase spre Constantinopol solul bizantin loan Chrysolaros ducînd cu el îndemnurile papale la 
rezistenţă antiotomană şi la uniune religioasă. Tot în urma discuţiilor cu Scolari, papa loan al XXIII- 
lea emite la 13 august două bule pentru regatul Ungariei. 

Desfăşurarea tratativelor şi meritele comitetului de Timiş în înlăturarea piedicilor ivite sînt 
cuprinse într-o scrisoare a papei din 3 august 1410 adresată regelui Sigismund:. În cuprinsul ei, Pippo 
este amintit ca purtător de cuvînt (orator) şi comisar regal pe lîngă papă, fiind remarcate străduinţele 
sale în explicarea punctelor de vedere regale. 

Pippo îşi continuă misiunea de sondare a poziţiilor statelor din centrul şi nordul Italiei şi obţine 
adeziunile acestora la planurile noului rege roman. Face excepţie Veneţia, care reactualizează vechile 
pricini de discordie dintre cele două state. În a doua jumătate a lunii august ajunge şi Pippo la Buda 
expunînd regelui rezultatele definitive ale soliei. 

Intensa activitate diplomatică declanşată, duce la schimbarea, a nu mai puţin de 5 solii între rege 
şi papă, dintre care 3 regale şi 2 papale în intervalul august 1410 — martie 1411. Una dintre ele îl are 
din nou ca protagonist pe Filippo Scolari. Lupta pentru investitura imperială intră într-o nouă fază 
după moartea contracandidatului Jobst de Moravia la 8 ianuarie 1411. Ca urmare a noii situaţii, 
comitele de Timiş, însoţit de două persoane ale căror nume au rămas necunoscute, pleacă din nou spre 
curtea papală de la Bologna în luna ianuarie. Ajungînd la începutul lunii februarie”, în faţa pontifului 
solii discută cu acesta atît situaţia tronului imperial, cît şi pretenţiile venețiene asupra Dalmației. 
Poziţiile diferite nu pot fi apropiate şi Pippo se reîntoarce la Buda fără rezultate practice; ajunge aici 
pe la mijlocul lunii martie şi primeşte de la rege noi posesiuni pentru credinţa manifestată în ultimele 
misiuni diplomatice". 

În intervalul septembrie-decembrie 1410, comitele de Timiş participă, în fruntea contingentelor 
sale, la noile conflicte militare declanşate în Bosnia şi Dalmația. Răscoala regelui Ostoja prilejuieşte 
intervenţia trupelor regale care pacifică regiunea, înaintînd pe văile Drinei şi Bosnei. Alături de rege 
participă şi detaşamentele sîrbeşti ale lui Ştefan Lazarević care primeşte ca răsplată cîteva teritorii la 
sud de Zvornik şi cetatea Srebernik. Scolari beneficiază şi acum de graţia regală, manifestată prin 
donarea unor posesiuni!!. 

O privire asupra situaţiei sud-estice şi central-europene la începutul anului 1411 este în măsură 
să explice precipitarea evenimentelor în cursul acestui an. În ceea ce priveşte situaţia Imperiului 
otoman, Musa, înscăunat ca sultan la 17 februarie 1411, se menţine în Balcani în iarnă şi primăvară cu 
sprijinul feudalilor rumelioţi şi a lui Mircea cel Bătrîn; în luna martie reuşeşte să ocupe Adrianopolul, 
urcîndu-se din nou pe tronul sultanilor. Iarna întreprinde o incursiune de pradă în Serbia, de unde ia o 
mulţime de robi, distrugînd în acelaşi timp mai multe oraşe!?. Mircea îşi postase oștirea pe linia 
Dunării urmărind fără să intervină evoluţia evenimentelor din Balcani. Încearcă să se asigure 
împotriva pretențiilor de suzeranitate pe care le manifestă din nou Sigismund de Luxemburg, prin 
încheierea unui nou tratat cu Polonia, prin care confirmă privilegiile comerciale în Țara Românească 
ale negustorilor din Polonia şi Lituania. 

Regele Sigismund coboară spre părţile transilvane şi bănăţene în vara anului 1411, fiind 
întîmpinat la Timişoara de către comitele de Timiş!?. Rămîne aici aproape două săptămîni, răstimp în 
care sînt finalizate noile tratative cu despotul sîrb pentru reînnoirea alianței dintre ei; acestea erau 
iniţiate şi conduse de către Filippo Scolari. Nu se cunosc amănunte asupra desfăşurării concrete şi nici 
asupra întîlnirii celor doi conducători, dar la sosirea regelui în Banat tratativele se află în stadiul final; 
recunoaşterea suzeranității de către Lazarević la 3 iulie confirmă aceste supoziţii. În schimbul acestui 

act despotul primeşte numeroase posesiuni în comitatele bănăţene, îndeosebi Torontal, Cuvin şi Caraş. 
Din perioada vizitei regale datează şi cîteva documente care consemnează soluţionarea unor probleme 
funciare de către comitele de Timiş, ele fiind confirmate de către rege!*. 

Liniştit în privinţa situaţiei politice dunărene, Sigismund de Luxemburg se îndreaptă către 
capitala ungară şi apoi spre Germania, unde se deschide dieta imperială, la mijlocul lunii iulie. Lupta 
pentru confirmarea alegerii din 1410 s-a simplificat după moartea marcgrafului morav şi mai ales după 
tratatul din 4 iulie încheiat între Sigismund şi fratele său Vaclav al IV-lea al Boemiei (1378-1419)%5. 
La 21 iulie 1411, Sigismund este recunoscut rege al romanilor, urmînd să se încoroneze la Roma cu 
coroana de fier a vechilor împărați germani. 

Comitele de Timiş, îl însoţeşte pe rege la Buda, unde rămîne pînă spre sfîrşitul lunii iulie, dată 
de la care ştirile despre faptele sale încetează. O nouă incursiune de jaf a turcilor asupra Serbiei 
contribuie la reizbucnirea luptelor în zonă şi impune trimiterea unor ajutoare militare regale. Cu acest 
ajutor Ştefan Lazarević reuşeşte să recucerească, la 1 august cetatea Golubac din mîna turcilor!€. 
Izvoarele literare n-au consemnat decît faptul că trupele regale luptă alături de sîrbi, fără să li se 
precizeze efectivele şi numele comandatului. Putem presupune cu destul temei, că în rîndurile lor au 
luptat şi bănăţenii, nelipsiți în acest secol din campaniile sud-dunărene. Cu referire la Pippo, 
considerăm că el a rămas la Buda, sau în alte zone ale regatului, nespecificate ca atare, ocupat cu 
cîteva probleme majore: asigurarea hotarului dunărean împotriva turcilor, cauză în care a trimis, sau a 
participat direct la luptele din iulie-august din Serbia, fără a-l putea individualiza. A urmărit raporturile 
politice ungaro-veneţiene şi contracararea deteriorării acestora prin concentrarea trupelor regale la 
graniţele vestice pentru acţiuni militare de amploare. 

Conflictul armat cu Veneţia era previzibil încă din primăvară, odată cu degradarea continuă şi 
rapidă a situaţiei din Dalmația. În iarna dintre anii 1410 şi 1411 Sandalj Hranić, voievodul bosniac, 
vinde venețienilor cetatea Ostrovica pentru 5.000 galbeni, obligînd în aprilie, trupele regale din zonă 
să intervină pentru recucerirea ei. Doar sorții armelor mai pot soluţiona problema dalmatină. Ambele 
state doresc să obţină controlul deplin asupra litoralului dalmatin, obiect de dispută încă din perioada 
angevină. Greşelile săvîrşite de Sigismund de Luxemburg după 1387, generate iniţial de partida 
internă duşmănoasă şi intervenţia regatului de Neapole, se amplifică după 1408, cînd el cedează o 
mare parte a acestui litoral lui Hervoja, în contextul persistenţei neînțelegerilor între aceasta, Ostoja, 
Sandalj şi Tvrtko I. În momentele de apogeu ale puterii regale aceştia sînt vasali fideli, dar odată cu 
slăbirea acesteia, fiecare revendică pentru sine posesiunile în cauză. 

Politica venețiană, urmărind întinderea stăpînirii sale asupra întregului litoral, uzează cînd de 
bunăvoință, cînd de făţărnicia faţă de micii despoţi locali sau faţă de Sigismund, căruia îi promite 
multe dar nu realizează nimic. Conflictul militar dintre ele a fost precedat de o intensă activitate 
diplomatică. Regele Ungariei trimite scrisori suveranului Franţei, Carol al VI-lea de Valois (1380-— 
1422), ducelui Burgundiei, principilor şi electorilor germani, Florenței şi papalității, explicîndu-le 
motivele care-l determină să declanşeze ostilitățile. Florentinii, ameninţaţi şi ei de planurile 
expansioniste ale Veneţiei, sînt aliaţii fireşti ai lui Sigismund, iar încercările papei, inclusiv trimiterea 
nepotului său contele Orsini la Buda, în speranţa de a amîna ofensiva trupelor regale eşuează rînd pe 
rînd. 

Operațiunile militare dintre Veneţia şi Ungaria se desfăşoară pe două fronturi de luptă: Dalmația 
şi nordul Italiei, în zona Udine-Friuli- Veneţia. Episcopul de Zagreb, Eberhard şi banul Petru Medvei 
întăresc cîteva cetăţi de pe litoral ca Sibenik şi Brebin, iar luptele desfăşurate aici au un caracter local, 
de hărţuială. 

Principalul teatru de operaţiuni a fost zona de nord-est a Italiei, spre care se îndreaptă trupele 
regale, la mijlocul lunii septembrie 1411. Ele ajung la Cividale pe 24 septembrie şi declanşează 
ofensiva. Timp de două luni ostilitățile se desfăşoară doar în zona de frontieră, fără succese 
spectaculoase de partea cuiva. Reţinut în octombrie de lucrările dietei regatului desfăşurate la 
Bratislava, Sigismund nu i-a parte la război trimiţînd doar noi întăriri trupelor ce luptau pe frontul din 
Italia. 

Oştile venețiene erau comandate de vestitul condotier Carlo Malatesta. Au loc ample acţiuni 
genistice defensive, sub conducerea unor comandanţi locali. De-a lungul rîului Livenza, între Treviso 
şi Friuli, pe o lungime de 10 mile, a fost săpat un şanţ foarte larg, întărit din loc în loc cu turnuri de 
apărare şi maşini de război!” care era apărat de trupele din zon. Armata de condotieri şi lucrările 
genistice îi fac pe venețieni să aştepte liniștiți desfăşurarea evenimentelor militare. 

La 8 noiembrie 1411, regele emite un document care schimbă evoluţia situaţiei, militare pe 
frontul italian!” îl numeşte pe contele Friedrich de Ortemburg (Cilli) vicar general al provinciei 

Aquileia, iar pe comitele de Timiş consilier pentru toate problemele din această zonă. Cei doi au 
mandat regal pentru exercitarea puterii în toate prerogativele ei, inclusiv de a lega sau desface alianţe 
cu forţele locale. Sigismund se obligă să confirme toate măsurile luate de cei doi legaţi ai săi. Aceştia 
au drept jurisdicţionar asupra tuturor locuitorilor, inclusiv asupra principilor laici şi eclesiastici, fiind 
singurii în măsură să judece ofensele aduse puterii regale; pot pedepsi sau ierta, după caz. Vor putea 
administra zonele cucerite după criterii personale. Într-un cuvînt au libertate deplină în toate acțiunile 
pe care le intreprind. Despre rolului lui Friedrich documentele ulterioare nu consemnează nimic, ceea 
ce înseamnă că implicaţia acestuia fusese de mică însemnătate.& 

Principalul autor al succeselor regale era Filippo Scolari, numit cu această ocazie comandant al 
armatei regale din nordul Italiei. Asistăm la un fapt cu profunde semnificații, repertabil şi cu alte 
ocazii: cînd se află sub comanda personală a regelui, armata nu reuşeşte să intreprindă acţiuni decisive 
şi pierde majoritatea campaniilor; dar cînd este comandată de Pippo, succesele sînt urmarea acţiunilor 
decisive inițiate şi conduse de către comitele de Timiş care-şi valorifică nestînjenit aptitudinile sale 
strategico-tactice. Pentru prima dată acest aspect se relevă la reala valoare cu prilejul campaniei 
antiveneţiene din noiembrie 1411 — februarie 1412. Acelaşi aspect va fi vizibil ulterior şi-n marile sale 
campanii antiotomane. 

Filippo Scolari se află la 11 noiembrie 1411 în tabăra trupelor din Italia de nord, pregătind cu 
mare atenţie operaţiunile. 28 noiembrie îl găseşte la Cividale!’ şi această dată poate fi considerată ca 
începutul adevăratelor operaţiuni militare. Efectivele de care dispunea Pippo se cifrează la aproximativ 
20.000 oameni, călăreţi şi pedestrași”, în rîndurile cărora se află oşteni de seamă, ca voievodul 
transilvan Ştibor de Stiboricz şi fostul voievod Nicolae Marczali. 

Într-un interval de 78 zile, mai precis între 28 noiembrie şi 14 februarie, Filippo Scolari se 
dovedeşte unul dintre cei mai mari comandanţi militari ai vremii sale, egalul condotierilor şi omul 
capabil să spulbere puterea militară terestră a republicii venețiene. În aceste două luni şi jumătate 
cucereşte Istria, Friuli, marca Trevigiană, deci toată partea nord-estică a peninsulei italice şi ajunge cu 
trupele sale pînă în suburbiile Veneţiei. Desfăşurate pe timp de iarnă şi pe teren duşman, luptele din 
1411-1412 constituie cea mai puternică lovitură primită de Veneţia în acest început de secol. 

La începutul lunii decembrie oastea regală reuşeşte să facă o breşă în frontul venețienilor, lungă 
de 22 mile şi foarte lată, prin care se revarsă spre cîmpia Padului. În faţa lor stătea condotierul 
Scalabrino, unul dintre comandanții avangărzii venețiene, cu o formaţie compusă din vreo 500 călăreți. 
În spatele acestuia, Teddeo del Verme b 
s22 ind fluviul Po (Padul). Contraatacul venețian declanşat pe la mijlocul lunii decembrie forțează 
linia frontului pînă la castelul Brugneja din Friuli, la 20 ale lunii, şi mai departe pînă la Sacile. 
Republica primeşte ajutoare din partea oraşelor satelit sau a celor supuse: Vincenza oferă 600 cai şi 
100 ostaşi, Padova 100 lăncieri, iar Bertolino din Verona vine însoţit de 1.000 lăncieri. Forţele 
venețiene se menţin în ofensivă pînă după 20 decembrie, dar repurtează doar succese locale, fără mare 
importanţă. Cronicile venețiene narează o astfel de luptă, cum este cea de lîngă Porzedengoan” unde 
un corp venețian se ciocneşte cu aproximativ 400 călăreţi regali. Lupta desfăşurată pe 22 decembrie se 
încheie cu victoria trupelor republicii. În acelaşi interval sînt întărite garnizoanele cetăților Serravalle, 
Conegliano, Castelfranco, etc; sînt trimişi spioni în tabăra regală, iar un nou ajutor soseşte de la 
Ferrara, în număr de 300 lăncieri. Sînt mobilizați în plus 2.000 lăncieri. Comandantul general al 
armatei republicii, Carlo Malatesta, beneficiază de un salariu lunar de 1.000 ducați de aur, sumă cu 
care Veneţia demonstrează teama sa în faţa repetatelor insuccese ale armatei sale de uscat. 

Ofensiva condusă de Filippo Spono a început în preajma Crăciunului şi se soldează cu cucerirea 
unor cetăţi. La 25 decembrie Pippo ajunge la Feltre, Belluno, şi Serravale, cetate apărată de Tommaso 
Barbarigo. După cîteva asalturi cucereşte orașul şi cetatea, lăsîndu-le pradă soldaţilor”. Se opreşte aici 
pentru sărbătorirea anului nou şi la 3 ianuarie un document prin care răsplăteşte credinţa unui cetăţean 
din Belluno faţă de forţele regale”. În continuarea războiului, sînt forțate poziţiile venețiene dintre 
Sacile şi Conegliano, în zonă desfăşurîndu-se şi lupta de pe rîul Livenza. La 5 ianuarie ajung la Buda 
cele nouăsprezece steaguri venețiene cucerite de către comitele de Timiş, spre bucuria regelui, care 
ordonă oficierea mai multor servicii religioase ca mulțumire pentru victoriile obținute”. Cam în 
acelaşi timp, ajunge la rege şi o solie venețiană pentru încheierea păcii, dar pretenţiile exagerate ale lui 
Sigismund: 600.000 ducați şi cedarea unor importante teritorii, aduc Veneţia la disperare, obligînd-o 
să continue cu orice preţ luptele. Ca urmare, în toate oraşele şi localităţile aflate sub puterea republcii, 
sînt strînse noi contingente armate pentru întărirea defensivei. 

Pippo Spano nu poate fi însă oprit. Cu aproximativ 6.000 călăreţi, efectivul de bază aflat sub 
comanda sa, declanşează ultima fază a campaniei. Avansează la început spre Padova, apoi coteşte spre 

Legnaja şi se îndreaptă în continuare spre est, atingînd malurile Adriaticii lîngă insula Bassanem între 
gura rîului Brento şi a fluviului Pad. La 8 ianuarie, se desfăşoară o mare bătălie la Oderzo, nedecisă; 
comitele de Timiş îşi continuă însă înaintarea. Semnificativ pentru starea de derută a senatului 
venețian este cuantumul extraordinar de mare plătit pentru serviciile lui Carlo Malatesta: în afara celor 
1.000 ducați soldă, acesta primeşte cîte 13 ducați pentru fiecare din cei 600 lăncieri aduşi cu sine, cîte 
21.000 pentru plata soldaţilor. 

La 25 ianuarie 1412, Filippo Scolari ajunge lîngă Borgo di San Tommasso, dar rezistenţa 
îndîrjită a venețienilor îl determină să se retragă”. După data de 28 ianuarie începe retragerea trupelor 
regale la est de Treviso; ele sînt urmărite îndeaproape de venețieni, care recuceresc localitățile părăsite 
de Pippo. 

În timpul campaniei din noiembrie 1411 şi pînă în februarie 1412, Scolari a reuşit să cucerească 
mai multe zeci de localităţi italiene, atingînd fluviul Pad şi laguna Veneţiei; dintre aceste localităţi 
izvoarele amintesc doar vreo 70-72%. 

Oboseala lunilor grele de campanie începe să submineze mai ales moralul trupelor, care, 
îmbogăţite în urma succeselor repetate, nu mai vor să lupte cu aceeaşi ardoare. Acest fapt îl determină 
pe Pippo să ordone retragerea spre nord-est; măsurile militare adoptate de Veneţia prin sporirea 
continuă a efectivelor sale, putînd să declanşeze efecte dezastruoase asupra unei armate cu moralul 
scăzut. Începutul lunii februarie înseamnă în fapt şi sfîrşitul campaniei, chiar dacă retragerea decisivă 
se petrece abia spre mijlocul lunii. Apatia şi apoi precipitarea retragerii trupelor regale sînt cauzate şi 
de îmbolnăvirea comandantului, Filippo Scolari, suferință care-i face incapabil de a mai conduce 
trupele”. 

La o dată situată de izvoare între 13 şi 15 februarie 1412%, campania victorioasă a comitelui de 
Timiş se încheie, trupele sale retrăgîndu-se la iernat prin patru direcţii: prin Sacile, Brugnera, Friuli şi 
pe malul Adriaticii. Purtat într-o trăsură spre Buda, Pippo vede încheindu-se cea mai spectaculoasă 
dintre campaniile sale din centrul Europei, însemnată pricină de discuţii între cronicari şi, mai apoi, 
istorici. Garnizoane regale sînt lăsate în cetăţile mai importante, fără a putea opri contraofensiva 
venețiană care le ocupă rînd pe rînd. La 28 martie este reocupat Udine, punctul estic al posesiunilor 
venețiene. 

În istoriografia italiană s-a desfăşurat, timp de cîteva veacuri, o adevărată dispută referitoare la 
motivele acestei retrageri”!. Au fost emise o serie de supoziţii, de la acuzaţii de genul că ar fi fost 
cumpărat cu aur venețian şi pînă la dovedirea bolii adevărate a lui Pippo. Au existat exagerări mai 
mari decît insinuarea simplei corupții şi anume susţinerea faptului că Filippo Scolari ar fi fost ucis de 
către rege, la reîntoarcerea din campanie, pentru „trădarea sa”. Pînă la urmă, lucrurile au fost limpezite 
şi Filippo Scolari a fost dezvinovăţit de orice defăimare, restabilindu-se adevărul istoric al retragerii, 
datorită bolii pe care a contractat-o în timpul acestei campanii. 
intensă activitate diplomatică care să încheie pacea atît de mult dorită. În acest scop, papa Ioan al 
XXIII-lea convoacă la Roma un congres cu participarea celor două părți implicate în conflict’. 
Pretenţiile exagerate ale lui Sigismund împiedică orice apropiere a celor două poziţii, iar inițiativa 
papală se încheie printr-un eşec. 

În iarna-primăvara anului 1412 Sigismund poartă tratative cu Polonia, în dorinţa de a aplana mai 
vechile şi noile neînţelegeri dintre cele două state. Ele vor fi finalizate în luna martie 1412 prin 
întîlnirea dintre cei doi regi: Sigismund de Luxemburg şi Vladislav al II-lea Jagello, (1386-1434) 
desfăşurată la Lublau în data de 15 martie. 

Discuţiile şi tratatul semnat aici au o deosebită importanţă pentru viitorul politicii orientale a lui 
Sigismund de Luxemburg, transpunerea în practică a acestor prevederi asigurîndu-i certe avantaje 
politice, militare şi economice în sud-estul Europei. În urma concursului favorabil de împrejurări creat 
de criza internă a statului otoman, aplanarea diferendelor cu Polonia elibera nordul regatului de 
însemnate forţe armate, care puteau fi deplasate în alte zone de conflict. În acelaşi timp forţele polone 
şi moldovene în Moldvoa domnea Alexandru cel Bun — (1400-1432) erau agrenate în acţiuni de 
cooperare cu trupele regale. 

Regele se gîndeşte din ce în ce mai serios la reluarea unor campanii antiotomane, lucru pe care 
se grăbeşte să-l anunţe împăratului bizantin şi apoi principilor germani. Problema Chiliei, ca punct 
nodal al politici orientale a Ungariei, în contextul comerţului cu Orientul, îl preocupă îndeosebi pe 
Sigismund. Solii săi iau legătura cu coloniile genoveze din Marea Neagră pentru realizarea unui drum 
comercial peste Carpaţi, Marea Neagră, Marea Caspică pînă în China. Reuşita acţiunii ar fi smuls 
Veneţiei, care deţine monopolul drumului comercial cu Orientul, însemnate avantaje. Asasinarea 

hanului tătar, aflat în legătură cu regele şi răsturnarea de la putere a partidei ghibeline din Genova, 
amînă planurile ambiţioase ale regelui; apoi conciliul de la Constanţa din 11 noiembrie 1417 şi 
călătoria în apusul Europei stopează orice iniţiativă în această problemă. Abia din 1418, Sigismund de 
Luxemburg reia planurile sale orientale. 

La discuţiile şi semnarea tratatului de la Lublau participă şi comitele de Timiş, reîntors de cîteva 
săptămîni din campanie, însănătoşit după boala contractată pe cîmpurile de luptă. Nici de data aceasta 
nu pot fi detaliate acţiunile sale în contextul general al apropierii ungaro-polone, dar avînd în vedere 
poziţia cheie deţinută de Pippo la Dunărea de Jos şi evenimentele militare recente el a militat pentru 
semnarea acestui tratat şi colaborarea cu forțele polone. Semnătura sa figurează pe tratatul de la 
Lublau%?. Încheierea acestuia îi oferă regelui prilejul de a conteni războiul cu Veneţia. 

O nouă solie venețiană soseşte la 21 mai 1412 la Buda“, propunînd semnarea unui armistițiu şi 
începerea convorbirilor de pace, dar se izbeşte de aceeaşi binecunoscută trufie şi lipsă de clarviziune 
politică a regelui, care nu sesizează acum prilejul optim de a ieşi onorabil din conflict. Cert este însă 
faptul că refuzul lui Sigismund s-a bazat în bună parte şi pe victoriile fulgerătoare realizate în iarna 
precedentă de comitele de Timiş ca şi pe posibilitatea reeditării lor. Prezent la primirea soliilor, Filippo 
Scolari visează în continuare la cîştigarea gloriei militare şi, aproape cert, este împotriva propunerilor 
venețiene. 

Pippo rămîne la Buda, pe parcursul lunilor iunie şi iulie 1412, cînd se desfăşoară aici mari 
serbări organizate de Sigismund, în cinstea regilor şi principilor Europei centrale şi răsăritene. Aceste 
serbări au ca scop întărirea legăturilor dintre Ungaria şi țările limitrofe pe poziții de prietenie, alianță şi 
vasalitate, sau în atenția planurilor regale viitoare. Participă regele Poloniei, Vladislav Jagello, regele 
Bosniei, Ostoja; despotul Serbiei, Ştefan Lazarević; ducele de Split, Hervoje; arhiducii austrieci 
Albrecht şi Ernst; zeci de principi, duci, marchizi, conți şi baroni din Germania, Polonia, Boemia, 
Bosnia, Serbia, Ungaria, etc.%5. 

Printre participanţi se numără şi o delegaţie munteană, care sondează terenul în vederea unor 
viitoare colaborări antiotomane“. Cu prilejul serbărilor se desfăşoară, printre alte multe manifestări, 
turnire cavalereşti la care participă peste 100 cavaleri, timp de 2 zile. Printre ei sînt italieni, francezi, 
polonezi, bulgari, sîrbi, români, greci, etc. 

Între aceste serbări comitele de Timiş nu-şi neglijează îndatoririle curente preocupîndu-se de 
administrarea comitatelor, al căror titular era, de bunul mers al extragerii şi comercializătii sării, ca şi 
de pregătirea unei noi expediţii”. La 12 iulie 1412 se deschid la Turda lucrările congregaţiei nobiliare 
a voievodatului Transilvaniei, (voievodul transilvan era Stibor de Stiboricz — 1410-1414) iar comitele 
participă la lucrările sales. Peste o lună este preocupat de problemele sării căci la 12 august ia măsuri 
pentru curmarea unor abuzuri ale cămărașilor din Dej”. 

La 6 septembrie 1412, prin intermediul aceluiaşi comite, regele permite oraşului Szeged să-şi 
aleagă singur judecători“. Peste cîteva zile, la 9 septembrie, Sigismund reînoieşte donația cîtorva 
posesiuni pe seama fidelului său slujitor, pentru ca la 14 septembrie să accepte rugămintea lui Filippo 
şi Matteo Scolari, a vărului acestora Leonardo de Altovito, pentru ca posesiunile primului să revină, în 
caz de moarte, celor doi”. 

În toamnă, cu începere din septembrie, Scolari este din nou lîngă Sigismund de Luxemburg, 
terminînd pregătirile pentru noua campanie antiveneţiană. Campania este pe deplin realizabilă întrucît 
criza statului otoman continuă; noul sultan, Musa, reprimă cu cruzime în acest an răscoala bulgarilor 
din zona Provadia şi intră apoi în conflict cu despotul sîrb, căruia îi promisese mai multe ţinuturi. În a 
doua parte a anului, asediază cetatea Salonic, unde se adăpostise unul dintre fii lui Suleiman I. Peste 
puţin timp, Musa va fi confruntat cu un nou pretendent la tron, viitorul Mahomed I, chemat în Europa 
de către Ştefan Lazarević. lată continuarea unei politici greşite a dinaştilor balcanici care, profitînd de 
perioadele de criză ale statului otoman, susţin diferiți pretendenți la tron, în loc să fi realizat alianţe 
pentru a slăbi şi distruge puterea otomană din Europa. Odată ajunşi sultani, pretendenţii vor fi cei mai 
aprigi duşmani ai foştilor susţinători, provocîndu-le foarte mari daune. Astfel de acţiuni nefaste pentru 
cauză creştină oferă turcilor posibilitatea de a se salva din profunda criză internă. 

În luna octombrie 1412 reîncep operaţiunile militare ale armatelor regale pe frontul din Italia, 
desfăşurate pe patru planuri paralele: în Friaul şi Treviso acţionează însuşi regele Sigismund, avîndu-l 
alături pe comitele de Timiş; în Lombardia se declanşează acţiunea unor feudali locali pentru 
recucerirea vechilor fiefuri; în Moreea se desfăşoară lupte aprige între Veneţia şi Bizanţ, iar în Marea 
Egee conflictele se complică prin intrarea în luptă a genovezilor şi bizantinilor. În faţa acestor 
primejdii se părea că Veneţia îşi va pierde definitiv puterea. 

Preambulul luptelor purtate în toamnă pe pămînt venețian l-a constituit bătălia de la Motta din 
24 august 1412, între venețienii conduşi de Carlo Malatesta şi cei aproximativ 3.000 călăreţi 
comandaţi de Nicolae Marezali şi Ladislau Blagay”. Cu toată victoria venețiană, pierderile sînt mari 
de ambele părți; printre morţi se află şi Marczali, iar Malatesta şi Blagay sînt răniți. Comanda trupelor 
venețiene este preluată de Pandolfo, fratele lui Carlo, care staţionează la frontierele estice ale 
republicii. 

În fruntea cîtorva zeci de mii de oameni, soseşte regele Sigismund, care se opreşte pentru iernat 
la Udine, trimiţîndu-l în interior doar pe Pippo Spano. Primele lupte se dau pentru recucerirea 
localităţilor de la frontieră. În continuarea acţiunii favorabilă comitelui de Timiş, trupele acestuia se 
întîlnesc cu detaşamentele foştilor conducători din Verona şi Padova, Marsilio Carrara şi Brunoro 
della Scala, care după încercarea nereuşită de a pune mîna pe cele două oraşe se retrag spre trupele 
regale, urmărite îndeaproape de venețieni; cei doi par 
şi Scala, alungaţi de venețieni. Înăbuşită încă din faşă de trupele republicii, mişcarea nu poate ajuta cu 
nimic de trupele regale. Riposta din ce în ce mai puternică a venețienilor duce la prelungirea 
campaniei. Cu toate aceste elemente ostile, Pippo reuşeşte să împingă, într-un interval cuprins între 
sfîrşitul lunii decembrie 1412 şi mijlocul lunii ianuarie 1413, trupele lui Pandolfo Maltesta spre vest, 
asediind în decembrie oraşul Vicenza. Prelungit aproximativ o lună, fără a cuceri cetatea, asediul 
subminează moralul trupelor. Pe la mijlocul lunii februarie 1413 începe retragerea lentă spre nord, 
nord-est. Se repetă acțiunea anului trecut: cucerite rapid, cetățile şi oraşele nu pot fi păstrate după 
retragerea trupelor regale, cu toate garnizoanele lăsate aici. 

Din ultima parte a acestei campanii a comitelui de Timiş cronicile venețiene păstrează cîteva 
detalii, în general nefavorabile. Sînt amintite cruzimile la care s-ar fi dedat trupele regale faţă de 
prizonieri şi față de populaţia, care a suportat deasemenea abuzurile şi violențele soldaţilor. Unele 
păstrează chiar şi un moment inedit: căderea lui Pippo în prizonierat şi evadarea sa înainte de a fi 
recunoscut de venețieni“. Ştirea este amplificată şi detaliată de o altă cronică care indică prinderea a 6 
cavaleri de frunte ai duşmanilor, inclusiv a comandantului şi fuga acestuia spre Udine“. Aceasta ne 
îndreptăţeşte să plasăm evenimentul în perioada retragerii, sfîrşitul lunii februarie şi începutul lunii 
martie, cînd trupele regale se îndreptau spre Udine unde se afla suveranul. Ajuns în tabăra proprie, 
Scolari comite noi acte de cruzime faţă de prizonerii aflaţi acolo, ordonînd să li se taie nasurile, 
urechile şi mîna dreaptă la 40 soldaţi“. Pentru aceste acte de cruzime gratuite senatul venețian 
hotărăşte să-l pedepsească, în contumacie, cu tăierea capului, lucru care i se aduce la cunoştință“$; în 
cazul în care ar fi prins Pippo cunoaşte soarta pe care i-o pregătiseră adversarii. 

Nararea unei întîmplări de pe la mijlocul lunii martie 1413 îl localizează, împreună cu trupele de 
sub comanda sa în mica localitate Arsignan unde, nemulțumit de felul în care populaţia răspunde la 
solicitările sale paşnice, Pippo pedepseşte cu asprime mai mulţi locuitori“. Este ultima localitate 
italiană în care Filippo Scolari este amintit cu funcţia de comandant al armatei regale, întrucît în zilele 
imediat următoare operaţiunile militare iau sfîrşit şi lasă loc tratativelor. 

Desfăşurate în zonă, între martie şi aprilie, propunerile de pace, sînt pecetluite prin armistițiul pe 
5 ani semnat la Castelleto, la 17 aprilie 1413. Poziţia lui Filippo Scolari faţă de aceste evenimente este 
relevată indirect în instrucţiunile senatului venețian adresate celor doi soli la masa discuţiilor: 
Tommasso Mocenigo şi Antonio Contarini“. Cei doi soli sînt lăudaţi pentru zelul depus şi încheierea 
armistițiului, în ciuda opoziţiei comitelui de Timiş, care insista pe lîngă rege pentru continuarea 
operaţiunilor militare. În cea de-a doua fază a acelor discuţii, Scolari se lasă convins amînînd ideea 
unei campanii militare de anvergură care să convingă Italia asupra calităţilor sale militare. La masa 
tratativelor ia loc şi legatul apostolic, cardinalul Branda Castiglione. În concluzie, armistițiul de la 
Castelleto pune capăt conflictelor militare veneto-ungare, dar nu duce la încheierea păcii datorită 
opoziţiei lui Sigismund de Luxemburg. Se pierde ocazia de a lichida controversele, iar Sigismund avea 
să regrete acest lucru în anii 1418—1421, cînd întreg litoralul dalmatin va fi cucerit de venețieni fără ca 
el să poată opune o rezistenţă notabilă. 

Regele Sigismund rămîne în zona Istriei în cursul lunilor aprilie-mai 1412, interesat fiind de 
evoluţia situaţiei italiene, de soarta conflictelor în curs de desfăşurare în centrul peninsulei, purtate de 
regele Neapolelui ca şi de cele din Lombardia iniţiate de Visconti, ducele de Milano. 

Filippo Scolari rămîne şi el alături de Sigismund, sfătuindu-l asupra multiplelor obligaţii care-i 
revin în calitate de rege roman. Se îngrijeşte în acelaşi timp de răsplata datorată celor mai credincioşi 
şi viteji dintre ostaşii care au luptat sub comanda sa. Prin intermediul său sînt răsplătiți, încă în cursul 
lunii aprilie, nobilii din Gherteniş, iar spre sfîrşitul lunii mai Nicolae de Bachka, Nicolae Chapy şi 
Ştefan de Zantho”. Deşi lipsesc informaţii asupra activităţii comitelui pentru luna iunie, considerăm că 

el nu a părăsit cartierul general al regelui, cu atît mai mult cu cît în iulie este prezent în jurul Alpilor 
italici, ocupat cu pregătirea expediției care trebuia să-l impună definitiv Italiei ca pe unul dintre marii 
condotieri. 

Cucerirea statului papal de către Ladislau de Neapole (eveniment petrecut în octombrie 1413) şi 
dorinţa sa de a ataca Florenţa ameninţă echilibrul politic al peninsulei italice; aliaţi fireşti ai papalității 
florentinii, ameninţaţi la nord de ducele Milanului iar la sud de regele Neapolelui, pizmuiţi de 
venețieni pentru prosperitatea comercială, sînt nevoiţi să recurgă la sprijinul lui Sigismund de 
Luxemburg, recent alesul rege roman, care aşteaptă la hotarele Italiei posibilitatea încoronării ca 
împărat romano-german. Prin intermediul unei solii compusă din Marsilio Vecchietti şi Cristofano 
degli Spini, Florenţa încearcă să transforme armistițiul de la Castelleto într-o pace durabilă şi să atragă 
Veneţia şi Ungaria de partea sa. 

În cursul anului 1413 se desfăşoară trei runde de convorbiri între Florenţa şi Sigismund de 
Luxemburg. Prima dintre ele se desfăşoară la 23 iunie la Trento şi regele acceptă propunerile 
florentine de mediere a păcii cu Veneţia, fără să se ajungă la vreun acord concret; suveranul nu se 
grăbeşte de loc cu aceste tratative. Cea mai importantă dintre aceste întâlniri este cea de-a doua, 
desfăşurată la 28 iulie la Bolzano. La ea participă şi comitele de Timiş, Filippo Scolari*. Se confruntă 
cu acest prilej două opinii diametral opuse asupra politicii italiene: cea florentină şi cea papală, regelui 
revenindu-i rolul de intermediar. Primii aduc din nou în discuţie problema păcii dintre Veneţia şi 
Ungaria dar sînt surprinşi de riposta regelui care deplasează centrul discuţiilor spre un plan de acţiune 
în Italia, plan propus de către Pippo. Despre ce este vorba: în dorința de a-şi redobîndi posesiunile 
ocupate de regatul de Neapole, Ioan al XXIII-lea trimite doi cardinali la Sigismund să solicite intrarea 
trupelor regale în Italia. Comandant al acesteia a fost numit Filippo Scolari care doreşte să ridice sub 
arme 15.000 oameni. În acelaşi timp prezintă regelui dorinţa sa ca pe un lucru realizat cu acordul 
tuturor părţilor. Mai mult, el ia legătura cu ducii de Bavaria şi Austria, solicitîndu-le şi obţinînd 12.000 
călăreți care urmau să fie plătiți de papă şi de către florentini. Surpriza solilor florentini se 
concretizează într-o intervenţie care arată că Scolari nu avea nici o împuternicire pentru a trata aceste 
chestiuni. Sigismund răspunde că Pippo şi Filippo del Bene, cunoscut diplomat florentin intrat şi el în 
slujba regelui, i-au vorbit despre intervenţia militară în Italia ca despre un fapt acceptat în unanimitate. 
Întrucît nu aveau mandat pentru a discuta asemenea probleme, solii se reîntorc la Florenţa. 

Asistăm practic la o confruntare între cele două tabere florentine, una ca reprezentantă a cetăţii 
iar cealaltă, intrată în serviciul lui Sigismund de Luxemburg, doritoare de afirmare pe scena politică. 
Una se gîndeşte la binele cetăţii şi al Italiei, iar cealaltă la gloria şi avantaje economice. Filippo Scolari 
întreprinde mai mult decît simple pregătiri. Întocmeşte planul unui amplu atac concentric, terestru şi 
marin, asupra regatului de Neapole. Erau prevăzute acţiuni terestre ale trupelor florentine şi papale pe 
direcţia sud, între Apenini şi Mediterana, cu eliberarea Romei şi asedierea Neapolelui, în timp ce de pe 
mare escadre imperiale şi genoveze pornite din Dalmația şi Genova urmau să blocheze porturile italice 
din Adriatica. Planul, măreț fără îndoială, arunca însă Italia în flăcările războiului civil şi ameninţa 
prin amploare să depăşească toate conflictele anterioare. 

Ca stare în fața Florenței, care dobîndise prin acţiunile diplomatice întreprinse pînă acum 
preponderența în faţa celorlalte state din peninsulă, se pune problema spinoasă a acceptării sau nu a 
planurilor regale, iniţiate şi susţinute de un florentin. Discuţiile furtunoase din Signorie concretizează 
poziţia pacifistă a cetății şi respingerea planului lui Sigismund de intervenţie străină, dorind ca 
problemele italiene să fie rezolvate prin eforturi proprii. Măsură deosebit de înţeleaptă care a salvat 
Italia de mari dezastre; exemplul de referinţă pentru urmările nefaste ale unei intervenţii străine îl 
constituie intervenţia franceză din ultimul deceniu al secolului al XV-lea. 

Cu această hotărîre, Filippo Scolari îşi vede spulberat visul, chiar de către concetăţenii săi, al 
cuceririi Italiei. Întrucât în anul 1414 se rezolvă majoritatea problemelor militare şi politice de la sine, 
focarul de tensiune dispare. 

Cea de-a treia conferinţă dintre florentini şi Sigismund de Luxemburg se desfăşoară la Lodi în 
decembrie 1413 şi are ca subiect proiectul regal de intervenţie în Italia. Ca urmare a refuzului 
Florenței, regele nu mai acceptă mediaţia ei în problema tratatului de pace cu Veneţia. Atras în 
continuare de ideea convocării marelui conciliu ecumenic, Sigismund lasă în suspensie toate 
problemele italiene, iar comitele de Timiş se reîntoarce în zona Dunării. 

Prezenţa lui Pippo în Banat se datoreşte schimbărilor de fond petrecute în sînul statului otoman 
în cursul acestui an 1413. Chemat în Europa de Lazarevic, Mahomed este învins inițial de Musa la 
Verbiţa, în Bulgaria, dar revine cu forţe sporite şi-l învinge pe Musa la 5 iulie 1413; ultimul fuge dar 

este prins şi ucis. Cu aceste evenimente criza internă ia sfîrşit şi noul sultan Mahomed I dă chiar în 
acest an dovada calităţilor personale prin expedițiile declanşate împotriva „ghiaurilor”. 

În luna septembrie comitele de Timiş întreprinde o inspecţie prin cetăţile din Banatul dunărean 
dorind să aprecieze starea sistemului defensiv şi a forţelor care-l deservesc. Răsplăteşte în acelaşi timp 
cîţiva cnezi români din zona districtelor bănăţene sudice. Atestat la întoarcere la Mehadia, Caransebeş 
şi Timişoara, Filippo Scolari a făcut în fapt un tur de forță, întrucît călătoria sa a cuprins la început 
fortificațiile din centrul şi apoi sudul Banatului, după care se reîntoarce prin culoarul Cerna-Timiş. Cu 
certitudine călătoria a durat mai multe săptămîni, iar rezultatele par a fi fost de o remarcabilă 
însemnătate pentru viitoarea apărare a ținutului bănăţean. 

CAPITOLUL AL V-LEA 
OMUL DE STAT ȘI OŞTEANUL 


Acțiunile politico-administrativ şi militare întreprinse de comitele de Timiş între anii 1414 şi 
1418 vizează cu precădere trei planuri: administrativ, militar şi diplomatic. În ansamblu, această 
perioadă poate fi considerată ca una dintre cele mai liniştite din viaţa lui Filippo Scolari, deşi nici 
acum nu lipsesc evenimente cu răsturnări spectaculoase de situaţii. Îşi îndeplineşte atribuţiile ce 
decurg din funcţiile deţinute în cadrul administraţiei regale, în timp ce, ca militar, luptă în principal 
împotriva turcilor şi bosniecilor, iar ca diplomat, participă la lucrările conciliului ecumenic de la 
Constanţa, în Elveţia apoi este membru al locotenenţei regale, organism care guvernează regatul pe 
timpul călătoriei lui Sigismund de Luxemburg în statele din apusul Europei. 

Pregătirile militare împotriva turcilor sînt reluate de comite încă în a doua parte a anului 1413; 
ca de obicei, prima grijă o constituie apărarea comitatelor sudice, apoi intervine preocuparea pentru 
acţiuni ofensive, lucru pe care Pippo îl face pînă spre primăvara anului 1414. Aproape în tot decursul 
acestor luni comitele a fost prezent în Banat, plecînd abia spre vară la Buda. Cu această plecare 
reîncep călătoriile sale pe itinerariul „de bază”: Timişoara-Ozora-Buda, cu modificări cauzate de 
evoluţia evenimentelor interne şi internaţionale. 

Exercitîndu-şi îndatoririle obişnuite în calitate de comite, rezolvă şi probleme mai puţin 
frecvente, oarecum laterale faţă de sfera sa de preocupări!. Pe 29 iunie se află la Buda, unde pregăteşte 
o nouă intervenţie militară în Bosnia. 

Intervenţia este cauzată de recenta incursiune otomană aici şi de faptul că Ostoja este nevoit să 
se închine porţii otomane. Pretenţiile Ungariei faţă de această ţară se reactualizează în noul context 
politic şi militar şi o nouă campanie este iminentă. În calitatea sa de comandant al armatelor regale, 
Filippo Scolari acţionează acum pentru concentrarea trupelor la hotarele sud-vestice ale regatului. La 
17 august, solicită amînarea proceselor unuia dintre familiarii săi, care se afla în tabără şi urma să 
plece în Bosnia împotriva turcilor?. 

Anul 1414 marchează reînceperea ofensivei otomane atît asupra ţărilor dunărene, cît şi a celor 
din nord-vestul Peninsulei Balcanice. Este vorba de campaniile întreprinse de sultani sau viziri, ca şi 

de incursiunile de pradă ale trupelor neregulate, după „tehnica” akinului. Scopul final îl reprezintă 
cucerirea şi transformarea ţărilor atacate în provincii otomane, iar ca etapă intermediară, acceptarea 
plăţii tributului sau haraciului pentru răscumpărarea păcii cu sultanul. În campania din vara lui 1414, 
trupele Semilunii atacă întîi Serbia, devastînd-o cumplit, spre a intra apoi în Bosnia. 

În luna august, trupele regale aflate sub comanda lui Pippo sosesc în Bosnia cu pretendentul la 
tron Ştefan Tvrtko II, încercînd să-l impună ca despot. Luptau pentru domnie principii Ostoja şi 
Tvrtko al II-lea susținuți de Turcia şi Ungaria. Confruntările armate se desfăşoară pînă tîrziu, în iarnă, 
iar Pippo participă aproape la toate? însă nu deţinem detalii. 

În mod cert, bătăliile s-au desfăşurat în munţii Bosniei, în condiţii dificile, lăsînd ţara împărțită 
în două tabere: filoturcă şi filoungară. 

Deosebit de semnificativă pentru situația din timpul acela, perioada imediat următoare 
evenimentelor militare osmano-creştine la Dunărea de Jos, cu participarea comitelui şi a forţelor 
militare bănăţene, ni se pare starea generală a armatei regatului, reliefată în două prezentări similare. 
Prima dintre ele are în vedere o notă despre numărul luptătorilor destinaţi pentru apărarea Dunării în 
perioada anilor 1414-1423, intitulată semnificativ „Nota pro defensione regni Hungariae a parte 
partium Transalpinarum, Bulgariae, Rascye sînt, per regiam maiestatem disposite ut prehabitur est” 
Sînt prezentate diferențiat forţele care trebuiau să asigure securitatea acestor zone: marii demnitari 
transilvăneni veneau cu 550 de lăncii, dintre care 225 erau ale voievodului Nicolae Csaky, 125 ale lui 
Mihail, fiul lui Solomon, şi 150 ale episcopului de Alba Iulia; în acelaşi timp, „Pipo comes” trebuia să 
întreţină 1200 de lăncii. Lor li se adaugă, la mare nevoie, Nicolae Gara junior (fiul palatinului) şi 
Sigismund de Losonch (cel ce va fi în 1419-1420 castelan al cetăților sud-est bănăţene) cu cîte 250 de 
lăncii; totalul este de 2200, la care mai trebuie adăugaţi palatinul Nicolae Gara cu 250, Petru Pereni şi 
loan Rozgony fiecare cu cîte o sută, ceea ce ridică numărul lănciilor la 2700. Din acest total, Banatul 
oferea — prin cele cinci comitate — 1200 lăncii, adică 45,28%, iar dacă scădem numărul forţelor 
ultimilor trei demnitari, proporţia creşte la 54,54%, deci mai bine de jumătate din total. 

Apoi în regulamentul militar al aceluiaşi rege Sigismund de Luxemburg, din anul 1430, forţele 
bănăţene au următoarele efective: comitatul Cenad 300, Timiş 200, Cuvin, Arad şi Torontal cîte o sută 
fiecare; li se adaugă banderiul episcopului de Cenad format din 200 de călăreţi şi forţele românilor, 
filistenilor şi cumanilor evaluate la 2005. Obţinem un total de 1400, din care doar comitatele dau o mie 
(nu se specifică dacă sînt oameni sau lăncii). Aici vine introdus şi banderiul regal cu un efectiv de o 
mie de călăreţi, banderiile arhiepiscopului de Kalocsa şi al episcopului de Oradea cu efectivul 
fiecăruia în jurul a două sute de oameni, forţele comitatelor Zarand (300) şi Csongrad (200) şi despotul 
Serbiei care oferea atât cît putea la momentul respectiv. Deşi totalul general este mai substanţial decît 
în primul caz, trebuie să ţinem seama că între cele două documente informaţionale se interpun 
douăzeci de ani, că acest din urmă număr de luptători nu mai beneficia de prestaţia unui comandant 
militar de talia lui Filippo Scolari, capabil să folosească eficient forţele în cursul luptelor şi să obţină 
succese remarcabile şi comparabile cu cele de pînă la anul 1426 inclusiv. Doar ridicarea lui Iancu de 
Hunedoara, în acel deceniu IV, va reuşi să transforme cantitatea în calitate, în decursul primelor sale 
campanii şi victorii antiotomane. 

Utilă ar fi şi o prezentare a componenţei celor 1200 de lăncii aduse pe frontul luptei 
antiotomane de către comitele de Timiş, Pippo Spano; aceasta în cadrul sistemului de recrutare, 
instruire şi luptă al armatei regale a lui Sigismund de Luxemburg. 

Unitatea de bază poate fi considerată banderiul, sau steagul nobiliar, recrutat, instruit şi condus 
în luptă de către nobilul respectiv, compus de obicei din totalitatea celor ce intrau, într-o formă sau 
alta, în relaţii de vasalitate cu seniorul: nobili mai mici, familiari, servitori, oameni liberi de diverse 
profesii şi categorii sociale. 

Banderiul trebuia să fie prezent la data şi locul convocării armatei regale, cu întregul efectiv, 
armament şi provizii pentru cîteva săptămîni. Nerespectarea acestor prevederi ducea la pedepse 
administrative, financiare şi, în cazuri foarte grave, chiar la pierderea dreptului de banderiu propriu sau 
la înlocuirea la comanda acestuia, uneori chiar pierderea posesiunilor. Numărul oamenilor cuprinşi 
într-o astfel de formaţie nu era fix, ci varia în funcţie de poziţia socială a nobilului, de mărimea 
posesiunilor şi a persoanelor mature ce locuiau şi lucrau, denumărul vecinilor, familiarilor, scutierilor 
şi a celorlalţi clienţi care formau curtea nobilului posesor de banderiu. În acelaşi timp diferea şi natura 
corpului: cavalerie, pedestraşi sau mixt, după cum diferite erau şi armele, aşa încît în acelaşi banderiu 
erau călăreţi greu înarmaţi (catafracţi, în documente) cavalerie uşoară (mai apoi numiţi husari), 
infanterie grea dar şi trupe auxiliare cu armament rudimentar. În mod identic era recrutat, instruit şi 

lupta un banderiul condus de către un prelat (arhiepiscop, episcop, abate, etc., care trebuia să posede şi 
calități militare certe). 

De asemenea, participă la campaniile armatei regale nobilimea mică şi mijlocie, alta decît cea 
care intra în banderiul nobiliar, venind la luptă cu mica suită de pînă cîteva zeci de bărbaţi de pe 
posesiunile proprii, de multe ori rude apropiate sau colaterale şi nu de puţine oir ţărani liberi. 

O situaţie similară cu nobilimea mică o are pătura cnezilor români, aflată acum în plin proces de 
diferenţiere socială. Se pot observa cele trei categorii: cnezii-nobili, ale căror posesiuni strămoşeşti 
sînt confirmate prin diplomă regală, ce vor sfîrşi prin a fi asimilați nobilimii; cnezii de castre, care 
asigură întreţinerea şi apărarea cetăţii avansînd şi ei în două direcţii contrare: unii vor reuşi să intre în 
categoria nobililor, iar ceilalți vor îngroşa rîndurile „cnezilor comuni” sau ale țărănimii; în sfîrşit, a 
treia categorie, cea a cnezilor comuni, nu se deosebeşte în prea multe privinţe de țărănimea liberă şi va 
sfîrşi prin a fi încorporată acesteia. În cursul secolelor XIV-XVI, cnezii români au constituit o forță 
militară considerabilă în ansamblul armatei regale, remarcabilă prin număr, pregătire militară, 
omogenitate, disciplină şi îndîrjită rezistenţă antiotomană; numeroasele donaţii regale pe seama lor 
denotă caracterul larg al acestei situaţii“. Pentru daniile acordate de regalitate, sau cele strămoşeşti ce 
erau reconfirmate prin diplome fiecare familie de cnezi, datora suveranului, în timp de război, o 
„lance”?. 

Alte categorii ale armatei comitelui de Timiş le compun oamenii liberi şi mercenarii. Primul lot 
dintre acestea se compunea în principal din țărănimea liberă, servind sub ordinele unui cneaz sau nobil 
din împrejurimi, dar şi din unele elemente orăşăneşti, destul de puţin numeroase încă. Mercenarii 
reprezintă aproape o noutate, instituţia mercenariatului aflîndu-se la începuturile ei. Din străinătate se 
apela la anumite elemente specializate în mînuirea unui armament oarecum sofisticat. De preferinţă 
erau recrutate loturi de mercenari din rîndurile italienilor, cărora Pippo le asigurase o soldă bună şi 
victorii facile urmate de prăzi bogate. Dispariţia protectorului atrăsese după sine şi descreşterea rapidă 
a numărului lor. În sfîrşit, o altă categorie, de luptători care va oferi mari dovezi de vitejie şi dîrzenie, 
o constituie țărănimea dependentă; iobagii încep să-şi facă apariţia în cadrul trupelor regale, dar rolul 
acestora, va deveni preponde 
feiei româneşti, aceasta fiind întotdeauna elementul etnic majoritar în aria Banatului istoric. 

Vor fi însă prezenţi şi oşteni din alte comitate, parte din ei familari ai comitelui sau apropiaţi ai 
acestuia, parte în virtutea obligaţiilor militare ale vremii, dar numărul lor era destul de redus, 
ridicîndu-se cel mult pînă la cîteva sute de oameni. În acest context se poate vorbi acum, pentru prima 
dată, de o luptă antiotomană comună a popoarelor român, maghiar şi sîrb, care locuiesc în aceeaşi 
zonă geografică — valea Dunării — şi erau amenințate de o primejdie comună; îndeosebi alianţa 
primelor două etnii cu sîrbii a lipsit în campaniile întreprinse pînă la 1400 de către Sigismund de 
Luxemburg. Şi tot acum asistăm la un alt fenomen: pătrunderea unor grupuri de populaţie sîrbă în 
nordul Dunării, mai ales în Banat, Bač, Bodrog, ca urmare a intensificării necontenite a ofensivei şi 
jafurilor otomane în Serbia; faptul a fost favorizat şi de cele trei acorduri încheiate între 1404-1426, 
între Ungaria şi Serbia, toate mijlocite de către Filippo Scolari. 

Problema care se ridică privind cifra de 1200 de lăncii şi amintitele opinii ale biografiilor, 
referitoare la crearea unei armate de aproximativ 10-12000 călăreţi, îşi află o rezolvare simplă dacă 
acceptăm pentru „lance” un număr de circa zece oameni. În această situaţie totalul concordă sau se 
apropie foarte mult de datele biografilor. Numărul nu este fix, cum nu rămîne neschimbată nici 
componenţa socială, geografică, deosebindu-se de la o campanie la alta. 

Sfirşitul anului 1414 îl află pe Filippo Scolari departe de teatrul de operaţiuni, călătorind spre 
Germania, unde se desfăşura ceremonia de încoronare ca rege roman a lui Sigismund de Luxemburg şi 
Elveţia, unde începuseră lucrările conciliului bisericii creştine. 

După unele informaţii, Filippo Scolari a participat la ceremonia încoronării regelui desfăşurată 
la Aachen’. Într-adevăr acţiunile militare şi diplomatice iniţiate şi conduse de comitele de Timiş 
imediat după investirea lui Sigismund ca împărat german, între anii 1410-1414, îi creau avantaje 
morale importante, inclusiv posibilitatea participării sale la ceremonia încoronării. Dar cert este doar 
faptul că Pippo nu pleacă în Germania împreună cu suita regelui, fiind ocupat cu luptele din Bosnia; va 
merge ceva mai tîrziu. În rest, trebuie să-i privim activitatea din lunile noiembrie-decembrie 1414, cu 
destulă circumspecţie, datorită sărăciei de informaţii, care nu permite detalierea tuturor acţiunilor sale. 

De la Aachen, Sigismund de Luxemburg, însoţit de o suită numeroasă, coboară spre sudul 
Germaniei, pe la curţile princiare, ajungînd la Constanţa (Konstanz), în Elveţia, pe la mijlocul lunii 
decembrie. La 5 noiembrie 1414 se deschid aici lucrările unuia dintre cele mai lungi concilii 
ecumenice ale bisericii creştine, dacă avem în vedere faptul că se închide abia la 22 aprilie 1418. 

Trei mari probleme au stat în atenția participanţilor: lichidarea schismei din sînul bisericii 
catolice, prin depunerea celor trei papi şi alegerea unuia singur, unirea catolicismului cu ortodoxismul 
şi întărirea creştinismului prin condamnarea ereziilor lui Wyclif şi Hus; introducerea unor reforme în 
sînul bisericii. La lucrării participă Sigismund de Luxemburg, principii, marchizii, ducii, conții şi 
baronii imperiului, soli ai regilor din Europa, ai Bizanțului şi Rusiei, ai bisericii ortodoxe, o mare 
mulţime de nobili cu suitele. Numărul persoanelor eclesiastice se ridică, după unele aprecieri”, la 
19105, dintre care: un papă — loan al XXIII-lea, soli ai celorlalți doi papi, trei patriarhi, 33 cardinali, 
47 arhiepiscopi, 145 episcopi, 124 egumeni, 750 de doctori în teologie, 18000 de preoţi şi călugări. 
Numărul total al participanţilor este estimat la aproximativ 100000 de persoane, găzduite atît în oraş 
cît şi în localităţile din jur. O asemenea desfăşurare de forţe teologice nu se văzuse de multă vreme în 
Europa. Dezbaterile decurg lent, cu întortochieri şi dispute filosofo-teologice aprinse. Nu lipsesc nici 
momentele tragicomice, cum a fost cazul încăierării în plin conciliu dintre arhiepiscopii de Pisa şi de 
Mainz, care căutau să se sugrume unul pe celălalt. Un lucru nu a fost însă tărăgănat, ci dimpotrivă, cu 
acordul participanţilor, a fost dus la îndeplinire cu toată promptitudinea: judecarea, condamnarea şi 
executarea lui Jan Hus. Pe baza salvconductului emis de Sigismund de Luxemburg, Hus pleacă din 
Cehia la 11 octombrie şi ajunge la Constanţa la 3 noiembrie acelaşi an. Peste numai trei zile, este 
aruncat în închisoarea mănăstirii dominicane. Încălcarea cuvîntului imperial a fost urmată de montarea 
procesului, de torturile de rigoare şi de acuzaţia de erezie. Hus apare în faţa judecătorilor la 5,7 şi 8 
iunie 1415, este declarat vinovat de erezie, iar la 6 iulie 1415 piere în flăcările rugului. Ca o 
completare a acestei sentinţe, la 30 mai 1416 cade victimă aceloraşi judecători leronim de Praga; 
agitația stîrnită în Cehia de cele două execuţii va izbucni peste trei ani într-o serie de conflicte militare, 
cunoscute sub numele de războaiele husite. 

Documentele amintesc şi de o participare românească la lucrările acestui conciliu!” din partea 
Moldovei, este amintit un Chirilă — a cărui funcţie eclesiastică nu este cunoscută — şi o delegaţie de 
boieri condusă de George „Samusinis” şi Stanislav Rotompan. În ce-l priveşte pe discutatul Grigore 
Țamblac, (1364—1419—20?), care acţionase pînă în anul 1414 în Moldova, el participă la conciliu ca 
trimis al ducelui Vitold al Lituaniei (1392-1430), în slujba căruia intrase cu puţin timp înainte. Din 
Țara Românească participă un cavaler Tugomid sau Dobromir şi un anume „Haidmăcz” din 
Cîmpulung Muscel. Din partea Transilvaniei participarea este mai numeroasă: voievodul Ştibor de 
Stiborcz, episcopul de Oradea, delegaţii mai multor oraşe transilvane, printre care Clujul şi Braşovul. 
Alăturîndu-le cel puţin cîțiva oameni în suită, ajungem la cîteva sute de participanţi din Țările 
Române. 

Prezenţa comitelui de Timiş la lucrările conciliului de la Constanţa se explică prin calităţile sale 
de subtil diplomat şi cunoscător avizat al problemelor central-europene!!. Regele îl implică pe Filippo 
Scolari în întreprinderi de mare importanţă, întrucît mizează pe capacitatea comitelui de a rezolva 
multiplele şi încurcatele planuri menite să-i deschidă drumul spre încoronare şi calitatea de arbitru al 
situaţiei europene. Acţiunile de pînă acum l-au angrenat în jocul diplomatic al curților europene, laice 
sau eclesiastice. Însă data sosirii la Constanţa poate isca discuţii, întrucît poate fi plasată în noiembrie 
sau în ianuarie”. În cazul primei variante sosirea sa este legată de cea a lui Sigismund, iar în cea de-a 
doua Pippo vine direct din Ungaria. Apreciem totuşi că ajunge odată cu suita regelui. 

Discuţii se iscă şi cu privire la suita sa, cifrele avansate oscilînd între 60 şi 150 de călăreţi!?. 
Stema-i figurează printre cele 1145 de blazoane afişate în oraş!“ ca semn al prezenţei la lucrări. 

Pe timpul şederii sale la Constanţa, Pippo locuieşte la mănăstirea Peterhausen, din apropierea 
oraşului"; se pare că aceasta era rezervată mai multor participanţi din regat, întrucît aici stătea şi 
arhiepiscopul de Esztergom. 

Printre cele mai importante misiuni încredințate aici de rege s-a numărat şi supravegherea 
domiciliului forțat al papei loan al XXIII-lea, refractar dorinţei delegaților de a abdica. Misiunea a fost 
îndeplinită aproximativ între lunile ianuarie-martie 14151. Era dificilă, întrucît trebuiau respectate 
anumite conveniente, loan deţinînd calitatea de înalt pontif. În acest interval au avut loc discuţiile lui 
Pippo cu umanistul italian Poggio Bracciolini (1380-1459), florentin ca şi Pippo, secretarul papei. La 
20 martie, loan al XXIII-lea reuşeşte să scape de sub supravegherea lui Scolari, beneficiind de 
sprijinul unui slujitor al prinţului Friedrich al Austriei"; scena este demnă de comedia italiană, 
întrucît, la obişnuita vizită zilnică a comitelui, slujitorul — îmbrăcat în hainele papei — se preface că 
doarme, în timp ce adevăratul pontif fuge spre Schaffhausen sub protecţia austriacă. Reacţia regelui 
este promptă, dar urmărirea în care se lansează Pippo şi oamenii săi rămîne fără rezultat. Cei ce profită 
de conjunctura creată au fost elveţienii, care primesc cu această ocazie toate posesiunile Casei de 
Austria de pe teritoriul helvetic, confiscate drept represalii din partea lui Sigismund. 

Episodul evadării papei loan, nu are urmări asupra comitelui. Dimpotrivă, se bucură în 
continuare de stima regelui, apărînd mereu ca mijlocitor între intenţiile acestuia şi problemele interne 
ale regatului, lucru dovedit şi de un document dat în Constanţa la 16 aprilie 141515. Este totodată şi 
ultima menţiune certă a prezenţei sale aici, întrucît la scurtă vreme va pleca înapoi, spre Dunăre, unde 
se precipită evenimentele politice şi mai ales cele militare. 

Situaţia ţărilor balcanice şi a celor dunărene cunoaşte modificări substanţiale în defavorul 
creştinităţii odată cu urcarea pe tron a lui Mahomed I, (5 iulie 1413) care, prin acţiuni energice armate 
pe Dunăre şi în nord-vestul Balcanilor, încearcă nu doar să-şi consolideze tronul ci inaugurează o 
politică de cuceriri şi supuneri de popoare. Relaţiile încordate cu Țara Românească generează cîteva 
confruntări militare, încheiate cu o campanie personală a sultanului la nordul Dunării, în urma căreia 
Mircea cel Bătrîn este nevoit să accepte plata unui tribut de 3000 de galbeni; obţine în schimb garanția 
independenţei şi neamestecului otoman în problemele interne ale ţării. 

Se agravează în acest timp şi situaţia Bosniei; facțiunile nobiliare precum şi prezenţa a două 
mari puteri, la nord şi sud, determină redeschiderea luptelor. Intervenţia otomană din vară şi a trupelor 
regale din toamna anului 1414 au marcat acest eveniment, iar în primăvara şi vara anului următor, 
noile incursiuni deteriorează rapid stabilitatea acestei ţări. La noua intervenţie otomană, din primăvară, 
Hervoja se aliază cu turcii, inversînd raportul de forţe. Înaintarea detaşamentelor de achîngii spre sudul 
Ungariei alertează toate forțele regatului, inclusiv pe regele împărat aflat la Constanţa. 

Ca urmare, Filippo Scolari se întoarce degrabă în regat şi îndreaptă oastea-i împotriva 
duşmanului, pe care-l respinge; luptele au loc în comitatele din zona străbătută de Drava, Sava şi 
Dunăre, fără a putea detalia desfăşurarea lor. În orice caz, ca durată în timp nu au depăşit sfîrşitul lunii 
mai. Ca urmare, se impunea concentrarea forţelor regale pentru o intervenţie hotărîtă în Bosnia, menită 
să redreseze situaţia; pregătirile se desfăşoară în paralel cu respingerea atacurilor din mai şi se încheie 
abia pe la mijlocul lunii iunie.! 

Comandanți ai trupelor expediţionare regale sînt loan Gara, loan Maroth şi Paul Csupor. Filippo 
Scolari nu apare în nici un document. Cauza n-o cunoaştem dar omisiunea certifică absenţa lui de pe 
cîmpurile de luptă din Bosnia. A plecat Pippo spre Banat sau, mai degrabă, a rămas în centrul 
regatului, să gireze funcţiile de conducere în lipsa principalilor demnitari? Închinăm spre ultima 
ipoteză. După o serie de ciocniri locale, trupele regale se întîlnesc cu cle turco-bosniece pe rîul Bosna, 
în dreptul cetăţii Doboj, în ultima decadă a lunii iulie 1415. Pe 28 iulie se desfăşoară aici lupta 
decisivă, şi victoria aparține trupelor comandate de Isac beiul de Vrbosna (Sarajevo). Numărul mare al 
morţilor şi prizonierilor, printre care se aflau chiar Marothi şi Csupor (primul se va răscumpăra abia în 
1419, iar cel de-al doilea va fi cusut într-o piele de bivol şi aruncat în rîul Bosna) ca şi pierderea 
controlului asupra ţării indică dezastrul acestei campanii. 

Filippo Scolari figurează însă în calitate de comandant al noilor forțe regale care intră în Bosnia 
în lunile septembrie-octombrie 1415, în încercarea de a remonta prestigiul regal. Nu sînt cunoscute 
nici acum detalii ale luptelor desfăşurate, dar lipsa unor succese majore indică caracterul de hărțuială 
al campaniei. 

Faptul că Pippo a rămas, la Buda în timpul lunilor de vară-toamnă este atestat şi de cîteva 
documente, în care el figurează printre mereu prezenţii membri ai acelui consiliu regal. La 29 august 
era la Esztergom,” alături de arhiepiscop, în încercarea de a soluţiona greutăţile trezoreriei, ameninţată 
de continua scădere a extracției metalelor preţioase din munţii Slovaciei. Aproximativ în acelaşi timp, 
Pippo are de rezolvat şi solicitarea regală referitoare la transportul unei mari cantități de sare din 
Transilvania spre apusul Europei, necesară regelui în călătoria pe care se pregătea s-o întreprindă.?! 

În legătură cu situaţia militară a anilor 1415-1416 trebuie discutată şi incursiunea otomană 
asupra Banatului, condusă de Isac paşa. Problemele care se ridică faţă de acest eveniment vizează 
două aspecte: anul desfăşurării şi stabilirea autorului real al victoriei în persoana vicecomitelui de 
Timiş. Ele s-au născut ca urmare a unor interpretări diferite, furnizate de istoricii care au studiat 
această perioadă. 

Indicarea unor ani diferiţi pentru această expediţie — 14157”, 1416%, chiar şi 1418% îngreunează 
stabilirea anului şi a perioadei în care s-a desfăşurat. Ne pronunţăm pentru anul 1415, bazaţi pe analiza 
situaţiei generale a acestor conflicte şi pe cîteva mărturii mai puţin cunoscute, respectiv folosite de 
istoricii anteriori. 

Trebuie remarcată în primul rînd absenţa mai îndelungată a comitelui de Timiş din zona 
bănăţeană, explicabilă prin călătoria sa în Elveţia, apoi prin luptele din Bosnia în primăvara şi toamna 
anului 1415 şi prin activitatea administrativă desfăşurată în vară în capitală şi în regiunile centrale ale 
regatului. Aşa cum am văzut, Pippo nu se întoarce în Banat după lupta de la Doboj, ci rămîne la Buda 

şi apoi Esztergom. Pentru anul 1416 există documente care-l atestă la Timişoara şi alte localități 
bănăţene aproape lună de lună, fapt care ar fi determinat prezenţa sa în fruntea trupelor locale în luptă 
cu turcii otomani 
pe ajung în Banat poate fi estimată ca fiind lunile august-septembrie, iar anul este 1415. Direcţia 
atacului este sud-vest, nord-est şi el se desfăşoară, după trecerea Dunării, printr-un loc imposibil de 
precizat dar în orice caz situat în zona de confluență a Tisei cu Dunărea şi apoi în amonte pe cele două 
Timişuri (Timişul şi Bega, n.n.). 

Cel de-al doilea aspect care necesită precizări se referă la numele acelui vicecomite de Timiş 
care i-a întîmpinat pe turci. Părerile exprimate pînă acum indică acest vicecomite în persoana lui 
Nicolae fiul lui Petru de Macedonia. Numele său a fost preluat de la un autor la altul fără a căuta 
raportarea sa la documentele timpului. În acest fel s-a perpetuat o regretabilă eroare care atribuie unui 
alt personaj victoria repurtată de trupele bănăţene. 

Confuzia poate fi atribuită şi unei apropieri şi respectiv inversări de nume. Odată autorul 
victoriei apare drept Nicolae fiul lui Petru, altă dată Petru fiul lui Nicolae; în plus traducerea numelor 
în maghiară, germană, sîrbă a provcat o serie de neînţelegeri, iar necunoaşterea la perfecţie a acestor 
limbi de unii dintre istorii ce au încercat să elucideze faptele a adîncit greşeala. 

În realitate avem de-a face cu două persoane diferite. Unul este Nicolae, fiul lui Petru de 
Macedonia care nu a fost niciodată vicecomite de Timiş? iar celălalt este Petru, fiul lui Nicolae de 
Derechke vicecomite de Timiş între anii 1410-14217. Atestarea ultimului în această funcţie, continuu 
între anii amintiţi, exclude orice dubiu asupra persoanei sale. Mai mult chiar, Nicolae de Macedonia 
nu mai apare consemnat documentar după anul 1411 şi nici una dintre atestările cunoscute nu-i 
atribuie funcţia de vicecomite. Ca atare „vicecomitele de Timiş” care i-a înfruntat cu armele pe turcii 
pătrunşi în Banat în vara-toamna lui 1415 a fost Petru, fiul lui Nicolae de Derechke, vicecomitele de 
Timiş. 

După cîteva zile, timp în care achingii s-au răspîndit după pradă, trupele otomane au fost atrase 
în luptă — într-un loc neidentificabil — de vicecomite în fruntea oamenilor săi. Bătălia s-a desfăşurat 
într-o notă de echilibru şi nici una dintre tabere nu reuşise să obţină avantajul decisiv. Pentru a opri 
vărsarera de sînge şi a scuti forţele proprii de eforturi suplimentare, Petru îl provoacă personal la luptă 
pe comandantul otoman. 

În privinţa numelui acestui comandant trebuie să existe o doză de circumspecţie întrucît deja 
amintitul Isac paşa continuă a fi atestat documentar şi după acest atac; ca atare el nu putea fi cel uci de 
către Petru. Există două variante: ori Isac paşa de Vrbosna a condus acest atac în Banat dar nu a 
participat la lupta citată, ori este vorba despre un alt comandant otoman care întreprinde incursiunea 
din 1415 şi care este confundat — fie datorită aceluiaşi nume, fie datorită necunoaşterii numelui său 
real de către istorici — cu învingătorul de la Doboj. 

Provocarea la luptă în doi a comandantului duşman este în deplină concordanţă cu obiceiurile 
cavalereşti ale vremii, dar reflectă şi adîncirea lor la curtea comitelui de Timiş, recunoscut 
reprezentant şi propagator al tradiţiilor cavalereşti apusene. „Turnirul” celor doi comandanți se 
desfăşoară în mijlocul cîmpului de luptă. Beiul otoman încearcă să-l ucidă prin vicleşug pe vicecomite, 
dar nu reuşeşte şi acţiunea sa îi permite lui Petru de Derechke să-şi imobilizeze adversarul, pe care-l 
aruncă la pămînt şi-l ucide. Turcii sînt puşi pe fugă şi prada acestora a fost recuperată aproape integral. 
Avem de-a face cu o obişnuită incursiune de pradă a turcilor în aceste ţinuturi, desfăşurată după tipicul 
akinului şi doar sfîrşitul este deosebit, prin acţiunea insolită a vicecomitelui. 

În cursul anilor următori, 1416-1417, diferite izvoare literare conţin referiri despre o nouă 
incursiune otomană de jaf asupra Banatului”, în care rolul principal de apărător îi revine aceluiaşi 
vicecomite. Şi această campanie s-a desfăşurat într-o perioadă în care Filippo Scolari nu era prezent în 
Banat. Numărul mare al achingiilor, tăria atacului şi surpriza creată le-au facilitat turcilor pătrunderea 
în preajma văii Mureşului. În fruntea aceloraşi trupe bănăţene, Petru de Derechke, îi urmăreşte şi-i 
ajunge din urmă la cîţiva km sud de Mureş. Pentru a contrabalansa numărul şi ascendentul moral al 
otomanilor, vicecomitele apelează la un original atac de noapte, rămas celebru în analele războaielor 
Banatului. 

La miezul nopţii, trupele sale se năpustesc asupra duşmanului adormit cu strigătul „Dumnezeu 
şi Sf. Mihail”, folosit şi ca strigăt de luptă, dar şi ca parolă de recunoaştere în întuneric. Neobişnuiţi cu 
acest gen de atacuri, buimăciţi de somn şi neputînd distinge numărul duşmanilor, turcii sînt înfrînți în 
cîteva ore. Acţiunea această prefigurează parcă celebrul atac de noapte din 1462 condus de Vlad 
Ţepeş; ea reprezintă în fond acumularea unei bogate experienţe de luptă şi, implicit, folosirea unor 
diverse tactici de luptă de către poporul român ca şi de celelalte popoare din jur: maghiar, sîrb, etc. 

Tradiţia populară, reluată apoi de istoricii amintiţi, consemnează faptul că pe cîmpul de luptă s-a 
ridicat o capelă şi mai tîrziu, în jurul acesteia s-a dezvoltat o localitate numită, cînd Sînmihai, cînd 
Sînnicolau. Indiferent dacă este vorba despre Sînmihaiul de lîngă Timişoara, lucru mai puţin probabil, 
sau de oraşul Sînnicolaul Mare situat la cîţiva km sud de Mureş, tradiţia respectă un fapt real consumat 
în acest timp. Înclinăm a crede că este totuşi vorba despre localitatea Sînmihai, alta decît cea omonimă 
de lîngă Timişoara zona amintittă a luptei şi atestată documentar în prima trăime a acestui secol, la E 
de Sînnicolau-Mare. 

Despre activitatea lui Pippo în Banat în aceşti ani există însă cîteva indicii importante. Unul 
dintre cele mai curioase dintre acestea se referă la reținerea unui sol la Timişoara sub pretextul de 
spionaj. Cum s-au desfăşurat lucrurile? În anul 1415, sultanul Mahomed I trimite soli la Vladislav 
Jagello pentru a încheia un armistițiu cu Polonia şi Ungaria în ale cărui prevederi urmau să fie 
cuprinse şi ţările dunărene. Vladislav îi solicitase acordul lui Sigismund de Luxemburg, aflat în 
Elveţia, la Constanţa, după care trimite la rîndu-i o solie la Adrianopol. La întoarcere spre Polonia, 
solii regelui sînt însoţiţi de soli turci. Și fapt curios, solia mixtă se divide în două cete care urmează 
drumuri diferite: un polonez şi un turc trec prin Țara Românească, Moldova spre Polonia, iar celălalt 
polonez şi cu cel de-al doilea sol otoman iau calea prin Banat. Neavînd salveonduct, turcul rămîne la 
graniţă, dar solul polon, Grigore Armeanul, şi-a continuat călătoria. Ajuns la Timişoara este arestat şi 
aruncat în închisoare de către Pippo, fiind bănuit că ar avea şi alte instrucţiuni în afara soliei 
cunoscute. I se confiscă hainele şi cizmele, toate fiind minuţios dezmembrate în căutarea unor 
inscrisuri tăinuite, iar el rămîne la închisoare mai multe luni, cu toate intervenţiile lui Vladislav Jagello 
de a-l elibera. De abia după ce insistenţele regelui polon ajung în apus la Sigismund şi acesta ordonă 
eliberarea solului, comitele de Timiş binevoieşte a-l lăsa să ia drumul spre ţara-i de baştină. Faptul 
indică prestigiul şi puterea deosebită pe plan politic a acestui comite în regat, din moment ce îşi 
permite asemenea acţiuni cu posibile repercursiuni asupra relaţiilor interstatale. 

La începutul anului 1416 conflictul din Bosnia se reaprinde, fiind declanşat după moartea lui 
Hrvoje, la 6 aprilie. Intervenţia otomană este promptă şi duce la cucerirea celei mai mari părți a 
Bosniei. Sînt create în teritoriul ocupat de către turci baze puternice de lansare a incursiunilor de jaf 
asupra extremelor nordice ale Balcanilor şi asupra ținuturilor germane, prin instalarea mai multor 
garnizoane otomane, în Bosnia. Acelaşi început de an 1416 aduce cu sine şi lupte înverşunate între 
turci şi venețieni în Marea de Marmara, soldate cu spectaculoasa victorie navală venețiană din 29 iunie 
de la Gallipoli. În aceiaşi lună se încheie şi un tratat de pace între cele două părţi, consfinţind 
momentul de răgaz obţinut de Mahomed I. 

Profitînd de conjunctura politică favorabilă, Mircea cel Bătrîn începe operaţiunile militare în 
vederea înlăturării tributului. În Ţara Românească se află un nou pretendent la tronul sultanilor, 
Mustafa, care, cu ajutor muntean, trece Dunărea şi înaintează prin Balcani spre Tesalia, pustiind totul 
în cale. Învins de Mahomed I lîngă Salonic, se refugiază în cetatea Tessalonia pe care sultanul o 
asediază. Deşi încercarea de lovitură de stat eşuează, Țara Românească s-a eliberat de obligaţia 
tributului. 

În acest context, de relativă acalmie militară, comitele de Timiş este prezent în 1416 în diferite 
zone ale regatului, atît în calitate de comandant de oști cît şi în cea de om de stat. La începutul anului 
se află în Banat, unde face obişnuita vizită de recunoaştere a situaţiei oștirii şi a stării sociale, a zonei, 
după absenţele sale mai îndelungate. Pe 1 februarie era la Timişoara, unde soluţionează una dintre 
obişnuitele plîngeri aduse în faţa sa, abuzurile nobilimii faţă de ţărani. Nu uită de faptul că este la 
rîndu-i un mare feudal, cerîndu-i regelui Sigismund, aflat în continuare în apusul continentului, 
dispensă pentru a construi pe posesiunile sale fortificaţii din lemn şi piatră, lucru pe care regele i-l 
acordă la 16 aprilie”. Într-o perioadă în care regalitatea caută să distrugă bazele politice şi armate a 
nobilimii, dispensa acordată comitelui de Timiş se justifică doar prin fidelitatea exemplară a acestuia 
faţă de persoana regelui. 

Aflat în drum spre Buda, comitele se adresează la 16 mai vicecomiţilor săi din Timiş, Caraş şi 
Cenad, cerîndu-le să nu-i silească pe iobagii nobililor care au pierit anul trecut în Bosnia să se mute pe 
alte posesiunii; este cazul concret al poseiunilor celor doi fraţi de Gherteniş, Jacob şi Nicolae, daţi 
dispăruţi în aceste lupte”. În mai şi iunie, Pippo participă la activităţi adminsitrativ-organizatorice, 
militare şi civile, în capitală şi centrul regatului. Unele dintre acestea vizaseră întărirea contingentelor 
armate ale regelui în vederea unei noi intervenţii militare în Bosnia. În aceiaşi lună iunie se întoarce în 
Banat, la Lipova unde se odihneşte cîtva timp. De aici pleacă la Timişoara, atras de evoluţia 
evenimentelor militare dunărene în care Mircea îl susținuse pe pretendentul la tronul de sultan, 
Mustafa. 

În august s-au desfăşurat la Buda lucrările dietei care evaluase stadiul pregătirilor militare şi 
soluționase problema răscumpărării prizonierilor războiului din 1415. Ca urmare a iniţiativei unui grup 
de nobili, printre care şi Filippo Scolari, o solie este trimisă în Serbia, la Ştefan Lazarevic, spre a-l 
determina să mijlocească răscumpărarea acestor prizonieri. Grupul, inclusiv Pippo, aşteaptă răspunsul 
la Pécs, dar enormitatea sumelor pretinse de turci nu permite efectuarea tranzacţiei ci s-a procedat la 
lansarea unei colecte generale. Sînt trimişi emisari în toate comitatele, dar sumele necesare se strîng 
încet şi inițiativa se stinge fără a se reuşi să elibereze decît o mică parte dintre prizonieri. 

Lipsa oricărei riposte regale permite turcilor să-şi consolideze pozițiile ocupate în vară în munţii 
Bosniei şi apoi să treacă la cucerirea deplină a acestui stat. În faţa unei astfel de alternative, comitele 
de Timiş pleacă cu oastea în toamna anului 1416 spre Bosnia, în încercarea de a distruge bazele puterii 
otomane de acolo. Succesele n-au fost însă de natură să încurajeze această dorinţă, iar luptele se 
prelungiră pînă în noiembrie, lună în care Pippo este încă pe frontul bosniac.*! 

Anul 1417 este mai sumar în menţiuni asupra faptelor lui Pippo, care beneficiază, se pare, de o 
perioadă mai liniştită, petrecîndu-şi timpul între Timişoara, Lipova, Ozora şi Buda, rezolvînd 
îndeosebi afacerile familiei, apoi cele ale comitatelor avute în grijă. În 2 ianuarie 1417 el se află la 
Lipova; sosirea comitelui în acest loc pe care îl îndrăgise se întîmpla după aproape fiecare campanie 
sau deplasare mai lungă. Intrat în cel de-al 5-lea deceniu de viaţă, Filippo începe să resimtă urmările 
unei vieţi tumultoase şi caută să îşi amelioreze starea fizică prin refaceri, mai lungi sau mai scurte, în 
această localitate. Nu scapă însă prilejul de a rezolva unele procese între locuitori, ca şi unele dintre 
pricinile în care era implicat direct, aşa cum este cazul procesului, redeschis, pentru păduri“?. 

O menţiune singulară aminteşte participarea sa la respingerea unei noi incursiuni otomane în 
Banat“. Trupe de achingii fac „obişnuita incursiune de primăvară” în nordul Dunării, pradă sudul 
Banatului şi apoi se îndreaptă spre Timişoara. În jurul Ciacovei se lovesc de rezistența garnizoanei 
cetăţii şi încearcă să cucerească fortificația. Prelungirea luptelor în preajma zidurilor Ciacovei, permite 
trupelor locale să se adune, să ajungă în preajma celor asediate şi în final să înfrîngă trupele 
invadatoare. Acţiunea continuă apoi, prin urmărirea resturilor achingiilor în sudul fluviului. Lipsa altor 
ştiri referitoare la acel episod militar ne obligă să privim cu circumspecţie atît datarea luptei cît şi 
extensiunea ei în zona arătată de izvorul literar. Deasemenea, citata participare a lui Filippo Scolari în 
fruntea trupelor pare a fi puţin forţată. Lupta ca atare se prea poate să fi avut loc, dar lipsa de 
coinciziune a izvoarelor vremii şi apoi a istoricilor lasă loc liber confuziilor. 

Pippo călătoreşte în a doua parte a anului şi de-a latul regatului, amintit fiind în luna iunie în 
comitatul Fejer, la 10 august la Buda şi peste exact o lună, în septembrie, la Timişoara. Din ultimul loc 
citat se adresează vicecomiţilor săi din Timiş şi Caraş, amintindu-le faptul că a acordat protecția 
văduvei lui Jacob Chep de Gherteniş. În luna noiembrie se îndreaptă spre Buda unde, printre alte fapte, 
participă şi la stabilirea cuantumului veniturilor datorate de rege arhiepiscopului de Esztergom. 

Începutul de an 1418 îl află din nou la Timişoara, 
36. Pentru rîvna cu care construieşte şi înzestrează lăcaşuri de cult, este suplicat de către papalitate. 

La expirarea armistițiului din 1413, încheiat pe o perioadă de 5 ani, în primăvara anului 1418 
reîncep luptele dintre Veneţia şi Ungaria. Întrate în Dalmația trupele venețiene vor desăvîrşi opera de 
cucerire deplină a zonei, timp în care Sigismund de Luxemburg se întoarce din lungul, dar sterilul, 
periplu vest-european. Mediaţia încercată de ducii de Hohenzollern şi regele Poloniei nu reuşeşte să 
stingă războiul şi trupele regale suferă repetate înfrîngeri. 

După o călătorie lungă în centrul şi apusul continentului, începută de fapt în toamna anului 
1412, odată cu campania italiană, continuată în anul 1413 cu discuţiile italiene în anul 1414, cu 
călătoria în Germania şi Elveţia şi între anii 1415—1418 cu călătoriile întreprinse în Spania, Franţa şi 
Anglia, Sigismund de Luxemburg ajunge la Buda la mijlocul verii anului 1418. Sînt reluate imediat 
mai vechile planuri privitoare la Orient, care prevăd transformarea Dunării într-o centură de apărare a 
regatului, prin cucerirea cetăților de pe cele două maluri ale fluviului şi transformarea statelor creştine 
riverane în state-tampon. În acelaşi scop regele visează la reînvierea ţaratului bulgar, adăpostindu-i în 
Ungaria pe fiii foştilor țari. Drumul comercial cu Orientul care ducea de-a lungul Dunării, peste Marea 
Neagră, Caucaz şi Marea Caspică, urmează să fie reactivat prin intermediul coloniilor genoveze, iar 
regele urmăreşte să-şi instituie controlul asupra drumurilor care leagă Transilvania cu Țara 
Românească, îndeosebi cel dintre Braşov şi Brăila. Acţiunile politice regale din aceşti ani poartă 
amprenta „planurilor orientale”. 

Prezenţa prelungită în Banat a comitelui de Timiş în cursul anului 1418 se datorează, în afara 
obişnuitelor sale obligaţii administrative şi schimbărilor majore petrecute în sud-estul european. La 31 
ianuarie 1418 murise Mircea cel Bătrîn şi pe tronul muntean se urcă Mihai I; situaţia ţării era destul de 

tulbure şi Pippo întrevede primejdii noi. Măsura acestui acut simţ politic ne este reliefată de scrisoarea 
adresată palatinului loan Gara, în care Filippo arată că noul domn nu are relaţii bune cu partidele 
boiereşti şi că situaţia se va agrava dacă Mihail nu se impune, el putînd să-şi piardă scaunul”. În 
eventualitatea, din ce în ce mai apropiată, a unor noi conflicte, Banatul trebuie să facă faţă situaţiilor 
mult mai complexe. Dacă în timpul vieţii lui Mircea cel Bătrîn, ţinuturile româneşti transalpine, 
Transilvania şi Banatul, au fost scutite de multe necazuri prin acţiunile sale antiotomane hotărîte, 
dispariţia lui rupe echilibrul instabil de pe Dunăre şi dezlănţuie forţele centrufuge interne, dar şi cel 
otomane, care se simțeau capabile să distrugă apărarea din zona Dunăreană. Din acest moment (anul 
1418) Filippo Scolari, comite de Timiş, devine figura centrală a rezistenţei antiotomane de la Dunărea 
de Jos, deţinînd acest rol pînă în anul 1426. 

În perioada de vară-toamnă a anului 1418, Pippo se aflase în cea mai mare parte la curtea regală 
de la Buda“ unde întîmpină pe Sigismund, revenit din călătoriile sale. Proiectele regale faţă de 
antiveneţiană în Dalmația. Cu toată intervenţia din toamnă a armatei regale, situația rămîne 
neschimbată. Este posibil ca la aceste lupte să fi participat şi Pippo, dar sărăcia informaţiilor împiedică 
orice încercare de aprofundare respectivei chestiuni. 

Spre iarnă, Pippo se reîntoarce în Banat, petrecîndu-şi lunile noiembrie şi decembrie la 
Timişoara şi apoi în Crişana la Oradea, unde abordase o serie de probleme familiare cu vărul său 
Andrea Scolari, episcopul romano-catolic de Oradea. De aici se adresează din nou cămăraşilor săi 
transilvăneni de la ocnele de sare, curmînd abuzurile săvirşite şi luînd măsuri aspre împotriva 
vinovaţiilor*”. 

10 C, I. Caradja, Delegații din țara noastră la conciliul din Constanța (în Baden) în anul 1415, 
în A A R, mem. sect. ist., seria a III-a, tom, VII, București, 1930; Dănuţ I. Mocanu, Sinodul conciliarist 

? Johann Cristian Engel, op. cit., vol. II, p. 280 pune sosirea la începutul lunii ianuarie 1415, 
arătînd că Pippo a venit direct din Ungaria şi că nu l-a însoţit pe Sigismund la încoronarea din Aachen. 
3 Ibidem, Ulrich von Reichenthal, Conciliumbuch zu Costenz, Augsburg, 1483; C. I. Caradja, 
op. cit., susţin că suita sa avea 60 călăreți. 

confirmat acest fapt, odată cu dispariţia clădirii în decursul veacurilor. În mod obişnuit lucrările 

conciliului s-au desfăşurat în biserica episcopală din Miinster şi doar alegerea ca papă a lui Martin al 
V-lea s-a desfăşurat în clădirea, cunoscută din diverse lucrări, drept sediu al conciliului;, aceasta era 
fost casă comercială a oraşului. 

1 Domenico Mellini, op. cit., p. 59 indică lunile martei-aprilie; nu putea fi aşa ceva din moment 
ce papa Ioan al XXIII-lea fuge la 20 martie. Jacopo Bracciolini, op. cit., p. 181-182 şi Wenczel 
Gusztav, Ozorai, p. 52 povestesc asemănător această participare. Curzio Ugurgieri, op. cit., p. 199 
indică ca dată 19 martie 1414; ni se pare evidentă greşeala de an, probabil datorită unei transcripţii 
tipografice. 

17 Jacopo Braciolini, op. cit., p. 182 îl numeşte Albert de Habsburg; în mod eronat a fost 
confundat cu Friedrich de Habsburg. 

18 Wenczel Gusztáv, Okmânytăr, p. 221. 

19 Antonio Bonfini, op. cit., p. 423. 

% Wenczel Gusztâv, Okmânytâr, p. 246. 

21 Pesty, op. cit., p. 514-515. Din Constanţa, Sigismund îi scrie la 8 iulie, ceea ce înseamnă că 
soluţionarea cererii regale s-a făcut în luna august, întrucît la 5 septembrie se amînă deja un proces 
pentru plecarea armatei regale spre Bosnia, cf. Szilagyi Sándor, op. cit., II, p. 531. 

22 Curzio Ugurgieri, op. cit., p. 205, îl aminteşte şi el pe „Niccolo Petergy, nativo di 
Macedonia”, dar perpetuează greşelile istoriografilor de pîna acum. Pe măsură ce evenimentele 
descrise se petrec mai departe de Italia şi, uneori, de Europa Centrală, informaţiile oferite de Ugurgieri 
trebuie privite cu tot mai multă circumspecţie, sfîrşind uneori prin a fi infirmate; se observă lipsa unei 
bibliografii sud-est-europene în tratarea evenimentelor zonale. 

23 Fr. Wettel, Geschichte des Banats in Altertum und Mitterlalter, Timişoara, 1931, p. 154; 
Victor Motogna, Banatul Românesc în prima jumătate a secolului al XV-lea, în R I S B C , Timişoara, 
an XIII, mai-august 1944, p. 454-455; Nicolae Ilieşiu;, Monografia Banatului, manuscris, Muzeul 
Banatului Timişoara, caiet V, p. 430; Turchânyi Tihamer, Krass6-Szorenyi megye története az 
ösidöktöl a regi Krassó megye megsziineseig (1490), Lugoj, 1906, p. 334; Iuliu Vuia, Districtus 
Valachorum Cercurile româneşti bănăţene, Timişoara, 1929; p. 16; Cronici turceşti, p. 403, cronica 
lui Mehmed bin Mehmed, care confundă însă anii, punînd 1419. 

George Popovici, Istoria Românilor Bănăţeni, Lugoj, 1904, p. 174 şi Timişoara 700, 
Timişoara, 1969, p. 46; A. Bonfinius, op. cit., p. 425, care nu datează ca an incursiunea; Böhm Lenart, 
Bánsýg külön története, Pesta, 1867, p. 142. 

25 Hans Sutrmberger, Türckengefahr und österreischich Statslichkeit, în S d A, X, 1967, p. 133, 
menționează acest an pentru începuturile incursiunilor otomane asupra provinciei. 

% Pentru a clarifica situația, am apelat la corpurile de documente al Banatului publicate de 
Pesty, Krassó, IN; Szörény, III. Am urmărit fiecare document pentru anii în care Pippo a fost comite 
de Timiş. Surpriza s-a ivit în momentul în care l-am întîlnit pe Nicolae, fiul lui Petru, de Macedonia 
într-un act de la sf. sec. XIV la Pesty, op. cit., p. 301—302; el apare apoi la 18.07.1399 la Pesty, 
Krassó, III, p. 233; 15.08.1403 la Ortvay, op. cit., p. 331; 15.05.1404 la Pesty, Krassó, III, p. 246; 
2.07.1406 la Ortvay, op. cit., p. 380; 31.03.1408 p. 383; 1411 la p. 454. Din lecturarea acestor 
documente nu apare nici o menţiune că el ar fi fost vicecomite de Timiş, iar după anul 1411 dispare 
orice menționare a sa. 

27 Acelaşi studiu ne-a permis cunoaşterea realului vicecomite de Timiş în persoana lui Petru, fiul 
lui Nicolae de Derechke, care cumulează şi funcţia de jude al nobililor din comitatul Timiş. Nu am 
întâlnit nici o menţiune care să permită vreo apropiere între Derechke şi Macedonia în sensul pomenirii 
aceleiaşi familii cu două nume, lucru ce se întîmplă la alte familii, după posesiunile stăpînite. Primul 
document în care Petru de Derechke figurează drept vicecomite datează din 17.06.1410 şi a fost 
publicat la Pesty, op. cit., p. 428; urmează apoi: anul 1410 de 5 ori; anul 1411 odată; anul 1414 odată; 
anul 1415 de 3 ori — 6.02. la Pesty op. cit., p. 503; 17.09. p. 516-517; — anul 1416 odată; anul 1417 de 
2 ori; anul 1418 de 2 ori; anul 1421 odată. Considerăm suficiente pentru certificarea lui Petru, fiul lui 
Nicolae, de Derechke în funcția de vicecomite de Timiş. 

% A. Bonfinius, op. cit., p. 425-426; Francisco Griselini, Istoria Banatului Timişan, traducere 
de N. Bolocan, Bucureşti, 1926, p. 27; Milleker, op. cit., p. 21. Datarea trebuie privită cu multă 
circumspecţie, întrucît evenimentele nu sînt prea bine cunoscute şi studiate, iar acest atac de noapte 
este pus şi în alte ocazii; şi în deceniul următor se vorbeşte despre asemenea lupte de noapte. Wenczel, 
Ozorai, p. 18 opinează că aceste acțiuni otomane din anul 1416 sînt cele mai puternice din acest 
început de secol, ele desfăşurîndu-se asupra Țării Româneşti, Ungariei, Serbiei, Bosniei. 

 Wenczel Gusztáv, Okmânytâr, p. 419-420. 

30 Idem, p. 419. 

31 Ibidem. 

32 Wenczel Gusztáv, Okmánytár, p. 421, 422 şi 422—424. 

3 Theodor N. Trîpcea, Despre unele cetăți medievale din Banat, în Studii de Istorie a 
Banatului, vol. I, Timişoara, 1969, p. 65. 

34 Fejer Georg, op. cit., X/V, p. 852-854; la 13 decembrie o comisie alcătuită din palatinul Ioan 
Gara, judele curții regale Petru Pereny, marele trezorier loan de Pelseuch şi comitele de Timiş Filippo 
Scolari, discută această problemă. 

35 Pesty, op. cit., p. 543. 

3 Procesul celor 19 cnezi din districtul Bîrzava la cap. VIII. 

37 Publicat de Iványi Bela, Müncheni levéltár magyar szempontbol, în Levéltári Közlemények, 
Budapesta, XII, 1934, p. 67. În literatura de specialitate romi 
ndzin, Acta Bosne potissima ecclesiastica cunnsertis, Zagreb, 1892, p. 104—105. Mănăstirea urma să 
fie construită la reşedinţa sa de la Ozora. 

39 Curzio Ugurgieri, op. cit., p. 202 infirmă categoric prezenţa lui Pippo în Dalmația în anul 
1418, motivînd că era ocupat cu paza hotarelor sudice ale regatului. 


CAPITOLUL AL VI-LEA 
CAMPANIILE ANTIOTOMANE 


La începutul anului 1419, Filippo Scolari, aflat în capitala de pe Dunărea mijlocie, concură la 
soluționarea diverselor probleme ale comitatelor din nord-vestul regatului. Apărarea ținuturilor 
bănăţene rămăsese în grija forţelor locale, sub conducerea castelanului de Jdioara, Mehadia, Orşova, 
Sebeş (Caransebeş), Sigismund Losonczi, cît şi a vicecomiţilor de Timiş şi Caraş. În luna mai la 
Vişegrad, Pippo mijloceşte o donaţie regală pentru unul dintre participanţii ce s-au remarcat în 
campaniile sale italiene din perioada 1411-1413, Nicolae de Frankapan!. La sfîrşitul aceleiaşi luni, 
curtea regală se deplasează în Slovacia, la Kosice, unde regele şi consilierii săi, dar în special Pippo, se 
interesează de revitalizarea extracţiei de aur şi argint în condiţiile creşterii continue a nevoilor băneşti 
ale statului, datorită numeroaselor campanii militare?. În intervalul dintre sfîrşitul lunii mai şi începutul 
lunii iunie, are loc la Kosice o întîlnire între Sigismund de Luxemburg şi Vladislav Jagello, consacrată 
aplanării unor noi conflicte. Şi acum, Scolari este unul dintre principalii sfetnici ai regelui, aducîndu-şi 
partea de contribuţie la reuşita tratativelor. 

Dintre evenimentele internaţionale ale anului 1419, care vor avea o mare înrîurire asupra 
faptelor lui Filippo Scolari, se detaşează două: conflictul pentru coroana cehă, cunoscut în istoriografie 
sub numele de războaiele husite, şi precipitarea evenimentelor politice şi militare la Dunărea de Jos. 

La 16 august 1419 moare fără urmaşi, Vaclav IV (Wenzel) al Cehiei, frate cu Sigismund de 
Luxemburg, fără urmaşi. Mai vechea dorinţă a regelui Ungariei, de a pune mîna şi pe coroana Cehiei, 
are antecedente în prevederea testamentară a lui Carol al IV-lea —, tatăl celor doi, potrivit căreia, la 
moartea a unuia dintre frați posesiunile trec automat fratelui rămas în viață. Această dorință se 
transformă la Sigismund într-o obsesie permanentă, deşi el fusese cel ce-i amăgise la Constanţa pe Hus 
şi pe Ieronim de Praga, pentru ca apoi să-i dea pe mîna călăilor. Reacţia puternică a populaţiei cehe, 
care nu uitase aceste „fapte regale”, îl îngrijorează pe Sigismund, determinîndu-l să se întoarcă imediat 
la Buda şi să înceapă o amplă acţiune diplomatică, menită să înlăture orice opoziţie față de încoronarea 
sa ca rege al Cehiei. Dar situaţia tulbure de pe frontul antiotoman îl împiedică pe rege să se dedice în 
exclusivitate acestei probleme, impunîndu-i participarea personală la luptele de pe Dunăre din toamna 
anului 1419, reflex al campaniei otomane asupra Ţării Româneşti din prima parte a anului — cînd 
Mihail I, atacat de forţe puternice, reuşise să le respingă peste Dunăre. Sultanul Mahomed I viza 
cucerirea Dobrogei şi a cetăților dunărene, inclusiv atacarea şi supunerea Ţării Româneşti, pentru a 
obliga să plătească Porții tributul restant. 

Problemă controversată şi incomplet elucidată, cronologia campaniilor sultanului asupra Țării 
Româneşti — amintită şi în capitolul anterior, cu referire la datarea luptei sau luptelor împotriva lui 
Mircea cel Bătrîn — duce la plasarea lor într-un interval larg: 1413-1420. În mod cert prima îl are în 
faţă pe Mircea, iar ultimele două pe Mihail I, în anii 1419 şi 1420. Vom schiţa cadrul general al 
acestor lupte în legătură cu prezenţa forţelor româneşti transcarpatine şi a comitelui de Timiş. 

Participarea trupelor regale la luptele din 1419 se desfăşoară în două etape: august şi, 
respectiv, septembrie-noiembrie. Filippo Scolari revine la Timişoara cel mai târziu la sfîrşitul lunii 
iunie şi coboară aproape imediat cu trupele comitatelor bănăţene spre Orşova, Severinul aflîndu-se 
încă în stăpînirea Țării Româneşti. Acţiunea avea ca obiectiv să-l sprijine pe Mihail I, care ştia că va fi 
ţinta unui nou atac otoman, în acelaşi timp avînd neînţelegeri şi cu fracţiunile boiereşti interne. 

În luna august, cel mai probabil în primele două săptămîni ale acesteia, se desfăşuraseră lupte 
între trupele regale conduse de către comitele de Timiş şi forţele otomane pătrunse în nordul Dunării, 
în zona limitrofă Severinului”. Paşa de Vidin, Turachan, are astfel de înfruntat rezistența forţelor 
muntene şi a celor regale sosite în ajutorul primelor. Intervenţia comitelui indică gravitatea primejdiei 
şi imposibilitatea de ripostă fermă a trupelor muntene, din care doar o parte erau la Severin, celelalte 
forţe ale domnitorului avînd de respins atacuri turceşti în restul Ţării Româneşti. Foarte puţinele şi 
sumarele informaţii păstrate, denotă totuşi că luptele din cursul lunii august s-au desfăşurat în două 
etape. Prima o constituie invazia declanşată de paşa Turachan şi riposta aliată munteano-regală, care 
sfirşeşte prin a respinge duşmanul. În cea de-a doua fază, turcii contraatacînd, reuşesc să obţină 
victoria, capturînd un mare număr de prizonieri. Cu toate acestea, rezultatul final al confruntărilor 
militare din zona Severinului în acea lună august consemnează respingerea turcilor peste Dunăre şi 
păstrarea Severinului pentru Țara Românească. Comitele de Timiş rămîne şi pe mai departe în zona 
Porţilor de Fier, urmărind cu atenţie situația din Țara Românească şi aşteptînd sosirea anunţată a 
regelui Sigismund de Luxemburg. 

Sultanul însuşi porneşte cu oastea de la Poartă spre Dunăre, ajungînd pe malul fluviului în 
septembrie. Îşi împarte trupele în două corpuri. Primul, înaintînd în Dobrogea cuceresc cetăţile Isaccea 
şi lenisala, pe care le întăresc, intră apoi în Muntenia, pe la est, şi o devastează. Cel de-al doilea corp 
al armatei, în frunte cu padişahul Mahomed I, staționează în faţa Giurgiului. De aici sultanul îl trimite 
pe marele vizir cu trupe de ieniceri şi achingii, în amonte, pe Dunăre, încercînd să fixeze trupele regale 
în zona Porţilor de Fier şi să împiedice astfel joncţiunea lor cu cele muntene. În septembrie, Mihail I 
intervine, împotriva turcilor otomani care au trecut Dunărea din Dobrogea în estul ţării, dar nu reuşeşte 
să obţină o victorie decisivă, aşa încît se vede nevoit să ceară ajutor lui Sigismund de Luxemburg. 

Avînd de luptat în zona Severinului, trupele regale aflate sub comanda lui Filippo Scolari nu 
pot veni în ajutorul lui Mihail, care este obligat, spre sfîrşitul lui septembrie, sau în primele zile ale 
lunii următoare, să accepte plata tributului, în condiții mai grele decît pînă acum. Lupte grele se 
desfăşoară în jurul cetăţii Severin şi în luna octombrie, perioadă în care regele se află în drum spre 
Dunăre. Ostilitățile se încheie cel tîrziu la sfîrşitul decadei a doua a lunii, întrucît la 26 octombrie, cînd 
regele ajunge, în sfîrşit, la Dunăre, nu se mai desfăşoară operaţiuni militare. 

În legătură cu data sosirii regelui s-au emis diferite păreri, una dintre acestea susţinînd 
prezenţa sa la Dunăre şi apoi în sudul fluviului la începutul lunii octombrie, consemnînd o bătălie 
victorioasă undeva între Niş şi Nicopole”. Falsitatea ipotezei a fost însă rapid dovedită. Între 29 
octombrie şi 5 noiembrie, regele se află în tabăra întărită de la Pozatha (Posada), între Orşova şi 
Severint. Intenţiile sale vizează păstrarea zonei recent smulse turcilor, situată în jurul Severinului, care 
pînă în acest timp aparținuse Munteniei. În concluzie, comitele de Timiş reuşeşte să păstreze controlul 
asupra zonei după respingerea noilor atacuri otomane, despre care nu ştim dacă au fost întreprinse de 
oastea „de poartă” sau de trupele de achingii ale lui Turachan. Sosirea regelui în zona de conflict duce 
la desfăşurarea ultimelor operaţii militare ale anului. 

Participarea masivă a cnezilor şi nobililor români din Banat, ca şi a celor din Bihor şi 
Maramureş este mai presus de orice îndoială, chiar dacă documentele păstrate nu sînt pe măsura 
faptelor, amintind doar cîțiva dintre aceştia. Un Bogdan, fiul lui Nicolae, dăruit cu dreptul de cnez al 
mai multor posesiuni din districtul Comiatului este unul dintre mulţii cnezi participanţi la luptele din 
toamna lui 1419. 

Trupele regale sînt prezente în continuare în zona Severinului, şi în luna noiembrie!0, cînd au 
de luptat împotriva unei noi incursiuni, în urma căreia este ocupată cetatea cu acelaşi nume. Momentul 
acestei ultime şi surprinzătoare acţiuni otomane trebuie situat în perioada sosirii regelui. Însăşi 
prezenţa acestuia în tabăra de la Pozatha, la est de Orşova, dar înainte de Severin, se explică prin 
faptul că aceasta se afla deja în mîna otomanilor. Ultimele lupte se desfăşoară în intervalul 5—12 
noiembrie!!, iar baza de plecare a trupelor regale fusese tocmai această tabără de la Pozatha-Posada. 
Cel mai tîrziu la 10-12 ale lunii, luptele iau sfîrşit prin recucerirea cetăţii, care va fi reținută pe seama 
regatului, profitînd de faptul că domnitorul muntean nu putea emite pretenţii asupra ei în acest moment 
dificil. Timp de două săptămîni, Sigismund rămîne în Severin, luînd diferite măsuri de refacere a 
cetăţii şi a fortificațiilor mai mici din ţinut. 

La 28 noiembrie regele se află deja pe drumul de întoarcere, la Caransebeş, iar la 3 sau 4 
decembrie a ajuns la Timişoara!?; la 24 ale lunii ajunge la Oradea. Cu acestea, participarea regelui la 
lupte — simbolică, în fapt — încetează. Marile sale planuri nu se îndeplinesc nici în acest an, întrucît 
acţiunile militare au fost de mică amploare şi se soldează doar cu luarea Severinului, fiind frustat, mai 
mult aliatul său Mihail i decît turcii; în felul acesta înţelegea Sigismund să-şi ajute la nevoie aliaţii. 

Pentru acţiunile militare desfăşurate de către comitele de Timiş în acest an, se pot concluziona 
următoarele: a fost comandantul trupelor bănăţene în luptele din luna august; în intervalul septembrie- 
noiembrie luptă în aceeaşi zonă, beneficiind din 26 octombrie şi de sprijinul unor noi contingente 
regale, cu care ocupă cetatea Severinului. Nu este cunoscut nici un alt comandant al acestor trupe, ceea 
ce înseamnă că în fruntea lor s-a aflat pe tot parcursul anului 1419 comitele de Timiş. În acelaşi sens 
trebuie reconsiderată şi prezenţa românilor din Transilvania, Maramureş, Bihor şi Banat în cadrul 
trupelor regale, preponderența lor numerică şi faptele de arme, fiind răsplătite de rege cu acordarea 
unor numeroase donaţii. 

Plecarea regelui din Severin a coincis cu începerea lucrărilor de construcţie a unei noi cetăţi, 
numită în izvoare Gewrin, Görény sau Gureni. În privința amplasării sale au existat şi încă persistă 
diferite păreri care o situează între Orşova şi Mehadia!5, între Orşova şi Severin!* sau, în sfîrşit, 
undeva, într-o zonă limitrofă Porţilor de Fier, pe malul drept al Dunării". Atestarea lui Sigismund de 
Luxemburg la 26 octombrie în „„Neuhaus” (casă sau cetate nouă) indică, eventual, începerea 
construcţiei, întrucît în acest interval nu puteau fi efectuate lucrări de mare amploare. 

În privinţa localizării sale exacte, cîteva considerente de ordin militar ne determină să 
susţinem amplasarea cetăţii Gewrin în zona Porţilor de Fier, între Orşova şi Severin. În primul rînd, 
cetatea a fost ridicată pentru apărarea zonei Severinului şi a culoarului de acces în Banat, Cerna-Timiş; 
apare logică aşezarea ei în imediata apropiere a celor două obiective, constituindu-se ca un element 
strategic dintr-o centură de fortificaţii din jurul cetăţii mari a Severinului. În această zonă fortificațiile 
puteau fi ridicate în linişte, de către forţele româneşti locale şi meşterii italieni de la curtea comitelui 
de Timiş, şi la fel de bine putea fi apărată de contingentele cnezilor români bănăţeni, organizaţi în 
districte. 

Rostul unei cetăți puternice ridicate pe malul drept al Dunării, stăpînit în întregime de turci 
încă de la sfîrşitul secolului precedent, avînd Dunărea stavilă între fortăreață şi propriul teritoriu căreia 
oştenii trebuiau să-i asigure apărarea şi aprovizionarea, aflată în permanenţă la discreţia oricărui atac 
otoman căruia nu-i putea face faţă mai mult de două-trei luni, apare de-a dreptul nebulos. Dacă în 
cazul modului de a gîndi al lui Sigismund o asemenea hotărîre nu pare ilogică, în nici un caz Filippo 
Scolari nu putea accepta o asemenea eroare strategică; cunoştea de prea mulți ani situaţia de la 
Dunăre, pentru a întreprinde acţiuni gratuite. Şi să nu uităm că în anul 1419 trupele regale nici măcar 
nu au trecut Dunărea, luptele desfăşurîndu-se în jurul Severinului; cum puteau oare ridica o cetate într- 
o zonă în care nici nu au pătruns? 

Ca urmare, cetatea se edifică pe malul stîng al Dunării, în zona Porţilor de Fier, lucrările 
demarînd în noiembrie-decembrie 1419, concomitent cu acţiunile de refacere a cetăţii Severinului. La 
ambele acţiuni au participat forţele locale, iar concepţia aparţine şcolii italiene de arhitectură militară, 
reprezentată de numeroşi arhitecţi şi meşteri constructori aflaţi la curtea de la Timişoara a lui Filippo 
Scolari. După terminarea construcţiei, la o dată care nu se cunoaşte, cetatea era apărată de garnizoană 
regală şi beneficia de aportul militar al districtelor româneşti din împrejurimi. Un ecou tîrziu al 
activităţii comitelui de Timiş în zonă poate fi considerat şi amintirea acelui „castel florentin” sau 
„castelul florentinului” ridicat aproximativ în aceeaşi zonă!€. 

Ostilitățile turco-creştine din anul 1419 nu se soldează cu semnarea vreunui tratat de pace, fapt 
confirmat de atacurile declanşate în anul 1420; singurul tratat cunoscut se referă la pacea dintre sultan 
şi Veneţia, semnat în decembrie 1419, înţelegere care viza eliberarea forțelor osmane pentru un atac 
decisiv în zona Dunării. 

Acţiunile militare întreprinde de către Mihail I în iarna şi primăvara anului 1420 vizează 
recucerirea cetăților dunărene intrate în mîna turcilor în cursul anului trecut şi scuturarea obligaţiei 
tributului. Reuşita lor redă Ţării Româneşti vechile hotare, dar provoacă şi o nouă expediţie otomană 
în nordul fluviului. Operațiunile militare decisive pentru soarta ţării se desfăşoară în lunile mai-iunie, 
odată cu trecerea zecilor de mii de oşteni din Rumelia şi Anatolia peste Dunăre şi recucerirea cetăților 
dobrogene Isaccea şi Ienisala, ca şi a Giurgiului şi Turnului. În urma înaintării trupelor duşmane, 
voievodul român se vede nevoit să se retragă în părțile vestice ale ţării, unde aşteaptă ajutorul regal. 
Turcii aduc un pretendent la scaunul muntean şi îl instalează la începutul lunii iulie. Dacă aceasta se 

numea Dan al II-lea sau Radu Praznaglava, părerile istoricilor sînt împărţite!”, dar schimbarea domniei 
din luna iulie a fost o realitate. 

În acelaşi interval de timp se situează şi luptele de la hotarele sudice ale Moldovei, în zona 
cetăților dunărene Chilia şi Cetatea Albă. Încercarea otomană de a pune stăpînire pe gurile Dunării 
este respinsă de Alexandru cel Bun, care se pare, cucereşte, şi Chilia, consolidînd astfel situaţia 
Moldovei. Era primul atac otoman asupra acestei ţării româneşti est-carpatice. 

În cursul campaniei din vară trupele otomane se îndreaptă şi spre vestul Munteniei, locul de 
refugiu al lui Mihai I. În Banat, forţele armate sînt concentrate sub comanda lui Sigismund Losonczi şi 
Ştefan Rozgony!5. Remarcăm deci lipsa lui Filippo Scolari şi apariţia lui Rozgony, în calitate de 
comite interimar de Timiş. Titularul, Pippo Spano, aflîndu-se departe de Banat, interimarul Rozgony 
exercită efectiv atribuţiile între anii 1420-1422; abia din 1427 va fi el titularul fruncţiei. 

Luptele desfăşurate între trupele muntene şi bănăţene pe de o parte şi cele otomane aflate sub 
comanda lui Mahomed I, petrecute în a doua jumătate a lunii august şi prima decadă a lunii septembrie 
1420!” se soldează cu victoria otomană şi moartea celor doi capi de oştire creştini; în acelaşi timp, 
cade în stăpînirea turcească şi cetatea Severinului. 

Cu aceasta, drumul armatei otomane spre Banat şi Transilvania era deschis, întrucît cetăţile 
din culoarul Cerna-Timiş devin o pradă uşoară pentru oștile sultanului. Devastarea Banatului se 
desfăşoară în cea de-a doua decadă a lunii septembrie 1420, cînd ofensiva turcească mătură în cale 
rezistenţa locală şi ajunge pînă la Caransebeş. Sînt devastate şi zone aflate lateral faţă de drumul 
principal, cum ar fi părţile Lugojului şi părţile estice ale Timișului”. Cu acest prilej este amintită o 
nouă luptă victorioasă a vicecomitelui de Timiş, Petru, fiul lui Nicolae de Derechke, desfăşurată şi de 
astă dată sub scutul nopţii?!. Ştirea pare a fi veridică, întrucît jafurile corpurilor de achingii s-au întins 
în toate direcţiile, unele cete răzlențindu-se la distanţe de mai multe zile de mers de grosul trupelor 
turceşti. Cel mai mult au avut de suferit comitatele Caraş şi Timiş. 

La începutul ultimei decade a lunii septembrie, oastea sultanului părăseşte Caransebeşul, 
trecînd prin Poarta de Fier a Transilvaniei spre Haţeg. Sub cetatea Hațegului sînt întîmpinaţi de 
voievodul Transilvaniei, Nicolae Csaky, dar lupta desfăşurată pe 24 septembrie era cîştigată de 
sultan*?. În ziua următoare sînt devastate oraşele Hunedoara şi Deva, iar la 26 septembrie, este jefuită 
Orăştia. Spre sfîrşitul lunii turcii, încărcați de pradă şi robi, se retrag pe drumul pe care au venit, 
străbătînd în sens invers Țara Hațegului şi Banatul. Concluzia desprinsă din aceste evenimente 
militare, relevă necesitatea imperioasă a unei alianţe a forţelor muntene cu cele regale, lucru pe care 
Sigismund de Luxemburg nu s-a gîndit de loc să-l facă, lăsînd apărarea Dunării, exclusiv în grija lui 
Mihail i şi a contingentelor bănăţene; rezultatele s-au văzut imediat. 

În ce anume a constat activitatea lui Filippo Scolari în acest an şi care dintre faptele sale se 
impun atenţiei? În primul trimestru al anului, Pippo este prezent în Banat, continuînd lucrările de 
construcţie a cetăţii Gewrin şi, probabil, Severin. Îşi continuă şi activitatea de administrator. La 1 
martie, din Timişoara, el se adresează văduvei şi fiului lui Ştefan de Remetea în legătură cu o datorie 
bănească faţă de Toma de Sadan”. La 25 martie este amintit încă cu titlul de comite de Timiş fără să 
ştim dacă mai era prezent sau nu, în Banat. În acest interval al lunilor martie-mai trebuie situată 
plecarea sa spre curtea regală şi înlocuirea în funcţia de comite de Timiş. 

Vara acestui an 1420 a fost folosită de către Pippo pentru pregătirea diplomatică şi militară a 
primelor „cruciade” antihusite. El este cel ce poartă o activă corespondenţă cu curţile europene, 
inclusiv cu papa, în încercarea de a lămuri motivele intervenţiei regale în Cehia şi de a obţine ajutorul 
principiilor creştini la campaniile militare proiectate. Prin el vor fi recrutate trupele „cruciadei” I-a 
antihusite, ca şi pentru celelalte două dintre anii 1421-1422. Nu participă însă la această primă 
cruciadă. La 20 august, din Buda, se adresează familiei lui Ştefan de Remetea într-un conflict al 
acesteia cu o ramură colaterală”. 

Tulburările declanşate în vara anului 1419 în Cehia s-au transformat în unul dintre cele mai 
grele şi mai îndelungate războaie purtate de către Sigismund de Luxemburg”, angrenînd forţele 
regatului, şi în bună parte şi ale Europei centrale într-un flagel armat pustiitor. Era lăsată pe un plan 
secundar lupta antiotomană exact în momentul în care sultanii reîncep ofensiva dunăreană urmărind 
cucerirea şi consolidarea unor capete de pod în nordul fluviului, baze de pornire a unei ample ofensive 
spre inima Europei. 

În august 1419 se desfăşoară dieta regatului ceh care stabileşte un program minimal de 
dreapta, pe care în toamnă delegaţii ei îl prezintă lui Sigismund căruia i se acceptă încoronarea doar cu 
promisiunea respectării acelui program. Regele urmăreşte să prelungească tratativele, pentru a cîştiga 
timpul necesar lichidării prin forţă a mişcării husite. Profitînd de situaţia confuză din Cehia, prin abile 

manevre politice, învrăjbeşte nobilimea împotriva burgheziei oraşelor; asistăm acum la conflicte 
interne solidate cu cuceriri armate în dauna uneia sau alteia dintre tabere. În iarna anilor 1420-1421, 
duritatea comportării regale şi a simpatizanţilor lui Sigismund din rîndurile feudalilor creştea 
neîncetat; ei îi cad victime miilor de husiţi, îndeosebi în regiunile vestice ale ţării. 

Apelurile alarmante ale lui Sigismund către curţile regale europene sfirşesc prin a concentra la 
graniţele Cehiei forţe importante, ale principilor germani în special. Punctul culminant al acestor 
pregătiri îl reprezintă apelul papei la declanşarea cruciadelor antihusite, lansat de Martin al V-lea 
(1417-1431) la 17 martie 1420. În aceiaşi lună are loc plecarea lui Jan Zizka de Troenov (c. 1360- 
1424) la Tabor şi constituirea aripii radicale a mişcării husite, cea taborită. 

În primăvara anului 1420 armata cruciadei I-a se îndreaptă lent spre Praga. Cu toate că oastea 
înainta fără grabă, erau prefăcute în scrum toate aşezările întâlnite în drum, populaţia fiind crunt 
masacrată. Asediul Pragăi începe în intervalul dintre lunile aprilie-mai, dar abia la sfîrşitul lunii iunie 
situaţia se apropie de deznodămînt. La 14 iulie cruciații declanşează asaltul general, dar trupele 
taborite ale lui Zižka, sosite în apărarea oraşului, îi înving pe colinele de la Vitkov, numite de acum 
înainte ZiZkov. Pentru a salva aparențele, Sigismund de Luxemburg este încoronat rege al Cehiei la 28 
iulie 1420 în imediata apropiere a Pragăi, după care armatele sale încep retragerea. În timpul verii 
anului 1420, Zizka deţine toată partea sudică a ţării consolidînd astfel poziţia mişcării husite. Regele 
se retrage la Kutna Hora, oraş care devine în aceşti ani centrul antihusitismului. Cea de-a doua 
campanie regală asupra Pragăi se declanşează în luna octombrie iar pe 1 noiembrie trupele cruciate 
sînt din nou în faţa capitalei cehe. Rezistenţa orăşenilor şi sosirea în ajutor a taboriţilor zădărnicesc şi 
de data aceasta eforturile regale şi campania se încheie printr-un nou eşec; regele reîntorcîndu-se la 
Kutna Hora. 

În tot acest timp Filippo Scolari rămîne la Buda, de unde încearcă să ofere acoperire materială 
şi morală acţiunilor regale. Dezastrele militare din anul 1420 îi vor sădi regelui ideea angrenării totale 
a lui Scolari în aceste conflicte. 

În primăvara şi vara anului 1421, Zižka reuşeşte să ia sub control husit mai multe teritorii în 
nordul, vestul şi estul Cehiei. El măreşte astfel furia lui Sigismund de Luxemburg care asistă 
neputincios la aceste cuceriri. Dieta cehă, întrunită la 7 iunie la Caslav, împacă cele două tabere: 
taboriţii şi praghezii şi respectiv catolicii, în faţa primejdiei majore pentru ţară, reprezentată de 
perspectiva unei noi cruciade. Prin hotărîrile dietei sînt aleşi 20 de guvernatori şi este invalidată 
alegerea lui Sigismund ca rege ceh. În acelaşi interval de timp se desfăşoară intense pregătirii militare 
în Ungaria, prin grija regelui, dar mai ales a lui Pippo, şi a legatului papal, cardinalul Branda 
Castiglione. O primă armată regală invadează părţiel de apus ale Cehiei în august 1421. 

Grosul trupelor lui Sigismund, plus detaşamente cruciate, înaintează prudent spre hotarele 
estice. Filippo Scolari este amintit ca participant la aceste pregătiri şi operaţiuni militare incipiente pe 
27 august; motivul acestei înaintări „de melc” este căsătoria ficei lui Sigismund, Elisabeta, cu 
arhiducele Albrecht al Austriei, unire matrimonială, înfăptuită în septembrie la Bratislava. Serbările 
prilejuite de acest eveniment se desfăşoară în luna septembrie şi, parțial, octombrie. Ele asigură 
creşterea numărului de soldaţi prin venirea unităţilor austriece. Comandantul armatei regale este 
Filippo Scolari, care avansează cu oastea, fără grabă, spre Slovacia şi apoi către Moravia. În acest 
răstimp trupele feudalilor germani, intrate pe la Cheb pe 24 august, sînt înfrînte în cîteva bătălii de Jan 
Zizka, care face cu acele prilejuri dovada calităţilor sale de abil comandant, cît şi a mobilităţii armatei 
cu care traversează în marş întreaga Cehie; de remarcat faptul că în vară Zižka a fost orbit de o săgeată 
la asediul cetăţii Răbi din sud-vestul ţării. 

Efectivele trupelor regale care avansează spre sud-estul Cehiei sînt cifrate la cîteva zeci de mii 
de oameni”. Regele îmbină politica de forţă cu tratavivele diplomatice şi reuşeşte să-i convingă, în 
luna octombrie pe baronii moravi, să renunţe la înţelegerea cu husiţii, recunoscîndu-i alegerea ca rege. 

Luna noiembrie marchează intrarea trupelor regale în Moravia, urmată de lupte de hărţuială la 
hotarul cu Cehia, fără ca regele să-i permită lui Pippo desfăşurarea forțelor armate pe teritoriul 
duşman. Pe 22 noiembrie trupele sale cuceresc micul orăşel Policka, măcelărind aproximativ 1.300 
locuitori? după care se retrag din nou în Moravia. Prinsă într-un şir de încăierări minore, armata 
„cruciată” n-a izbutit să întreprindă acţiuni militare decisive împotriva trupelor duşmane; se pierduse 
astfel timpul favorabil şi i s-a îngăduit lui Zižka să-şi concentreze forţele, readucîndu-le în est, după 
victoriile reprutate în vest în luna august. 

Abia la începutul lunii decembrie, regele Sigismund se hotărăşte să intre în Cehia cu grosul 
trupelor. Itinerariul celei de-a doua cruciade antihusite a fost următorul: Bratislava-Brno-Jihlava- 
Nemecky Brod-Caslav-Kutna Hora şi retur. 

În calitatea sa de comandant al cruciadei, Filippo Scolari cere regelui permisiunea de a face 
joncţiunea cu trupele, disparate, care mai acţionează în vestul Cehiei, dar aceste cereri, nu sînt 
acceptate de Sigismund. Urînd tot ceea ce este husit armata „cruciată” a regelui Sigismund jefuieşte, 
de obţinere a unor victorii. Profitînd de această imobilitate a trupelor cruciate, unul dintre conducătorii 
husiti, tînărul Jan Hvezda, cucereşte la 14 noiembrie oraşul Malesov la sud de Kutna Hora. Între timp 
Zizka ajunge la Praga de unde se îndreaptă spre est în întîmpinarea duşmanilor. Taboriţii şi praghezii 
înaintează separat spre Kutna Hora, importantă aşezare strategică şi centru al regiunii miniere, pe care 
o ocupă în prima săptămînă a lunii decembrie 1421. 

Exact în acelaşi timp trupele lui Sigismund se urnesc de la Jihlava înaintînd spre aceiaşi Kutna 
Hora, loc unde regele speră să-şi umple visteria golită de atîtea eforturi militare. Douăzeci de zile fac 
trupele sale între Jihlava şi Kutna Hora, trecînd prin Humpolec şi Ledec. Pe 20 decembrie ajung în 
apropierea oraşului, pe care Zizka se hotărăşte să-l părăsească spre a-l feri de distrugerile unui asediu; 
se retrage în cîmp deschis în apropierea sa. 

Ziua de 21 decembrie 1421 se desfăşoară bătălia de la Kutna Hora, între trupele regale 
comandate de comitele de Timiş, Filippo Scolari, şi cele husite, comandate de Jan Zizka”. Este prima 
confruntarea dintre cei doi comandanţi. Din modul de desfăşurare a pregătirilor de luptă ale 
„cruciaţilor” se observă priceperea lui Pippo în alegerea locului şi amplasarea trupelor în dispozitiv. 
Armata este amplasată între două drumuri: la stînga cel spre Kolin, iar la dreapta spre Kourim, lîngă 
ultimul drum aflîndu-se şi satul Pritoky. Dimineaţa se scurge, în cele două tabere, cu ocuparea 
poziţiilor şi oficierea serviciului divin. Pippo îl lasă pe ZiZka să atace primul, deşi raportul numeric îi 
este favorabil (30.000 la 12.000). Husiţii încearcă străpungerea flancului stîng, dar Scolari răspunde 
printr-un atac cu ambele flancuri. Intenţia vizibilă a lui Zizka de a forța drumul Kolinului se 
materializează într-o breşă prin care husiţii, în formaţie compactă de care, se retrag desprinzîndu-se 
astfel de adversar. Atacurile pe flanc ale cavaleriei regale, conduse de către Pippo, nu reuşesc să 
spargă formaţia compactă husită şi lupta rămîne nedecisă, cu avantajul moral de partea lui Zizka, care 
îşi poate reface dispozitivul ceva mai departe de duşman. 

În aceiaşi zi, trupele regale intră în Kutna Hora, care cade jertfă dorinței de jaf a „cruciaţilor” 
cărora papalitatea le-a promis iertarea tuturor păcatelor în schimbul participării la aceste campanii. 
Taboriţii se retrag pînă la Kolin unde se regrupează şi, la 6 ianuarie 1422, reiau atacul asupra Kutnei 
Hora, oraş pe care armata cruciată îl părăseşte în flăcări, de teama „cumplitului Zizka”. Mare parte a 
populaţiei paşnice a oraşului are de suferit în aceste două săptămîni de pe urma exceselor trupelor 
cruciate. 

Fuga dezordonată a „cruciaţilor” din Kutna Hora durează două zile şi abia este oprită prin 
insistenţele comitelui Pippo. Acesta reuşeşte să adune fugarii lîngă Nemecky Brod într-un dispozitiv 
aproximativ de luptă. Husiţii continuă însă urmărirea şi la 8 ianuarie sînt în faţa zidurilor localităţii. 
Trupele regale nu aşteaptă lupta ci fug în continuare trecînd pe gheaţă rîul Sazava. Aceasta se rupe din 
cauza mulțimii fugarilor şi o mare parte a cruciaților îşi află moartea în apele rîului, fără să fi dat ochi 
cu duşmanul. Cei rămaşi pe malul drept al Sazavei sînt decimaţi de ZiZka care cucereşte, la 10 ianuarie 
şi Nemecky Brod. 

Cu aceste răsunătoare înfrîngeri la sfîrşit şi cea de-a doua cruciadă antihusită; începută cu 
multe surle şi trîmbiţe, ea se termină prin fuga de pe cîmpul de luptă. Bilanţul participării lui Filippo 
Scolari la cruciadă în calitatea de comandant al armatei regale era dezastruos. Asistăm în mod cert la 
singura expediţie în care comitele nu reuşeşte să obțină nici o victorie din cauza dezertării în masă. 
Vina acestei situaţii revine, în principal, regelui Sigismund de Luxemburg care adună o armată de 
aventurieri, se remarcă prin încetineală în deplasare şi prin pierderea tuturor momentelor favorabile 
declanşării acţiuni decisive. Recunoaşterea tardivă a calităţilor de tactician ale lui Scolari nu este 
suficientă pentru a-i salva armatele de la înfrîngeri. Cîtă diferenţă între armatele comandate pînă acum 
de Pippo, şi aceasta; cu primele obţine un şir de succese notabile, iar pe aceasta nu reuşeşte nici să o 
strîngă într-un dispozitiv organizat de luptă. 

Abia întors în Ungaria, regele pregăteşte o nouă cruciadă. În primăvară se află la Viena, după 
care pleacă spre Germania unde, la 30 iulie, se deschid lucrările dietei imperiului. Aici promite 
feudalilor germani stăpînirea acelor părţi din Cehia pe care le vor cuceri fiecare dintre ei, în speranţa 
obţinerii unui sprijin eficient. De data aceasta, precaut, Sigismund îl numeşte comandant ale celei de-a 
treia cruciade pe prinţul Friedrich de Brandenburg. Pregătiri militare se desfăşoară în tot cursul verii şi 
la 22 septembrie 1422 începe cea de-a treia cruciadă antihusită. La ea participă doar trupe din Lusacia, 
Silezia şi Meissen, mai apoi din Bavaria. Ca urmare, prinţul de Brandenburg trebuie să se limiteze la 

acţiuni locale în părţile nord-vestice ale Cehiei. Va sfirşi ca şi ceilalţi, fiind înfrînt la Tachov de către 
Zizka. Mai mult chiar, taboriţii reuşesc să cucerească zeci de cetăţi, castele şi oraşe, consolidîndu-şi 
sensibil poziția internă. 

Activitatea diplomatică a Cehiei în vederea ieşirii din impas urmăreşte aducerea pe tron a unui 
prinţ străin, altul decît Sigismund. Ca urmare se adresează cereri regelui Vladislav al Poloniei şi, la 
refuzul acestuia legat de Sigismund prin tratat, ducelui Lituaniei, Vitold. În anul 1422 soseşte, în 
Cehia Sigismund Koributovicz în calitate de guvernator. În lunile următoare între Ungaria şi Polonia 
au loc tratative menite să contracareze iniţiativa ceho-lituană. 

Filippo Scolari nu mai participă la aceste evenimente întrucît se întoarce la Dunăre, acolo 
unde instabilitatea politică şi atacurile otomane au complicat situaţia. Nu cunoaştem multe lucruri 
despre activitatea comitelui, aflat mereu în umbra regelui, dar eşecul campaniei antihusite l-a 
determinat probabil pe Pippo să ceară revenirea în locurile unde poate realiza acţiuni pe măsura 
necesităţilor şi a calităţilor proprii. 

O scurtă privire asupra evenimentelor militare şi politice ale zonei între anii 1421—1422 este 
suficientă pentru a înţelege motivele revenirii lui Scolari în Banat. În anul 1421 turcii îl ajută pe Radu 
Praznaglava (1421, 1423, 1424—1426, 1427) să-şi reocupe tronul, înlăturîndu-l pe Dan al II-lea (1420- 
1431). Intervenţia militară se desfăşurase în luna martie, iar la începutul lunii aprilie detaşamente 
turceşti trec deja Carpaţii în Transilvania. Sînt prădate cu acest prilej localităţile Ţării Bârsei de la Bran 
la zărneşti, trecînd prin Rîşnov şi Braşov şi continuînd cu Hărman, Sînpetru, Bod, Hăchiu, Ghimbav“. 
Cetatea Rîşnovului nu poate fi cucerită datorită zidurilor puternice. Atacul asupra Braşovului, lipsit 
încă de ziduri de apărare, se soldează cu jefuirea oraşului şi ducerea în robie a mai multor mii de 
locuitori, inclusiv a membrilor senatului orăşenesc; scapă doar cei ce se refugiază pe dealurile din jur. 
Aceasta este cea de-a treia incursiune otomană asupra Transilvaniei, prima fiind întreprinsă în 1395, 
iar a doua în 1420, şi a doua care devastează Țara Bârsei (după cea din anul 1395). 

În anul 1422 sultanul Murad al II-lea (1421-1444. 1446-1451) începe cel de-al treilea asediu 
al Constantinopolului, timp în care la Dunăre sînt prezenţi doi dintre cei mai vestiți comandanţi de 
achingii: Mehmed fiul lui Firuz bei şi Ali fiul lui Evrenos bei, numit şi Evrenosbeioglu Ali bei. Unul 
dintre ei intreprinde în acest an o nouă expediţie de pradă asupra Ţării Românești”!. Incursiunile 
otomane dintre anii 1419-1422 în nordul Dunării şi luptele continue pentru tron dintre Dan al II-lea şi 
Radu Praznaglava au deteriorat situaţia internă a ţării, creind condiţii pentru servirea acesteia de către 
turci. 

Anii 1423-1426 reprezintă perioada deplinei integrări a comitelui de Timiş în lupta 
antiotomană. El devine adevăratul urmaş al lui Mircea cel Bătrîn pe fronturile de luptă de la Dunăre. 
Pînă acum luptele antiotomane conduse de Pippo Spano s-au datorat fie respingerii unor incursiuni 
turceşti nord-dunărene, fie ajutorului acordat unor state vecine cum a fost Serbia şi, parțial, Bosnia, fie 
ca urmare a expedițiilor armatelor regale împotriva unor forţe creştine aliate cu turcii. Acestea au fost 
întrerupte de alte activităţi, care l-au purtat în diferite locuri ale Europei centrale şi răsăritene. De acum 
înainte lupta antiotomană va reprezenta principala, şi cu una sau două excepţii, singura preocupare 
majoră a comitelui de Spano. 

Prezenţa lui Pippo în Banat trebuie datată încă la jumătatea anului 1422, probabil într-o 
acţiune de recunoaştere a capacităţii defensive a regiunii lucru obişnuit pentru un strateg de talia sa, ce 
absentase mai multă vreme din zonă. În anul 1421 trebuie situată şi schimbarea atitudinii lui Dan al II- 
lea față de turci. Venit în ţară cu ajutor otoman, Dan se refugiază la sfîrşitul acelui an la 
Constantinopol, unde asistă la asediul început de Murad al II-lea; cronicile bizantine remarcă vitejia 
domnitorului român în luptele din jurul oraşului”. În partea a doua a anului 1422 el reuşeşte să ocupe 
din nou tronul Țării Româneşti cu ajutorul unui sprijinitor rămas necunoscut: nu se ţtie dacă a venit 
din partea lui Sigismund de Luxemburg, în urma vreunei întâlniri cu acesta sau ca urmare a altor forțe. 
În orice caz, Dan al II-lea a ocupat tronul cu ajutorul unor forţe creştine, fie că e vorba despre alianţe 
cu partide boiereşti interne muntene, regale, sau de altă natură, şi intervenţiile militare din anul 1423 
stau mărturie a acestui fapt. 

Prin incursiune are loc în februarie 1423 cînd otomani îl aduc cu ei pe Radu Praznaglava. 
Armata munteană sub comanda lui Dan al II-lea şi trupe regale comandate de către Filippo Scolari se 
aflau în stadiul unor pregătiri intense încă din primele zile ale lunii ianuarie, dată la care comitele era 
deja atestat ca prezent în Țara Românească”. Intrarea duşmanilor pare a fi avut loc pe la Nicopole sau 
Vidin, iar înaintarea s-a făcut prin Oltenia spre capitală. În faţa lor apar Dan şi Pippo care îi 
interceptează şi la 26 februarie, se desfăşoară bătălia hotăritoare a campaniei, într-un loc încă 
neidentificabil*. Cei doi aliaţi reuşesc să zdrobească complet duşmanul, care lasă pe cîmpul de luptă 

36.000 morţi, după aprecierile subiective ale unor cronici contemporane săsești? sau peste 20.000 
după informaţii parvenite la Veneţia“. Din sumarele descrieri ale luptei reiese cu pregnanţă în 
evidenţă faptul că iniţiativa bătăliei aparținuse permanent creştinilor care aleg locul şi momentul 
declanşării atacului, iar pe cîmpul de luptă, prin manevre energice reuşesc să-şi impună superioritatea. 
În ultimele zile ale lunii este curățată Muntenia şi Oltenia de trupele duşmane şi este astfel consolidat 
tronul lui Dan al II-lea. 

Situaţia momentană stabilă la Dunăre şi noile intenţii regale faţă de Polonia determină în 
primele zile ale lunii martie plecarea lui Pippo spre Buda. Pe 30 martie se desfăşoară la Kesmark o 
nouă întîlnire între regii Ungariei şi Poloniei, la care sînt discutate problemele aflate în litigiu între 
cele două părţi: politica de alianţe şi sprijinul militar acordat unor terţe părţi. Sigismund determină 
Polonia să renunţe la sprijinirea Lituaniei şi husiţilor cehi, în schimbul încetării sprijinului său acordat 
cavalerilor teutoni. Semnătura comitelui de Timiş figurează din nou pe actul care consfinţeşte o 
înţelegere internaţională. Cît anume din ansamblul acestor tratative îi revine comitelui, nu se poate 
cunoaşte din cauza aceleiaşi tăceri a izvoarelor. Scolari rămîne alături de rege în tot cursul primăverii 
şi începutul verii anului 1423, continuîndu-şi activitatea de consilier regal, concomitent cu cea de 
pregătire a noilor contingente militare necesare luptei antiotomane. Abia spre sfîrşitul lunii iulie sau 
începutul lui august, Pippo se reîntoarce în Banat. 

Străduinţele lui Dan al II-lea de a-şi menţine tronul şi răsunetul victoriei din primăvară, ajung 
în timpul verii pînă la Veneţia, odată cu demersurile făcute la curtea papală şi la principii lombarzi de 
către nişte soli veniţi din Orient; putem doar presupune că este vorba despre soli munteni sau eventual, 
ai regelui Sigismund. În timpul verii se desfăşoară pregătiri intense în tot regatul pentru strîngerea 
efectivelor militare necesare unei noi expediţii peste Carpaţi; natura unor însemnări lasă impresia că 
poate fi vorba şi despre existenţa de forţe armate în Muntenia în timpul primăverii şi verii, a căror 
efective se schimbă din timp în timp, rămînînd neschimbat numărul lor, ca rezervă a lui Dan al II-lea 
în cazul vreunui atac otoman prin surprindere. 

Dintre evenimentele internaţionale ale anului 1423 pot fi remarcate ridicarea asediului 
Constantinopolului de către Murad al II-lea la 22 februarie şi încheierea unei păci cu Bizanțul; în 
timpul domniei sultanului tributul plătit de basileu s-a ridicat la 300.000 aspri la care trebuie să 
adăugăm şi pierderea aproape a tuturor posesiunilor bizantine la Marea Neagră. Pentru a nu fi ocupată 
de turci, cetatea Salonic se predă venețienilor. 

Cea de-a doua expediţie otomană care urmăreşte reinstalarea lui Radu Praznaglava pe tronul 
muntean se desfăşoară într-un interval cuprins între septembrie — 23 octombrie 1423, cel mai tîrziu”. 
Trupele muntene, avînd în ajutor şi contingente regale, aflate din nou sub conducerea comitelui de 
Timiş, sînt pregătite pentru noua confruntare care se desfăşoară, cel mai probabil, în cursul lunii 
octombrie. Lipsesc din nou orice detalii asupra campaniei, desfăşurată în prima sa parte într-o regiune 
de mijloc a Munteniei, victoria aparţinînd şi de această dată celor doi alianți*. În felul acesta sînt 
alungate toate trupele de achingii răspîndite deja după pradă prin ţară şi Dan al II-lea este consolidat în 
domnie pentru perioada iernii. Dan şi Pippo trec în sudul Dunării şi cuceresc cîteva dintre cetăţile care 
aparținuseră Ţării Româneşti, printre acestea numărîndu-se şi Silistra”. 

Luptele din această zonă trebuiesc situate cu aproximaţie la mijlocul, sau în cea de-a doua 
decadă a lunii octombrie şi au durat cu certitudine o săptămînă. Între victoria de la începutul lunii şi 
campania sud-dunăreană se situează acţiunea de recucerire a cetăților muntene din stînga fluviului 
aflate sub stăpînire turcească: Giurgiu şi Turnu. 

Dintre membrii corpului expediționar regal participanţi la lupte, în afara masivelor contingente 
transilvano-bănăţene, trebuie remarcată şi prezența unor mari baroni ai regatului, aflaţi însă în 
subordinea comitelui de Timiş. Unul dintre ei este Albert de Nagymihaly, banul Croaţiei, participant la 
luptele dintre anii 1423—1424 cu un corp de 250 călăreți}, informaţia completează totodată importanţa 
care s-a acordat acestor expediţii antiotomane. 

Filippo Scolari se reîntoarce la Timişoara, cel mai târziu în primele zile ale lunii noiembrie, 
fapt ce înseamnă că luptele de pe Dunăre s-au încheiat în jurul lui 23—25 octombrie. La 9 noiembrie el 
judecă deja un proces pentru daune aduse unor cumani din nord-vestul Banatului, zona Szentelt-ului®. 
Acceptînd datarea unui alt document, pe 11 noiembrie se pare că peste două zile Pippo se află deja la 
Buda unde regele îi reconfirmă donația pentru cîteva posesiuni, ca răsplată a faptelor de vitejie“. 

Interesantă este îndeplinirea concomitentă de către comitele de Timiş a mai multor funcţii, 
care par a se suprapune, dar care respectă vechile privilegii ale unor mici grupări etnice din cuprinsul 
regatului. În cazul de faţă asistăm la exercitarea, funcţiei de jude al cumanilor din Banat de către Pippo 
timp de aproape un sfert de secol; este o perioadă deosebit de lungă pentru un singur personaj 

menţinut în post, care reflectă calitățile organizatorice ale comitelui. Urmaşe ale comunităţilor de 
cumani stabilite în zona Tisei“, micile enclave cumane din Banat au dispărut, chiar spre sfîrşitul 
veacului, fiind asimilate de populaţia în mijlocul cărora au trăit, în cazul de faţă românii. 

Filippo Scolari este prezent în continuare la Timişoara şi în primele luni ale anului 1424, 
antrenat de aceleaşi pregătiri militare şi de rezolvarea problemelor curente ale comitatelor din 
subordine. Pe 17 martie solicită văduvei lui Ştefan de Remetea restituirea unei vechi datorii şi pe 22 
martie soluţionează neînțelegerile dintre nobilii condivisionali din lersig*, în acest ultim caz dispunînd 
alcătuirea unei comisii de judecată şi plata reciprocă a daunelor. 

Din acest timp există mărturii care amintesc despre încălcări de posesiuni din partea lui Pippo 
şi Matteo Scolari“; sînt mărturii obişnuite pentru modul în care marii feudali înţeleg uneori să-şi 
rezolve problemele funciare. Nici Pippo nu face excepţie de la această regulă, deşi astfel de fapte sînt 
relativ puţine în activitatea sa. 

Cel mai probabil în luna aprilie comitele pleacă spre Buda, unde regele Sigismund pregăteşte 
cîteva noi acțiuni diplomatice de amploare, la care participarea lui Scolari era necesară. De aici, Pippo 
se adresează, la 27 mai, castelanului său din Zaad, Stanislau de Recaş — unul dintre vechii participanţii 
la conflictele militare ale deceniului trecut —, atrăgîndu-i atenţia asupra faptului că negustorii saşi din 
Sibiu nu plătesc vamă în interiorul regatului şi ca atare nu pot fi obligaţi să plătească vamă nici la acest 
vad de trecere peste Mureş“. 

Deşi documentul nu mărturiseşte, măsura de impunere a unor restricții pentru negustorii 
transilvăneni a fost luată de multă vreme de însuşi Pippo, care căuta astfel să-i sprijine pe negustorii 
localnici şi pe cei italieni şi să ridice viaţa economică a comitatelor bănăţene. Sub presiunea 
reclamaţiilor, Sigismund este nevoit să-i ceară comitelui anularea restricțiilor, acesta fiind silit să le 
accepte. 

Acceptarea lui Filippo Scolari ca persoană căreia i se încredinţează elucidarea unor chestiuni 
de partaj ale casei regale, confirmă talentul său de mediator, dar şi cumpănitele-i sfaturi, precum şi 
încrederea deosebită, deplină de care se bucură din partea lui Sigismund de Luxemburg. Filippo nu l-a 
trădat niciodată, constituind în acest sens, un exemplu de corectitudine şi fidelitate. Aşa s-a întîmplat şi 
cu ocazia discuţiilor care au avut loc în anul 1424 asupra proprietăţii reginelor Elisabeta — fiica lui 
Sigismund şi soţia lui Albrecht de Habsburg — şi Barbara, soţia lui Sigismund; alături de alți magnați şi 
apropiaţi ai regelui, Pippo participă la dezbaterile care vizau mărirea dotei moştenitoarei tronului 
ungar”. Chestiuni legate de cumanii din Banat revin în atenţia comitelui de Timiş în acelaşi interval 
după cum o mărturiseşte un act din 9 iunie“, iar la 21 iunie are loc cel mai mare schimb de posesiuni 
efectuat prin intermediul lui Pippo, cel cu familia Kanizsai”!. 

Competența comitelui în rezolvarea cu promptitudine a unor chestiuni de drept internaţional a 
fost apreciată mult de rege; drept urmare îl numeşte, în aceiaşi lună estivală, pe Pippo în rîndul 
sfetnicilor săi desemnaţi ca pe căi diplomatice să aplaneze conflictul dintre Erich al VII-lea de 
Pomerania, regele Danemarcei, Norvegiei şi Suediei (1412-1439) şi ducii de Holstein"?. Prin această 
acţiune participarea sa — mai mult sporadică şi în general nesemnificativă — la problemele specifice 
imperiului romano-german se lărgeşte, fapt ce duce şi la atestarea sa în izvoarele literare germane. 

Şi tot din aceiaşi lună, din 29 iunie, datează şi cererea regală adresată comitelui pentru 
aplanarea conflictului dintre orăşenii din Caransebeş şi nobilii de Mîtnic şi Măcicaş cu privire la 
folosinţa unor păduri din jurul oraşului“. 

În vară se fac pregătiri intense la curtea regală pentru primirea împăratului bizantin, loan al 
VIII-lea Paleolog (1423—1448) care soseşte la Buda, unde rămîne aproximativ două luni. Acesta se 
afla la sfîrşitul unei lungi călătorii prin Europa apuseană şi centrală, în încercarea de a-i trezi interesul 
faţă de gravitatea pericolului otoman. Promisiunile acordate basileului au fost condiţionate de 
lichidarea schismei religioase, prin acceptarea unirii catolicismului cu ortodoxismul, fapt încuvinţat de 
suveran. Tratativele sale cu regele Sigismund se desfăşuraseră în intervalul lunilor iulie-august 1424, 
la Buda şi Tata. La ele participă şi comitele de Timiş, continuîndu-și astfel preocupările diplomatice 
anterioare, consacrate găsirii unei soluţii viabile pentru stăvilirea ofensivei otomane pe Dunăre şi apoi 
alungarea turcilor otomani din Europa. Înţelegerile survenite între cei doi suverani vor rămîne pur 
teoretice întrucît nici unul dintre cele două state nu are puterea de a acţiona eficient împotriva 
duşmanului comun, iar de acţiunile grandioase, plănuite nici nu putea fi vorba. Spre sfîrşitul verii şi 
începutul toamnei, loan Paleolog părăseşte curtea regală, traversează Țările Române şi se îmbarcă la 
Chilia cu destinaţia Constantinopol. 

Efortul militar întreprins în acest an de către rege se limitează doar la acordarea unui ajutor 
militar lui Dan al II-lea. Otomanii înăbuşă răscoala de eliberare naţională a albanezilor şi intreprind 

apoi obişnuitele „akin”-uri asupra ținuturilor creştine, rămînînd fără ripostă armată din partea lui 
Sigismund. 

În prima parte a anului 1424 Dan al II-lea fusese bătut de către oastea lui Radu Praznaglava, 
ajutat din nou de turci; şi se refugiază în Transilvania, riposta regală întîrzie din cauza problemelor 
amintite mai sus, dar la începutul toamnei pregătirile armatei regale sînt terminate. 

Concentrarea trupelor se face în august, cel mai sigur, în părțile sud-estice ale Banatului, în 
apropierea Dunării. Sosirea comitelui de Timiş în luna septembrie duce la declanşarea acţiunii armate, 
şi contingentele sale înaintează prin Banatul Severinului şi Oltenia, respingînd trupele lui Radu şi pe 
cele otomane. Aceste expediţii se desfăşoară aproape după acelaşi tipic: forţele se concentrează în 
Banat, intră în Țara Românească prin Severin, străbat Oltenia, unde poartă cîteodată lupte, şi dau 
bătălia decisivă pentru soarta domniei lui Dan al II-lea undeva în centrul Munteniei. După victorie ţara 
este curățată de duşmani şi, uneori, trupele trec chiar Dunărea. Campania din septembrie 1424 are 
aceiaşi desfăşurare şi, pe la începutul lunii octombrie, se termină printr-o nouă trecere a Dunării şi 
cucerirea Vidinului”. 

Spre mijlocul lunii octombrie trupele sînt deja reîntoarse la baze, iar comitele de Timiş era 
ocupat cu amplele lucrări de refacere, extindere şi întărire a fortificațiilor din zona Porţilor de Fier, 
inclusiv Severinul. Amploarea cea mai mare o au lucrările la această ultimă cetate, avariată în urma 
necurmatelor lupte. 

Referitor la aceste lucrări de refacere, se apreciază că au fost cele mai importante din întreaga 
istorie a cetăţii, după construcţia ei de către cavalerii ioaniţi în secolul al XIII-lea, şi i-au permis 
fortăreței severinene să reziste încă exact un secol ofensivei otomane“. În afară de Severin, mai sînt 
refăcute în intervalul toamnă şi iarnă cetatea din insula Saan® şi probabil Orşova. Armata regală este 
prezentă în zonă atît în luna octombrie cît şi în noiembrie, prelungindu-şi staționarea pînă spre sfîrşitul 
lucrărilor, ceea ce înseamnă aproape primăvara anului următor“. Din aceste motive, opinăm că 
majoritatea trupelor era formată din contingente ale nobilimii şi cnezilor bănăţeni, obligaţi să susțină 
atît efortul constructiv, cît şi pe cel militar. 

Izvoarele care amintesc repetatele retrageri peste munţi ale lui Dan al II-lea specifică doar că 
este vorba despre Transilvania. Opinăm că majoritatea acestor treceri trebuiesc căutate, nu atît în 
Transilvania din interiorul arcului carpatin, ci în zonele vestice ale acestuia şi anume în Banat. Nici un 
alt comandant militar transilvănean al acestor ani nu s-a aflat în fruntea unei armate de ajutor şi nici nu 
a reuşit să-i ofere lui Dan sprijinul substanţial căutat, trecerea domnului muntean peste munţi în 
Transilvania trebuie să fi avut loc exclusiv doar în momentele în care înfrîngerea suferită se situase în 
teren pe undeva mai aproape de Ardeal decît de zona Severinului şi Banatului. 

Demersurile de ajutor de pînă acum au fost intreprinse, în principal, de către comitele de 
Timiş, care era şi comandantul armatelor regale trimise în ajutorul voievodului Țării Româneşti. 
Punctul lor de plecare fusese oraşul Timişoara şi locul obligatoriu de trecere Orşova-Severin. Este 
normal ca domnul fugar să caute scăparea în partea în care ştia că va fi adăpostit şi sprijinit cu trupe“!. 
Cu ajutorul lui Filippo Scolari şi a oştilor sale, în mare parte bănăţene, Dan al II-lea reuşise în fiecare 
acţiune militară dintre anii 1423-1426 să-şi reocupe tronul uzurpat de către filotomanul, Radu 
Praznaglava. 

Pippo urmăreşte mersul lucrărilor de reconstrucţie atît la faţa locului, în ţinutul mehedinţean, 
cît şi de la Timişoara, unde se întoarce pe la sfîrşitul lunii noiembrie, rezolvînd între timp cîteva dintre 
problemele curente: unele se referă din nou la cumani“, iar altele la vicecomitele său de Caraş. 
Ultimul săvîrşesc diferite abuzuri: răpeşte iobagilor din Apachya 9 boi şi 2 florini, schimbă animalele 
şi sechestrează iobagii, sau pradă diferite posesiuni“. Pentru același sfîrşit de an există informaţii 
asupra unui pretins schimb de solii care ar duce la încheierea unui tratat de pace între Sigismund şi 
turci. 

Comitele de Timiş o perioadă ceva mai lungă odihnei şi reglemnetări în posesiile de ordin 
familiar, cum sînt de exemplu bogatele donaţii făcute bisericii Sf. Margareta din Ozora“ sau 
pregătirea pentru întîlnirea cu proaspătul arhiepiscop de Kalocsa, Giovanni Buondelmonti“$; locul 
preferat de odihnă şi întîlniri este în continuare Lipova. Această şedere completează informaţiile 
despre o nouă cură în localitate chiar în iarna dintre anii 1424-1425. De fapt este antepenultima dintre 
numeroasele sosiri ale lui Pippo aici şi are ca efect o oarecare îmbunătăţire a sănătăţii sale, grav 
şubrezită. În primăvara, şi o parte a verii, anului 1425 comitele călătoreşte spre Ozora, unde se 
îngrijeşte de bunul mers al posesiunilor, de situaţia şi viitorul soţiei şi rudelor sale italiene. Începe să 
se gîndească cu mai multă intensitate la sfîrşitul vieţii sale. Mărturie impresionantă a conştiinţei de 

sine şi a destinului uman este preambulul donaţiei sale din 25 iulie 1425, făcută bisericii Sf. Maria din 
Székesfehérvár“, care poate fi considerat adevăratul testament moral al lui Filippo Scolari. 

Noile conflicte din Țara Românească îl silesc pe Pippo să se reîntoarcă la Timişoara, unde se 
aflase în luna august, pregătind noua campanie. Tot în acest scop participă şi la lucrările unora dintre 
congregaţiile nobiliare comitatenses. Din nou, forţele bănăţene sînt concentrate în zona Porţilor de 
Fier, de unde pornesc într-o altă expediţie în favoarea lui Dan al II-lea. De data aceasta atacul se va 
desfăşura din două părți, din vest şi din nord, întrucît forțele transilvane acţionează separat sub 
conducerea voievodului Csaki, care trece în zona montană a Munteniei, reuşind să alunge garnizoanele 
muntene credincioase lui Radu şi trupele de ajutor ale otomanilor. 

Comitele de Timiş acţionează în aceiaşi zonă limitrofă Dunării, în părțile vestice ale Ţării 
Româneşti. Acţiunea lor combinată reuşeşte să zdrobească rapid forțele duşmane eliberînd ţara de 
turci. Desfăşurarea acestor evenimente poate fi situată în cea de-a doua jumătate a lunii septembrie şi, 
cel mult, în prima săptămînă din luna octombrie. După acest interval, joncțiunea celor două armate, 
undeva în zona colinară a Munteniei, duce la concentrarea unor importante forțe militare care coboară 
spre Dunăre, jucînd un rol deosebit de important în planurile politice ale regelui Sigismund de 
Luxemburg. 

Acesta urmăreşte să reînvie ţaratul de Vidin, prin amplasarea în cetate şi în ţinutul din jur a 
unuia dintre fiii foştilor țari bulgari. Acesta era Frujin, adăpostit de ani de zile în Banat, loc unde 
regele îi dăruise numeroase posesiuni. Comitele de Timiş ştie de multă vreme de existenţa acestuia iar, 
ideea de a-l folosi într-un moment favorabil, poate avea la origine şi participarea sa. Însuşi plasarea 
acestui pretendent bulgar în Banat, în imediata apropiere a Bulgariei şi încredințarea sa în grija lui 
Pippo arată clar intenţiile regale. Să nu uităm că acest stat tampon ar fi preluat, în accepțiunea autorilor 
săi, o mare parte din atribuţiile militare ale zonelor sudice ale regatului, în speţă Banatul. Apoi s-ar fi 
stabilizat oarecum şi situaţia politică a Ţării Româneşti. 

La mijlocul lunii octombrie se desfăşoară aceste bătălii în sudul fluviului, în jurul cetăților 
Nicopole şi Vidin, lupte încununate de succes, fără a şti dacă au fost sau nu ocupate cetăţile Vidin şi 
Rahova“. Indiferent de rezultatul acestor lupte şi asedii, încercarea nu are sorţi de izbîndă datorită 
lipsei de sprijin din partea masei bulgarilor, ale căror răscoale din aceşti ani — nesprijinite din afară — 
au fost înecate în sînge; mai apoi, lipsa unui sprijin eficient din partea forţelor regale protectoare duce 
la abandonarea ideii. Aşezat în marginea teritoriului duşman, pe malul drept al Dunării Vidinul — sau 
oricare altă cetate — nu are şanse de a fi apărat mai mult decît un sezon de către creştini, iar eforturile 
militare pentru recucerirea sau apărarea sa erau inutile., Lucru era evident atît pentru Pippo, cît şi 
pentru Dan al II-lea şi Nicolae Csaki; ca urmare aceştia se retrag peste Dunăre imediat după 
terminarea operaţiunilor militare. 

Cheia succeselor din acea toamnă, ca şi a celor din ultimii ani, trebuie căutată în faptul că 
majoritatea armatei era alcătuită din țărănime, cnezi şi mica nobilime, atît în Muntenia cît şi în 
ținuturile româneşti transcarpatine, Transilvania şi Banat. Pentru prima dată apar acum în armata 
munteană mercenarii” lucru explicabil datorită procesului de fărîmiţare internă a forţelor muntene şi 
necesitatea completării lor cu oşteni plătiți. 

O ultimă menţiune despre activitatea militară a comitelui în acest sfîrşit de an 1425, mai precis 
din luna octombrie, îl prezintă luptînd în Serbia împotriva turcilor care invadaseră din nou ţara”. Nu 
sînt cunoscute nici datele de început şi nici cele de sfîrşit ale acestei campanii sud-dunărene, 
aproximaţia putînd împinge data de desfăşurare a acestor lupte pînă în prima săptămînă a lunii 
noiembrie. A fost vorba despre ultimele atacuri ale anului, autorii lor fiind beii dunăreni. Reîntors din 
campanie, Pippo se odihneşte cîteva săptămîni în Banat, după care călătoreşte spre Ozora, unde rămîne 
toată iarna şi primăvara anului 1426. 

Starea gravă a sănătăţii comitelui îngrijorează atît familia cît şi pe Sigismund. Odihna 
prelungită nu ameliorează prea mult efectele grave ale gutei, iar deplasările deveniseră deosebit de 
grele, întrucît Pippo trebuie transportat în trăsură. De abia pentru acest început de an există mărturii 
asupra gravităţii bolii comitelui, deşi maladia era mai veche. În acest fel trebuie să reconsiderăm 
participarea comitelui de Timiş cel puţin la campaniile anului 1425, prin menţionarea aproape sigură a 
deplasării sale în trăsură. Cu toată boala, Pippo — aflat în continuare la Ozora, îşi desfăşoară activitatea 
în mod aproape obişnuit. Pe 20 aprilie regele îi cere să rezolve nemulțumirea călugărilor mănăstirii 
Sfînta Ana din Oradea, întrucît defunctul episcop Andrea Scolari a luat pentru sine veniturile morilor 
de pe apele care treceau pe lîngă mănăstire, deşi aceasta era proprietara”?. În calitatea sa de unic 
moştenitor, i se cerea lui Pippo să repare abuzul; nu se cunoaşte vreun act care să păstreze în textul său 
măsurile luate de comite. 

Creşterea populaţiei oraşului Ozora, aflat în stăpînirea lui Scolari încă din anul 1398, impune — 
în anul 1426 — reevaluarea raporturilor stăpîn-oraş; să nu uităm că aici locuiesc şi „oaspeţi”, fapt 
important pentru evoluţia urbană a locului, ca de altfel pentru toate centrele urbane ale regatului. Ca 
urmare a situaţiei noi, la 21 aprilie Pippo hotărăşte să mărească atribuţiile administrative şi juridice ale 
Ozorei prin alegerea de către locuitori a judecătorilor care vor exercita atribuţiile juridice, cu excepția 
crimei şi pedepsirii cazurilor de tîlhării, ambele rezervate de drept seniorului feudal”. În schimbul noii 
libertăţi elective, oraşul plăteşte anual comitelui 50 de florini în monedă nouă, la două date: 25 la 
Sîngeorge şi 25 la Sînmihai. Avem în față cazul obişnuit al ridicării unui oraş şi beneficiem de actul 
păstrat al evenimentului. Nu putem spune acelaşi lucru despre oraşele şi tîrgurile bănăţene aflate 
aproape de tot atîta vreme ca şi Ozora sub jurisdicţia comitelui de Timiş, datorită numeroaselor 
învolburări ale istoriei asupra acestui ţinut românesc. Un exemplu este concludent: oraşul Timişoara, 
centru economic deosebit de important, cu legături comerciale solide în sud-estul şi chiar centrul 
Europei, nu beneficiază — pentru întreaga perioadă a istoriei sale medievale decît de un mănunchi de 
documente — şi acestea nesemnificative”* din punct de vedere al conţinutului. 

În situaţia în care sănătatea şubredă nu-i permite lui Pippo să se deplaseze prea uşor, iar 
complexele tratative de pace cu Veneţia aflate în curs de desfăşurare la Buda şi Tata, îl solicită, iar 
comitele joacă un rol esențial”, o scurtă călătorie spre comitatele bănăţene poate suscită multe 
comentarii. La 22 aprilie Pippo este la Ozora, unde emite actul referitor la privilegiile oraşului, iar 
peste 5 zile, deci la 27 aprilie 1426, el se află la Szeged, luînd apărarea unui vechi slujitor de-al său'€. 
Ce anume l-a determinat să-şi întrerupă odihna şi tratativele şi cu greutatea, de acum cunoscută, a 
deplasării să străbată din nou regatul? Răspunsul trebuie căutat desigur în agravarea situaţiei de la 
Dunăre prin noile intervenţii otomane de primăvară. Deşi fatul e neatestat de izvoare, Pippo a ajuns cu 
certitudine pînă la Timişoara unde a acţionat în vederea întăririi frontierelor bănăţene şi pregătirea 
armatei pentru respingerea oricărui atac. 

Campania otomană declanşată şi condusă personal de către sultanul Murad al II-lea, în 
primăvara acestui an avusese ca scop devastarea Serbiei şi Bosniei”, timp în care beii dunăreni 
participă la o nouă incursiune destinată să-l readucă pe tronul din Tîrgovişte pe Radu Praznaglava. O 
primă luptă avusese deja loc în Țara Românească, probabil încă la sfîrşitul iernii, dar victoria i-a 
aparţinut lui Dan al II-lea. Sosirea lui Pippo în Banat, la sfîrşitul lunii aprilie, este o consecinţă a 
acestor lupte. Pippo nu rămîne aici mai mult de o săptămînă, reîntorcîndu-se spre centrul regatului 
unde se desfăşurau tratativele de pace amintite. Considerăm că aprecierile lui Jacoppo Bracciolini, 
referitoare la o călătorie a comitelui spre linia Dunării unde se afla armata sa la iernat, au ca obiect 
tocmai această etapă a începutului unor noi lupte cu turcii. Adevărat ar putea fi şi scopul arătat: 
îmbărbătarea oştenilor în rîndul cărora se zvonise că Filippo ar fi murit. Sosirea lui Scolari în tabără 
certifică realitatea. 

Nu sînt cunoscute nici un fel de ajutoare regale pentru Dan al II-lea în această primăvară, deşi 
se prea poate ca ele să fi fost expediate, şi ne gîndim în primul rînd la călătoria mai sus amintită a 
comitelui de Timiş spre, şi în Banat, cînd ar fi putut trimite contingente locale să-l sprijine pe domnul 
muntean. În urma unei noi lupte, foarte sîngeroase, soldate cu mari pierderi umane de ambele părţi, 
desfăşurată pe la sfîrşitul lunii mai Dan al II-lea este învins”? şi silit din nou să caute adăpost peste 
munţi. Posibil ca acest loc de exil a fost din nou Banatul, unde trupele prietenului său Scolari erau 
pregătite pentru ripostă. 

Discuţiile finale asupra tratatului de pace ungaro-veneţian se desfăşuraseră pe parcursul 
primelor două săptămîni ale lunii mai şi sînt întrerupte doar din cauza a două evenimente extrem de 
importante. Primul se referă la ştirea falsă care ajunge la Tata în jurul lui 10 mai potrivit căreia Dan al 
II-lea ar fi fost ucis. Ca urmare, în zilele de 10 şi 11 mai, tratativele sînt întrerupte, Filippo Scolari 
pune la punct pregătirile militare concentrînd aproape 20.000 oameni”, iar Sigismund îşi amînă, 
proiectata călătorie spre Germania. Reluate pe 12 mai discuţiile vor fi încheiate curînd după aceea. 

Cel de-al doilea eveniment se referă la sosirea la Tata a despotului Ştefan Lazarević, în data de 
10 mai. 

Plecat din Serbia la sfîrşitul lunii aprilie, din cauza masivităţii atacului condus de sultan, 
căruia forţele sale nu-i puteau rezista, despotul asistă aici la ultimele discuţii cu solii florentini. În jurul 
datei de 15 mai încep discuţiile dintre Sigismund, Pippo şi Lazarević, referitoare la sprijinul militar 
datorat de rege vasalului său. Suita despotului la aceste discuţii se cifra la aproape 200 persoanet.. 
Gravitatea acţiunilor otomane asupra Serbiei îl determină pe despot să solicite ajutor regal imediat, în 
caz contrar va fi nevoit să treacă de partea turcilor, spre a-şi feri ţara de distrugere. În urma discuţiilor 
de la Tata, regele se obligă să-i acorde ajutorul militar cerut, iar despotul reînoieşte tratatul cu regatul 

Ungariei; în plus faţă de precedentele tratate, se prevede şi predarea a 17 cetăţi dunărene Ungariei. 
Printre acestea figurează Golubac-ul şi Belgradul, ultimul fiind, de la această dată şi pînă la cucerirea 
sa de către turci în anul 1524, apărat de forţele regatului. 

Un episod interesant, menit să ilustreze posibilitatea colaborării militare antiotomane ungaro- 
polone, dar mai ales incapacitatea lui Sigismund de Luxemburg de a urmări coerent un plan de 
acţiune, îl reprezintă proiectata acțiune militară comună a forţelor poloneze şi ungare din primăvara- 
vara anului 1426. Încă în toamna anului 1425, Sigismund de Luxemburg îl trimite ca sol în Polonia pe 
Stefan Berzeviczy pentru obţinerea unor contingente polono-moldave în vederea unei intervenţii 
militare comune împotriva turcilor. În conformitate cu înţelegerea survenită, polonii trimit un corp de 
5.000 călăreţi comandaţi de starostele Rusiei roşii Janusz Kobilenski; lor li se adaugă şi un corp de 
oaste moldovenească. Punctul de întâlnire cu forţele lui Sigismund era Brăila, loc unde polonii şi 
moldovenii aşteaptă nu mai punţin de două luni sosirea aliaţilor. După contextul general, aceste luni au 
fost iunie-iulie 1426“. Lipsa oricăror ştiri despre intenţiile lui Sigismund îi determină pe poloni să se 
retragă, iar planul ofensiv să eşueze înainte de a fi început; era unul dintre cele mai nimerite prilejuri 
de cooperare a forţelor militare ale celor mai puternice state ale Europei centrale şi sud-estice: Ungaria 
şi Polonia împotriva turcilor otomani. După plecarea polonilor, Alexandru cel Bun preia pe seama 
Moldovei din cursul inferior al Dunării un teritoriu cuprins între vărsarea Siretului şi Marea Neagră, 
inclsuvi cetăţile Chilia şi Cetatea Albă, atunci parte componentă a Ţării Românești”. 

Activitatea comitelui de Timiş în aceste luni se mărgineşte la lucrurile deja cunoscute, lipsind 
orice acţiune militară în zona Dunării. Pentru perioada tratativelor de la Tata cu despotul sîrb, Mellini 
aduce o variantă interesantăt*. Potrivit ei, Sigismund de Luxemburg a ţinut neapărat să cunoască şi 
părerea lui Pippo deşi acesta se afla bolnav la Ozora. Suveranul s-a deplasat pînă acolo cu toată curtea, 
discută cu comitele principalele prevederi ale înţelegerii cu sîrbii şi îl roagă să preia comanda armatei 
regale care trebuie să se îndrepte împotriva turcilor. La răspunsul lui Scolari că este bătrîn, bolnav şi 
nu mai poate conduce o armată, regele îl convinge demonstrîndu-l faptul că sosirea sa în părțile 
dunărene va constitui un imbold pentru ostaşi şi o surpriză pentru turci care-l ştiu mort, sau că ar fi pe 
moarte; avantajul psihologic va fi hotărîtor pentru soarta campaniei. Convins de spusele regelui, Pippo 
a acceptat să pornească spre cîmpurile de luptăs?. 

Afirmațiile trebuiesc parțial corectate întrucît Mellini a confundat unele fapte. Astfel, la data 
tratativelor cu Lazarevic, Scolari se afla deja de 2 săptămîni la Tata, unde contribuie decisiv la 
înţelegerea realizată cu solii florentini, referitoare la tratatul de pace cu Veneţia, deci regele nu avea 
sens să meargă la Ozora din moment ce comitele era deja în preajma suveranului. Mai precizăm că 
acţiunea militară descrisă nu se petrecuse în luna mai şi nici Pippo nu ajunse în cîteva zile la Dunăre: 
aceste fapte s-au petrecut abia peste o lună şi ceva, în intervalul iunie-iulie şi nu în Serbia, unde 
primejdia trecuse deocamdată, ci în Muntenia. Afirmația rămîne corectă în esenţă, prin modul în care 
încearcă să explice rolul decisiv al lui Scolari în evenimentele militare ale acelui an. 

Armatele regale efectuaseră campania în două etape: prima aproximativ în intervalul iunie- 
iulie, iar următoarea în septembrie, ambele intervenții avînd ca locuri de desfăşurare Țara 
Românească, Bulgaria şi Serbia. În prima campanie, forțele de care dispunea comitele de Timiş se 
cifrează la aproximativ la 25.000 oameni, din care 15.000 călăreţi şi 10.000 pedestraşis€. Plecat din 
centrul regatului, comitele parcurge itinerariul Buda-Szeged-Timişoara. Persistă încă dubii asupra 
teritoriului în care au dat luptele întrucît izvoarele sînt, o dată mai mult, lapidare, narînd doar despre 
„lupte cu turcii” în zona Dunării de Jos. În mod cert confruntările armate se desfăşuraseră aici, dar nu 
în Serbia sau Banat, ci în Țara Românească. Armata condusă de Scolari s-a întîlnit în părţile sudice 
bănăţene cu Dan al II-lea şi împreună coboară spre Severin, intră în Oltenia, înving din nou trupele 
otomane care-l sprijină pe Radu Praznaglava. Acesta din urmă este silit să se retragă. După asigurarea 
domniei lui Dan, trupele regale s-au întors la bazele de plecare. Bătălia decisivă şi sfîrşitul campaniei 
pot fi situate pe la mijlocul lunii iulie“. Motivele care au făcut ca această armată să nu se îndrepte în 
continuare spre Brăila nu ne sînt cunoscute. Este posibil ca la data terminării campaniei polonezii să fi 
fost deja plecaţi, după cum se poate ca Pippo să nu mai fi putut conduce armata într-o nouă campanie 
de o amploare deosebită, cum se anunţă cea preconizată în alianţă cu polonii şi moldovenii; posibil că 
la acea dată nu era încă consolidată suficient domnia lui Dan şi nici eliberată în întregime Muntenia. 

Spre sfîrşitul lunii august Banatul asistă la un eveniment politic de amploare: desfăşurarea 
lucrărilor dietei regatului la Lipova, organism care îşi încheie sesiunea în primele zile ale lunii 
septembrie. Comitele de Timiş participă la aceste dezbateri şi opinăm că el se afla de mai multă vreme 
aici, probabil într-o nouă cură. O întrebare persistă şi asupra motivelor care l-au determinat pe 
Sigismund să aleagă tocmai Lipova pentru desfăşurarea lucrărilor dietei. Să fi fost doar apropierea 

acestei localităţi bogate în ape minerale de zona primejduită sau a fost hotărîtoare prezenţa lui Pippo 
aici şi imposibilitatea sa de a mai efectua călători lungi? Avînd nevoie de sfatul comitelului, regele ar 
fi putut face un asemenea gest, dar răspunsul exact al acestei alegeri nu se poate cunoaşte în stadiul de 
astăzi al cercetărilor. 

Cea mai importantă hotărîre adoptată de această dietă se referă la încheierea tratatului formal 
de alianţă dintre Sigismund de Luxemburg şi Dan al II-lea. O solie munteană condusă de marele 
logofăt ajunge la Lipova şi prezintă regelui cererea domnului muntean de a i se asigura o gardă 
personală de 600 oameni, a căror plată să fie suportată de rege. În urma sfaturilor lui Pippo, regele îi 
acordă domnului 1.000 oameni, dintre care 100 călăreți şi 900 pedestraşi. Plata acestora era 
următoarea: 1 perper românesc pe zi pentru 1 călăreț sau 3 pedestraşi, prima rată fiindu-i achitată 
logofătului, iar pentru celelalte aspecte ce decurgeau din tratat regele le scrie imediat braşovenilor. 

lată dovada justeu înţelegeri a situaţiei interne a Țării Româneşti şi a necesităţii unui nucleu de 
oaste credincioasă domnului, ca sprijin în clipele grele. Cu atît mai mult iese în evidenţă sfatul dat 
regelui de către comite. Şi în acelaşi timp, nimic nu poate fi mai semnificativ pentru natura relaţiilor 
de prietenie dintre cei doi: Dan şi Pippo, decît această sporire a gărzii primului, datorată exclusiv 
sfaturilor celui de-al doilea. 

Hotărîrilor dietei de la Lipova cuprind şi un alt aspect pe larg discutat, uneori în controversă, 
de istoriografia mai veche sau mai nouă, şi anume calitatea şi cantitatea participării popoarelor şi 
claselor sociale din cuprinsul regatului feudal al Ungariei la lupta antiotomană în secolele XIV-XVI. 
Păreri diverse au fost exprimate, în funcţie de interese sau convingeri. Referitor strict la amplitudinea 
şi întinderea în timp a participării la aceste lupte a populaţiei româneşti transcarpatine, considerăm ca 
deosebit de semnificativă şi tranşantă cererea nobilimii regatului adresată regelui Sigismund de 
Luxemburg la dieta de la Lipova. 

În această hotărîre, nobilimea îi ceruse regelui să nu mai fie trimisă să lupte împotriva turcilor, 
întrucît această sarcină revenea românilor care se situaseră în prima linie încă de la începuturile 
atacurilor otomane”. Dorinţa nobilimii, indiferent de naționalitatea acesteia, de a-şi păstra privilegiile 
şi dezinteresul ei fățiş faţă de gravitatea primejdiei otomane se manifestă în condiţii cel puţin 
asemănătoare în tot cursul secolului al XV-lea şi chiar la începutul veacului următor. Perioadele de 
anarhie internă vor slăbi considerabil puterea regatului şi-l vor duce la pieire. Participarea largă a 
maselor populare româneşti, maghiare, slave, din cuprinsul regatului la luptele antiotomane rămîne o 
permanenţă pentru tot acest timp şi îndepărtarea lor de tron şi nobilime după războiul țărănesc din 
1514, explică prăbuşirea regatului. 

Imediat după încheierea lucrărilor dietei, comitele de Timiş pleacă într-o nouă campanie în 
sudul Dunării, în încercarea de a stabili totuşi acel stat tampon pe care încercase să-l realizeze anul 
trecut. Pe itinerariul: Lipova-Timişoara-Caransebeş-Orşova, se deplasează trupele recent recrutate de 
Pippo. Dintr-un scurt popas în ultima localitate, pe 8 septembrie, datează penultimul document emis 
de către comitele de Timiş”. 

Asupra drumului urmat în continuare de armata sa există mai multe păreri: cea a istoricilor 
mai vechi indică o campanie sud-dunăreană în Serbia”? în timp ce istoricii sîrbi susţin dimpotrivă 
desfăşurarea acestor lupte în jurul Vidinului”. Din scopurile iniţiale şi modul de desfăşurare a 
campaniei, se întrevede clar desfăşurarea ei pe pămîntul Bulgariei. 

Dintre participanţii sînt remarcaţi dintre apropiații regelui loan Marothi, Ladislau Blagai şi 
Ştefan Berzeviczy, iar dintre străini inedita prezenţă a lui Don Pedro, fiul regelui loan I al Portugaliei, 
sosit în Orient în fruntea a 800 călăreţi, într-o acţiune de recunoaştere”. Li se alătură Dan al II-lea cu 
forţele armate muntene, numărul total al efectivelor ridicîndu-se la aproximativ 25.000-—30.000 
oameni. 

Cu aceste forţe comitele trece Dunărea, cel mai probabil pe la Severin-Cladova şi înaintează 
spre Vidin, în încercarea de a-l instala domn pe Frujin. Luptele sînt îndirjite întrucît cetatea era 
reşedinţa unor vestiți bei de achingii, dar victoria finală aparţine trupelor creştine. S-a avansat chiar 
ideea desfăşurării a două lupte în preajma Vidinului”, în prima victoria aparţinîndu-i lui Scolari, iar în 
cea de-a doua rezultatul fiind incert. În nici un caz în urma acestora nu a putut fi instalat acel „cneaz 
bulgar” amintit într-o cronică contemporană, dar în decursul primei lupte mor aproximativ 15.000 
luptători inclusiv cei 800 „cruciaţi” ai lui don Pedro”. 

Interesant acest episod al prezenţei portugheze pe meleagurile dunărene, într-o încercare 
timidă de a cunoaşte realităţile orientului european şi de a participa la cîteva lupte cu turcii. 
Necunoscători ai realităţilor vremii, cavalerii portughezi au căzut încă în prima luptă, dovedind o dată 
mai mult — dar la o scară redusă — eşecul cruciadei de la Nicopole şi al tacticii de luptă apusene în faţa 

inovaţiilor aduse de otomani. Prinţul Pedro va mai rămîne câtva timp în aceste ţinuturi împrietenindu- 
se cu domnul muntean. În ceea ce-l priveşte pe Pippo, prezenţa lui don Pedro a fost doar un accident, 
întrucît nu a adus nimic notabil în schimbarea raportului de forțe din zonă, dovedind o dată în plus 
diferenţa dintre amatorism şi profesionalitate, dintre o călătorie de plăcere şi o viaţă închinată unei idei 
lupta antiotomană. 

Cîteva cuvinte despre deja amintita campanie care avea ca punct final cetatea sîrbească 
dunăreană Golubac. În realitate este vorba despre contopirea în aceste izvoare a celor două campanii 
din vara-toamna anului 1426 într-una singură şi care are drept loc de desfăşurare malul drept al 
Dunării. Descrisă foarte frumos, această acţiune merită să fie amintită. Plecat de la Tata, Pippo face 
zece zile pînă la Dunăre — cu trăsura —, unde trupele sale se aflau în tabără. Bucuroşi de sosirea 
comandantului pe care-l crezuseră pe moarte, ostaşii trec fluviul atacîndu-i pe duşmanii surprinşi de 
această apariţie. Solia turcească sosită, după primele victorii ale comitelui de Timiş, să ceară armistițiu 
sau pace, mărturiseşte că au pornit la luptă doar fiindcă au auzit că Scolari a murit; este evidentă 
intenţia penegirică a autorului acelor rînduri”. La cererea dușmanului, comitele răspunde printr-o nouă 
serie de atacuri în urma cărora reuşeşte să obţină victoria, după care se reîntoarce în stînga fluviului. 

Este uşor sesizabilă şi confuzia făcută de izvoare asupra desfăşurării reale a campaniilor din 
anul 1426 ca şi preluarea acestor afirmaţii de la un autor la altul; ţinînd seama şi de distanța geografică 
la care se aflau autorii la data scrierii operelor, confuzia dintre Golubac şi Vidin, cetăţi apropiate totuşi 
una de alta este explicabilă. Aceste lupte pot fi atribuite şi refuzului garnizoanei unor cetăţi dunărene 
sîrbeşti de a se preda regelui Sigismund; exemplul clasic este Golubac-ul care refuză acest lucru şi în 
anul următor, preferă să se predea mai bine turcilor decît Ungariei. În plus, lipsa unor mărturii sigure 
asupra drumului urmat de trupele comitelui de Timiş la reîntoarcerea din campania bulgară din 
malul ei drept, în care caz ar fi trecut şi pe sub zidurile cetăţii Golubac în drumul spre vadurile de la 
Horom şi Cuvin, singurele locuri de trecere a Dunării în zonă. 

Unul dintre aspectele, oarecum surprinzătoare, referitor la relaţiile dintre comitele de Timiş şi 
despotul sîrb Ştefan Lazarevic îl constituie aprecieri de genul aceleia care afirmă că acestea exprimau 
legături de prietenie”. Nu ştim realmente dacă s-a ajuns între cele două personaje la o prietenie, dar 
repetatele acţiuni de ajutorare a despotului şi numerosele tratative diplomatice al căror mediator şi, nu 
de puţine ori, autor principal a fost tocmai Filippo Scolari, extinse pe durata a două decenii (1406-— 
1426), au stabilit relaţii amicale strînse între cei doi comandanţi creştini de oşti. 

Comitele de Timiş se reîntoarce din campanie, după toate probabilitățile, în luna octombrie. 
Starea agravată a sănătăţii sale, boala evoluînd rapid datorită eforturilor mari depuse şi în acest an, îl 
determină pe Scolari să părăsească Timişoara. A poposit la Oradea, oraş în care, în afara băilor 
termale, se mai aflau şi cîțiva medici italieni veniţi la curtea lui Andrea Scolari. Unul dintre aceţtia era 
Ieronimo di Sancto Miniato” care îl îngrijeşte şi acum pe Filippo, în speranţa unei îmbunătăţiri a 
sănătăţii comitelui. Scolari rămîne în cetatea de pe Crişul Repede cîteva săptămîni după care, 
simțindu-se din ce în ce mai rău, pleacă spre Lipova. Popasul la Oradea trebuie situat în luna 
noiembrie, iar plecarea din acest oraş s-a petrecut în a doua jumătate a acestei luni. La 20 noiembrie 
Pippo se găsea la Şiria, de unde a emis ultimul său document, un act referitor la situaţia locuitorilor 
districtului românesc al Căpîlnei!%. 

Luna decembrie Filippo Scolari şi-o petrece imoblizat la pat, în Lipova, sub îngrijirea 
doctorilor săi italieni. Dar nimic nu mai reuşeşte să-l ajute şi la 27 decembrie 1426, Filippo Scolari se 
stinge din viaţă. Sicriul cu corpul neînsufleţit a fost dus spre a fi înmormîntat în capela funerară 
construită de defunct la Szekesfehervăr. Pe piatra mormîntului său scrie: „Sepluchrum egregii et 
magnifici Filippi de Scolaribus de Florencia, Comitis Themesiensis et Ozore, qui obiit A.D. 
MCCCCXXVI, die XXVII mensis decembris”!0!. 


NOTE CAPTIOLUL VI 

1 Thallóczy Lajos — Barabás Samu, A Frangepán család oklevéltára, vol. I, Budapesta, 1910, 
p. 184-186; diploma regală din 5 mai 1419 emisă prin „relacio Piponis”, aflat împreună cu regele la 
Visegrad. 

2? Wenczel Gusztáv, Okmánytár, p. 221; la 30 mai din Kosice este emis documentul prin 
aceiaşi „relacio Piponis”. 

3 Păreri sintetizate de Viorica Pervain, op. cit., p. 1-5 şi Anca Ghiață, op. cit., p. 87-89. 

+ Ştefan Katona, Historia critica regum Hungariae, tom XII, Buda, 1790, p. 327. 

5 Pe 2 septembrie sosesc la Veneţia ştiri despre aceste lupte din august, cf. Nicolae Iorga, 
Sutdii şi documente cu privire la Istoria Românilor, vol. III, Bucureşti, 1901, p. IX. 

* Anca Ghiaţă, op. cit., p. 90 spune că oastea marelui vizir a ajuns în Serbia unde s-au 
desfăşurat mai apoi lupte; Viorica Pervain, op. cit., p. 67 contrazice această opinie arătînd şi falsitatea 
acelei „victorii” repurtate de rege undeva între Niş şi Nicopole pe 4 octombrie 1419; la data respectivă 
regele se afla încă la Oradea. 

7 Fejer Georg, op. cit., X/VI, p. 954; regele se afla la „Neuhaus” în Bulgaria, lîngă Porţile de 
Fier. Pentru localizarea acestuia vezi Viorica Pervain, op. cit., p. 66, nota 61; la p. 67 este discutată şi 
lupta şi localizarea. 

5 La prima dată se adresează braşovenilor, cf. Franz Zimmermann, Urkundenbuch zur 
Geschichte der Deutschen in Siebenbiirgen, vol. IV Braşov, 1937, p. 12; pentru cea de-a doua vezi 
Wertner Mór, A Nicopoli hadjárat 1396-ben, în Hadtortenelmi Közlemények, Budapesta, 1925, p. 229. 

” Pesty, Szörényi kerületek, p. 56, document emis la 25 iulie 1420, care se referă la luptele de 
sub cetatea Severinului din toamna lui 1419. 

0 Geresi Kálmán, A Nagy Károlyi grof Károlyi család okleveltăra, vol. 1., .Budapesta, 1895. 

! Ioan Mihalyi de Apşa, Mâramarosi Diplomâk a XIV. és XV. Századból, Sighetul Marmaţiei, 
1900, p. 242-244; la 12 şi 15 noiembrie regele se află în Severin, donînd lui Tatul, fiul lui Mihail, din 
Jalova, Maramureş, cîteva posesiuni. 

2 Pesty, Szörényi, III, p. 20; la 3 decembrie regele emite de aici actul de întărire a drepturilor 
cneziale ale lui Valentin, fiul lui Teodor de Ieud, cf. Ioan Mihalyi, op. cit., p. 245-246. 

3 Ilie Minea, op. cit., p. 164; Iuliu Vuia, Districtus Walachorum, Timişoara, 1929, p. 17. 

4 Wertner Măr, A Nikapolyi, p. 229, spune că Gevrin este Orşova Nouă din insula Ada-Kaleh; 
Theodor N. Trîpcea, Citeva cetăți din Banatul de Severin, în S R i, Bucureşti, nr. 1, 1971, p. 173 
citează două variante: potrivit uneia, Gevrinul ar fi fost în partea estică a insulei Ada-Kaleh; potrivit 
celeilalte, Gevrinul ar fi fost pe malul drept al Dunării în Bulgaria. 

15 Din cuprinsul diplomei regale, din 26 octombrie 1419, reiese că „Geben uff unserm newen 
Hausz, in del Bulgarei, bei dem Eiserntor” adică această „casă nouă” era o cetate, situată în zona 
Porţilor de Fier, dar în Bulgaria. Constantin Jirecek, Geschichte der Serben, 1/2, Gotha, 1918, p. 155 o 
identifică cu Novigrad, adică Cladova. 

* Discuţia la capitolul VIII. 

7 Pentru Dan al II-lea se pronunţă Nicolae Iorga, Istoria Românilor, vol. IV, Bucureşti, 1938, 
p. 10; Milleker, op. cit., p. 22. Pentru Radu Praznaglava sînt J. C. Engel, Geschichte der Moldau und 
Walachei, I, Halle, 1804, p. 165; Viorica Pervain, op. cit., p. 18-19. 

8 Pesty, Szörényi, p. 20; Fejer Georg, op. cit., X/VIII, Buda, 1843, p. 601, aflat la Caransebeş 
la 25 iunie, Ştefan Rozgony „comes Temesiensis”, îl scuteşte pe Ladislau, fiul lui Danciu, canonic de 
Cenad de participarea la luptele antiotomane. 

” Datarea a fost propusă de noi, în concordanţă cu evoluţia ulterioară a evenimentelor militare 
şi cu luptele din septembrie din Haţeg şi de pe valea mijlocie a Mureşului. 

% Constantin C. Giurescu, op. cit., II, p. 113; Victor Motogna, Banatul Românesc..., p. 455, 
vorbeşte foarte confuz despre luptele din acest an, neputînd fi luat ca termen de referinţă. 

21 Szentklâray Jenö, Temesvârmegye története, în vol. Borovszky Sâmu Temesvârmegye és 
Temesvár, Budapesta, f.a., p. 292; Victor Motogna, op. cit., p. 455; Nicolae Ilieşiu, op. cit., caiet V, p. 
430; toţi vorbesc însă despre acelaşi Nicolae fiul lui Petru. 

22 Gustav Giindisch, Siebenbürgen in der tiirckenabwehr, 1395-1526, în R R H, Bucureşti, nr. 
3, 1974, p. 419; J.C. Eder, Observationes criticae et pragmaticae ad historiae Transilvaniae, Sibiu, 
1803, p. 64 fixează data luptei pe 25 septembrie; Viorica Pervain, op. cit., p. 76 readuce lupta pe 24 
septembrie. 

23 Wenczel Gusztáv, Okmânytâr, p. 64-65. 

24 Pesty-Ortvay, op. cit., p. 563-564. 

23 Din bibliografia acestor lupte vezi Aenea Silvio Piccolomini, De Bohemorum et ex his 
imperatorum aliquot origine ac gestis, Frankfurt, 1587; Bohuslav Balbin, Epitomae historicae rerum 
Bohemicarum, Praga, 1677; Fr. Palacky, Urkundliche Beiträge zur Geschichte des Hussten-Kriegs, 
vol. I-II, Praga, 1872; P. Pezold, König Sigmund und die Reichskriege gegen die Husiten, vol. I-III, 
Müchen, 1872-1877; Fr. Heymann John Zižka and the Hussite Revolution, New-York, 1969; 

% Zichy cs. oklt., VIIL, p. 36. 

27 Mihail P. Dan, Sub flamura Taborului, Bucureşti, 1964, p. 153 indică 80.000; Szilagyi 
Sándor, op. cit., II, p. 542; 60.000; John Heymann, op. cit., p. 287; 40.000; Antonio Bonfini, op. cit., 

p. 417 doar 15.000 călăreţi, fără a da celelalte efective. În nici un caz acestea nu depășeau 40.000 
oameni, inclusiv contingentele austriece şi cruciate. 

% John Heymann, op. cit., p. 288. 

2? Idem, p. 291-299, inclusiv o schemă a bătăliei. 

30 J, C. Eder, op. cit., p. 65 indică data de 2 aprilie; Gustav Giindisch op. cit., p. 420 indică 3 
aprilie şi dă în continuare lista localităților prădate. 

31 Orudj bin Adil, Tevarih-i al-i Osman, în Cronici turceşti, I, p. 57; Mehmed Neşri, Tarih-i 
al-i Osman, în Cronici turceţti, I, p. 118. 

3 Dan Pleşia — Ştefan Andreescu, Un épisode innconu des campagnes du voievode Dan II 
prince de Valachie, în R R H, Bucureşti, tome XIII, nr. 3, 1974, p. 545-559. 

33 Zichy cs. oklt, VIII, p. 40. 

3 Nicolae Iorga, Biruința din 1423 a lui Dan Vodă contra turcilor în Revista istorică, nr. 4—6, 
aprilie-iunie, București, 1936, p. 112. 

35 Ibidem. 

3¢ Eudoxiu Hurmuzaki, op. cit., vol. VII, Bucureşti, 1894, p. 3. 

37 Pesty, op. cit., p. 575; într-un document emis la „sexta kalendas augusti”, Pippo este atestat 
în continuare lîngă rege, care eliberează acum o reconfirmare de posesiuni pentru nobilii bănățeni din 
Ozyag. 

38 Eudoxiu Hurmuzaki, op. cit., VII, p. 3, dov. nr. VI. 

3 Constantin C. Giurescu, op. cit., II, p. 114, îl aminteşte ca domn la această dată. 

4 Szilagyi Sándor, op. cit., II, p. 561; la 25 octombrie Ragusa ştia despre victorie, iar 
efectivele otomane erau estimate la 15.000. 

4l Nicolae Iorga, Notes et extraits pour servir a l’histoire des croisades au XV-e siècle, vol. I, 
Paris, 1899, p. 347, 349-350; vol. II, Paris, 1900, p. 218. 

42 Pesty, Krassó, II, p. 310-312. 

483 Wenczel Gusztáv, Ozorai, p. 88. 

4 Ibidem, document emis la 22 noiembrie pentru reînoirea donației posesiunii „Kethye”. 

5 În Banat au existat doar mici enclave în zona Tisei inferioare şi a confluenței Mureşului şi 
Arancăi cu Tisa; în Ungaria de azi zone precum Cumania Mare şi Mică (Nagykúnság şi Kiskúnság) 
păstrează, în regiunile Tisei superioare şi mijlocii, urmele cumanilor. 

4 Ortvay, op. cit., p. 580-581; Pesty, Krassó, III, p. 301-303. 

+ Zichy cs. oklt. VIII, p. 154. 

48 Ortvay, op. cit., p. 580-581, Zaad, cetate şi tîrg pe dealul Măgura de lîngă Valea Mare, 
Lipova, important vad de trecere peste Mureş, cf. Coriolan Suciu, Dicționar istoric al localităților din 
Transilvania, vol. II, Bucureşti, 1968, p. 427. 

4 Wenczel Gusztáv, Okmányi adalék Borbala és Erzsebet magyar királynék birtokóról, în T 
T, Budapesta, XII, 1862, p. 21-85; documentul a fost emis la 25 mai 1424. 

5 Stefan Katona, op. cit., p. 433. 

5! Pesty, op. cit., p. 583—586; Wenczel Gusztáv, Okmánytár, p. 426-428; detalii la cap. VIII. 

5 Lukesics Jöséf, Uski János veszprémi püspök, Zsigmond királyi diplomatája, în Századok, 
Budapesta, XLII, 1908, fasc. II, p. 11. Participarea lui Pippo la aceste discuții tratată şi în revista 
Corvina, serie nouă, an II, Budapesta, 1940, fasc. 1. 

5 Semnificativă în acest sens cronica germană contemporană a lui Herman Corner, citată de 
Eccard, Corpus Historiae medii aevi, vol. I, col. 1179, reluată şi de Wenczel Gusztáv, Ozorai, p. 61. 

54 Pesty, Szörényi, IN, p. 21-22. 

55 Johann C. Engel, Geschichte des Ungrischen Reichs, vol. II, p. 312, după care întîlnirea se 
desfăşoară la Tata între 17—30 august. 

5 Constantin C. Giurescu, op. cit., II, p. 114, care menționează ajutorul regal acordat lui Dan 
al II-lea, fără a specifica numele comandantului. 

57 George Lăzărescu-Nicolae Stoicescu, Italia şi Țările Române pînă la 1600, Bucureşti, 1972, 
p. 64. Mulţi dintre familiarii comitelui de Timiş, care au participat la luptele antiotomane din aceşti 
ani, sînt exemplificaţi în Zichy cs. okit., vol. VIII, p. 16, 88—89, 178-179, 187-188, 197, 272. 

55 Gheorghe Săsărman, Sanda Voiculescu, Gheorghe David, Șapte cetăţi sub soarele gloriei, 
Bucureşti, 1978, p. 23—24. 

5 Pesty-Ortvay, op. cit., p. 588-589; este vorba despre insula Ada-Kaleh, după însăşi mărturia 
regelui Sigismund de Luxemburg din 21 noiembrie către Hermann de Cilli. 

% În afara documentelor deja citate, există şi alte mărturii asupra acestui efort militar; la 15 


octombrie vicecomitele de Timiş arată că toate forţele militare ale comitatelor bănăţene sînt plecate 
împotriva turcilor, cf. Ortvay, op. cit., p. 587-588; o zi mai apoi, la 16 octombrie, din Tata, Sigismund 
de Luxemburg absolvă de participarea la luptele antihusite pe nobilii de Nema şi Erdeg, aflaţi în 
prezent cu armata regală sub zidurile Severinului, cf. Eudoxiu Hurmuzaki, op. cit., 1/2, p. 531-532. Pe 
4 noiembrie se adevereşte că 3 familii de-ai lui Pippo se îndreaptă spre Orşova, unde este concentrată 
armata regală, cf. Zichy cs. oklt., VII, p. 197-199. 

6l Sînt apropae necunoscute raporturile dintre Banat şi Ţara Românească sau Moldova în 
aceste secole. Sumare ştiri fragmentare păstrate au fost relevate în studiul lui i. D. Suciu, Unitatea 
poporului român. Contribuţii istorice bănăţene, Timişoara, 1980, p. 13—51. 

€ Eudoxiu Hurmuzaki, op. cit., 1/2, p. 530; la 7 noiembrie Pippo este deja la Timişoara, unde 
soluţionează un proces local. 

& Pesty, Krassó, p. 307, 308, 308-309. 

& Tlie Minea, op. cit., p. 176; J. C. Engel, Geschichte der Moldau und Walachei, I, p. 166. 

65 Aldassy Antal, Regesták a vatikáni levéltárból, în T T, Budapesta, 1895, p. 285; documentul 
papal din „III nonas Ianuarii” se referă la o donație a lui Pippo din anul 1424. 

% Domenico Meliini, op. cit., p. 53; la 23 februarie 1425 Simone Buondelmonti scrie că Pippo 
s-a întîlnit la Lipova cu fratele său Giovanni Buondelmonti. 

7 Wenczel Gusztáv, Okmánytár, p. 430-434. 

63 Pesty, Szörényi kerületek, p. 59-62; la 4 septembrie Pippo se află la Mehadia, deci în 
imediata apropiere a Porţilor de Fier. 

© Gelchich J., — Thallâczy L., Diplomatarium relationum reipublicae Ragusanae cum regno 
Hungariae, Budapesta, 1887, p. 309, la sf. lunii, octombrie se ştie la Ragusa că victoria era completă; 
Nicolae Iorga, Istoria Românilor, vol. IV, p. 118 se îndoieşte însă de intrarea trupelor celor doi aliaţi 
în Vidin şi Rahova, după cum se credea pînă la el. 

70 Ştefan Pascu, Istoria Medie a României, vol. 1, Bucureşti, 1967, p. 177. 

7! Domenico Mellini, op. cit., p. 53; la 2 noiembrie Simone Buondelmonti îi scrie fratelui său 
Lorenzo arătînd că în această vreme, Pippo se află în Serbia unde luptă împotriva turcilor. Aceste lupte 
se desfăşoară, după opinia noastră, în ultima decadă a lunii octombrie. 

72 Pesty, op. cit., p. 593—594. 

73 Wenczel Gusztáv, Okmánytár, p. 616-618. 

74 Puținele documente sînt cuprinse în corpusurile de documente bănățene deja citate. 

75 Tratativele detaliate la cap. VII. 

76 Wenczel Gusztáv, Okmánytár, p. 618. 

77 Stanoje Stanojevic, op. cit., p. 16 susține sfîrşitul lunii aprilie şi începutul lunii mai pentru 
evenimentele din Serbia; Nicolae Iorga, Istoria Românilor, vol. IV, p. 21 indică drept perioadă a 
luptelor din Bosnia sfîrșitul lunii mai şi începutul lunii iunie; datele lor se completează reciproc. 

18 Nicolae Iorga, Istoria Românilor, IV, p. 21 remarcă că lupta s-a desfăşurat pe 30 mai şi 
publică drept mărturie scrisoarea lui Sigismund de Luxemburg către Henri de Beaufort datată pe 12 
iunie. 

7 Domenico Mellini, op. cit., p. 80-81; în sprijinul afirmației vine şi conventul din Pecs care 
confirmă la 1 mai faptul că doi dintre familiari lui Pippo-Marcu şi Ştefan — sînt în armata care pleacă 
în Țara Românească, cf. Zichy cs. oklt., VII, p. 273; Eudoxiu Hurmuzaki, op. cit., I/2, p. 540 publică 
un document regal din 30 iunie în care Sigismund de Luxemburg aminteşte că armata se îndreaptă 
acum spre Muntenia. 

8 Domenico Mellini, op. cit., p. 80. 

81 Jacopo Bracciolini, op. cit., p. 182. 

82 Emil Diaconescu — Dumitru Matei, Alexandru cel Bun, Bucureşti, 1979, p. 119, dau sosirea 
polonilor pe 26 iunie. 

83 Nicolae Iorga, Studii istorice asupra Chiliei şi Cetăţii Albe, Bucureşti, 1900, p. 85. 

84 Domenico Mellini, op. cit., p. 60-62. 

55 Ibidem. 

5 Idem, p. 53, scrisoare a lui Simone Buondelmonti din 3.08.1426. 

87 Eudoxiu Hurmuzaki, op. cit., 1/2, p. 540, la 30 iunie scrisoarea regală vorbeşte despre trupe 
care se îndreptau spre Țara Românească; la rîndul său Giovanni Buondelmonti scrie şi el la 11 iulie 
despre oşteni care se îndreptau spre armata condusă de Pippo pentru a lupta împotriva turcilor, în timp 

ce la 3 august Simone Buondelmonti ştia deja de victoria obţinută împotriva duşmanilor. Intervalul 
optim este aşadar 11-30 iulie. 

5 Nicolae Iorga, Istoria Românilor, IV, p. 18—19; pentru rolul lui Pippo în această acţiune vezi 
Documenta Romaniae Historica, seria D, vol. I, Relaţii între Țările Române, Bucureşti, 1973, p. 243— 
244, care publică decretul regal emis la Lipova pe 5 septembrie; pentru aceiaşi acțiune vezi şi Szendrei 
János, Zsigmond király levele Lippân 1426, szept. 5 éröl, în Hadtortenelmi Közlemények, Budapesta, I, 
1868, p. 164. 

5 Eudoxiu Hurmuzaki, op. cit., I/2, p. 538-539. 

% Ibidem. 

°l Wenczel Gusztav, Okmânytâr, p. 434-437; este vorba despre o nouă donaţie făcută bisericii 
Sf. Maria din Székesfehérvár, fapt care arată starea gravă a sănătăţii sale. 

” Jacopo Bracciolini, op. cit., p. 183; Domenico Mellini, op. cit., p. 52; Wenczel Gusztáv, 
Ozorai, p. 61. 

% Stanoje Stanojevic, op. cit., p. 13; Cedomir Miatovic, Despot Djuradj Brankovic, cf. Stanoje 
Stanojevic, op. cit., p. 13. 

” Există două tipuri de mențiuni asupra participării lui Don Pedro la aceste evenimente: una 
care îl raportează la Pippo; Jacopo Bracciolini, op. cit., p. 183; Domenico Mellini, op. cit., p. 62; 
Wenczel Gusztav, Ozorai, p. 61; Stanoje Stanojevic, op. cit., p. 11; cea de-a doua direcție îl prezintă 
alături de Dan al II-lea: Nicolae Iorga, Un prinț portughez cruciat în Țara Românească a secolului al 
XV-lea. în A A R, m.s. ist., secţia a III-a, Bucureşti, tom V, 1926, republicat apoi în Latinitas, 
Bucureşti, 1927, p. 64—74 sub titlul Un principe portugues, cruzado om pais rumeno, no seculo XV, 
Cristian Popişteanu Imagine din cronica româno-portugheză, în Magazin Istoric, Bucureşti an XII, nr. 
4 (133), aprilie, 1978, p. 33. 

% Stanoje Stanojevic, op. cit., p. 14. 

% Nicolae Iorga, Notes et extraits, I, p. 435 citează o cronică venețiană în care data de 14 
octombrie reprezintă sosirea ştirii. Cronica germană a lui Herman Corner, citată mai înainte, 
menționează şi ea această luptă, plasînd-o greşit în 1427, dar specifică greutatea cu care Pippo a 
obținut victoria. Cifra de 40.000 duşmani ucişi trebuie bineînțeles redusă drastic spre a se apropia de 
efectivele reale ale forțelor armate în acea vreme. 

” Domenico Mellini, op. cit., p. 61. 

% Stanoje Stanojevic, op. cit., p. 13, nota 79. 

” Ibidem, spune că ajunge mai tîrziu în Serbia unde moare în anul 1433. Ieronimo a ajuns în 
Ungaria, însoţindu-l pe Matteo Scolari, şi mai mult ca sigur i-a îngrijit pe toți cei 3 Scolari care mor în 
acest an 1426: Matteo, Andrea şi Filippo. 

1% Ortvay, op. cit., p. 601-602. 

101 Mormântul strălucitului şi magnificului Filippo Scolari din Florenţa, comite de Timiş şi de 
Ozora, care a murit în anul domnului 1426, ziua 27, luna decembrie”. 


CAPITOLUL AL VII-LEA 
LEGĂTURILE ITALIENE, MECENATUL CULTURAL 


Pe cît de antrenat a fost Filippo Scolari în activități politice şi militare de mare anvergură 
pentru acel timp, tot pe atît de bogată în evenimente i-a fost şi latura vieţii sale legată de o multitudine 
de raporturi familiale, de legături de amiciţie şi de interes comercial cu persoane din ţara-i de baştină, 
Italia, precum şi interesul său față de fenomenul cultural din mediul geografic în al cărui perimetru şi-a 
petrecut vijelioasa-i existenţă. Aceste trei principale aspecte: raporturile cu rudele; relațiile multiple cu 
diverşi italieni de vază; mecenatul cultural întregesc în studiul nostru personalitatea aceluia care dintr- 
o anumită viziune istorică a fost prezentat unilateral, evidenţiindu-i doar aportul pe plan militar, care 
fireşte, a fost precumpănitar însă nu pe deplin edificator în privinţa definirii bărbatului de stat, Pippo 
Spano. 

Soţia, cu care a rămas pînă la finele zilelor, Barbara de Ozora, aşa cum se cunoaşte n-a fost de 
sorginte italică ci aparţinea nobilimii regatului ungar. Domeniul de la care familia ei îşi trăgea numele, 
Ozora, era pe atunci o modestă aşezare urbană amplasată lîngă o cetate, aşa cum erau încă altele în 
comitatul Tolna, situat între Dunăre şi lacul Balaton. De oraşul medieval al Ozorei mai aparţineau, la 
data căsătoriei Barbarei cu Pippo încă 5 sau poate 7 sate. În urma morţii timpurii a tatălui Barbarei 
(1397 sau în primele luni ale anului următor), între acesta şi fratele său Nicolae s-au produs 

neînţelegeri în privinţa părților de moştenire, acţiune judiciară care se stinge prin achitarea de către cei 
doi soţi a unei despăgubiri băneşti. 

Din căsătoria lui Pippo cu Barbara s-au născut 4 băieţi, al căror nume nu a fost păstrat de 
izvoare întrucît toți au murit la o vîrstă fragedă. Nu ştim nici care a fost cauza deceselor şi nici la ce 
vîrste au murit fiecare dintre băieţii. Presupunem că s-au născut succesiv în perioada anilor 1399-— 
1410, moartea lor, petrecîndu-se tot în acest interval. După acest şir de nenorociri, Pippo îşi pierde 
orice speranţă de a mai avea urmaşi şi se înconjoară cu rude pe care le aduce din Florenţa; numărul 
acestora creşte abia după 1410, tocmai ca semn al acestei situaţii. 

Uneori este amintită şi o fică, Barbara, dar biograful, Wenczel Gusztav, spulberă afirmaţia 
demonstrînd convingător că această Barbara de Ozora, amintită şi ca soţie a lui Imre Török de Eying 
nu a fost în realitate fiica lui Scolari ci a acelui Nicolae de Ozora, fratele Barbarei, soţia lui Pippo; ca 
urmare este nepoata lui Scolari. Mai mult chiar, Wenczel lămureşte şi problema căsătoriei acestei 
nepoate Barbara cu Luca de Derechke, în timp ce soţia lui Imre Török fusese o oarecare Kristina de 
Pakos!. 

La data căsătoriei, Barbara, soţia lui Pippo, nu avea nici 20 de ani, întrucît în anul 1426 
Rinaldo degli Albizii o descrie ca pe o femeie încă frumoasă şi destul de tînără. Îi supravieţuieţte încă 
mult timp soţului, fiind atestată în documentele anilor 1427, 1428, 1430, 1432 1434, 1437 şi 14387, 
dată de la care nu mai există menţiuni documentare despre ea. Înainte de moarte Pippo se îngrijeşte de 
viitorul soţiei sale, lăsîndu-i numeroase posesiuni şi punînd-o sub protecţia regelui Sigismund. 

Toţi ceilalți membri ai familiei comitelui au fost italieni şi succinta prezentare ce urmează 
doreşte să releve atît conjunctura în care au ajuns ei lîngă Pippo, cît mai ales rolul jucat de aceştia în 
cadrul regatului, atît în timpul vieţii protectorului lor, cît şi după aceea. 

Tatăl celor doi Scolari, aşa cum am mai arătat, Stefano, vine după fiii săi în Ungaria şi rămîne 
aici pînă la moarte, adică într-un interval cuprins între sfîrşitul anului 1406 şi mijlocul lui 1407; pare 
posibilă sosirea sa după anul 1400. Va fi înmormîntat la Buda. Nu se cunoaşte nimic despre mama sa 
Antonia, dar lipsa oricăror atestări lîngă fiu duce cu gîndul la faptul că moartea ei s-a produs la 
Florenţa, la o dată necunoscută. S-ar putea ca Stefano să fi venit lîngă fiii săi abia în urma dispoziției 
din viaţa soţiei. 

Matteo Scolari ajunge lîngă fratele său Filippo, odată cu începutul secolului XV şi-l însoţeşte 
în multe dintre intreprinderile sale, fiindu-i de un real ajutor. Cea mai înaltă demnitate pînă la care 
ajunge Matteo este cea de oştean al curţii regelui (aulae regiae milites), exercitarea acestor atribuţii 
este întreruptă de perioade mai scurte sau mai lungi, în care Matteo s-a reîntors la Florenţa, spre a se 
căsători, revine şi pleacă din nou. Se reîntoarce cu diferite probleme comerciale, îndeosebi în ultimul 
său deceniu de viaţă, aducînd diferiţi negustori sau artişti, atraşi de perspectiva unor câştiguri uşoare şi 
rapide. Îşi ajută astfel fratele şi vărul — Andrea — aducîndu-le oamenii de care aveau nevoie pentru a-şi 
împodobi edificiile construite. Reîntors din Florenţa spre sfîrşitul anului 1425, cu acel medic Ieronim 
di Sancto Miniato, Matteo Scolari se opreşte la Oradea. Popasul în acest oraş se pare că a fost 
determinat de starea foarte gravă a sănătăţii, Matteo decedînd la 17 ianuarie 1426. Îşi întocmise în 
timpul vieţii 3 testamente, în ultimul — întocmit chiar la Oradea — lăsîndul-l drept singur executor 
testamentar şi moştenitor pe fratele său Filippo; faptul ne îndreptăţeşte să credem că nu a avut nici el 
băieţi, ci doar fete. În concordanţă cu precederile testamentare, Pippo urma să construiască o mănăstire 
lîngă Florenţa. Din testamentul lui Filippo cunoaştem faptul că fiicelor lui Matteo comitele le lasă 
moştenire 2.000 galbeni, pe care acestea nu ajung să îi primească din cauza opoziţiei regelui 
Sigismund. Prin moartea celor doi fraţi această ramură a familiei se stinge. Aflat mereu în umbra 
fratelui, Matteo ni se înfăţişează drept un om cu trăsături comune de caracter şi o inteligență medie; s-a 
ridicat în special prin meritele fratelui său Filippo care l-a slujit totuşi cu credință. 

Una dintre cumnatele lui Filippo Scolari — donna Piera degli Infangenti — soţia lui Matteo — 
are 3 fete şi beneficiază din plin de grija şi bunăvoința sa în căsătorirea tuturor fetelor: Caterina, 
Giuliana şi Francesca. Toate se mărită cu nobili florentini înstăriți, tratativele pentru căsătoria 
Francescăi desfăşurîndu-se în anul 1426. Solul florentin Rinaldo degli Albizzi mijloceşte, din 
însărcinarea directă a lui Pippo, căsătoria acesteia cu Giovanni Guadagni, comitele dorindu-și „ginerii” 
(soții nepoatelor în fapt) lîngă sine. Numeroasele donaţii făcute acestor fete şi aducerea a doi dintre 
aceşti tineri lîngă sine reprezintă concretizarea dorințelor acestui bătrîn fără copii. Cel de-al treilea 
rămîne la Florenţa pentru a conduce afacerile numeroasei familii. 

În primele două decenii ale secolului al XV-lea se remarcă cu precădere activitatea unei 
ramuri mai mari a familiei Scolari, reprezentată de Rainero (sau Rinieri) di Lippi şi fiii săi: Filippo, 
Giovanni şi Lorenzo. Probabil veri primari cu Stefano sau nepoți ai acestuia. Ei au fost mereu în 

preajma comitelui şi au beneficiat din plin de bunăvoința sa. Mai ales după anul 1410, Pippo apelează 
des la sprijinul lor şi moştenitorii săi vor fi tocmai aceţti trei frați. Sînt atestaţi ca ocupînd funcţii 
importante în administraţie şi finanţe. Lorenzo Scolari fiind urmaşul lui Filippo în funcția de comite al 
cămării sării regale între anii 1427-1428. Fraţii vor cere şi obţine de la rege, la 31 decembrie 1427, 
recunoaşterea drepturilor de moştenitori şi executori testamentari ai comitelului şi tot ei sînt cei ce fac 
demersurile necesare pentru construirea acelui oratoriu al familiei Scolari la Florenţa. Tot ei sînt 
executori ai legatelor testamentare ale lui Matteo şi Andrea Scolari. 

În aceşti ani mai este menţionat şi un alt văr al lui Pippo, Andrea di Filippo di Renzo degli 
Scolari, cunoscut pe scurt sub numele de Andrea Scolari, episcop de Zagreb pînă în 1409 şi apoi de 
Oradea pînă la 1416. Menţionarea în documente, a încă doi Scolari din generaţia lui Stefano duce cu 
gîndul la probabilitatea ca aceştia să fi fost frați sau veri primari cu tatăl lui Filippo. Întrucît urmaşii 
acestor Lippi şi Filippo sînt atestați ca fiind veri cu Pippo, fără precizarea de „veri primari” 
considerăm varianta din urmă ca cea mai verosimilă. Prea multe lucruri asupra acestor ramuri ale 
familiei Scolari, numeroasă totuşi, nu se cunosc. Doar un studiu aprofundat în arhivele florentine va 
putea evidenția genealogia corectă a familiilor Buondelmonti-Scolari. 

Funcţia de episcop de Zagreb, deţinută de către Andrea Scolari, în primul deceniu al secolului 
al XV-lea, a fost obţinută datorită sprijinului vărului său Pippo, iar mutarea sa — după 1409 — la Oradea 
urmează, logic „numirii” lui Pippo în funcţia de comite de Timiş; apropierea Zagrebului de Ozora, 
prima reşedinţă a lui Pippo, şi a Oradei de Timişoara, corespunde pe deplin dorinţei celor doi de a fi 
cît mai aproape teritorial unul de celălalt. Şi dacă pentru primii ani lipsesc mărturii asupra 
întrevederilor dintre ei, deşi acestea erau destul de dese, cu timpul apar şi scurte consemnări ale 
acestor „colocvii interfamiliare”. 

Fin, inteligent, cult, Andrea Scolari se va înconjura la Oradea cu un larg cerc de umanişti şi 
artişti italieni, florentini în cea mai mare majoritate, propagînd activ noua orientare artistică — 
umanismul şi renaşterea — în Transilvania, concurîndu-l în iniţiative chiar pe Pippo. Andrea moare la 
Oradea la 24 ianuarie 1426 şi va fi înmormîntat în catedrala romano-catolică de aici. Cu prilejul 
săpăturilor efectuate la fundaţiile acesteia la sfîrşitul secolului al XIX-lea s-a descoperit lespedea sa 
funerară, cu dimensiunile de 2,13 x 0,89 m, reprezentîndu-l în ţinută episcopală; este singurul lucru 
rămas posterităţii ca mărturie a intensei sale activităţii artistice“. Moştenitorul său este același comite 
de Timiş, care ridică şi dedică memoriei defunctului său văr o biserică. 

În documentele de la începutul secolului al XV-lea apare un anume Leonardo fiul lui Kacha 
de Altovito, probabil văr sau nepot printr-o descendență feminină. El va deveni coproprietar la cîteva 
dintre posesiunile familiei Scolari, dar dispare rapid, fără a se cunoaşte dacă a murit sau s-a reîntors la 
Florenţa; în anul 1424 se ştie că era decedat. În acelaşi timp fiul său Giovanni apare la curtea comitelui 
de Timiş, protectorul familiei. 

Dintre toate familiile înrudite cu Scolari se detaşează cu pregnanţă familia Buondelmonti. 
Biografii italieni sînt unanim de acord cu faptul că aceasta a jucat un rol deosebit de important în 
istoria Florenței din secolele XII-XIV. Decadenţa Buondelmonti-lor apare spre sfîrşitul secolului XIII, 
ca urmare a luptelor interne şi a exiulului prelungit. 

Dintre membrii familiei Buondelmonti care întreţin legături strînse cu Pippo, se detaşează 
Andrea şi cei cinci fii ai săi: Giovanni, Michele, Lorenzo, Nicolo, şi Simone. Andrea Buondelmonti şi 
Stefano Scolari sînt aproximativ de aceiaşi generaţie, iar copiii lor vor acţiona împreună în Europa 
centrală şi sud-estică în diferite domenii ale vieţii politice, militare, ecclesiastice şi culturale. Dintre 
ceilalți Buondelmonti, trebuie amintit călătorul şi scriitorul Cristoforo Buondelmonti, autorul unor 
valoroase descrieri de călătorie în Grecia şi Turcia”. 

Cea mai semnificativă ascensiune pe lîngă Pippo o avusese fratele cel mare, Giovanni, care 
între anii 1419-1424 era abate de Pecs, iar între 1424 şi 1447 arhiepiscop de Kalocsa. Meritul lui 
Pippo nu constă doar în demersurile făcute pe lîngă rege sau papă pentru vărul său, ci şi în relevarea 
realelor merite ale acestuia, fapt care l-a determinat pe papa Martin al V-lea să-l numească în 
importanta funcţie de arhiepiscop de Kalocsa. Aruncînd o simplă privire asupra hărții observăm că 
această localitate este aşezată pe Dunărea care străbate pusta ungară, aproape la jumătate distanţă de 
Ozora şi de Timişoara. Poziţia predominantă a comitelui de Timiş în părţile sudice ale regatului este 
perfect vizibilă. Totodată Giovanni era cel de-al doilea episcop provenit din familie, pe care-l sprijină 
şi pe care se va sprijini Pippo în cîteva dintre acţiunile sale. 

Lorenzo, cel de-al treilea dintre fraţii Buondelmonti, ajunge în serviciul comitelui de Timiş şi 
datorită grijii părinteşti a înaltului său protector Pippo îi facilitase căsătoria în anul 1414, cu Francesca, 
fiica cunoscutului diplomat şi om politic florentin Filippo del Bene. Colaborarea cu Lorenzo este 

marcată de lungi perioade de întrerupere, timp în care soţul Francescăi se întoarce la Florenţa, dar 
amiciţia a continuat pînă la moartea lui Pippo. 

Din puţinele mărturii arhivistice care au străbătut veacurile se pot trage totuşi cîteva concluzii 
asupra motivelor şi naturii colaborărilor dintre Pippo şi concetăţenii săi florentini, inclusiv majoritatea 
rudelor: sosirea în regat se datoreşte unor interese economice, în primul rînd, iar timpul petrecut aici 
variază de la câteva luni pe an pînă la ani întregi, uneori consecutivi, alteori alternativi. În perioadele 
de şedere la Florenţa, aceştia popularizează şansele de cîştig la curtea regală sau pe lîngă Pippo, 
atrăgînd astfel mereu oameni noi spre aceste zone. Fac excepţie doar cei ce se stabilesc în diferite 
regiuni ale regatului, unde acţionează din dispoziţia comitelui de Timiş, sau obţin funcţii importante în 
apartul de stat şi pe lîngă rege. La moartea lui Pippo, o parte a celor ce l-au slujit vor trece nemijlocit 
în slujba regelui Sigismund de Luxemburg, o mică parte în serviciul altor magnați iar restul se vor 
întoarce în Italia. 

Din unele scrisori ale fraților Buondelmonti aflăm unele amănunte interesante care au scăpat 
celorlalte izvoare, cum ar fi de exemplu participarea lui Filippo Scolari la campaniile antiotomane din 
anii 1425-1426, dar şi unele detalii pur familiare. Una dintre acele misive se referă la trimiterea lui 
Simone la Oradea în toamna lui 1425; aici, acesta asistă la moartea lui Matteo şi Andrea Scolari. 
Niccolo îşi informează fraţii asupra afacerilor familiei şi în cursul anului 1427, deci la un an de la 
moartea protectorului lor. lată-i aşadar pe aceşti fraţi, concomitent sau pe rînd, în preajma lui Pippo 
slujindu-l în diverse moduri. 

Cel de-al treilea episcop dat de către Scolari este Giovanni Milanesi de Prato, născut ca şi 
Pippo într-una din micile localităţi satelit ale Florenței. El va juca un rol de primă mînă în 
evenimentele anului 1426, alături de protectorul său. Ales episcop de Oradea, la moartea lui Andrea 
Scolari, Milanesi îl însoţeşte permanent pe Pippo în primele luni ale anului 1426 — din relatări se pare 
că era pe lîngă el încă din anii trecuți, slujindu-l probabil ca duhovnic personal, dar participă activ şi la 
tratativele cu solii florentini din aprilie-mai 1426 şi apoi la cele cu despotul sîrb din mai 1426. Atât el 
cît şi fratele său Simone erau de mai multă vreme în serviciul comitelui, care le răsplătise credinţa; se 
despart de Pippo odată cu plecarea acestuia în expediţia din vară; sosirea comitelui la Oradea, în 
noiembrie 1426, marchează ultima întîlnire dintre ei. Moartea protectorului va însemna slăbirea 
poziţiilor deţinute la curtea lui Sigismund de cei doi Milanesi. 

Un alt membru al familiei menţionat documentar este Lorenzo di messer Gherardo, fără a avea 
specificat şi numele de familie, lucru care lasă dubii asupra identităţii sale, cu atît mai mult cu cât nici 
tatăl său — Gherardo nu este amintit printre Buondelmonti şi Scolari cunoscuţi. Indiferent de această 
omisiune, acest Lorenzo stă mult timp la curtea lui Pippo, îi cunoaşte bine acţiunile. Fie el, fie Lorenzo 
Buondelmonti va furniza informaţii preţioase cronicarului anonim, care va scrie astfel prima cronică 
asupra faptelor lui Pippo Spano. 

Aceştia au fost membrii familiei şi rudele apropiate ale comitelui de Timiş, pe care i-a adus 
lîngă sine, i-a propulsat în diferite afaceri bancare, comerciale sau chiar politice, militare şi 
ecclesiastice. Poziţia influentă a comitelui şi calitățile fiecăruia le-au deschis calea afirmării pe 
cuprinsul regatului în acest prim sfert de secol XV. 

Al doilea aspect ale legăturilor italiene ale lui Filippo Scolari se referă la relaţiile întreținute cu 
diferite state, sau orașe-state din Italia, în primul rînd cu Florenţa natală. Începuturile acestora trebuie 
căutate atît în situaţiie, politice de conjunctură care reclamă intervenţia diplomatului sau oşteanului cît 
şi în contacte bilaterale, de interes mai redus. Atestările documentare cunoscute cuprind perioada 
anilor 1405-1426. 

Rapida ascensiune a tînărului concitadin la curtea regală de la Buda a atras atenţia Signoriei 
florentin din regat. Numirea lui Pippo în funcția de comite al cămării sării şi comite de Timiş 
marchează şi debutul relaţiilor sale cunoscute cu Signoria florentină. La 5 iulie 1405 aceasta se 
adresează „magnificului bărbat” şi „prea iubitului cetăţean al Florenței”, mulţumindu-i pentru protecţia 
oferită concetăţenilor săi şi rugîndu-l să o exercite şi pe mai departe. În anul 1408 îi este recomandat 
cavalerul Francesco Capponi care vine în regat în calitate de prior laic; arhivele primăriei florentine 
vor putea bineînţeles detalia aceste raporturi bilaterale. 

Misiunea diplomatică din cursul anului 1410 îl aduce la curtea papală de la Bologna, oferindu- 
i şi prilejul acelei singulare călătorii în oraşul natal. Fructuoasă pe plan politic, prin discuţiile purtate 
cu conducătorii florentini asupra călătoriei lui Sigismund de Luxemburg spre Roma, asupra sprijinului 
şi alianţei dintre ei, pe plan artistic prin atragerea unor maeştri de seamă la curtea sa, vizita la Florenţa 

are şi adînci semnificaţii afective. Locuind în palatul familiei, revăzîndu-şi rudele şi prietenii, Filippo 
Scolari pune punct unei prime etape din viaţă. 

Noua misiune la curtea papală din iarna lui 1411 şi cele două campanii împotriva Veneţiei, 
dintre 1411-1413, dovedesc măsura talentului său militar dar şi dorinţa de a-i depăşi pe celebri 
condotieri ai timpului: Braccio di Montone, Francesco Sforza, il Carmagnola, etc.; în acelaşi timp 
confirmă excepţionala sa contribuţie diplomatică. Întîlnirea de la Bolzano marchează sfîrşitul acestei 
prime perioade de participare efectivă a comiteului de Timiş la problemele specific italiene. Abia în 
1426 vom mai putea asista la asemenea acţiuni determinante pentru evoluţia raporturilor interitaliene. 

O scrisoare a guelfilor florentini, din 1411, adresată lui Pippo cu rugămintea de a discuta în 
numele lor cu Sigismund de Luxemburg poziţia partidului respectiv şi eventual, unele favoruri pentru 
acesta, reprezintă dovada concludentă a poziţiei sociale la care ajunge în aceşti ani Pippo. 

Legăturile comitelui de Timiş cu papalitatea se constituie într-un element oarecum inedit 
datorită atît diversităţii planurilor de contact cît şi schimbărilor de poziţie intervenite în aceste 
raporturi. Începutul este făcut în anul 1410, prin amintita misiune diplomatică şi este continuat în 1411 
prin cea de-a doua călătorie la curia papală. Acţiunea energică de sprijinire a papei din anul 1413 
încheie aceste raporturi bilaterale pozitive. Prezenţa lui Pippo la Constanţa înseamnă răsturnarea 
acestor bune raporturi şi preluarea atribuţiilor de paznic al lui loan al XXIII-lea. Următorul pontif, 
Martin al V-lea, ascultă şi rezolvă favorabil cererile comitelui de Timiş referitoare la numirea în 
funcţiile de episcop şi arhiepiscop a celor doi prelați italieni aflați lîngă Pippo. Comitele beneficiază şi 
de cîteva suplici papale, ca urmare a intensei sale activităţi de protector, constructor şi donator al mai 
multor aşezăminte religioase: mănăstiri, biserici, capele, etc. 

Un scurt intermezzo italic poate fi considerată participarea lui Filippo Scolari la conflictul din 
anul 1418 cu Veneţia, pentru stăpînirea litoralul dalmatin, atât prin participarea la cîteva lupte, cît mai 
ales prin eforturile diplomatice depuse pentru stingerea lui. Din păcate pacea atît de mult dorită acum 
nu poate fi încheiată, iar venețienii cuceresc întreg ţărmul Dalmației. 

La începutul deceniului al II-lea al secolului comitele de Timiş devenise principalul, şi 
preferatul, consilier al regelui Sigismund de Luxemburg în problemele italiene. Aproape toate 
tangenţele regalității cu Italia trec prin mîna lui Scolari şi rezolvarea, într-un mod sau altul, depinde în 
ultimă instanţă de sfatul comitelui. 

Tratativele de pace cu Veneţia, desfăşurate în primăvara anului 1426 la Tata, relevă pe deplin 
rolul de placă turnată al politicii regale pe care-l deţine Filippo Scolari. Preambulul acestor tratative se 
desăşurase încă în anul 1422, cînd o delegaţie condusă de către Philippo del Bene, rudă prin alianţă cu 
Pippo şi intrat în serviciul regelui prin intermediul aceluiaşi comite, pleacă spre Italia unde discută în 
primul rînd cu Signoria din Florența medierea păcii dintre Ungaria şi Veneţia. Ani de zile venețienii 
ceruseră pace, dar pretenţiile exagerate ale lui Sigismund au împiedicat orice tratative; mai apoi, regele 
doresc pacea, însă venețienii se împotrivesc, iar florentinii nu reuşesc să urnească din loc discuţiile 
preliminare. 

În jurul anului 1422 Florenţa se află într-o situaţie delicată, ameninţată fiind direct de planurile 
expansioniste ale ligii, lombarde controlate de Filippo Maria Visconti, ducele Milanului, ca şi de cele 
ale regatului de Neapole, aflat în luptă cu statul papal al cărui firesc aliat era Florenţa; moartea regelui 
Ladislau de Neapole rezolvă unele probleme, dar lasă deschisă calea tratativelor. Soli florentini ajung 
la rege, iar acesta solicită sfatul lui Scolari. În urma acestor discuţii, Sigismund promite papalității şi 
Florenței trimiterea unei armate de 20.000 oameni în Italia sub comanda comitelui de Timiş în luna 
mai a anului 1425. Misiunea acestuia era de a-l separa complet pe Visconti, în nord, şi de a asigura 
pacea generală în peninsulă. Din mai multe motive, cele principale fiind campaniile antihusite şi 
luptele antiotomane în care este angrenat din plin Pippo, ajutorul regal pentru Italia nu soseşte, iar 
Florenţa a fost silită să încheie singură un acord cu ducele Milanului. În perioada următoare stabileşte 
un acord asemănător şi cu Veneţia, Florenței îi revine misiunea de a media mult discutat pace dintre 
Veneţia şi Ungaria. 

Solia florentină compusă din Rinaldo degli Albizzi, cunoscut om de stat şi diplomat, şi 
respectiv Nello di Giuliano Martini, doctor în drept, pleacă spre curtea regală din Buda în februarie 
1426. Dar, prima întîlnire cu monarhul are loc în data de 16 martie, la Viena şi în cursul ei Sigismund 
acceptă medierea, dar pretinde ca discuţiile să fie purtate în numele său doar de către Filippo Scolari. 
Acest fapt determină deplasarea solilor de la Viena la Buda, în căutarea lui Pippo, bolnav la aceea 
vreme şi aflat încă la Ozora. Cererea expresă a regelui — care cunoştea situaţia gravă a sănătății 
comitelui şi totuşi insistă pentru desfăşurarea acestor tratative decisive numai în prezenţa lui — 
sintetizează mai bine ca orice alt lucru prețuirea suveranului faţă de Scolari. 

Aceiaşi măgulitoare apreciere este redată într-o scrisoare a celor doi soli, care mărturisesc că 
prin participarea comitelui, discuţiile — care în mod obişnuit durează mai mult de o săptămînă — se 
reduc la 2-3 zile. Scrisoarea citată a fost trimisă lui Pippo pe 27 martie, dată la care solii ajung la 
Buda. La 31 martie, cu ocazia Paştilor, Filippo le trimite daruri deosebit de bogate. Ele le sînt înmînate 
de către Giovanni Milanesi do Prato, odată cu explicațiile asupra bolii lui Pippo şi stabilirea unui 
calendar prealabil pentru discuţii. 

Luna aprilie este consacrată, de ambele părţi, pentru temeinica pregătire a tratativelor. La 1 
mai 1426 cei doi soli se întîlnesc din nou la Esztergom cu Sigismund de Luxemburg. Acesta acceptă 
mediaţia florentină în problema păcii cu Veneţia şi se obligă să mijlocească o împăcare definitivă între 
Florenţa şi Milano. Referitor la raporturile florentino-veneţiene, regele se asigură de neutralitatea 
primilor în cazul unui nou conflict armat cu Veneţia. În încheiere se menţionează în mod expres clauza 
purtării tratativelor de pace doar în prezenţa lui Filippo Scolari. 

Deşi se deplasează cu mare greutate, Pippo părăseşte Ozora şi ajunge la Tata pe 9 mai, 
începînd imediat convorbirile cu solii florentini. Părerile celor două părți fiind diferite, se ajunge la 
ideea semnării unui armistițiu care să fie urmat de un tratat de pace; condiţia pusă de rege era ca 
Veneţia să-l ajute cu galere în Bosfor şi Dardanale pentru blocarea locurilor de trecere din Rumelia în 
Anatolia, în situaţia în care trupele sale ar intreprinde un atac masiv în Peninsula Balcanică. Acest 
ajutor venețian nu putea fi solicitat mai mult decît odată pe an. Întrerupte 2 zile, pe 10 şi 11 mai, din 
cauza ştirilor din Țara Românească şi de sosirea despotului sîrb, convorbirile sînt încheiate pe 12 mai, 
cu prilejul audienței finale acordate de rege florentinilor. Purtătorul regal de cuvînt era acelaşi Filippo 
Scolari, ajutat şi acum de Giovanni Milanesi do Prato, care prezintă o listă cu propunerile lui 
Sigismund. Lista urmează a fi înaintate de către florentini senatului venețian iar acceptarea sau refuzul 
acestuia vor fi trimise regelui. 

Înainte de a pleca spre Italia, cei doi soli petrec câteva zile pe posesiunile comitelui din jurul 
Ozorei. Reţinut în continuare la Tata din pricina tratativelor cu Ştefan Lazarević, Pippo delegă ca 
însoțitori ai solilor pe cîțiva dintre familiarii săi. La 14 mai solii ajung la Szekesfehervâr unde 
vizitează capela funerară a lui Pippo, admirînd atît construcția propriu-zisă cît şi frumuseţea 
decoraţiilor interioare; de remarcat că această construcţie era terminată doar de cîteva săptămîni. Pe 15 
mai ajung la Ozora unde sînt întîmpinaţi de frumoasa soţie a lui Pippo, Barbara, care face oficiile de 
gazdă. Înoptează în castelul reconstruit şi înfrumusețat de Filippo, apoi trec pe la cîteva biserici şi alte 
edificiii civile şi militare, reconstruite sau ridicate din temelii de acelaşi comite. La plecare, primesc 
daruri splendide din partea sa. Călătoria lor prin posesiunile acestuia continuă pînă la 24 mai, după 
care cei doi se îndreaptă spre Veneţia. 

Prezentînd în faţa senatului rodul discuţiilor purtate, primesc acordul acestuia pentru 
încheierea celor convenite şi, la 10 iunie, scriu cîte o scrisoare regelui şi comitelui. Ultimul este 
anunțat în plus şi despre continuarea discuţiilor asupra politicii statelor italiene la Florenţa. O nouă 
scrisoare a celor doi soli îi este adresată comitelui la 2 iulie, solicitîndu-se noi instrucţiuni asupra 
poziţiei regale referitoare la Italia. Aducătorul scrisorii va rămîne în continuare pe lîngă Pippo; acesta 
este Simone Milanesi do Prato, fratele episcopului de Oradea, care-l pune la curent cu rezultatele 
discuţiilor desfăşurate în iunie la Florenţa. 

Se pare că această scrisoare îl află pe Pippo în tabără, mai aproape de Dunăre decît de Buda, în 
febra ultimelor retuşuri, militare întrucît la 24 iulie Giovanni Milanesi confirmă florentinilor primirea 
scrisorii. Adaugă că Pippo îşi termină ultimele pregătiri militare în vederea unei expediţii în Serbia şi 
Țara Românească; de remarcat faptul că Scolari deţine funcţia de comandant al acestor trupe regale. 

Din dispoziţiile comitelui, episcopul scrie florentinilor să urgenteze tratativele purtate pentru 
căsătoria ultimei nepoate a acestuia. O nouă misivă a lui Rinaldo degli Albizzi către Pippo, din 10 
noiembrie, este încredințată unui negustor, baldinaccio Infaganti, care va face în faţa comitelui un 
amplu expozeu asupra noilor tendinţe din politica italiană. Asemănarea de nume a mesagerului cu acea 
cumnată — Piera della Infagenti — face posibilă o apropiere de rudenie între acesta şi Pippo, în sensul 
aducerii unei noi rubedenii, ultima în fapt, pe lîngă sine. Nu ştim dacă întîlnirea acestuia cu cel ce 
urma să-i fie protector s-a desfăşurat pe drumul de la Oradea spre Lipova sau în această din urmă 
localitate, dar veştile au ajuns cu certitudine la destinatar. Moartea lui Pippo, la 27 decembrie pune 
capăt acestor raporturi cu Italia. 

În afara preocupărilor diplomatice, Rinaldo degli Albizzi s-a dovedit şi un atent observator al 
realităţilor ținuturilor prin care a trecut. Cu prilejul călătoriei prin regatul Ungariei a scris o relatare 
foarte interesantă”. Cu acest prilej aminteşte popoarele şi limbile vorbite în regat: ungurii, germanii, 
slavii, românii, grecii, tătarii, cumanii, armenii Şi ţiganii („egiptenii”). 

Despre români Rinaldo degli Albizzi spune textul: „Valachi habent quasi lingua Romanam”; 
este una dintre cele mai timpurii mărturii italiene — în afara bulelor papale din secolul al XIV-lea, 
despre originea latină a limbii şi poporului român. Mărturia vine din partea lui Albizzi, conducător de 
frunte al Florenței, diplomat de renume, sosit în regat cu o solie importantă. Dar, acesta nu a putut 
vedea ţinuturile româneşti. Lipsa legăturilor sale anterioare cu Ungaria şi cu românii din cuprinsul ei, 
ca şi scurta perioadă de timp petrecută numai în perimetrul Viena-Buda-Esztergom-Tata-Ozora nu-i 
putea permite asemenea informaţii şi acest expozeu realist al situaţiei etnice din regat. 

Cine să fi fost cel ce, conştient sau din pur hazard, l-a informat sistematic pe florentin asupra 
acestor realităţi? E greu de admis că acesta să nu ar fi fost Filippo Scolari, comitele de Timiş, 
partenerul în tratativele desfăşurate în această primăvară. Argumentele care pledează pentru o astfel de 
afirmaţie sînt suficiente: timp de un sfert de secol Pippo a fost o prezenţă continuă în ţinuturile 
româneşti, Banat, Transilvania, şi mai apoi Țara Românească, în calitate de administrator, judecător, 
conducător de oşti, etc. 

Cunscător al limbii române, Filippo Scolari a putut constata nemijlocit asemănarea limbii 
române cu cea italiană şi latină, ambele fiind limbi vorbite de Pippo. Adoptarea sa de către români sub 
acelaşi nume ca și italienii — Pippo Spano — întăreşte aceste similitudini şi apropieri. În discuţiile 
purtate cu Rinaldo degli Albizzi, Pippo i-a făcut cunoscute aceste realităţi, iar florentinul le-a lăsat 
posterităţii. Dacă ținem seama de faptul că Poggio Bracciolini şi-a elaborat lucrările abia spre mijlocul 
secolului, mărturia lui Rinaldo degli Albizzi este anterioară şi cu atît mai prețioasă, cu cît principala sa 
sursă de informare a fost comitele de Timiş. 

Legăturile lui Filippo Scolari cu florentinii şi italienii veniţi la curtea regală au îmbrăcat 
aspecte diferite, dar majoritatea celor sosiți aici au ajuns să deţină posturi importante în aparatul de 
stat. Niccolò Lamberteschi devine comandant al flotilei dunărene imediat dupa anul 1426 şi participă 
la lupta de la Golubac (1428) împreună cu fratele său Giovanni. Un Gaspar di Cole era comisar regal 
în aceiaşi armată. Li se alătură Francesco Rucellai, Gianazzo Cavalcanti, di Vanni, deja amintitul 
Philippo del Bene, Leonardo di Nofri, etc. Deşi decedat, Pippo continuă să rămînă o vreme principalul 
sprijin moral al florentinilor din regatul Ungariei, garantul probităţii şi cinstei lor. 

Dezastrul militar suferit de Sigismund de Luxemburg la Golubac în luna mai 1428 pune capăt 
situaţiei favorizante a florentinilor din regat. Cei doi Lamberteschi sînt acuzaţi de trădare, bunurile 
confiscate iar Niccolo arestat, la fel ca şi Gaspare di Cole. Nepoţii lui Pippo, Filippo şi Lorenzo 
Scolari, au fost destituiţi din toate funcţiile deţinute, inclusiv din cea de comite ai cămării sării regale. 
Rucellai este şi el întemnițat, iar Giovanni Buondelmonti îşi găseşte refugiul doar la Kalocsa. Lovitura 
fusese catastrofală pentru preponderența florentină în Ungaria şi era opera celorlalți italieni de aici, 
geloşi pentru succesul şi prestigiul deţinut de familia Scolarilor. Deşi majoritatea acestor acuzaţii nu 
sînt întemeiate, raporturile economice şi comerciale sînt din ce în ce mai firave. Lipsiţi de 
personalitatea lui Filippo Scolari, florentinii au fost eliminaţi în cîţiva ani din cercul favoriţilor regali. 

Cel de-al treilea aspect al legăturilor italiene ale comitelui de Timiş se referă la activitatea sa 
de promovare a ideilor umanismului şi renaşterii italiene în afara hotarelor Italiei. A fost primul care a 
deschis căile Alpilor acestui curent, iar prima zonă de influenţă a constituit-o Europa centrală, şi 
ţinuturile regatului Ungariei în special. În acelaşi timp Filippo Scolari fusese întîiul promotor al 
acestor idei în ţinuturile româneşti transcarpatine, Banatul, Bihorul şi Transilvania, fiind ajutat de 
vărul său Andrea Scolari, episcopul de Oradea. De reţinut faptul, extrem de important, că ideile 
renaşterii şi umanismului se dezvoltă în aceste zone centrale şi sud-estice ale continentului şi nu în 
apusul acestuia. Din păcate luptele antiotomane şi avansarea turcilor spre centrul Europei stopează 
această acţiune şi, în plus, distruge toate aceste realizări (arhitectonice, picturale, sculpturale, parțial 
cele literare, etc.). Din această cauză cerceătorul de astăzi este obligat să reconstituie din mărturii 
indirecte şi slabe urme materiale ceea ce a însemnat umanismul şi renaşterea italiană în părțile centrale 
ale continentului nostru şi în zonele sud-estice (Ţările Române şi parțial nord-vestul slav al 
Balcanilor). 

Datorită faptului că activitatea de mecenat cultural desfăşurată de Filippo Scolari pe teritoriul 
propriu-zis al Ungariei a fost dezbătută de mai mulţi istorici maghiari şi străini“, ne vom rezuma la 
urmărirea unor aspecte semnificative ale acestei mijlociri în ţinuturile româneşti. 

O privire de ansamblu impune defalcarea pe trei mari planuri a acestei opere de mecenat a 
comitelui de Timiş: constructor, protector al artiştilor, prieten şi cunoscut al umaniştilor şi învăţaţilor 
italieni ajunşi în regat. În această ordine vom putea nuanţa unele dintre lucruri, care scapă unei tratări 
în ansamblu. 

În această activitate Filippo Scolari a fost ajutat, suplinit şi completat de cei trei prelați ai 
casei: Andrea Scolari, Giovanni Milanesi do Prato — episcopi de Oradea — şi Giovanni Buondelmonti 
arhiepiscop de Kalocsa. Între Pippo şi aceştia se desfăşurase uneori o adevărată competiţie: pentru 
atragerea celor mai buni şi mai mulți artişti care să lucreze pentru ei; pentru ridicarea celor mai 
frumoase edificii, pentru adăpostirea celor mai mari umanişti. Această întrecere va stimula decisiv 
pătrunderea noului curent pe teritoriul regatului, cu precădere în zonele aflate sub jurisdicţia comitelui 
de Timiş şi a rudelor sale. Mai apoi, curtea regală va beneficia şi ea de această emulaţie artistică, 
atrăgînd diverşi artişti. 

Unul dintre indicii oarecum subsidiari, dar extrem de interesanţi, ai acestei activităţi este oferit 
de studiul afluenţei studenţilor din regatul Ungariei la universităţile străine, în primele decenii ale 
secolului. Referindu-se strict la Banat”, un număr de 27 tineri au plecat la studii numai în intervalul 
anilor 1404—1426, perioadă ce se poate compara doar cu anii de guvernare a lui Iancu de Hunedoara. 
Cel mai prolific este intervalul 1411—1426, tineretul provenind din toate zonele Banatului. Trebuie 
amintită aici şi activitatea desfăşurată de episcopul de Cenad, Marczali Dozsa, atît pe planul 
învățămîntului cât şi pe cel al construcţiilor. Deşi nu au rămas izvoare documentare despre natura şi 
intensitatea legăturilor dintre el şi Pippo, acestea au fost totuşi prolifice, cu atît mai mult cu cît Scolari 
a fost ani de-a rîndul şi comite de Cenad. Astfel se completează imaginea focarelor culturale ale 
Banatului în acel interval de timp şi a sportului uneia sau alteia dintre zonele acestuia la emulaţia 
culturală stîrnită şi întreţinută de către Filippo Scolari. 

Activitatea de constructor a comitelui de Timiş trbuie raportată strict la vremea sa, timp în 
care majoritatea clădirilor laice se rezumau la cetăţi, castele, palate nobiliare, iar a celor ecclesiastice 
la capele, biserici, mănăstiri. Artiştii renașterii diminuează distanţele dintre aceste două mari categorii 
arhitecturale, laicizînd arta şi aducînd-o la înţelesul omului de rînd. 

Numărul capelelor construite de către Pippo se ridică, după spusele cronicarului anonim, la 
1805, cifră în care trebuie cuprinse atît cele ridicate din temelii cît şi a celor renovate; credem că tot 
aici intră şi bisericile ridicate din sumele acordate de către comite. Locurile de amplasare a acestor 
capele, modeste aşezăminte religioase sînt specificate, după acelaşi cronicar, ca fiind în general în 
afara localităţilor, îndeosebi în zonele mărginaşe, de graniţă cu turcii. Aceasta înseamnă, că cel puţin 
jumătate dintre ele erau situate în zona Dunării, în Banat. În afara capelelor propriu-zise care aveau ca 
scop şi implantarea catolicismului în regiunile locuite de o populaţie ortodoxă, cum era cea 
românească, cea slavă din Serbia, etc., se remarcă construcţiile mai mari, biserici şi mănăstiri, ridicate 
de regulă în perimetrul oraşelor, cetăților şi posesiunilor stăpînite de către Filippo Scolari. Edificiile 
sînt împodobite cu multe decoraţii interioare, picturi şi sculpturi, fiind înzestrate cu numeroase şi 
îndestulătoare anii din aprtea ctitorului. De remarcat că toate acele construcţii au fost ridicate din 
fondurile proprii ale lui Pippo, la fel ca şi unele dintre construcţiile laice făurite de el. Banatul — ca 
centru al activităţii lui Scolari — a beneficiat din plin atît de construcțiile amintite mai sus cît şi de cea a 
meşterilor, artiştilor şi învăţaţilor italieni de la curtea comitelui din Timişoara. Din păcate numeroasele 
conflicte militare desfăşurate în evul mediu peste teritoriul bănăţean au distrus orice urmă materială a 
acestei prezenţe şi încercările noastre se bazează exclusiv pe mărturii indirecte, fie ele arhivistic 
documentare sau literare. 

Primul loc în preocupările constructive ale lui Filippo Scolari îl ocupă cetatea Timişorii, 
despre care ştim că i-a fost donată de către rege odată cu titlul de comite. La sosite, Pippo află cetatea 
într-o stare deplorabilă. Stricăciunile fortificaţiei se datorau atît nepăsării celor ce o avuseseră în grijă, 
cît şi primelor atacuri turceşti care, devastînd Banatul, ajung pînă sub zidurile ei. Castelul angevin, 
ridicat între anii 1307-1315, cetatea ridicată şi ea din piatră tot în acelaşi interval, şi oraşul necesitau 
renovări masive. Refacerea zidurilor de apărare ale cetăţii are în vedere ridicarea nivelului unor laturi 
mai expuse atacurilor dușmane şi completarea altora prin întărituri de pămînt cu palănci din lemn’. 
Castelul — actual sediu al Muzeului Banatului — se bucură de o atenţie specială din partea noului 
comite, fiindu-i reşedinţă pînă la moarte. Este întărit, îi sînt refăcute interioarele şi beneficiază din plin 
de imaginaţia creatoare a meșterilor şi artiştilor italieni ajunşi aici. În cîţiva ani se transformă în egalul 
somptuosului castel de la Ozora, despre care cronici contemporane spun că rivaliza cu celebrul castel 
de la Visegrad, reşedinţa regelui Sigismund de Luxemburg. Ridicarea sau refacerea unor edificii 
publice din oraş (biserici, capele, pieţe, fîntîni, etc.) a contribuit hotărîtor la înviorarea aspectului 
Timişoarei şi a vieţii sale comerciale; în ultimă instanţă a crescut şi importanţa sa în ansamblul marilor 
centre care formau linia bănăţeană a fortificațiilor ce stăvileai expansiunea otomană. 

Refacerea centurii de cetăţi dunărene din zona sudică a Banatului reprezintă cea mai 
importantă lucrare militară înfăptuită de către Filippo Scolari şi una dintre măsurile decisive pentru 

stoparea atacurilor turcilor la Dunărea Mijlocie şi de Jos. De la Cuvin şi pînă la Severin, fortificațiile 
existente la 1404 sînt inspectat sistematic, la intervale de timp scurte, de către comite şi beneficiază de 
refaceri periodice, d 
e zidurile şubrezite de asalturile ultimilor ani — şi 1424 — cînd are, în fapt, loc construirea totală a 
întăriturilor — reprezintă cea mai importantă lucrare arhitecturală de natură militară, atît pentru Pippo 
cît şi pentru forţele româneşti locale din cadrul districtelor de aici. Ridicată în secolul al XIII-lea pe 
vremea cavalerilor ioaniţi, situată pe primul, dintre cele trei drumuri de penetrație otomană în Banat, 
apărînd culoarul Cerna-Timiş, cetatea Severinului avea nevoie de o refacere completă. Din intensitatea 
efortului depus de meşterii italieni ai comitelui şi de forţele districtelor româneşti se poate aprecia fără 
nici o exagerare — că este vorba despre reconstrucţia în totalitate a fortificațiilor. Cu mici adausuri 
ulterioare, de pe vremea lui Iancu, Severinul rezistă atacurilor turceţti încă exact un secol, sfîrşind prin 
a fi cucerit abia în anul 1524. 

În paralel se lucrează la întărirea cetăţii Orşova şi apoi a Mehadiei, muncind uneori chiar 
noaptea, la lumina făcliilor. În frecvente cazuri unele operaţiuni de refacere a zidurilor au fost 
finanţate de către Pippo, fără a se putea aprecia cu exactitate sumele cheltuite. Ridicarea cetăţii Gureni 
din perimetrul Porţilor de Fier, în anul 1419, reprezentase o avanpremieră a eforturilor constructive din 
anul 1424. La lucrări participă aceleaşi forţe: meşteri şi arhitecţi italieni, şi ţărani şi cnezi bănăţeni, 
primii asigurînd proiectul şi concepția, iar ceilalți forța de muncă şi, apoi, contingentele armate ale 
garnizoanelor. 

Unul dintre cele mai interesante lucruri îl reprezintă aşa numitul „castel florentin”, situat pe 
malul Dunării, într-un perimetru care a suscitat şi suscită încă comentarii!0. Zona certă în care a fost 
amplasat este cea a Porţilor de Fier, aproximativ Orşova-Severin-Vidin: este de fapt prima zonă de 
contact şi incursiuni otomane asupra Banatului. Cetatea sau castelul numit florentin datează, după 
unele izvoare încă din epoca romană!!, în timp ce alţii istorici o leagă exclusiv de prezenţa 
florentinului Scolari la Dunăre!?. Cetatea exista şi în secolul al XVI-lea, iar călătorul italian, contele 
Marsigli o află în ruine la sfîrşitul secolului următor. 

Dacă zona de amplasare — în sensul mai larg arătat mai sus — poate fi remarcată la toate 
izvoarele citate, trebuie să evidenţiem lărgimea excesivă a punctelor în care a fost ea localizată. 
unei asemenea fortificaţii de tărie medie. Credem că limitarea zonei de amplasare în jurul Severinului, 
pe un perimetru de 20-30 km este suficient de precisă şi în consens cu situația militară a zonei în 
momentul amintit. 

Părerile istoricilor diferă însă atunci cînd este vorba despre malul pe care a fost ridicată 
fortificația, ca fiind amintită în general pe malul drept al Dunării", indicîndu-se şi caracterul de 
avanpost creştin în ţinuturile otomane. 

Pe harta anexată lucrării lui I. Dumitriu Snagov figurează în sudul Dunării o cetate. 
„Flarantoria” în amonte de Vidin, aproximativ între Golubac şi Severin. Dacă admitem faptul că harta 
este contemporană textului lui Santini şi acesta a fost elaborat înainte de cruciada de la Nicopole 
atunci această Flarantoria, numită de autor castelul florentin a fost ridicată înainte de acest timp, de un 
personaj neatestat de nici un izvor. 

Sîntem nevoiţi să ne depărtăm de afirmaţiile autorului datorită însăşi apariției pe harta citată a 
cetăţi despre care se ştie cu certitudine că nu existau la data presupusă a elaborării acestui document 
cartografic: Bolasabon, identificată de I. D. Snagov cu Sf. Lazăr, adică Sf. Ladislau, astăzi Pescari, 
lîngă Moldova Nouă, şi care a fost ridicată abia în anul 1428, după înfrîngerea catastrofală suferită de 
Sigismund de Luxemburg la Golubac; cetatea Sf. Ladislau situată faţă-n faţă cu Golubac-ul trebuia să 
supravegheze mişcările trupelor duşmane de aici. Cea de-a doua cetate numită „Gerwin”, desemnează 
după opinia noastră, tocmai acea căutată şi disputată cetate „Gewrin”, Göreny sau Gureni; cetatea este 
marcată pe harta citată în aval de Golubac, aproximativ în faţa Orşovei, dar pe malul drept al Dunării. 
Se ştie că această fortificaţie a fost ridicată abia în anul 1419 într-un perimetru circumscri Porţilor de 
Fier: Orşova-Severin, la nordul fluviului. 

Existenţa acelui „Flarantoria” în aval de Gewrin, dar situat tot pe malul drept al Dunării, este 
de natură să adîncească confuzia. Dacă acceptăm punctul de vedere al autorului citat conform cărui 
încadrarea în timp a hărții s-a făcut luînd în considerare steagul creştin sau musulman desenat de 
deasupra cetăților, datarea este exactă; dacă luăm în considerare identificarea aceluiaşi autor, pentru 
cele trei cetăţi menţionate mai sus, argumentarea nu se mai poate susţine fiind o certitudine construirea 
lor la cîteva decenii după data presupusă a elaborării hărții. Un studiu special consacrat analizării hărții 
pe baza cunoaşterii exacte a istoricului tuturor acestor cetăţi şi a situaţiei politico-militare din zonă se 

impune pentru a elucida aest aspect de datare a prezenţei reale a lui Paolo Santini de Duccio în Banat 
şi a „mapei” care îi însoţeşte însemnările. 

Referitor strict la cele trei cetăți menţionate de noi, opinăm că prezenţa lor (în identificarea 
actuală) pe harta lui Santini pledează pentru o elaborare ulterioară a acesteia, mai precis după cel de-al 
treilea deceniu al secolului XV. 

Această fortificaţie (cetate sau castel) cu valoarea militară medie a fost ridicată de către 
florentinul Scolari, comitele de Timiş, mai probabil în anii următori lui 1422, prin intermediul 
meşterilor italieni şi a forţelor româneşti din zonă. Nu putem fi însă de acord cu motivaţia ridicării ei 
pe malul drept al Dunării din cîteva considerente, credem întemeiate. 

În primul rînd, edificarea unei asemenea fortificaţii presupune alegerea, cu foarte mare grijă şi 
pricepere a locului de amplasare, teren, care trebuie să aibă, în afara poziției sale strategice 
indubitabile, şi posibilitatea apărării nu numai prin garnizoana propriu-zisă ci şi prin căile de acces 
sigure pentru sosirea ajutoarelor. Din analiza conflictelor turco-creştine de la Dunăre pînă spre 
mijlocul secolului al XV-lea rezultă că, atât turcii cît şi forţele creştine, în cadrul incursiunilor ofensive 
în teritoriul inamic, asediază şi cuceresc o serie de cetăţi pe care le părăsesc odată cu retragerea peste 

În acest context, un strateg de talia lui Pippo este de neconceput să construiască o fortificaţie 
pe malul dunărean drept, şi să o apere timp de ani de zile, în situaţia reală avea de respins de cîteva ori 
pe an incursiunile otomane în nordul fluviului? Nici măcar campaniile sale ofensive dintre 1424-1426, 
soldate cu cucerirea unor importante cetăţi otomane: Vidin, Rahova, Silistra, etc., nu reuşiseră să 
fixeze la sud de Dunăre forţele otomane. Cetățile din sudul fluviului nici măcar nu li s-au stabilit 
garnizoane; sau dacă acestea deveneau o pradă uşoară pentru turci la nici o săptămînă după retragerea 
grosului forțelor creştine la miazănoapte de fluviu. 

Alternativa logică a eventualei rezolvări a unei astfel de situaţii militare impunea ridicarea cît 
mai multor puncte de rezistenţă pe malul stîng, amplasate pe direcţia principală a atacurilor duşmane şi 
asigurarea lor cu forțe umane suficiente. Acest lucru a şi fost făcut de către comitele de Timiş, 
mărturie stînd eforturile sale constructive, îndeosebi după anul 1419. 

În concluzie acest castel, sau cetate, florentin numit aşa după ctitorul său, care a fost Filippo 
Scolari — nu se cunoaşte nici o altă prezenţă florentină marcantă la Dunărea de Jos, nici înainte şi nici 
după Pippo — trebuie situat în zona limitrofă cetăţii Severin, fortul servind ca un punct de legătură în 
cadrul centurii defensive a Dunării de Jos apusene. Cercetări de teren sistematice în zona citată, în 
perimetrul rămas neacoperit de apele fluviului după ridicarea barajului şi hidrocentralei, vor putea 
specifica cu precizie zona amplasării şi importanţa reală a construcției. Deşi ispititoare, ideea unei 
apropieri între „castelul florentin” şi cetatea Görény, nu stă în picioare din lipsa unor cercetări 
documentare şi arheologice temeinice în zonă. 

Dintre oraşele bănăţene care s-au bucurat de aprecierea deosebită a comitelui, Lipova merită o 
privire aparte. Aşezată pe valea Mureşului inferior, la o distanţă relativ mică de Timişoara, beneficiară 
a unei clime blînde şi a unor cunoscute izvoare cu apă minerală, Lipova a fost locul preferat pentru 
refacere şi odihnă al comitelui. Aici şi-a petrecut săptămîni şi luni de odihnă, după acţiunile mai mari, 
de aici a plecat în cîteva campanii. Dacă fortificația nu necesită îngrijiri deosebite, fiind în afara rutei 
obişnuite a atacurilor duşmane, oraşul a beneficiat în schimb de multe avantaje datorită prezenţei lui 
Pippo. Acesta a ridicat cîteva edificii publice, marcante printre care şi un spital, care funcţiona pe lîngă 
mănăstirea de aici!*. 

Donaţii bogate au permis mănăstirii şi spitalului să ofere adăpost multor bolnavi. Nu trebuie 
uitat nici faptul că la Lipova se afla şi una dintre importantele cămări ale sării, iar Pippo — în 
popasurile sale aici — putea să controleze şi traficul cu sare pe Mureş. 

Oradea a cunoscut prefaceri similare celorlalte localităţi, în timpul cît a funcţionat aici ca înalți 
prelați Andrea Scolari şi mai apoi Giovanni Milanesi do Prato, atît prin chemarea unor artişti din 
Italia!5, cât şi prin construcţiile ridicate. Se remarcă bogăţia şi activitatea bibliotecii capitlului din 
Oradea şi prezenţa relativ masivă a studenților din zonă, trimişi să studieze la universităţile din 
străinătate, inclusiv Italia!€. 

Ozora s-a bucurat de un regim preferenţial din partea lui Pippo în ceea ce priveşte activitatea 
constructivă, fiind prima sa reşedinţă şi apoi locuinţa preferată a soţiei sale Barbara. În anii imediat 
următori intrării în posesia acesteia, Pippo începe ample lucrări de recunostrucţie şi mărire a castelului 
şi cetăţii Ozorei, transformîndu-l într-un veritabil rival al castelului regal din Visegrad. Construieţte 
cîteva biserici în oraş şi împrejurimi, dintre ele păstrîndu-se mărturii despre biserica Sf. Margareta şi 
capela Sf. Ana, pentru care va fi suplicat de către papă”. Informaţii mai puţin credibile vorbesc despre 

forarea unui tunel printr-un „munte” spre a aduce apă din lacul Balaton pînă la Ozora!$; chiar dacă 
afirmaţiile sînt exagerate ele exprimă amploarea investiţiilor făcute de către Pippo. 

Poziţia predominantă a comitelui de Timiş la curtea regală, şi numeroasele donaţii făcute 
bisericii Sf. Maria din Szekesfehervâr, îi permit lui Filippo Scolari să obţină aprobarea pentru a-şi 
construi capela funerară lîngă această biserică, locul de încoronare şi înmormîntar a regilor Ungariei. 
Edificarea acesteia poate fi urmărită dintr-o relatare a ctitorului!” care, după un foarte interesant 
expozeu asupra condiţiei umane, demn de un om al renaşterii, descrie principalele momente ale 
construcţiei. Locul capelei se află în partea de vest a bisericii, aproape de casa parohială; la început au 
fost refăcute zidurile vechi, dărîmate în cea mai mare parte, după care s-a înălțat noua construcţie, 
acoperită pînă la vîrf cu plumb. Capela avea hramul sfinţilor apostoli Filip (patronul ctitorului) şi 
Iacob, precum şi a sfîntului Ladislau. Tot prin acest act, Pippo organizează ceremonialul pomenirii 
sale şi a familiei după moarte, concomitent cu demararea lucrărilor de pictare a interiorului capelei. 
Donaţiile bogate asigură bunăstarea materială a preoţilor şi călugărilor de aici. 

Pictarea capelei a constituit, se pare, prima sau una dintre primele lucrări executate în regat de 
către pictorul Masolino de Panicale. Lucrarea fusese încheiată în iarna lui 1425—1426, întrucît în 
primăvară solii florentini o află deja terminată. La începutul anului 1427 a fost înmormîntat aici 
ctitorul, Filippo Scolari; nu ştim dacă şi soţia sa Barbara a fost sau nu înmormântată tot aici, întrucît nu 
s-a păstrat nici o menţiune despre data morţii şi locul înmormântării acesteia. Mormântul lui Pippo a 
fost distrus de turci în anul 1543, odată cu cucerirea Szekesfehervârului. 

Dintr-un act referitor la donațiile comitelui către biserica Sf. Maria din Székesfehérvár din 
anul 1425% aflăm cîteva lucruri despre clădirile deţinute de acesta la Buda; este singura menţiune de 
acest fel şi destul de sumară. Aceste clădiri au fost obţinute fie prin donaţie fie, mai sigur, prin 
cumpărare încă din primii ani ai sosirii lui Pippo la curtea regală şi i-au servit în mod sigur ca 
reşedinţă înainte de a se căsători. Aici trăgea mai apoi, cînd necesităţile îl chemau în capitală. Şi tot 
aici au fost găzduiţi, în mod sigur, mulți dintre compatrioții săi sosiți în regat cu diferite afaceri. 
Cunoaştem aşezarea aproximativă a edificiilor comitelui care se situa, pe o linie dreaptă ce unea piaţa 
principală sau „piaţa italienilor” cu piaţa Sf. Nicolae. Însuşi numele de piața italienilor indică cu 
precizie situarea lor în perimetrul coloniei italiene din Buda, loc în care tînărul Filippo a ajuns odată cu 
Lucca della Pechia. Nu cunoaştem nici cîte construcţii erau, nici cum arătau, sau dacă erau aşezate pe 
una sau mai multe străzi. Nu există informaţii nici despre aranjamentul interior, dar putem bănui că era 
tipic italian. Oasele lui Filippo au fost şi locurile de popas ale artiştilor sosiți din Florenţa şi este logic 
să ne punem întrebarea dacă nu cumva n-au beneficiat şi acestea de măiestria locatarilor. 

Un document papal din anul 1421 arată dorinţa lui Pippo Spano de a construi un lăcaş de 
rugăciune pentru ordinul călugărilor minoriţi din Bosnia; desigur este vorba despre zelul său în 
propagarea catolicismului în zonele ortodoxe slave. Laudele repetate ale papalității dovedesc însă 
intensitatea efortului constructiv al comitelui de Timiş, strădanie întin 
„ care să perpetueze faptele strălucite săvîrşite de această familie şi bunăstarea la care a ajuns, i-a 
preocupat pe fiecare dintre cei trei Scolari cunoscuţi de noi: Pippo, Matteo şi Andrea. Ultimii doi lasă 
prin testament lui Pippo sarcina ridicării cîte unei mănăstiri în împrejurimile oraşului natal pentru 
cere, şi obține, din partea papei Martin al V-lea dispensa pentru zidirea uneia singure, în Florenţa. 
Sume de bani date de Pippo fratelui său Matteo, cu prilejul deselor călătorii ale acestuia în oraşul 
natal, existau încă dinainte, dar fondurile au fost risipite de Matteo în afaceri lipsite de rentabilitate. 
Alte subvenţii trimise de către Pippo rudelor, pentru ridicarea mănăstirii. Moartea sa lasă în suspensie, 
atît construcția planificată cît şi sumele de bani. Cei trei fraţi Scolari, nepoţii lui Pippo, în calitatea lor 
de moştenitori şi executori testamentari, depun toate străduinţele pentru îndeplinirea promisiunii 
făcute. Li se alătură şi călugării mănăstirii Calimala, prin consulul lor „fra” Ambrogio Traversari. 
După ani de tergiversări, între moştenitori şi Signorie se ajunge la o înţelegere prin care se stipulează 
execuţia proiectului clădirii de către celebrul arhitect florentin Filippo Bruneleschi. 

Acesta gîndeşte şi proiectează o clădire unică la acea vreme în Italia şi în Europa. Are forma 
unui octogon, în care sînt cuprinse 8 capele distincte, reunite sub acelaşi acoperiş. Fiecare capelă are 
nişe semicirculare; este pentru prima dată în arhitectură cînd se folosesc astfel de elemente 
arhitectonice. Interiorul fiecăreia dintre cele 8 capele urma să fie împodobit cu cele mai semnificative 
creaţii artistice ale Florenței. Impresia de ansamblu, care se întrevede chiar din proiect, este admirabilă 
şi reflectă geniul artistic al arhitectului. 

Lucrările de construcție încep şi avansează rapid, dar desele războaie ale Florenței cu oraşele 
din jur secătuiesc fondurile oraşului. Acesta intră în unele fonduri particulare, depozitate la primărie. 

O asemenea soartă o au şi banii lăsaţi moştenire de Scolari, din pricina războiului cu oraşul Lucca. 
Lucrările încetează din lipsă de bani iar clădirea, neterminată este lăsată pradă timpului. Chiar şi la 
mijlocul secolului al XX-lea se mai vedeau ruinele sale, numite de localnici „il castellaccio” (micul 
castel). În jurul anilor 1570-1600 clădirea era deja o ruină, iar secolele următoare continuă opera de 
distrugere. Începutul veacului XX aduce primele semnale de alarmă şi tendințe de conservare a 
urmelor monumentului. Abia în anul 1937 situaţia monumentului s-a îmbunătăţit, prin refacerea sa 
după planurile iniţiale”. 

Legăturile lui Pippo cu arhiepiscopul de Kalocza, Giovanni Buondelmonti, ca şi activitatea 
acestuia, au contribuit la răspîndirea noului curent artistic aceste părți ale Dunării din pusta Ungariei, 
situate pe malul stîng al fluviului”. 

În acest fel putem urmări răspîndirea în zonă a multor idei ale renașterii pe un perimetru 
cuprins între lacul Balaton-Dunărea de mijloc-Tisa-Dunărea de Jos şi pînă la Crişuri. Locurile acestea 
corespund în mare comitatelor care s-au aflat sub jurisdicția comitelui de Timiş, în care acesta a şi 
deţinut posesiuni, sau a celor în care şi-au desfăşurat activitatea episcopii casei Scolari. 

Raporturile stabilite între Filippo şi artiştii florentini în special, şi cei italieni în general sînt 
deosebit de complexe. Unii vin, lucrează şi pleacă, alții lucrează iniţial pentru Pippo, Andrea sau 
Giovanni Scolari, trecînd apoi în slujba regelui sau a altor magnați ai regatului. 

Din păcate ele pot fi cu greu detaliate din ansamblul activităţii desfăşurate de comite, din lipsa 
unor izvoare de primă mînă, ca şi din cauza vechii mentalităţii existente şi predominante încă la acea 
vreme în regat, care le consideră minore în raport cu sectorul politic şi militar. Vom fi siliţi să acordăm 
sau nu credit, unor mărturii indirecte, secundare şi nu întotdeauna temeinic documentate. Vor exista 
multe goluri care nu pot fi rezolvate mulţumitor în momentul de față cu toată strădania istoricului. 
Istoricul de artă are misiunea de a aduce mult aşteptatele îndreptări. 

Tomasso di Cristoforo Fini, cunoscut mai ales sub pseudonomul de Masolino da Panicale, era 
unul dintre pictorii remarcabili ai timpului. Născut la Florenţa în anul 1383 sau 1384, Masolino a 
lucrat inițial în atelierul lui Lorenzo Ghiberti. Abia în 1423 se înscrie în breasla farmaciştilor din 
Florenţa”. Începe pictarea capelei Brancacci, împreună cu fostul său elev Masaccio di San Giovanni 
(1402-1429). În anul 1425 pleacă în Ungaria la chemarea lui Filippo Scolari, pictîndu-i capela 
funerară de la Szekesfehervâr. La începutul anului 1426 Masolino vizitează şi, probabil, execută cîteva 
lucrări în zona Ozora-Buda după care, mărturii indirecte indică plecarea sa spre ţinuturile româneşti, 
Banat şi Bihor, unde acționau membrii familiei Scolari. Nu se poate specifica nici o lucrare executată 
de Masolino în aceste părți, deşi s-a încercat să i se atribuie unele sau altele dintre acestea. 

Pentru prezenţa lui Masolino la Timişoara s-a avansat ipoteza unor lucrări în capela castelului 
cît şi în oraş, atît în frescă cît şi pictură în ulei%. Nici una dintre aceste presupuse, lucrări posibile în 
fond, nu are „acoperire” documentară, sau reală. Dacă condiţiile vitrege ale Banatului pledează pentru 
distrugerea masivă a valorilor culturale create aici în perioada evului mediu, penuria de mărturii 
arhivstice împiedică, pînă acum, orice detaliere sau certificare. Asemenea încercări există şi pentru 
prezenţa lui la Oradea, la curtea episcopală a lui Giovanii Milanesi do Prato. Ele trebuie puse în 
legătură directă cu moartea protectorului său de pînă acum, Pippo. În anul 1427 Masolino se afla încă 
în regat, după cum mărturiseşte însăşi tatăl său”, aşteptînd plata celor 360 guldeni datoraţi de 
moştenitorii lui Scolari. Suma mare indică cu certitudine executarea mai multor lucrări. 

În aceşti ani Masolino îl cunoaşte pe cardinalul Branda Vastiglione din anul 1410 legat papal 
în Ungaria. Intră în serviciul acestuia în, sau imediat după anul 1427 dată la care părăseşte regatul şi se 
întoarce în Italia”. Lucrează apoi cîţiva ani la Roma după care începe pictarea baptisteriului şi bisericii 
din localitatea lombardă Castiglione d'Olona; lucrarea va fi terminată în anul 1435. În operele sale de 
după 1427 se observă influenţe noi, rezultat al contactului său cu popoarele din regatul Ungariei, atât în 
colorit cât şi în modul de tratare al scenelor. În două dintre scenele pictate de Masolino de Panicale la 
Castiglione d'Olona apare şi figura lui Filippo Scolari. 

Prima dintre aceste scene se numeşte „Ospăţul lui Herodes” şi are ca sursă de inspiraţie merele 
bogate oferite de către Pippo oaspeţilor săi, la care a participat şi artistul”. Comitele apare aici ca un 
bărbat matur, îmbrăcat după moda florentină. Subiect asemănător are şi cea de-a doua pictură intitulată 
„Il Bancheto di Filippo Scolari”, în care acesta apare însoţit de către Iancu de Hunedoara. Această 
apariţie poate părea surprinzătoare doar la prima vedere, întrucât artistul l-a cunoscut pe tînărul oştean 
la curtea protectorului comun. Între anii 1431—1433, cînd Iancu a fost în Lombardia, cunoştinţa lor s-a 
reînoit şi este posibil să fi rememorat anumite întîmplări comune despre Pippo. Noua calitate a 
oşteanului regal, Iancu, şi legăturile acestuia cu vechiul protector l-au determinat desigur pe Masolino 
să-i înfăţişeze împreună. Cele două fresce din Castiglione d'Olona reprezintă cu certitudine cel mai 

vechi portret cunoscut, al lui Pippo care a ajuns pînă la noi şi întîiul portret al viitorului mare 
comandant de oști, Iancu de Hunedoara. Ambele lucrări se datoresc unuia dintre cei mai cunoscuţi 
artişti ai quatrocento-ului renascentist italian. 

Cel mai cunoscut portret al comitelui de Timiş i se datoreşte lui Andrea del Castagno, figură 
reprezentativă a picturii italiene. Născut în jurul anilor 1390, Andrea este descoperit din întîmplare 
de familia Medici; se remarcă de la început prin forţa şi culoarea operei. În deceniul al IV-lea al 
secolului al XV-lea, el pictează în villa Legnaia de lîngă Florenţa, inițial proprietate a familiei 
Carducci, trecută mai apoi în proprietatea cunoscutului Pandolfo Pandolfini din Florenţa, o galerie de 
figuri celebre din istoria Florenței. Printre cei imortalizaţi aici se numără Dante, Petrarca, Farinatta 
degli Uberti, Niccolò Acciaaiuuoli, Filippo Scolari; ultimul fiind considerat înca de pe atunci una 
dintre gloriile oraşului şi situat printre primii şase florentini ai tuturor timpurilor. Pippo apare în 
această frescă îmbrăcat în armură, ţinînd cu ambele mîini o sabie uşor încovoiată. Capul este 
descoperit, buclele părului încadrîndu-i faţa cu trăsături energice dar plăcute. Se degajează o impresie 
de forţă şi mulţumire sufletească. Este cea mai reuşită reprezentare a lui Pippo şi ea a străbătut 
veacurile devenind punctul de referință pentru înfăţişarea sa; este posibil ca Andrea del Castagno să se 
fi servit de anumite portrete mai vechi care se mai puteau afla la urmaşii săi din Florenţa. Decupate în 
timp din locul iniţial, frescele lui Castagno au ajuns astăzi la Florenţa, în Galleria Uttizzi. 

Un alt portret de-al lui Pippo, înfăţişîndu-l ca pe un om celebru, se afla în secolul XVI la 
muzeul Paolo Giovio din Como, fiind copiat din ordinul lui Cosimo di Medici de un Cristoforo 
dell” Altissimo?.. 

Intenţia arhiducelui Ferdinand de Austria, ajuns împărat romano-german şi rege al Ungariei la 
mijlocul secolului al XVII-lea, de a strînge în castelul Ambras din Tirol portretele celor mai 
reprezentative figuri ale secolelor XV-XVI, are ca urmare pictarea a două noi portrete ale lui Filippo 
Scolari”? Amândouă îl prezintă din profil şi înfăţişează aceiaşi faţă cunoscută, cu diferențe mai mici şi 
nesemnificative. Unul dintre portrete îl înfăţişează cu un calpag roşu pe cap, cu ciucuri de aur şi pene 
de egretă. Are barba rotunjită iar haina sa roşie este tipică pentru moda curţii regale a lui Sigismund de 
Luxemburg. Se pare că această prezentare seamănă mult cu cea lăsată de Masolino. Cel de-al doilea 
portret îl arată îmbrăcat după moda florentină, cu tichie şi haină cu guler de blană. Alături de cea 
pictată de Andrea del Castagno, această imagine reprezintă a doua sursă de bază pentru înfăţişarea 
comitelui de Timiş. 

La căsătoria aceluiaşi Ferdinand de Austria cu Cristina de Lorena, în anul 1589, pictorul 
Andrea Bosconi înfăţişează privitorilor un tablou de mari dimensiuni cu faptele şi luptele lui Filippo 
Scolari’. lată-l deci un personaj „la modă”, la 161 de ani de la moarte. 

În secolul XV, unul dintre elevii cunoscutului Andrea del Sarto, pe nume Jacone, ilustrează 
viaţa şi faptele lui Pippo printr-o suită de imagini în clar-obscur pe pereţii palatului Buondelmonti din 
Florenţa, la cererea acestei familii. 

O altă scenă pusă în legătură cu faptele lui Filippo Scolari se păstrează la aceiaşi Galerie 
Ufizzi, dar imaginea de bătălie care se vrea o luptă a comitelui cu turcii este imaginară; autorul a 
rămas necunoscut. 

Persoana lui Pippo apare cu regularitate pe cărțile de joc ale secolului al XVI-lea, ca o 
recunoaştere a meritelor sale, simbolizînd omul norocos. După unul dintre portrete Allegrini a tras, în 
secolul XVIII, o stampă, care se afla în posesia familiei Minerbetti-Boni din Florenţa”. 

Un alt artist florentin care a lucrat pentru comitele de Timiş a fost ebenistul şi arhitectul 
Mannetto Ammanati“ prieten cu Bruneleschi şi Donatelo. Plecat la curtea lui Pippo după anii 1410, 
Mannetto rămîne mulţi ani în serviciul său, după care trece în cel al regelui. Solii florentini îl află în 
anul 1426 alături de Pippo, ceea ce poate explica multe aspecte ale colaborării dintre cei doi. Cînd şi 
unde a ridicat Mannetto, poreclit de prieteni „il Grasso”, construcţiile comandate de Pippo nu se ştie. Îl 
putem considera ca realizator al majorităţii construcţiilor ridicate de acesta, indiferent dacă ele sînt 
laice, ecclesiastice sau militare. Amplele lucrări de la Ozora, Timişoara, Severin, şi de la a celorlalte 
cetăţi dunărene, îşi pot afla astfel în persoana sa pe unul dintre principalii realizatori. 

În afara celor amintiţi, pe la curtea comitelui au trecut şi lucrat un Pellegrino delle Tarsie, 
căruia nu i se poate atribui cu certitudine nici o lucrare, ca şi Giovanni d”Aquilla, cel ce a jucat un rol 
important în medierea contactelor Florenței cu regatul Ungariei”. 

Doi medicii italieni atestaţi în anul 1426 la Oradea, Ieronimo din Sancto Miniato „artium et 
medicinae doctor” şi Sandro Antonio „Alexander Antonii de Florencie medicus”, au fost în aceşti 
ultimi ani curanţi ai bolnavului comite. Nu ştim dacă ei activau pe lîngă episcopul de Oradea sau îl 
însoțeau permanent pe Pippo, dar ei l-au îngrijit cu certitudine pe Pippo în ultimele 6 luni de viaţă. 

Unul dintre lucrurile care scapă în mod obişnuit atenţiei generale, se referă la aşa-zisele arte 
minore, printre care se numără şu muzica. Jucînd un rol secundar, de acompaniament şi uneori de 
dans, la toate curţile feudale, muzicnaţii sînt în genere ignoraţii de izvoare. Din cele cunoscute 
referitor la splendoarea construcțiilor ridicate de Filippo Scolari, la banchetele strălucite pe care le-a 
dat, la activitatea sa de protector a artiştilor, ca şi la descendența sa florentină — despre epoca şi 
moravurile ei povestirile lui Boccaccio ne-ua lăsat descrieri exacte — prezența unor muzicanți, inclusiv 
a unor muzicieni de clasă, la curtea comitelui de Timiş este o certitudine. 

Prezenţa unor învăţaţi italieni la curtea regală, mai apoi şi la unele reşedinţe episcopale, 
trebuie şi poate fi pusă în directă legătură cu „activitatea culturală” a comitelui de Timiş. Remarcăm 
aici pe cardinalul Branda Castiglione, invitatul lui Pippo în multe ocazii între anii 1410-1426. Pier 
Paolo Vergerio activează între anii 1417-1445 la Buda şi apoi Oradea, în calitatea sa de umanist 
cunoscător şi traducător al mai multor opere clasice ale antichităţii greco-romane”. În mod cert l-a 
unit o cun 
e3țați de seamă din Italia, prin intermediul aceluiaşi Filippo Scolari. Unul viza aducerea lui Giovanni 
di Ravenna, dar situația familiară l-a împiedicat pe acesta să vină pînă la urmă. 

Un alt proiect urmărea aducerea la curte a celebrului umanist Gian Francesco Poggio 
Bracciolini (1380-1459). Cunoştinţa dintre comitele de Timiş şi Poggio, s-a legat la Constanța în 
timpul conciliului, perioadă în care ultimul era secretarul papei Ioan al XXIII-le, şi a continuat pînă la 
moartea comitelui. Discuțiile dintre ei au atins sfere de interes reciproc, cu tangențe atît în lumea 
artistică cît şi relații personale de amiciție. 

Rodul informațiilor oferite de Filippo Scolari umanistului s-au concretizat într-una dintre 
scrierile acestuia. Disceptationes conviviales“!, redactată în anul 1451 şi publicată la Strasburg în 1513 
şi la Basel în 1538. Poggio Bracciolini a fost primul umanist italian care afirmă şi demonstrează 
latinitatea limbii române, față de Rinaldo degli Albizzi, care doar o afirmă; lucrarea aceasta este cea 
mai veche scriere care susține originea latină a limbii române cu exemple lexicale, cuvintele românești 
fiind sugerate prin cele latine similare: oculum, digitum, manum, panem, etc. Aceste cunoștințe ale lui 
Poggio asupra limbii şi poporului român sînt, în parte, urmarea întîlnirilor şi discuțiilor cu Filippo 
Scolari, care poate fi considerat şi unul dintre primii informatori ai umanistului asupra realităților 
etnice şi lingvistive de la Dunăre. 

Spunem că Pippo este unul dintre primii, poate chiar primul informator, al lui Poggio, întrucît 
Iancu de Hunedoara poate fi considerat pe bună dreptate, următorul. Cunoştinţa dintre Iancu şi Poggio 
se produce tot între anii 1431-1433” şi ea întăreşte convingerile învățatului asupra structurii 
gramaticale a limbii române. Astfel un italian stabilit în Banat şi cunoscător al limbii române, Pippo, şi 
un român, Iancu de Hunedoara, pot fi consideraţi doi — şi poate cei mai însemnați — sfătuitori şi 
informatori ai celui mai vechi autor italian care susține cu argumente lexicale originea latină a limbii 
române“. 

Aceste contacte cu reprezentanţi de frunte ai noului curent artistic din Italia şi răspîndirea lui, 
pentru prima dată în Europa, în părţile centrale şi sud-estice, ale acesteia inclusiv pe pămînturile 
româneşti, vine să demonstreze odată în plus multilateralitatea şi teminicia legăturiloe lui Filippo 
Scolari cu băştinaşii de sorginte latină. 


NOTE CAPITOLUL VII 


! Wenczel Gusztav, Ozorai, p. 58; întrucît majoritatea covîrşitoare a informaţiilor despre 
familia Scolari au fost deja publicate în lucrările lui Wenczel, Mellini şi Canestrini, citate deja, nu am 
mai considerat necesară prezenţa unui stufos aparat critic. 

2? Wenczel Guszatv, Okmânytăr, p. 618-627. 

3? Balogh Jolán, Andrea Scolari, váradi püspök mecenăsi tevékenysége în Archeologiai 
Ertesită, Budapesta, an XL, 1923-1926, p. 173-168; Csengă — Csoma J., Mittelalterliche 
Grabdenkmăller aus Ungarn, în Ungarische Revue, Budapesta, 1891, p. 172-180, inclusiv 
reproducerea pietrei sale funerare din catedrala de la Oradea. 

+ Jacobs Emil, Cristoforo Buondelmonti, în Beitriige zur Biicherkunde und Philologie. August 
Wilmanus zum 25 März 1902 gewidmet, leipzig, 1903, p. 313-340. Dintre lucrările sale Descriptio 
insulae Candiae, a apărut în 1417, iar Liber insularum Archipelagi maris Aegaei în 1420, fiind 
reeditată în secolul al XIX-lea. 

5 P, Guasti, Commissioni di Rinaldo degli Albizzi, vol. I-II, Florenţa, 1867-1873. 

* Din bogata bibliografie pentru începuturile umanismului în regatul feudal al Ungariei, 
imposibil de redat în acest cadru ne-am oprit doar la cîteva titluri: Kardos Tibor, Gli inizi 
dell 'umanesimo in Ungheria, Pécs, 1936; Idem, A magyarországi humaniszmus kóra, Budapesta, 
1955; Balogh Jolán, A renaissance épitészet Magyarországon. în Magyar müvészet, Budapesta, 1933; 
Hotânyi Mâtyâs — Klaniczyai Tibor, Italia ed Ungheria. Dieci secoli di rapporti letterari, Budapesta, 
1967; 

7 Costin Feneşan, Studenţi din Banat la universităţile străine pînă la 1552, în Revista de 
Istorie, Bucureşti, tom 29, nr. 12/1976, p. 1945 — 1966. 

8 La vita di messer Philippo Scolari, p. 161. 

” Leone A. Maggiorotti, Banfi Floris, Le fortezze de Temisvar e di Lippa in Transilvania, 
Roma, f.a., extras din fasciola IV „Atti dell’ Instituto d”Architettura Militare, Roma, Museo del Genio, 
castel Sant’ Angelo, p. 131-140; loan Haţegan, Das mittelalterliche Schloss von Temeswar und die von 


1990, p. 268-275. 

10 Aurel Decei, Două documente turceşti privitoare la expedițiile sultanilor Baiazid I şi Murad 
al II-lea în Ţările Române, în Relaţii romano-orietale, Bucureşti 1978, p. 218-219. 

11 C, C. Giurescu, Istoria Românilor, vol. i, Bucureşti, 1946, p. 321. 

12 Aurel Decei, Două documente... p. 219. 

13 Pentru această ipoteză pledează Ion Dumitriu Snagov, Țările Române în secolul al XIV-lea. 
Codex Latinus Parisinus, Bucureşti, 1979. Autorul publică alături de însemnări şi harta atribuită lui 
Paolo Santini de Duccio, pe care o atribuie — ca şi textul, aceluiaşi autor, iar data redactării 
manuscrisului între anii 1394-1396, în Banat. Pînă la apariţia acestei lucrări s-a acceptat în 
unanimitate părerea lui Maggiorotti şi Banfi, Le fortezze, potrivită căreia Paolo Santini a activat în 
Banat între anii 1444—1447, reconstruind cetatea Timişorii la ordinele lui Iancu de Hunedoara. 
4J. Bracciolini, op. cit., p. 179 şi D. Mellini, op. cit., p. 70. 
5 Cercetări mai noi intreprinse de Alexandru Avram, publicate doar parțial în Alexandru 
Avram, loan Godea, Monumente istorice din Țara Crişurilor, Bucureşti, 1975, încearcă să readucă în 
circuitul ştiinţific realităţile orăşene de la începutul secolului al XV-lea. 
é Jakó Zsigmond, Philobiblon transilvan, Bucureşti, 1977, p. 40-41. Cercetează problema 
bibliotecilor publice şi a studenţilor bihoreni, ca şi rolul lui Andrea Scolari în îndrumarea celor două 
acţiuni. 


7 Lukosics Pál, Diplomata pontificum sec. XV, vol. i, Budapesta, 1931, p. 98 publică un 
document papal din 28 mai 1418, care atestă construirea unui nou edificiu; la pag. 62-64 reproduce 
două suplici papale din acelaşi an avîndu-i ca beneficiar pe Pippo Spano. Aldassy Antal Regestăk..., p. 
285; publică o nouă suplică papală pentru Pippo Spano din 3 februarie 1423, care i-a fost acordată ca 
urmare a lucrărilor de renovare a bisericii Sf. Margareta. Vezi şi nota 2 de la cap. 12 cu ultimele 
cercetări maghiare asupra Ozorei. 

18 Jacopo Bracciolini, op. cit., p. 178; Domenico Mellini, op. cit., p. 70. 

19 Wenczel Gusztáv, Okmânytâr, p. 430-434; la pag. 434-437 sînt publicate donațiile făcute 
de Pippo, consemnate în documentul emis la Orşova, la 15 august 1426. 

% Ibidem. Genthon István, Magyarország miiemlekei, Budapesta, 1951, p. 27 afirmă că 
locuinţa lui Pippo din Buda se afla pe actuala stradă Uri, la nr. 19. 

2! Lukesics Pál, op. cit., p. 119, documentul din 15 decembrie 1421. 

2 Bibliografia consacrată monumentului la Banfi Floris, Pippo Spano e l'Oratorio degli 
Scolari agli Angeli, în Illustrazione Toscana, Firenze, an IX, 1931, p. 9 şi Idem, Filippo Scolari 
Temesi Föispán s az Oratorio degli Scolari Firenzében, extras din Erdélyi Múzeum, Cluj. 

23 Curzio Ugurgieri, op. cit., fotografia XII. 

* Erdujhelyi Menyhert, A Kalocsai érsekség a renaissance-korban, Zenta, 1899. 

25 Vaisz Ignaz, Ungarn und die italiensiche Malerei, în Ungarische Revue, Budapesta, 1881, 
p. 777. 

% Viorel Țigu, Prezente ale şcolii florentine la Timişoara, în Orizont, Timişoara, an XXIX, nr. 
40 (551) din 5 octombrie 1978, p. 7. 

21 Vaisz Ignaz, op. cit., p. 777. 

* Horvath Arrigo, Sigismondo re d'Ungherie e l'Italia, în Corvina, seria nouă, an I, nr. 2, 
Budapesta, 1938, p. 135. 

2 Vaisz Ignaz, op. cit., p. 786. Fotocopia acestei lucrări ne-a parvenit prin amabilitatea 
regretatului cercetător Tibor Klaniczay directorului Institutului de Studii asupra Renaşterii din 


78 HATEGAN -SCOLARI 


Budapesta, căruia îi mulţumim postum pentru gestul D-sale. Din cîte cunoaştem este pentru prima dată 
cînd această imagine este reprodusă într-o lucrare editată în limba română. 

30 Georges Martin Richter, Andrea del Castagno, University of Chicago Press, 1943. 
Fotocopia ne-a parvenit prin amabilitatea Galeriei Ufizzi din Florenţa, cu a cărei permisiune o şi 
publicăm alăturînd mulţumirile noastre acestei instituţii. 

31 Eber László, Ozorai Pipó és az olasz müvészet, Timişoara, 1904, p. 45. 

32 Ibidem. 

33 Idem, p. 46. 

34 Banfi Floris, Filippo Scolari és Hunyadi János, p. |. 

35 J, Luca-Dubreton, op. cit., p. 226-227. 

3¢ Huszti Dionisio, Mercanti italiani in Ungheria nel medio evo, în Corvina, serie nouă, an III, 
nr, Budapesta, 1940, p. 28. 

37 Horvath Arrigo, op. cit., p. 135. 

38 Ibidem. 

3? Banfi Floris, Filippo Scolari és Hunyadi János, p. 1; Huszti Jozsef, Pier paolo Vergerio és a 
magyar humanizmus kezdete, în Filologiai Közlemények, an I, Budapesta, 1955, fasc. 1-2, p. 528. 

“0 Walser E., Poggius Florentinus. Leben und Werke, Leipzig, 1914. 

+! Numită Disceptationes conviviales sau după tiltul întreg: Pogii Florentini oratoris Clarissimi 
ac secretarii apostolici, Historia convivales disceptativae Orationes invectivae, Epsitolae. 
Descriptiones Quaedam facetiarum liber, venundatur Parrhisiis a Ioane Parvo sub signo libri aurei, 
scrisă la 1541 şi publicată la Strassbourg în 1513 şi Basel în 1548. Iată textul citat: „Apud superiores 
Sarmates colonia este ab traiano ut aiunt derelicta, quse nunc etiam inter tantam barbariem multa 
retinet latina vocabula, ab Italis, qui eo profecti sînt, notată. Oculum dicunt, digitum manum, panem, 
multaque alia quibus apparet ab Latinis, qui coloni ibidem relicti fuernut, manasse eamque coloniam 
fuisse latino sermone usam. 

42 Csapodi Csaba, Hunyadi János és Poggio Bracciolini, în Filologiai Közlemények, an XI, 
Budapesta, 1965, fasc. 1-2, p. 155, 158. În afara acestei întîlniri cei doi am schimbat şi cîteva scrisori, 
cele mai cunoscute fiind cele adresate de Poggio lui Iancu în anii 1448 şi 1453. 

8 Ioan Haţegan, Filippo Scolari şi Iancu de Hunedaora, promotori ai latinității românilor în 
conştiinţa europeană a secolului al XV-lea, în Acta Musei Napocensiv, XVIII, 1981, Cluj-Napoca, p. 
163-170. 


CAPITOLUL AL VIII-LEA 
ROMANII ŞI FILIPPO SCOLARI 


Chiar la o foarte sumară încercare de reconstituire a itinerariilor parcurse de către Filippo 
Scolari, precum şi a locurilor în care a vieţuit şi activat ca militar de carieră şi om politic puternic 
implicat în conflictele vremii sale, rezultă că acest condotier italian şi-a petrecut mare parte a timpului 
în ţinuturile româneşti, a antrenat românii în principalele companii conduse de el, şi nu în ultimul rînd, 
s-a implicat în apărarea pămînturilor româneşti. 

În decursul deceniilor trecute studiile, atîtea cîte sînt privind legăturile lui Filippo Scolari cu 
românii s-au limitat la înregistrarea acelor relaţii exclusiv în lumina funcţiei sale de comite fiind 
trecute sub tăcere o multitudine de aspecte ce extind acele legături în afara ariei teritoriale a 
comitatelor bănăţene, în speţă asupra Bihorului, Maramureşului, Transilvaniei intracarpatice, precum 
şi asupra Ţării Româneşti de la miazăzi de Carpaţi. Aşadar, din succinta enumerare a ținuturilor 
româneşti care se situează pe o arie geografică deosebit de cuprinzătoare, însumînd cu excepţia 
Moldovei aproape întregul areal sud-est european populat de români, rezultă că Pippo Spano nu s-a 
limitat doar la stricte legături "de serviciu", acelea de la comite la supus, ci s-a angrenat aproape în 
toate compartimentele vieţii societăţii feudale româneşti din acel început de veac XV. Implicat 
nemijlocit în luptele pentru păstrarea tronului de la Tîrgovişte în mîinile unor domnitori potrivnici 
Porții otomane, ca Mircea cel Bătrîn, fiul acestuia Mihail şi Dan al II-lea, fiul cetăţii florentine a 
străbătut în dese rînduri Țara Românească, ajungînd pînă la hotarele Dobrogei şi foarte aproape de 
graniţa de sud a Moldovei. 

Prin natura lucrurilor, Pippo Spano avînd reşedinţa în Banat, cele mai intense şi îndelungate 
legături le-a întreţinut cu românii din cadrul mai larg al voievodatului Transilvaniei, dar şi din Crişana 

şi Maramureş şi în mod special din Banat, relaţii ale căror începuturi au debutat odată cu primul 
deceniu al secolului al XV-lea. 

Prezentarea vieții şi faptelor comitelui de Timiş în istoriografia românească, aşa cum am mai 
subliniat, nu a fost pe măsura anvergurii faptelor sale de arme în slujba creştinităţii şi românilor, a 
importanţei prezenţei sale pe meleagurile româneşti; numărul studiilor care i-au fost dedicate fiind, 
după opinia noastră, extrem de redus. Amintit doar tangenţial în diferite lucrări de sinteză, Filippo 
Scolari fiind făcut cunoscut mai ales ca militar şi „mecena”, toate celelalte preocupări ale sale 
rămînînd necunoscute atît specialiştilor cît şi categoriei iubitorilor istoriei noastre medievale.! O 
privire de ansamblu asupra acestor legături şi contacte româneşti ale lui Filippo Scolari denotă însă 
multilateralitatea şi importanţa lor deosebită pentru Țările Române. 

Calitatea sa de comite în Timiş, Arad, Cenad, Caraş şi Cuvin l-au determinat să îşi petreacă 
majoritatea timpului în Banat, între anii 1404—1426 fiind cvaziprezent în zonă; este deci firesc ca şi 
cantitatea şi calitatea contactelor sale cu populaţia românească de aici să depăşească net pe cea din alte 
ţinuturi. Îndelungata-o activitate desfăşurată de Pippo în aria bănăţeană a atins absolut toate domeniile 
vieţii social-economice şi s-a concretizat în multiple forme specifice de acţiune. Dintre acestea le 
analizăm pe cele mai semnificative şi nu vom reveni, sau detalia, asupra evenimentelor descrise în 
celelalte capitole decît în măsura înţelegerii aspectelor care au scăpat pînă acum atenţiei generale. 

Prin amploare şi întindere, în timp şi spaţiu, se detaşează raporturile întreţinute cu familiile de 
cnezi şi nobili români bănăţeni, la care se adaugă însă şi unele prezenţe insolite sau singulare. La 
începutul secolului al XV-lea, procesul de diferenţiere socială în rîndul cnezilor români era încă latent; 
donațiile regale, ca urmare a participării din ce în ce mai numeroase la campaniile antiotomane în 
special, îl stimulează într-o anumită măsură pe la sfîrşitul secolului al XIV-lea, dar acest fenomen va 
cunoaşte aspecte şi evoluţii semnificative abia în secolul următor. Dreptul străvechi al cnezului asupra 
satului era recunoscut încă de către angevini, şi n-a fost ştirbit nici de Sigismund de Luxemburg. În 
afara acestei recunoaşteri, de facto, a dreptului ancestral de posesiune, regele întăreşte în posesiuni fie 
cu titlul de cnez fie cu titlul de nobil, pe cei ce acceptaseră să stea la baza oştirii sale. Răsplata 
suveranului intervinea de obicei după o suită de servicii credincioase eşalonate în ani. Pentru românii 
bănăţeni prilejul unor astfel de servicii fusese generat de campaniile antiotomane ce se succedau de la 
un an la altul. 

Se ridicaseră astfel familii întregi de cnezi care pentru merite militare sînt recunoscute şi 
asimilate nobilimii regatului. Alături de aceştia coexistase şi pătura, destul de numeroasă a cnezilor 
regali sau săteşti, stăpîni ai posesiunilor în virtutea vechiului drept consuetudinar românesc. În timp se 
vor petrece diferențieri şi în respectiva categorie socială, o parte fiind asimilată nobilimii, iar cealaltă 
țărănimii. 

Accentuarea procesului menţionat în primele decenii ale secolului al XV-lea, se datoreşte în 
bună parte şi iniţiativelor comitelui Pippo, care mobilizase masivele contingente româneşti, în cadrul 
rezistenţei antiotomane. Dar, forma „clasică” a acestui gen de orientări va fi atinsă în vremea luptelor 
împotriva turcilor conduse de către lanuc de Hunedoara (? — 1456). 

O formă superioară raporturilor instituţiei comitatense cu individul sau familia o constituieseră 
legăturile cu districtele româneşti din Banat. Prezente mereu la acțiunile militare, dar şi la viaţa 
economică şi socială, districtele româneşti sînt realităţi sociale pregnante ale vremii, chiar dacă 


raporturile lor cu comitele de Timiş nu sînt în documente întotdeauna îndeajuns de explicite?. 
Prin importanţă şi continuitate în ani se detaşează relaţiile prieteneşti existente între Filippo 


Scolari şi familia Huniazilor3. Ele se întind pe întreaga perioadă a prezenţei florentinului Pippo în 
Banat (1404—1426) şi cuprind raporturi diverse cu două generaţii, Voicu şi lancu. 

Voicu, înnobilat de către Sigismund de Luxemburg în 1409) în calitate de oştean regal, 
participă la numeroasele lupte desfăşurate în intervalul de la întretăierea celor două veacuri, atît pe 
frontul antiotoman cât şi în conflictele intercreştine Bosnia şi Moravia. ÎI va fi cunoscut în aceşti primi 
ani ai secolului, mai precis în primul deceniu, şi pe conducătorul militar din Banat, zonă spre care 
gravita şi interesul oşteanului Voicu, împreună cu Haţegul şi Hunedoara. Sub comanda lui Pippo, 
hunedoreanul Voicu a luptat atît în bătălii din Banat sau din Serbia dunăreană, cît şi în cele din Bosnia 
(dintre anii 1405—1408). Prin diploma regală din 18 octombrie (1409) Sigismund de Luxemburg 
răsplăteşte meritele oşteanului său Voicu donîndu-i domeniul Hunedoara. Alături de Voicu figurează 
fiul său loan, frații Mogoş şi Radu şi un unchi Radu. Prin donaţie, familia sa dobîndise rangul nobiliar 
de mijloc, aşa cum se mai acordase cu preponderență şi altor români din Hunedoara şi Haţeg. 

Comitele de Timiş nu a fost deloc străin de donaţie şi faptul respectiv este dovedit de către 


documentul regal din 10 februarie 14104 prin care suveranul, la solicitarea lui Pippo, transcrie donația 
din 18 octombrie 1408 şi confirmarea acesteia făcută de către capitolul din Alba Iulia (la 31 octombrie 
1409). La rîndul său Voicu nu poate fi străin de campania sud-dunăreană din iarna lui 1408—1409, 
condusă de către Scolari, după cum a participat şi la următoarele lupte din zonă; din nefericire 
documentația nu ne permite însă să detaliem nici una dintre acestea. 

La începutul deceniului al III-lea, lîngă Pippo apare fiul cel mare al lui Voicu, Iancu. Ştirile 
despre începuturile militare ale lui Inacu de Hunedoara şi raporturile sale cu Filippo Scolari sînt 


sumare şi neclare5. Pentru a putea determina corect perioada în care s-au desfăşurat aceste raporturi 
trebuie să avem în vedere, în primul rînd, vîrsta probabilă a tînărului Iancu. Existența a două păreri 
despre data naşterii sale, respectiv 1387 după afirmațiile unora dintre istorici mai vechi, şi 1407 după 
cele ale istoricilor mai recenți, complică suficiet de mult lucrurile. 

Istoriografia veche atunci cînd se referă la anul naşterii lui iancu se bazează pe un detaliu 
dintr-o scrisoare a acestuia trimisă papei în 1448, text în care arată că la data respectivă ar avea mai 


mult de 60 de anif, petrecuţi cea mai mare parte în lupte. Considerăm că adevărata dată a naşterii lui 
Iancu de Hunedoara, nu ar trebui să fie căutată într-un anume an, lucru cu neputinţă de dovedit în 
stadiul actual al cercetărilor, ci în stabilirea unei perioade aproximative de cîțiva ani, interval destul de 
MIC, dar suficient pentru a nu cădea în extremităţi. Această aproximare a deceniului naşterii lui Iancu 
trebuie făcută, după opinia noastră, luînd în considerare în primul rînd anii de tinereţe şi faptele de 
arme săvîrşite atunci. Întrucît prezenţa sa pe lîngă comitele de Timiş s-a produs tocmai în aceşti primi 
ani ai tinereţii sale, raportarea acestei cunoştinţe la vîrsta lui lancu poate oferi indicii pentru o 
cronologie a vieţii marelui strateg transilvănean. 

Ştiind că raporturile lor directe încep în jurul anilor 1420 şi faptul că Iancu era tînăr, 
acceptarea datei de naştere 1387 ar însemna că apropierea s-a produs la, sau imediat, după vîrsta de 30 


de ani” lucru destul de greu de crezut întrucît la trei decenii de viaţă Iancu avea o bogată experienţă 
militară —, iar izvoarele mărturisesc că Pippo i-a fost mentor atât în lupta corp la corp cît şi în tactica 
militară. Acceptînd varianta anului 1407, prezenţa lui lancu pe lîngă comitele de Timiş ar trebui 
situată abia după 1424—1425 la o vârstă fragedă în jur de 17 ani, mult prea scăzută pentru amploarea 
legăturilor militar-politice avute. Ca urmare a acestor detalii semnificative, perioada naşterii lui lancu 
trebuie căutată în jurul anilor 1400, în tot cazul anterior anului 1407. 

Cunoştinţei tînărului Iancu cu Pippo, s-a produs, probabil, pe la începutul deceniului al II-lea, 
cînd poate, povestirile lui Voicu l-au adus în faţa ochilor copilului pe acel viteaz florentin; mai apoi o 
posibilă călătorie a lui Voicu, însoţit de fiul său l-ar fi putut pune pe tînărul în situația de a fi remarcat 
de către Pippo Spano. Sînt lucruri nesemnificative în ansamblul legăturilor lor, care îşi află 
începuturile în primii ani ai deceniului al III-lea, mai precis, odată cu întoarcerea lui Scolari din 
campaniile antihusite, în anul 1423. Aflat la o vîrstă în jur de 20 de ani, Iancu nu era nici vîrstnic, încât 


să deţină deja diferite funcții dar nici prea tînăr spre a nu fi consemnat de izvoarele literare ale 
vremii. 

Prezenţa lui Pippo în Banat şi implicit în Timişoara în anii 1423—1426 marchează decisiv 
tinereţea lui Iancu de Hunedoara, devenit unul dintre acei tineri nobili care îşi însuşea meseria armelor 
pe lîngă un mare comandant. În afară de tehnica luptei individuale, Iancu învaţase de la experimentatul 
condotier şi procedee de luptă specific italiene, aplicate de comite cu succes în campaniile sale 
antiotomane. Alcătuirea şi folosirea unor trupe de cavalerie uşoară în locul cavaleriei catafracte 
(cavaleri în zale extrem de grele şi greoaie) pentru protecţia flancurilor, mobilitatea dispozitivului de 
atac prin manevrarea rapidă a unităţilor dispuse în cîmpul de bătaie în funcție de particularităţile 
terenului, reprezintă cîteva dintre perceptele tacticii de luptă ale condotierilor pe care Pippo i le-a 
dezvăluit lui Iancu. Cei doi ani petrecuţi mai apoi în Italia au consolidat şi aprofundat aceste prime 
lecţii”. 

Participarea lui Iancu de Hunedoara la expedițiile antiotomane conduse de către Filippo 
Scolari în ultimii săi ani reprezintă aproape o certitudine, dacă nu pentru toate, măcar pentru o bună 


parte dintre ele, deşi nu este atestat ca atare de nici un izvorI0. În acest context trebuie admisă 
participarea sa la unele dintre campaniile ofensive din Țara Românească, Bulgaria şi Serbia pentru 
ajutorarea lui Dan al II-lea, recucerirea malului drept al Dunării sau sprijinirea despotului sîrb Ştefan 
Lazarević. I se relevă încă de pe acum importanţa luptei comune a popoarelor din aria Balcanică 
amenințate de otomani. 

Istoricii, îndeosebi cei italieni 11, exprimă cu claritate ideea că Iancu a fost continuatorul firesc 
al eforturilor militare depuse de către Filippo Scolari pentru oprirea ofensivei otomane la Dunăre. 
Contribuţia decisivă adusă de Iancu la acest efort al ţărilor din sud-estul Europei a fost întotdeauna 
recunoscută. Nu acelaşi lucru se petrece cînd este vorba despre sublinierea rolului jucat de Pippo în 
formarea viitorului comandant de oşti, cum de altfel nu s-a subliniat suficient nici contribuţia lui Iancu 
la păstrarea şi difuzarea unor informaţii interesante referitoare la viaţa şi activitatea lui Pippo, sau 
asupra originii poporului şi limbii române. 

Raporturile bilaterale dintre cei doi oşteni încetaseră încă înainte de moartea lui Pippo, la o 
dată ce nu poate fi aproximată, în cifre — opinăm că poate fi vorba despre intervalul anilor 1425— 
1426 — ca urmare a trecerii lui Iancu în serviciul despotului sîrb Ștefan Lazarević; faptul că şi acesta 
moare la scurt timp după Scolari — nici un an de zile — indică trecerea tînărului în serviciul său cel 
mai tîrziu în perioada acordului de la Tata (mai 1426) în urma căruia despotul primise noi posesiuni în 
Banat, ca urmare a cedării cetăților sîrbeşti dunărene regatului Ungariei. Iancu va rămîne o vreme pe 
unele dintre aceste posesiuni bănăţene. 

Cu prilejul călătoriei prin Italia, între 1431—1433, Iancu îl cunoscuse pe Poggio 


Bracciolini 2, declarat, istoric oficial al Florenței. Relatîndu-i mai multe lucruri despre cunoştinţa sa 
cu Pippo, îl determină să-şi dorească elaborarea unei biografii a dispărutului comite de Timiş; 
împrejurările vieţii îl împiedică pe Poggio să şi ducă la îndeplinire planurile, dar fiul său Jacopo va 
prelua datele deja culese de la tatăl său şi va scrie biografia lui Filippo Scolari. Cel de-al doilea aspect 
al raporturilor Iancu-Poggio, prin filiera Scolari se referă la amintita informare a lui Poggio asupra 
originii şi latinităţii limbii şi poporului român; rostite de un român, cuvintele româneşti îi întăresc 
umanistului convingerile sale; principalii informatori ai săi rămîn deci Pippo şi lancu. 

Unul dintre elementele indirecte care vin să certifice prezenţa tînărului Iancu la curtea de la 
Timişoara, poate şi în alte locuri, a comitelui Scolari este mărturia lui Masolino de Panicale 
imortalizată în acel „Il bancheto di Filippo Scolari”, scenă picturală din baptisteriul bisericii din 
vastiglione d'Olona. Cunoscîndu-l pe Iancu fie la Timişoara, fie la Ozora sau Buda, Masolino îl 
reîntîlneşte între 1431—1433. Rememorînd lucruri comune artistul, cu puterea de pătrundere specifică 


artei, îi alătură într-o frescă pe cei doi; lucrarea fusese terminată în anul 1435 13, 
Influențele exercitate de comitele de Timiţ asupra tînărului Iancu depăţesc însă sfera militară, 
socială, artistică, atingînd şi unele domenii ale credinţei. Ne gîndim în primul rînd la cultul lui Iancu 


pentru Madona florentină de la Santa Maria Annunziata 14, manifestat pe tot parcursul vieţii sale. Dacă 
venerarea acesteia de către florentini este un lucru cunoscut, apariția acestui cult la un personaj din 
afara Italiei poate fi explicată doar prin înrîurirea exercitată asupră-i de către un florentin; acesta a fost 
tocmai Filippo Scolari. Vizitînd Florenţa, cu prilejul călătoriei prin Italia, Iancu a mers şi la această 
biserică, depunînd bogate ofrande la picioarele statuii venerate. Mai mult chiar, marele comandant de 
oşti va trimite aici o parte din capturile de război, armament şi steaguri, obţinute în urma victoriilor 


sale antiotomane; unele dintre acestea se mai păstrau aici pe la sfîrşitul secolului al XVIII-leal5. 
Aceste raporturi cu italia, începute prin cunoştinţa cu Pippo, adîncite între 1431—1433 se vor 

menţine pînă la sfîrşitul vieţii lui Iancu de Hunedoara. Întristarea pricinuită unora dintre statele italiene 

de moartea lui, în anul 1456, se va materializa, în cazul Florenței de exemplu, printr-o frumoasă 


evocare a lui Donato Acciaiuoli, compusă spre sfîrşitul aceluiaşi an16. 

Semnificative prin valoare relaţiile lui Pippo cu Huniazii vor fi depăşite, cantitativ cel puţin, 
de cele stabilite între comitele de Timiş şi numeroşii cnezi români bănăţeni bihoreni, maramureşeni, 
hunedoreni, etc. În aceste regiuni de graniţă ale regatului, persistenţa formelor specific româneşti se 
explică prin efortul militar considerabil al populaţiei de sorginte daco-romană. Concentrarea puterii 
administrative a comitatelor bănăţene şi, parţial, bihorene, ca şi subordonarea din punct de vedere 
militar a regiunilor amintite aceluiaşi Filippo Scolari a contribuit decisiv la prezența românească 
masivă în armatele ridicate şi conduse de către acesta, relevînd şi aportul ei excepțional la apărarea 
Dunării de Jos împotriva expansiunii otomane. Documentele timpului păstrează doar o modestă parte a 


acestor raporturi bilaterale care permit schiţarea unei priviri de ansamblu asupra fenomenului. 17 

Cum este şi firesc, o pondere mare în cadrul legăturilor o aveau raporturile militare. Sînt 
amintiţi, fie nominal, fie colectiv — după localitatea nobilul, sau cnezul sub comanda căruia luptă — 
fie individual, mulți dintre participanții la campaniile sale. Interesant este cazul celor ce, deşi 
participanţi direcţi la expediţii armate conduse de Pippo, apar atestați în documente abia în vremea 
luptelor conduse de Iancu. Aria geografică largă a conflictelor militare la care a participat comitele de 

Timiş şi oştenii săi români nu împiedică însă piesele de arhivă să păstreze o serie de informaţii de 
detaliu. Demn de reţinut este faptul că aceste participări se circumscriu participării comune la lupta 
antiotomană a popoarelor din cuprinsul regatului: români, maghiari, sîrbi, slovaci, cumani, etc., dar şi 
din afara lui. Întrucît cadrul şi desfăşurarea operaţiunilor militare au fost descrise deja, ne vom limita 
la exemplificarea celor mai semnificative participări româneşti sub comanda lui Pippo. 

Ca urmare a faptelor de arme săvîrşite de către magistrul Petru de Dees în ultimii ani, comitele 


de Timiş îi donează, la 6 octombrie 1413, posesiunea regală Orbagy din districtul Mehadia18. 
Acordată la reîntoarcerea lui Pippo în Banat, după campaniile venețiene, donația confirmă şi 
participarea magistrului Petru la aceste lupte. Şi nu întîmplător documentul este emis în zona sudică a 
Banatului, unde Pippo se afla într-una dintre obişnuitele sale inspecții. Asistăm acum şi la un fenomen 
juridic de excepţie în practica timpului: comitele donează el însuşi unui cnez o posesiune regală, fără a 
solicita acordul suveranului. Se încălca cu bună ştiinţă cutumele juridice feudale asupra naturii 
raporturilor suveran-vasal; fiind în fapt suzeranul cnezului, comitele poate emite donația ca atare. 
Acordul prealabil al regelui Sigismund la acţiunile comitelui de Timiş este şi el un fapt dovedit cu 
multe ocazii şi nu are urmări negative pentru acesta. 

Magistrul Petru beneficiază de donaţie în virtutea vechiului drept cnezial, în aceleaşi forme în 
care îşi stăpînesc posesiunile şi ceilalți cnezi din districtul Mehadiei. Aceste drepturi străvechi cneziale 
prevăd, printre altele: posibilitatea colonizării ţăranilor liberi, scutirea de dări pe timp de 7 ani a celor 
ce-şi vor construi locuinţe şi pe 3 ani a celorlalți. Fiii lui Petru de Dees vor beneficia în anul 1425 — 


dată la care Pippo se află la Mehadia cu prilejul lucrărilor congregaţiei nobiliare comitatense19 de 
bunăvoința comitelui, primind două posesiuni în acelaşi district. Este un exemplu concret al acestei 
legături directe cu două generaţii, tată şi fii, ambele participante la acțiunile armate conduse de către 
comite. 

Dintre participanţii la conflictele militare conduse de Pippo în primul deceniu al secolului al 
XV-lea documentele păstrează numele unui Dionisie, fiul lui Ciuca, căruia, la 1406, i se reconfirmă 


dreptul de posesiune al Mihălenţului (sau Lopataka) din districtul Comiat20. Asemenea lui este şi 
Nicolae fiul lui Toma voievodul din Waydafalva, care primeşte la 21 martie 1410 mai multe posesiuni, 


inclusiv Giarmata Mică, în comitatul Timiş?. 

Pentru aceiaşi participare la luptele amintite deja, regele donează celor doi castelani de 
Sibenik, Nicolae fiul lui Ştefan zis Garazda de Keresthur şi Ladislau fiul lui Nicolae de Zylagh, ambii 
din Banat, mai multe posesiuni în comitatul Torontal; documentul este emis la 29 decembrie 1408 din 


Buda22, unde se sărbătorea victoria din Bosnia şi înfiinţarea ordinului dragonului. 

Sînt înşirate meritele celor doi şi prezenţa lor efectivă pe lîngă Pippo încă din cursul anului 
1403, anul conflictelor dalmatine. În concluzie, cei doi Nicolae participă la luptele împotriva turcilor, 
bosniecilor şi italienilor în intervalul anilor 1403—1408; fapta care generează donația regală a fost 
însă cucerirea şi menţinerea cetăţii Sibenik din Bosnia — din mîna rebelilor — de către cei doi, 
castelani numiţi aici. 

Aproximativ în aceiaşi perioadă şi pentru merite probabil similare, Martin de Apacha primeşte 
în anul 1409 răsplata credinţei sale, iar cîțiva ani mai tîrziu comitele de Timiş intervine pentru a li se 


face dreptate iobagilor de aici în conflictul lor cu vicecomitele de Caraş?5. 

Asistăm însă şi la prezenţe efective, ale unor bănăţeni la campaniile comitelui prin participarea 
lor la aceste evenimente, în calitate de familiari ai unor nobili sau demnitari din zonă. De multe ori, în 
asemenea cazuri, nu putem cunoaşte numele persoanelor ci doar numărul lor şi numele nobilului ai 
căror familiari erau. Acelaşi lucru şi pentru cazurile în care cnezul sătesc conduce membrii comunităţii 
respective, sau doar bărbaţii familiei sale; în acest caz aprecierile finale şi răsplata regală se acordă în 
primul rînd conducătorului şi doar uneori şi altor participanţi, nominalizați sau nu. Astfel de exemple 
pot fi un Andrei, fiul lui Nicolae, de Orozapati şi loan, fiul lui Ladislau de Sama, participanţi la luptele 
din ianuarie-februarie 1409 din Serbia, ambii în calitate de familiari ai lui Ștefan de Remetea; comitele 
amînă procesele în curs pînă după sărbătoarea Sfîntului Gheorghe, ca urmare a prezenţei lor în 


rîndurile trupelor sale24. 

În majoritatea cazurilor în care documentele vorbesc despre participarea cutărui nobil sau cnez 
la luptă trebuie să considerăm nu prezenţa unui singur om ci a mai multora, de la cîţiva pînă la cîteva 
zeci, întrucît fiecare cneaz sau nobil comanda acest mic detaşament alcătuit din bărbaţii valizi care 
locuiesc în posesiunile stăpînite de ei. Participarea colectivă la luptă sub numele, sau comanda, unuia 
dintre ei (nobil, cnez sau unul dintre cnezi atunci cînd avem de-a face cu cnezi condivizionali era o 

realitate obişnuită a vremii, drept pentru care ea nu mai este menţionată decît arareori de documente. 
Tocmai în fruntea unor astfel de detaşamente alcătuite din iobagi, oameni liberi şi membri ai propriei 
familii, uneori din aceiaşi generaţie alteori din 2—3 generaţii, trebuie să-i considerăm pe acei amintiţi 
luptători, nu de puţine ori beneficiari ai donațiilor regale. Stăpînirea în devălmăşie a posesiunilor, după 
vechiul drept juridic românesc, certifică şi participarea comună la eforturile militare ale Banatului. 

O astfel de participare este amintită, la 1424, de către vicecomitele Timişului pentru mai mulți 


locuitori din Secaş25, la acţiunile militare ale lui Pippo din Țara Românească. 
Din certa participare bănăţeană la primele cruciade antihusite dintre 1421—1422, apare 


Stanislav, fiul lui Nicolae de Recaş, alături de Pippo26. 

Raporturi complexe s-au stabilit în decursul anilor între comitele de Timiş şi membrii familiei 
nobililor din Gherteniş (Ghyerthyanus sau Gertyanos) de pe rîul Bîrzava. Cei trei fraţi: Iacob, Nicolae 
şi Andrei fii lui Chep, apar frecvent în documentele vremii ca firi independente şi hotărîte. La 1404 ei 
solicită noului comite permisiunea de a-şi construi o fortificație din pămînt şi lemn pe posesiunea 
amintită, spre a se apăra de incursiunile turceşti. Întrucît dispoziţii regale severe interzis nobililor să 
posede asemenea fortificaţii, Pippo intervine de mai multe ori pe lîngă Sigismund pentru cei trei frați 


şi, la 7 martie 1406 aduce la cunoştinţa castelanilor de Şemlac dispensa regală27. Nobilii de aici 
participă la luptele din Bosnia şi, pentru meritele dovedite, Jacob şi Nicolae devin în anul 1407 
vicecomiţi de Caraş şi castelani de Semlac. Prezenţa continuă în trupele bănăţene comandate mereu de 
Pippo şi în deceniul al II-lea al veacului contribuie la sporirea posesiunilor familiei. În acelaşi timp 
apar şi se menţin neînţelegeri şi dispute, inclusiv abuzuri, cu nobilii din Remetea, Pogăniş şi Duboz28- 
Pentru participarea la luptele cu venețienii cei trei frați au fost scutiţi, la 28 aprilie 1413, de plata 
birsagiului (gloabelor) de pe toate posesiunile şi bunurile deţinute29. Ei vor lupta şi în continuare 
alături de Scolari, atât în zona Dunării cât şi în Bosnia în anii 1414 şi 1415, în ultima campanie Iacob şi 
Nicolae fiind daţi dispăruţi. Revine doar Nicolae, care dispare la rîndu-i curînd din cuprinsul 
documentelor; rămîne doar Andrei, ca frate mai tînăr, să continue tradiţia familiei. Grija permanentă a 
comitelui faţă de familia lui Iacob se manifestă pînă la moarte; văduva şi fii lui sînt sub protecţia 


comitelui mulţi ani de zile30. 
La 4 iunie 1411 comitele de Timiş, Caraş, etc., judecă procesul dintre Fărcaş, Ştefan şi 
Ladilasu de Mîtnic cu cîţiva dintre verii lor pentru posesiunea Varu din districtul Caransebeş, ajuns în 


faţa sa din pricina neînțelegerilor asupra drepturilor de posesiune3l. Judecata comitelui atribuie celor 
trei fraţi posesiunea în cauză iar regele Sigismund, aflat în acele zile la Timişoara, confirmă peste 4 
zile — la rugămintea lui Pippo — soluţia acestuia, cerînd ca frații de Mîtnic să fie introduşi în 
posesiunea respectivă. la acea dată familia Mitnicenilor era deja vestită în Banat pentru faptele de 
arme săvîrşite în decursul a 2—3 generaţii. Ei au fost înobilaţi în ultimul sfert al veacului al XIV-lea 
de acelaşi Sigismund de Luxemburg. Cîţiva membrii ai acestei familii se vor ridica, spre mijlocul 


veacului XV, militari care ajung pînă la înalte demnități, ca bani de Severin sau ban de J ajce32. Tot ei 
vor apare în fața comitelui Pippo implicaţi într-un alt litigiu, în anul 1424, ca urmare a reclamaţiei 


orăşenilor din Caransebeş pentru folosința pădurilor din jurul oraşului 33. În proces au fost atrase şi 
rudele lor, nobilii de Măcicaş, aceştia din urmă remarcaţi în numeroasele bătălii cu oştile sultanului. 
Amintită doar succint prin aceste două documente, cunoştinţa şi legătura dintre comite şi nobilii de 
Mitnic şi Măcicaş, s-a adîncit şi perpetuat în timp prin participarea comună la lupta antiotomană34. 

Nespecificate în amănunt, raporturile dintre comitele de Timiş şi oraşul Caransebeş (inclusiv 
cetatea) rămîn oarecum neclare, deşi rolul strategic al acestui centru urban în cadrul culoarului Cerna- 
Timiş şi respectiv Caransebeş-Haţeg îi era bine cunoscut lui Pippo. Desele vizite în oraş, datorate doar 
în parte întîmplări şi mai mult preocupării constante a acestuia pentru siguranța zonei, ca şi rolul 
Caransebeşului de centru al vieţii economice şi politice a districtelor româneşti din sudul şi estul 
Banatului, denotă importanţa deosebită a acestui tîrg românesc în viaţa zonei în decursul întregului ev 
mediu. 

Confirmarea unor posesiuni mai vechi cu titlul de donaţie nouă constituise un element juridic 
obişnuit în procedura vremii, utilizat de rege sau comiţii pentru a răsplăti vitejia şi fidelitatea 
slujitorilor lor. ÎL foloseşte şi Scolari de cîteva ori, unul dintre prilejuri fiind oferit de Ştefan fiul lui 


Ştefan de Gîrlişte, la 16 iunie 141035; nu ştim însă exact cărui fapt i se datoreşte acordarea acestei 
favori, dar se cunoaşte faptul că Giîrliştenii se situează printre familiile de seamă ale Banatului. 

Mai dificile se dovedesc intervenţiile comitelui atunci cînd e vorba despre aplanarea diverselor 
conflicte dintre terţe părţi, familii ori ramuri, sau vecini, întrucît judecata intervine după acte de abuz, 
jaf şi pagube reciproce. În calitate de comite a nu mai puţin de 5 comitate bănăţene, Filippo Scolari 
avea de soluţionat multe dintre procesele de acest gen, ridicate iniţial în faţa forului de judecată local 
al comitatului; considerată ca nerezolvată satisfăcător de către una din părţi, ea se adresează instanţei 
superioare: comitele. Astfel de împăcări mijloceşte Pippo cu prilejul mai tuturor congregaţiilor 


nobiliare comitatense. În Caraş o astfel de împăcare este cea dintre nobili de Duboz şi Gherteniş36, 
deşi neînțelegerile lor vor continua să alimenteze încă multă vreme diverse procese. La 2 ianuarie 
1417, din Lipova, în calitate de comite de Arad, Pippo judecă procesul dintre loan literatul şi Damian, 
fii lui Anton de 'Themerdekeghaz, Dominic fiul lui Mihail de Kwche, loan Balistras de Satchinez 
împreună cu toţi cumnaţii şi consîngenii lor pe o parte împotriva lui loan fiul lui Nicolae de Tileagd şi 


Mihail fiul lui Paul de Kerekeghaz, dobîndirea pentru posesiunea Şimand37. 
La 1424 comitele de Timiş judecă procesul dintre Maius cel Mic din Orozapati şi văduva lui 
Jacob Chep de Gherteniş, avînd ca obiect o serie de acuzaţii pentru răpiri de animale şi solicitări de 


despăgubiri băneşti38. În primă instanţă cauza fusese dezbătută de juzii nobililor din Caraş dar, 
verdictul era considerat nemulțumitor şi ambele părţi, apelează la judecata comitelui de Timiş. Pentru 
aceleaşi probleme cneazul Brank se adresează, în ianuarie 1416, comitelui care nu întîrzie să-i 


soluţioneze pricina3%. Cu aceleaşi plîngeri i se adresează, la 19 iulie 1405, cnezii din Beregsău care îl 
acuză pe vicecomitele de Becej (din comitatul Torontal), de răpirea cîtorva zeci de boi şi cai şi a mai 


multor iobagi, inclusiv sume de bani; dreptatea lor fiind evidentă Pippo o consemnează în încheiere40. 


Remarcăm participarea acestor cnezi de Beregsău la luptele lui Iancu de Hunedoara?. fără a avea 
menţiuni despre prezenţa acestora şi la bătălii conduse de Pippo; logic ar fi să admitem participarea 
unora dintre ei şi la evenimentele militare anterioare lui Iancu Huniade conduse de către Scolari. 
Răpirea unui cal în valoare de 50 florini aur deşi reprezintă o pricină măruntă, avea să fie şi ea 
soluționată de către comite, în august 1405, cu prilejul participării sale la una dintre acele numeroase 


congregaţii locale; păgubaşul era un mic cneaz din districtul Dubozului, loan Slavul, pentru care 
paguba se pare că reprezintă destul de mult. 

Alte pricini care apar destul de des în dezbaterile congregaţiilor comitatense se referă la aşa 
numitul sfert filial, datorat de moştenitorii direcți sau indirecţii fiicelor la moartea titularului 
posesiunii. În urma unei astfel de solicitări din 3 iulie 1416 comitele intervine pentru respectarea 
justiţiei +3. 

Unul dintre procesele cele mai bine cunoscute în Banatul secolului XV îl reprezintă cel dintre 
cnezii districtului Bîrzava pentru stăpînirea mai multor posesiuni de lîngă rîul Mailateştilort 5, Spre 
edificarea cititorului îi enumerăm pe aceşti aproape 20 de cnezi, aşa cum apar ei la proces: frați, veri, 
nepoți, unchi şi aşa cum stăpînesc în devălmăşie posesiunile: Mihail, Gruban şi Luca fii lui Dya, 
Ladislau şi Andro fiii lui Filip, Branc şi Dan fiii lui Ivan, Ştefan fiul lui Laţcu, Myka, Ioan şi George 
frații săi, Roman şi Ivan fiii lui Zarna, Ştefan şi Gruban fiii lui Doma, Mihail fiul lui Ivan pe o parte şi 
Filip, Petru şi Dragomir Mailat (Dragamer Mailth) fiii lui Iuga, care îşi dispută cnezatele posesiunilor 
aşezate lîngă rîul Mailathmaycho. Desfăşurat în primă instanţă în Caraş, procesul se încheie printr-o 
înţelegere care nu este respectată de nici una din părți şi se ajunge astfel, în final la judecata comitelui 
de Timiş. Acesta ordonă formarea unei comisii alcătuite din cnezi şi nobili din ţinut care să se 
deplaseze şi să delimiteze în prezenţa împricinaţilor posesiunile aflate în litigiu. Beneficiem astfel de 
un proces „clasic” funciar, cu 19 copărtaşi, pîrîţi şi reclamanţi, cu o mulţime de forme juridice. 
Accentuarea diferenţierii sociale va duce în secolele următoare la dispariția acestui tip de proces. 

Un alt aspect al justiţiei aplicate de către Filippo Scolari, cumulard printre altele şi al funcției 
de comite de Zarand, se referă la aspra pedepsire a vinovaţilor de culpe grave, pedepsele aplicate de el 
mergînd chiar pînă la moarte. Boalya voievodul de Crişcior din districtul Crişului Alb, este condamnat 
la moarte de rege în anul 1404 pentru actele sale notorii de infidelitate şi lezmajestate; posesiunile îi 
sînt confiscate şi date altora. Fiul său Ladislau activează ani de-a rîndul pe lîngă Filippo Scolari, 
participînd la mai multe lupte, dintre care sînt menţionate textual cele din Bosnia; îl însoţeşte mai apoi 
pe comite în călătoria acestuia în Germania şi Elveţia. Luînd în considerare meritele lui Ladislau, 
precum şi credinţa dovedită de acesta faţă de rege în atîtea prilejuri, la 9 septembrie 1415 comitele de 


Timiş, Zarand, etc., îi retrocedează posesiunile părinteşti45. 

În comitatul Timiş, loan fiul lui Farcaș, cneaz în localitatea Secaş de pe Pogăniş, este judecat 
şi condamnat la moarte de către Scolari într-o judecată ţinută la Timişoara. Posesiunile sale revin 


nobilului Filip Koroghy care le donează la rîndu-i lui Andrei judele din Chery45. 

Receptivitatea lui Pippo la apelurile adresate s-a manifestat pînă în ultimele sale zile, deşi era 
grav bolnav. Cu toate acestea, la 20 noiembrie 1426, poposind la Şiria în drumul de la Oradea la 
Lipova, Pippo se adresează oficialului său din Căpiîlna, district românesc din zona Mureşului inferior, 
cerîndu-i să înceteze actele samavolnice şi să respecte drepturile voievozilor, cnezilor şi a celorlalţi 


locuitori ai respectivului district47. Plîngerea i-a fost adusă la cunoştinţă de către o delegaţie a 
voievozilor şi cnezilor districtului. Răspunsul comitelui este prompt şi el îi cere slujitorului său să se 
conformeze dreptăţii, în caz contrar va fi schimbat. Două sînt lucrurile care impun cazul atenţiei: 
atestarea ca atare a districtului Căpiîlna cu formele sale specifice de conducere şi respectiv procedura 
juridică specific românească, desprinsă din acel atît de citat „jus valachicum” (dreptul românesc). 
Prezenţa cnezilor români din Dolha Maramureşului la luptele desfăşurate în Dalmația în anul 
1403, în cadrul trupelor regale comandate de către Filippo Scolari este de natură să surprindă întrucît 
la acea dată Pippo era doar comite al cămării sării şi legăturile cu populaţia românească erau încă 
destul de firave. Întîlnirea se datoreşte faptului că Scolari fusese comandantul armatei regale, iar cnezii 
îşi îndeplinesc îndatoririle lor faţă de suveran; pentru fidelitatea dovedită, aceştia primesc răsplata prin 


intermediul comandantului lor la încheierea campaniei+8. Astfel de raporturi întîlnim în mai toate 
cazurile în care Filippo Scolari a fost comandant al armatei regale şi în care românii au o largă 
participare. Se poate afirma că sub comanda sa au luptat, în mai bine de 10 campanii, totalitatea 
forţelor militare ale românilor transilvăneni. 

Existenţa calităţii de „aulae regie miles” oştean al curţii regelui contribuie la apariţia, în timp, 
a unei largi pături sociale alcătuită din aceşti mici nobili, cnezi, etc., a căror credinţă era răsplătită prin 
numeroase donaţii. Cu unii dintre aceştia — Voicu de exemplu — ne-am întîlnit deja, luptînd alături 
de comitele de Timiş. Alţii nu sînt amintiţi în raporturi directe cu acesta, deşi participă activ la 
campaniile conduse de Pippo; omisiunea documentară a legăturii directe nu poate împiedica legarea 
unora dintre acţiunile lor de cele ale comitelui de Timiş. Este cazul concret al magistrilor: Stanciul fiul 
lui Barb şi Drăgan fiul lui Manciul, români din districtul Comiatului participanţi activi la luptele din 


Cehia din anul 142249. 

Asistăm şi la fenomenele de transmitere a funcţiei „de oştean regal”, din tată în fiu; funcţia 
minoră în fapt este o excelentă şcoală pentru tineri şi dintre ei vor răsări acei comandanţi de oşti care 
vor apăra linia dunăreană aproape un secol; cel mai ilustru dintre aceştia a fost, fără îndoială, lancu de 
Hunedoara. 

Se cuvin menţionate şi legăturile, oarecum diferite, dintre Filippo Scolari şi nobilii din 
Remetea, în special cu Ştefan de Remetea. Descendent al cunoscutului Benedict Himfy, Ştefan se 
căsătoreşte cu o româncă Ana, sora lui Dumitru fiul lui Dan de Duboz cu care are patru fii. Posesiunea 
cea mai cunoscută a familiei este Remetea, loc de la care îşi ia şi numele. Alături de ceilalți bănăţeni, 
Ştefan de Remetea participă la numeroasele lupte desfăşurate în acest început de secol. Îl cunoaşte 
astfel şi pe Filippo Scolari, sub a cărui comanda s-a aflat de multe ori. Prietenia care se leagă între ei 
durează şi după ce Pippo devine comite de Timiş, manifestîndu-se însă mai puţin în plan public, cât 
mai ales familiar, documentele confirmînd această realitate. 

Datorită poziţiei influenţe a lui Ştefan în Caraş, Pippo îi încredințează cîteva acţiuni de 
mediere între părțile aflate în conflict de urmărire a modului de aplicare a diferitelor hotărîri şi pedepse 


sau de catalizator al unor instanţe juridice30. În cel de-al doilea deceniu al secolului al XV-lea, Ştefan 
de Remetea intră în serviciul despotului Ştefan Lazarević, acţionînd în special în posesiunile deţinute 
de acesta în Banat. O analiză atentă a perioadei şi a faptelor intreprinse de Pippo, Lazarevic şi Ştefan 
de Remetea indică faptul, surprinzător la prima vedere, că Scolari s-a folosit de prietenul său pentru a 
media diferite înţelegeri cu domnitorul sîrb, pentru ameliorarea raporturilor de bună vecinătate dintre 
ei. În acest mod ar putea fi explicate, în parte, şi unele dintre acele atît de surprinzătoare şi eficiente 
acorduri încheiate dintre Ungaria şi Serbia. Fireşte că nu toate acţiunile la care a fost implicat Ştefan 
de Remetea au fost de asemenea natură, dar rămîne posibil faptul ca atare, neluat în seamă pînă acum 
la analiza activităţii generale a lui Filippo Scolari. La moartea lui Ştefan, văduva şi cei patru fii 
intraseră sub protecţia lui Scolari. 

Raporturile stabilite între Filippo Scolari şi ţinuturile transilvane îşi au începuturile odată cu 
promovarea sa pe scara socială. Primele tangenţe pot fi aproximate încă pentru ultimul deceniu al 
secolului al XIV-lea cînd Pippo, în virtutea funcţiei de comite al minelor şi vistiernic regal, se 

interesează de evoluţia surselor de venituri regale de aici. Ele vor deveni regulate odată cu numirea lui 
în funcţia de comite al cămării sării regale. Monopolul regal al sării se dovedise de o importanţă 
deosebită pentru soarta veniturilor regelui şi în astfel de funcții Sigismund numeşte doar oameni 
profund devotați. Pe cuprinsul regatului sarea se extrăgea din salinele transilvănene de pe Mureş, 
Tîrnave şi Someşuri. Transportul se face pe Mureş şi Someş, iar depozitarea la cele cîteva cămări ale 
sării existente pe trasee; cele mai însemnate erau cele de la Turda, Dej, Sibiu, Cojocna, fiind 
administrate de cămăraşi subordonaţie comitelui Pippo. Îndeplinindu-şi atribuţiile în acest domeniu 
timp de un sfert de veac, Pippo a cunoscut ca nimeni altul situația extracţiei, transportului şi 
distribuţiei sării, dar şi a lucrărilor de la ocne. În perioade cînd cămara sării a fost sub îngrijirea sa, 
situaţia tăietorilor de sare s-a îmbunătăţit, fapt ce a determinat o creştere simiţitoare a producției. 
Pentru un control eficient al producţiei şi circulaţiei sării Pippo a numit personal cămăraşii şi 
vicecămăraşii, supraveghindu-le personal activitatea şi luînd măsuri de limitare a abuzurilor acestora. 


Unul dintre ei este şi acel amintit BiancolinoSl (poate Biancoleone sau Brancaleone, în ultima 
supoziție am avea de-a face cu o rudă mai îndepărtată a familiei Scolari, adusă de Pippo din Italia), 
vicecămăraş de Lipova, devenit, în timp, cetăţean al oraşului. Cinstea şi priceperea recunoscută în 
afaceri a florentinilor asigură, alături de forțele locale, administrarea în bune condiţii a acestei surse de 
venituri. Cele două drumuri ale sării transilvane erau situate de-a lungul Mureşului şi Someşului, 
ducînd spre Panonia şi pe Tisa şi Dunăre spre Balcani. Este posibil ca o parte a sării din Apuseni să fi 
ajuns şi în aria central-europeană, dar pentru aceea zonă furnizorul principal erau salinele din Wielicka 
(Polonia). Pentru calitatea activităţii sale în această funcție, recunoştinţa regală se manifestă chiar şi 


după moartea lui Pippo32. 

Documentele atestă şi cîteva deplasări ale comitelui în Transilvania, făcute în intervalul anilor 
1404—1426, datorită unor chestiuni de ordin administrativ, dar îl consemnează pe Pippo şi ca 
participant la adunări ale dietelor transilvane. Scrisorile sale adresate cămăraşilor sării din Turda, Dej 
sau Satu Mare sugerează aceiaşi grijă pentru bunul mers al activităţii salinelor. A dat în respectivele 
scrisori o serie de instrucţiuni de detaliu care se cereau a fi urmate. Dintre toate aceste cămări, cea mai 
des supusă controlului comitelui, a fost fără îndoială, cea de la Lipova, datorită deselor popasuri aici, 
vizite care erau determinate de căutarea sănătăţii la izvoarele cu ape minerale lipovene. 

În afara raporturilor economice, Filippo Scolari întreţine şi legături de ordin militar cu 
Transilvania. Aceste din urmă relaţii cunosc aspecte interesante întrucît se diferenţiază net uneori de 
regulile funcţiei sale şi al voievozilor transilvani. Cazul concret indică participarea contingentelor 
militare ardelene la luptele desfăşurate în Țara Românească, Bulgaria, Serbia, Bosnia, Dalmația, 
Veneţia, sub comanda voievodului, a ambilor voievozi sau a vicevoievozilor, care erau subordonați 
comitelui de Timiş, Pippo deţinînd funcţia de comandant al armatelor regale. Iată deci că se „încalcă” 
reguli stricte şi rigide de ierarhie militară, feudală subordonînd un voievod al Transilvaniei sau un alt 
mare demnitar al curţii regale, unui comite al unui ţinut; excepţia de la regulă se datoreşte excelentelor 
calități de strateg ale lui Filippo Scolari. În momentele cînd funcţia de comite de Timiş era deţinută de 
personaje mediocre, acestea acționau în caz de război, docil, sub ordinele voievozilor transilvani. 
Scolari şi după el Iancu Huniade, confirmă recunoaşterea tatentului militar în asemenea modalități de 
comandă, punînd în inferioritate o serie de ranguri feudale superioare. 

Îndeplinind timp de cîţiva ani funcţia de trezorier şi mai apoi aceea de mare trezorier (între 
anii 1407—1408) Pippo dovedeşte capacitatea, rară totuşi, de a realiza concomitent lucruri bune în 
domenii diverse de activitate. Timp de două decenii, pîrghia economică a veniturilor regale: extracția 
metalelor preţioase, sarea, gestionarea trezoreriei regale, a fost în mîna lui Scolari, cu rezultate 
pozitive. Mai vechile preocupări financiare, continuate pînă la sfîrşitul vieţii sale îl aduc în contact şi 
cu exploatările de metale neferoase şi nobile din Munţii Apuseni; sărăcia izvoarelor împiedică orice 
încercare a aprofundare a acestor aspecte legate de minerit. 

Deşi mai rare şi la intervale mai mari de timp, legăturile comitelui de Timiş cu Țara 
Românească sînt atestate în aproape toate perioadele majore ale activităţii sale. Pînă la 1418 
raporturile s-au mărginit la acţiuni diplomatice comune, greul luptei antiotomane revenindu-i exclusiv 
lui Mircea cel Bătrîn. Acţiunile intreprinse de Scolari urmăresc stabilirea unor raporturi de colaborare 
politică şi militară între Țara Românească şi Ungaria, pentru contracararea acţiunilor otomane; 
exemplul semnificativ este pregătirea, desfăşurarea şi urmările întâlnirii de la Severin din decembrie 
1406 dintre Sigismund şi Mircea. Faptul că Scolari figurează drept ban de Severin în perioada lunilor 
decembrie — 1408 — februarie 1409 este doar o acţiune lipsită de consistență practică, menită să-i 
sporească prestigiul. 

Dispariţia din scena militar-politică sud-est europeană a lui Mircea cel Bătrîn îi creează 
comitelui de Timiş probleme deosebite, mai ales în situaţia în care urmaşul marelui voievod Mihail I 
întîmpinase dificultăți interne şi externe considerabile. Informat continuu asupra realităţilor din 
capitala tîrgovişteană, comitele de Timiş a putut intui şi acţiona potrivit situaţiei reale, salvînd nordul 
Dunării de unel dintre incursiunile de jaf turceşti. Acea apreciere din anul 1418 asupra realităţilor din 
Țara Românească şi a instabilității lui Mihail I, relevă o cunoaştere aprofundată a situaţiei, dar şi un 
spirit de observaţie deosebit. Prin dispariţia rapidă a domnului muntean s-a confirmat perspicacitatea 
comitelui de Timiş. În lipsa urmaşului lui Mircea, comitele de Timiş s-a angajat ferm în rezistenţa 
antiotomană. Campania din 1419 din zona Severinului marchează începutul acestor acţiuni armate 
luate pe cont propriu, dar conflictul boemic a făcut să întîrzie cu cîţiva ani marile sale campanii în ţara 
dintre Carpaţii Meridionali şi Dunărea de Jos. 

Intervenţiile muntene vor dovedi necesitatea unirii forţelor regale şi ale Țării Româneşti în 
lupta comună, dar în acelaşi timp îi vor face cunoscută lui Pippo ţara şi oamenii, şi-i vor adînci 
cunoştinţele despre românii de pe ambele versante ale Carpaţilor. 

Referitor la teritoriului Țării Româneşti străbătut de Filippo Scolari, informaţiile sînt foarte 
vagi. E necesar, în încercarea de a stabili chiar trasee incerte, să pornim de la faptul că între anii 
1423—1426 comitele intreprinde cam două expediţii pe an pentru ajutorarea lui Dan al II-lea. Baza de 
plecare a trupelor regale era, bineînţeles, Timişoara. Itinerariul cert al acestor campanii este Timişoara- 
Caransebeş-Severin-Craiova apoi valea inferioară a Jiului şi Oltului — cursul mijlociu al Argeşului şi 
probabil al Dîmboviţei şi Ialomiței; spunem probabil, pentru ultimele rîuri, enumerate, întrucât nu sînt 
cunoscute locurile de desfăşurare a luptelor purtate de el aici şi aceasta lasă loc pentru interpretări care 
pot împinge aria geografică pînă către locul Bucureştiul de mai tîrziu. 

Oltenia a fost unul dintre principalele teatre de operaţiuni în aceşti ani, Banatul de Severin 
fiind străbătut şi anterior de trupele sale. Putem sintetiza deci zonarea luptelor lui Filippo în Țara 
Românească în trei mari regiuni: Oltenia, Muntenia dinspre Argeş, Dîmboviţa şi valea Dunării, ultima 
pe o suprafaţă cuprinsă între Severin şi părțile vestice ale Dobrogei. Punctul estic al Dunării atins de 
Scolari în campaniile sale muntene se pare că a fost, din relatările confuze ale izvoarelor, cetatea 
Silistrei, de pe malul drept al fluviului, aflată însă sub stăpînire otomană. Nu se cunoaşte nici o atestare 
a faptului că Pippo ar fi atins sau străbătut şi unele zone doborgene sau moldovene; explicaţia constă 
în faptul că Dobrogea intră sub domninaţie otomană după campaniile din 1419—1420, iar Moldova nu 
intrase încă în sfera directă de interese a turcilor. Singura posibilitate teoretică ca Filippo Scolari să fi 
ajuns pe pămîntul Moldovei era campania lui Sigismund de Luxemburg împotriva acesteia în februarie 
1395. Dacă tînărul floretin, intrat de curînd în slujba regelui l-a însoţit în Transilvania, atunci el a făcut 
parte şi din armata care încerca să impună acestei ţări un domn favorabil lui Sigismund; campania 
eşuează însă, iar lipsa oricui izvor lasă ipoteza în suspensie. 

Această prezentare a principalelor momente şi acțiuni intreprinse de către Filippo Scolari în, 
din, şi pentru ţinuturile româneşti în primul sfert de veac XV, mărturiseşte implicarea completă a 
comitelui de Timiş în viaţa politică a acestora, în acord cu scopul primordial al acţiunilor intreprinse: 
consolidarea economică, socială, politică şi militară a ținuturilor şi realizarea unităţii de acţiune a 
popoarelor de la Dunărea mijlocie şi de jos pentru oprirea ofensivei otomane la porţile continentului. 


NOTE CAPITOLUL VIII 


l Au apărut pînă acum doar cîteva articole şi studii care au ca subiect activitatea sa: Adolf 
Armbruster, Un aliat italian al domnilor români — Pippo Spano, în M I, an XI, nr. 2/119/. Bucureşti, 
1977, p. 42—44; loan Haţegan, Pippo Spano şi lupta antiotomană în Banat în primele decenii ale 
secolului al XV-lea, în Studii şi comunicări de etnografie şi istorie locală, vol. II, 1977, Caransebeş, p. 
389—402; idem, Banatul şi începuturile luptei antiotomane (1389—1426), Rolul lui Filippo Scolari, 
în RI, tom 31, nr. 6, Bucureşti, 1978, p. 1025—1839. 


2 Menţiunile sumare, prezentate în capitolele precedente, se referă totuşi la două mari aspecte: 
prezenţele comitelui în districtele româneşti cu diferite prilejuri, sau a reprezentanţilor acestora pe 
lîngă sine şi respectiv prezența masivă a contingentelor militare ale acestora la campaniile conduse de 
către comitele de Timiş. 

Continuatoare ale vechilor forme de viaţă şi organizare românească, voievodate şi cnezate, 
aceste formaţiuni amintite de documentele medievale cu termenul latin de „districtus”, se dezvoltă 
îndeosebi în a doua jumătate a secolului al XIV-lea. În Banat numărul lor depăşeşte cifra de 30, opt 

dintre acestea obţinînd şi însemnate privilegii, corespunzătoare autonomiei interne: Caransebeş, Lugoj, 
Comiat, Bîrzava, Ilidia, Caraşova, Almăj şi Mehadia. 

3 Cunoscut în cîteva aspecte şi tratat ca în literatura istorică maghiară şi română; acestea nu 
cuprind însă toate aspectele acestor legături. Marea majoritate a biografilor lui lancu expediază 
subiectul în cîteva rînduri în care stipulează doar prezenţa la curtea lui Pippo şi eventuala participare 
militară comună a celor doi. Excepţii pot fi considerații Mihail R. Dan, Un stegar al luptei 
antiotomane, lancu de Hunedoara, Bucureşti, 1974 şi Elekes Lajos în Mátyás király emlékkönyv 
születésének 500 éve, Budapest, 1940, vol. I. 

4 Mátyás király emlékkönyv, 1, p. 21. 

5 Excepție pot fi considerate cele două studii ale lui Banfi Floris, Filippo Scolari és Hunyadi 
János, şi Hunyadi János itáliai tártozkodása. 

6 Hurmuzaki, 1/2, p. 752. 

7 Banfi Florio, Filippo Scolari és Hunyadi János, p. 7, citează în sensul acestei exagerări a 
vîrstei lui Iancu lucrarea lui Czimer Károly, A magyar királyok udvari katonái a XI-XV században, p. 
44; acesta îl consideră pe Iancu participant şi la luptele cu Veneţia dintre anii 141 1—1412. 

8 În cîteva lucrări referitoare la Iancu apar şi numele cîtorva (nu întotdeauna aceiaşi) demnitari 
la curtea cărora a servit Iancu de Hunedoara. Printre primii figurează şi despotul sîrb Stefan Lazarević; 
în imediata sa apropiere. fie înainte fie după, figurează şi Filippo Scolari. Faptul că ambii sînt situați în 
fruntea listelor, indică tinereţea lui Iancu şi începutul urcării treptelor sociale. 

9 Pentru arta militară a lui Iancu, una dintre cele mai bune lucrări din întreaga bibliografie 
Mihail P. Dan, Un stegar al luptei antiotomane lancu de Hunedoara; autorul sintetizează cu claritate 
împrumuturile primite de Iancu de la comitele de Timiş, florentinul Scolari. 

10 Nici unul dintre izvoarele consultate nu indică vreo luptă anume sau an în care lancu să fi 
participat sub comanda lui Pippo; dar cine se gîndea să enumere printre cei viteji în lupte pe paji, 
scutieri sau pe alţi tineri care îşi făceau astfel ucenicia armelor? 

11 Afirmația este întîlnită la următorii: J. Bracciolini, op. cit., p. 179; D. Mellini, op. cit., p. 
63; A. Caprioli, op. cit., p. 49; Wenczel Gusztav, Ozorai, p. 71; Elekes Lajos, Hunyadi, Budapesta, 
1952, p. 89; Camil Mureşan, Iancu de Hunedoara, Bucureşti, 1968, p. 46. 

12 Csapodi Csaba, Hunyadi János és Poggio Bracciolini; Thomas de Tonellis, Pogii 
Epistolae, Florența, 1859, vol. II, reproduce și scrisorile adresate de Poggio lui Iancu. 


13 Banfi Florio, Il Bancheto di Filippo Scolari, în Illustrazione Toscana, an X, 1932, nr. 2. 
14 Idem, F ilippo Scolari és Hunyadi János, p. 7. 
15 Ibidem. 


16 Tommasso Tonelli (Thomas de Tonellis latinizat), Vita di Donato Acciaioli descritta da 
Antognio Segni, Firenze, 1841, p. 42, şi Banfi Florio, Filippo Scolari és Hunyadi János, p. 8. 


17 Wenczel Gusztav, Okmánytár, Pesty, Krassó, Szörényi, Szörényi kerületek, Georg Fejer, 
op. cit., X/1—3, Pesta, 1844. 


18 Wenczel Gusztav, Okmánytár, p. 240—241. 
19 Pesty, Szörényi kerületek, p. 59—62. 
20 Idem, p. 54. 


21 Ortvay, op. cit., p. 422; Waydafalva înseamnă de fapt satul voievodului sau pe scurt 
Voivozi. La data emiterii documentului se pare că Toma era încă în viață, dar nu ştim dacă mai 
stăpînea sau nu posesiunile cu vechiul drept de voievod. În nici un caz fiul său nu mai avea acest 
drept, ceea ce îndreptățește ideea că a fost pierdut între timp. 


22 Idem, p. 398—403. 


23 Pesty, Krassó, II, p. 11 face şi un scurt istoric al familiei, Wenczel Gusztav, Okmánytár, p. 
226 transcrie un act al comitelui din 2 februarie 1409 pentru fapte din 1408 şi ianuarie 1409. 

24 Wenczel Gusztav, Okmánytár, p. 216; documentul se referă la amînarea proceselor şi a fost 
emis la 30 ianuarie 1409 la Cuvin, localitatea unde Pippo supraveghea situaţia din Serbia; nu se ştie 
dacă la termenul respectiv campania era încheiată sau doar întreruptă. 


25 Ortvay, op. cit., p. 587—588; vicecomite era Emeric de Baronya care îi succedase lui Petru 
de Derechke. 

26 Idem, p. 574—576; La 9 martie 1422 capitolul din Cenad cofirmă faptul că Stanislav se 
afla în Cehia alături de Pippo. La 27 mai 1424 acesta era deja castelan de Zaad în slujba aceluiaşi 
Pippo, cf. p. 581—582. 


27 Wenczel Gusztav, Okmânytăr, p.18; un scurt istoric al familiei la Pesty, Krassó, IVI, 
p.186—191. 


28 Eudoxiu Hurmuzaki, op. cit., 1/2, p. 465—466. La 23 august 1409 comitele de Timiş 
confirmă actul de împăcare dintre cele două familii: Duboz şi Gherteniş. 


29 Pesty-Ortvay, op. cit., p. 420; documentul este emis din Udine de către Sigismund de 
Luxemburg, prin intermediul lui Filippo Scolari. 


30 Pesty, Krassó, III, p. 282 care reproduce actul prin care Pippo interizce mutarea iobagilor 
acelor nobili care au căzut în luptele din Bosnia. Wenczel Gusztav, Okmânytâr, p. 420, 429 şi 618, 
publică trei documente în care, la 9 septembrie 1417, 17 iunie 1424 şi 27 aprilie 1426, comitele de 
Timiş intervine în favoarea văduvei lui Iacob. 


31 Pesty, Szörényi, III, p. 17 dă judecata comitelui, iar la p. 18 acordul regelui, din 8 iunie 
1411. 


32 Traian Popa, Familia Mîtnic, în Banatul de altădată. Studii istorice, vol. I, Timişoara, 
1944, p. 526—538. Vezi participarea unui Bogdan de Mîtnic la luptele de sub Severin la 1419 şi 1420 
la Nicolae Iorga, Istoria Românilor, IV, p. 10. 


33 Eudoxiu Hurmuzakim op. cit., I/2, p. 530—531. 

34 Ibidem, nota 38. 

35 Ortvay, op. cit., p. 456. 

36 Pesty, Krassó, III, p. 265—266. 

37 Ortvay, op. cit., p. 528—529. 

38 Idem, p. 582—583; document din 17 iunie 1424. 

39 Idem, p. 518. 

40 Pesty, Krassó, III, p. 249—250. 

41 Mihail P. Dan, Un stegar, p. 69. 

42 Ortvay, op. cit., p. 357, document din 1 septembrie 1405. 


43 Wenczel Gusztáv, Okmánytár, p. 419; document emis din Lipova de către Pippo în 
favoarea Margaretei, soția lui Vasile, fiul lui Ioan de Lăpuşnic şi fiica lui Ladislau, fiul lui Nexe 
(Neacşu ?), de Bel. 

44 Pesty, Krassó, II, p. 284—287; document emis la Timişoara în 7 martie 1418. 

45 Kemény József, Magyar hazánkban létezö oláhok hajdani vajdasâgaikrol, în Uj Magyar 
Muzeum, vol. II, Cluj, 1854, p. 125—126. 

46 Ortvay, op. cit., p. 513—514. Actul de donație al lui Philipp de Korogh este emis la 13 mai 
1415, dar se referă la o judecată anterioară a comitelui de Timiş; la acea dată Pippo era încă la 
Constanța. 

47 Idem, p. 601—602. 

48 loan Mihaly de Apşa, op. cit., 1900, p. 127; la 5 februarie 1404 cînd se emite acest 
document, prin intermediul lui Pippo, acesta era doar comite al cămării sării regale. 

49 Pesty, Szörényi kerületek, p. 51—58. 

50 Pentru misiunile îndeplinite de el a se vedea Pesty, Krassó, III şi Ortvay, op. cit., perioada 
cuprinsă între anii 1404—1420, unde sînt publicate cîteva documente revelatoare pentru istoria acestei 
familii şi raporturile ei cu Pippo. 

51 Un anume Brancaleone este amintit la Florența în anul 1280 ca unul dintre membrii 
familiei Buondelmonti. Sf. Cinestrini, op. cit., p. 186. Să fie oare acest Biancolino (Biancaleone sau 
Brancaleone) un urmaş al aestuia sau este doar o coincidență de nume? 

52 Wenczel Gusztav, Okmánytár, p. 622—623; document emis de Sigismund de Luxemburg 
în anul 1428 în care aminteşte şi laudă strădaniile depuse atîta timp de către Pippo pentru exploatarea, 
transportul şi comercializarea sării. 

CAPITOLUL AL IX-LEA 
FILIPPO SCOLARI IN CONŞTIINŢA EUROPEAN- 


Un ipotetic bilanţ al tumultoasei existenţe a florentinului care şi-a legat destinul de poporul 
român în mijlocul căruia şi-a petrecut majoritatea timpului, în calitatea de comite de Timiş, nu va 
putea ocoli sau omite întrebările prin ce anume a reuşit acest oştean cu o reputaţie de excepţie să 
rămînă în conştiinţa locuitorilor ţărilor pe care le-a străbătut? Căror scopuri şi-a închinat viaţa şi ce a 
reuşit să lase în urma sa? Care i-au fost reuşitele şi minusurile? Acestora, treptat, le-a dat răspuns 
timpul, iar cele peste şase veacuri care au trecut de la naşterea sa mărturisesc mai bine decît orice 
persistenţa personalităţii sale în memoria colectivă europeană. 

Filippo Scolari era în primul rînd un produs al secolului, a Italiei şi al oraşului său natal, 
Florenţa, fiind născut şi crescut în ambianța sfirşitului de secol XIV. Comparativ cu alți mulți 
contemporani, specializaţi în arta războiului, Scolari s-a detaşat de simplul condotier, prin polivalenţa 
activităților desfăşurate, dovedind aceleaşi reale aptitudini şi realizări majore în politică, diplomaţie, 
armată, economie, finanţe, administraţie şi cultură. Toate aceste domenii se întrepătrund într-atât încît 
nu se pot face diferențieri nete între ele la Filippo Scolari, şi nici nu este facil a stabili o preponderență 
a vreunuia. Pippo Spano a rămas atît în conştiinţa păturii nobiliare cît, mai ales, a celor de jos, a 
popoarelor în mijlocul cărora a trăit şi acţionat în lupte cu sprijinul efectiv al acestora. Dacă învățații 
Europei l-au menţionat în scrierile lor, popoarele i-au perpetuat numele şi faptele de arme în cîntecele 
şi legendele lor. 

Se pot distinge două perioade majore ale prezenţei sale în conştiinţa europeană. Prima dintre 
ele cuprinde secolele XV—XVI, iar cealaltă secolele XIX—XX. Dacă meritele sale au stârnit în mod 
direct şi nemijlocit interesul contemporanilor şi urmaşilor imediaţi, ceea ce a avut ca urmare şi a 
apariţiei primelor biografii, menţionarea în cuprinsul diferitelor cronici, etapa următoare (secolele 
XIX—XX) îl reclamă, îl cunoaşte şi-l revendică tocmai ca urmare a acţiunii de redeşteptare națională. 
În afara hotarelor italiene, după încetarea sa din viață, popularitatea comitelui de Timiş începe să scadă 
pe măsură ce se producea în sud-estul european, instalarea definitivă a turcilor otomani, care de pe 
noile baze porneau spre centrul continentului, aservirea Țărilor Române, transformarea în paşalic a 
regatului Ungariei şi atacurile insistente ale turcilor asupra Austriei, marchează sfîrşitul acelei prime 
etape. Chiar şi lucrările lui Domenico Mellini, la cumpăna dintre veacurile XVI—XVII, scrise tocmai 
pentru a-l face cunoscut italienilor pe florentin, evidenţiază acest fapt. 

Revenirea în istoriografie a viteazului apărător al creştinilor de la Dunărea mijlocie şi 
inferioare, adică punctul de plecare a celei de-a doua etape de cunoaştere complexei personalităţi a lui 
Filippo Scolari poate fi considerat anul 1843, odată cu începerea publicării diverselor materiale 
arhivistice în „Archivio Storico Italiano”; consemnarea sa în diverse lucrări anterioare fiind sporadică 
nu contrazice această afirmaţie. Activitatea istoricului Gusztav Wenczel, întinsă pe mai bine de un 
sfert de secol (1859—1884), îl readuce pe Pippo în atenţia popoarelor Europei sud-estice şi a 
Balcanilor. Diferitele lucrări despre „spanul” bănăţean prin adopţiune apărute la intervale şi ţări 
diferite, nu depăşesc nici pînă astăzi cele două realizări citate, dar au meritul de a fi familiarizat 
cititorii cu cadrul general al activităţii sale. 

În filele acestui capitol final îi vom urmări evoluţia şi contribuţiile în funcţie de domeniile de 
activitate datorită cărora a intrat în contact cu istoria diverselor popoare. Prin amploare şi diversitate se 
detaşează raporturile şi ingerinţele în istoria popoarelor italian, maghiar? şi română, urmate mai apoi 
de sîrbi4, bosnieci, bulgari, cehiS,slovaci, poloni, germani6, etc. 

Pe plan militar, imaginea lui Filippo Scolari a persistat în timp prin numărul şi valoarea 
victoriilor sale antiotomane. Sosit la Dunărea mijlocie şi de Jos în perioada crizei interne otomane, 
Pippo a beneficiat de cîțiva ani de linişte, interval în care şi-a pregătit o oaste considerabilă, reuşind 
apoi să obţină un şir întreg de victorii în urma cărora a consolidat linia „Dunării creştine”, deşi în 
ciuda înfrîngerilor succesive suferite, ofensiva turcilor spre şi peste Dunăre a fost reluată. I se pot 
atribui cîteva merite deosebite pe acest front: amprenta strategico-tactică personală a celor aproape 20 
de bătălii; strădania de unire a forţelor creştine riverane Dunării în lupta împotriva turcilor otomani; 
pregătirea unor viitori comandanţi de oşti de certă valoare, dintre care s-a detaşat Iancu de Hunedoara; 
adaptarea tacticii de luptă celor mai noi percepte ale vremii sale — arta militară a condotierilor italieni 
— măsură prin care sparge tiparul învechit al procedeelor de atac şi apărare întreprinse cu masive şi 
greoaie formaţii de luptă. 

Arta militară a lui Filippo Scolari poate fi urmărită mai puţin din relatări directe, cît mai ales 
ea poate să fie dedusă din sumare date şi referiri la metodele aplicate ulterior în acelaşi spațiu 


HATEGAN - SCOLARI 91 


geografic de „învăţăcelul său”, Iancu de Hunedoara. Deşi acesta reuşeşte să-şi depăşească maestrul”, 
lui Pippo îi rămîne meritul de a fi întiiul care a adus în zona dunăreană noi percepte tactice. În cîteva 
cuvinte contribuţia sa poate fi rezumată la: alcătuirea armatei din trupe de categorii diverse inclusiv 
cavalerie uşoară, pedestrime şi formaţii auxiliare; manevrabilitatea mare a acestora; apariţia primelor 
detaşamente de mercenari, ca element de stabilitate şi permanentizare a noilor cunoştinţe militare; 
lărgirea componenţei sociale prin participarea masivă a micii nobilimi, cnezilor, ţărănimii. Ultima 
categorie socială i-a asigurat un element care lipseşte din componenţa armatei feudale în genere: 
ataşamentul luptătorilor la acţiunile antiotomane datorită cointeresării şi participării lor directe; în 
acelaşi sens pozitiv trebuie să fie amintită stabilitatea şi componenţa militară a trupelor conduse de 
comitele de Timiş, formaţii recrutate în cea mai mare parte din populaţia românească a Banatului. 

Campaniile sale desfăşurate în Banat, Serbia, Muntenia, Bulgaria sau Bosnia au beneficiat de 
acest complex grupaj de categorii de luptătorii favorabil în bătălii cu oşti „clasice” feudale şi ecoul în 
timp le dovedeşte utilitatea. În cadrul prezenţei sale militare din Balcani, doar Bosnia cunoaşte două 
planuri de acţiune diferite. Primul se referă la participarea, într-o primă etapă, în calitate de comandant 
al armatelor regale, luptînd pentru instaurarea supremaţiei lui Sigismund asupra ţării; cea următoare, 
de la mijlocul deceniului II, este subordonată în principal respingerii campaniilor otomane de aici şi 
asigurarea alianței Bosniei cu tabăra creştină. Lipsa de adeziune a populaţiei bosniace la aceste 
încercări de subordonare politică şi militară explică şi majoritatea înfrîngerilor suferite de armatele 
regale în aceată ţară sud-dunăreană şi consolidarea puterii otomane. 

Revenind la desfăşurarea propriu-zisă a bătăliilor purtate în aria dintre Carpaţi şi Dunăre, 
trebuie subliniată predilecţia lui Scolari pentru utilizarea cavaleriei uşoare. Izvoarele avansează cifre în 
jur de 10—15.000 luptători pentru aceste trupe, provenite din rîndurile populaţiei locale. Sînt 
cunoscute şi metodele pregătirii acestora: în timpul iernii se făcea concentrarea în zona sudică a 
Banatului, în preajma Dunării, astfel încît primăvara armata putea face față cu succes atît unor 
incursiuni turceşti la nordul fluviului, cît şi unor campanii proprii sud dunărene, sau est carpatine. 

Dintre calitățile comandantului de armate Filippo Scolari sînt reţinute: autoritatea completă 
asupra trupei atît în cantonamente cît şi în campanii; excepţiile s-au consumat cu prilejul încheierii 
primei campanii împotriva Veneţiei 1411—1412 şi cu prilejul celei de-a doua cruciade antihusite, 
cauzele fiind diferite: în prima situaţie, prada bogată obținută de oşteni îi făcea să fie preocupată dar de 
ducerea la casele lor a bogățiilor acumulate, neriscînd să îşi piardă viaţa tocmai cînd au intrat în 
posesia unor importante valori materiale, iar în cea de-a doua armată „cruciată” alcătuită din trupe de 
jaf nu face faţă rezistenţei dîrze a populaţiei cehe. Din sumare consemnări se poate deduce că Pippo nu 
permitea excese ale trupelor pe seama populaţiei din zona de operațiuni, după cum cere aceloraşi 
soldați prudenţă, modestie şi utilitate maximă în lupte, combătînd temeritatea gratuită şi insolenţa. 

Trebuie remarcată şi prezența multor italieni în cadrul acţiunilor sale militare. Alături de 
fratele său Matteo, de veri şi nepoți, cifraţi la cîteva zeci, sosesc cîteva sute de luptători din Italia, care 
în răstimpuri de pace ocupă funcţii diverse pe lîngă comite. Cei mai mulți constituie partea activă, a 
oştirii remarcată în diversele campanii şi promovați în ierarhia militară pînă la funcţii înalte, cum au 
fost acei Lamberteschi şi di Colle. O altă categorie o reprezintă meşterii constructori, inclusiv arhitecţi 
militari, veniţi în număr mare la curtea sa şi folosiţi atît pentru ridicarea unor construcţii civile sau 
ecclesiastice, cît mai ales pentru reconstrucţia cetăților nord-dunărene din zona Banatului; majoritatea 
acestora sînt refăcute acum în sistemul bastionar italian, expresia avansată a conceptelor strategice ale 
vremii sale. 

În sfîrşit, un ultim, dar nu mai puţin important, aspect al rolului său militar îl reprezintă 
participarea, cu rang de unic comandant al armatelor regale, la diverse campanii în Europa Centrală 
împotriva Veneţiei, Cehiei, Moraviei, etc., războaie care l-au făcut cunoscut şi apusului, conferindu-i 
acea dimensiune europeană a reputatului conducător de oști. În acelaşi context trebuiesc situate şi 
planurile sale cu privire la noi campanii în Italia, rămase în stadiu de proiect. Dacă pentru 
împrumuturile din tehnica şi tactica condotierilor italieni există mărturii convingătoare, pentru 
eventualele învățăminte de ordin militar trase de către Filippo în urma primelor cruciade antihusite nu 
se ştie nimic. Pentru lancu de Hunedoara există însă date certe asupra preluării unor metode husite de 
luptă; şi Pippo a luptat împotriva aceloraşi husiţi şi este cert că a învăţat ceva din dirza rezistenţă care i 
s-a opus în Cehia. Comparînd şirul şi amploarea victoriilor sale de după 1422 cu cele de dinainte de 
acel an se observă diferenţa calitativă dintre ele; măcar o mică parte poate fi din succesul său pe 
cîmpul de luptă atribuită şi experienţei acumulate în decursul multelor bătălii. 

Aprecierile diverşilor autori asupra calităţilor de renumit comandant de oşti şi prestaţiilor sale 
militare de mare efect, sînt semnificative. Primul să biograf îl compară, evident ca o figură de stil, cu 

celebrul general bizantin Belizarie, (c. 504—565) iar Polidori îl apreciază ca fiind cea mai mare glorie 
militară din istoria florentină. Cît priveşte istoricii maghiari aceştia îl consideră ca valoare, al doilea 
comandant militar al lui Sigismund de Luxemburg, după voievodul transilvan Ştibor. Exprimate la 
intervale de secole, caracteristicile reflectă cu fidelitate evoluţia gîndirii istorice de la un veac la altul, 
dar rămîn laudative în genere obiective. 

Pentru Țara Românească, prezența militară a lui Pippo Spano în Banat a însemnat o 
completare şi continuare remarcabilă a acţiunilor antiotomane intreprinse de Mircea cel Bătrîn. După 
dispariţia marelui domnitor, la 31 ianuarie 1418, atît Mihail I cît şi Dan al II-lea s-au putut menţine pe 
tronul basarabilor cu ajutorul românesc din Banat. Pippo Spano a fost realmente factorul de stabilitate 
care a permis menţinerea acelui statu quo politico-militar, la nordul Dunării de Jos pînă la apariţia 
marilor conducători de oşti de la mijlocul secolului al XV-lea, care s-au opsu cu fermitate asalturilor 
repetate ale oştilor Înaltei Porţi otomane. 

În strînsă legătură cu domeniul militar se situează activitatea politică şi diplomatică 
desfăşurată de acelaşi comite, extinsă pe durata a mai bine de două decenii. Primordiale au fost 
acţiunile sale din regiunea Dunării de Jos, în care comitele de Timiş a mijlocit încheierea unor 
importante acorduri şi alianţe antiotomane între Ungaria, Țara Românească şi Serbia. Între anii 
1406—1426 Pippo era catalizatorul tuturor încercărilor şi reuşitelor de apropiere dintre domnii 
Munteniei şi regele Sigismund de Luxemburg. 

Totodată şi cele patru înţelegeri dintre Ungaria şi Serbia din anii 1404, 1408, 1411 şi 1426 au 
fost mijlocite direct de Pippo, la care se adaugă, şi apropierea politicii Serbiei de aceea a Țării 
Româneşti. 

Felurite raporturi diplomatice cu centrul şi apusul continentului, l-au pus pe Filippo Scolari în 
legătură directă cu scaunul papal şi tronul imperial, în perioada anilor 1410—1426. Mai mult chiar, el 
a devenit principalul consilier al lui Sigismund de Luxemburg pentru probleme italiene, dar şi pentru 
restul ţărilor din apus. 

Printre domeniile sale de activitate care se bucură de o mai mică audienţă, deşi realizările 
obţinute de comite au fost remarcabile, se numără cel economico-financiar şi administrativ. Să nu 
uităm că Filippo Scolari debutează pe scena istoriei reliefîndu-se ca om de finanţe, în primul său 
deceniu de activitate în regat serviciile i-au fost exclusiv de această natură, şi doar mai tîrziu au 
continuat şi completat celelalte realizări. Calitățile native şi cunoaşterea perfectă a mecanismului 
financiar îl fac pe Pippo să ajungă a fi deţinătorul principalelor pîrghii economice ale curţii regale, 
inclusiv ale regatului: comite al cămării sării, al minelor de aur şi argint, vistiernic şi mare vistiernic. 
Stabilitatea pe durate lungi de timp în aceste funcţii certifică realizările notabile obținute, justificînd nu 
fără temei, aprecierile repetate ale lui Sigismund de Luxemburg. 

În îndeplinirea atribuţiilor sale Filippo Scolari a intrat în legătură cu aproape toate ţinuturile şi 
popoarele regatului cunoscînd, poate ca nimeni altul, organizarea social-economică şi modul lor 
specific de acţiune. În vremuri de război ordinea cronologică a acestor raporturi este completată de cea 
a importanţei faptelor săvîrşite iar avantajele bilaterale rezultate completează imaginea şi dimensiunea 
reală a comitelui. 

Ca administrator, Pippo fusese în primul rînd prezent în teritoriile româneşti, ca şi în aria de 
tangenţă cu acestea. Indiferent de zonă, Pippo dovedeşte aceleaşi calităţi: cunoaşte perfect situaţia 
generală şi pune în aplicare decizii energice şi juste. O menţiune specială se cuvine pentru activitatea 
sa în Banat, zonă confruntată foarte frecvent cu primejdia otomană şi în care comitele a luat un 
complex de măsuri militare, economice şi sociale care i-au asigurat ținutului bănăţean dezvoltarea 
aproape nestînjenită. 

Prin varietatea preocupărilor sale culturale se certifică integrarea lui în rîndul personalităților 
de seamă ale epocii, fiind un om al renaşterii. lar aprecierea care circula în oraşul său natal, Florenţa, 
la adresa acţiunilor globale ale lui Filippo Scolari: „tu ai mai multă încredere în spusele tale decît 
aveau ungurii într-ale lui Pippo” certifică calităţile acestui personaj de excepţie. 

Filippo Scolari rămîne o prezenţă vie, interesantă şi complexă a Europei centrale şi sud-estice 
la întretăierea secolelor XIV şi XV. 


NOTE CAPITOLUL IX 

1 Bibliografia italiană a fost detaliată la cap. II notele 1,2,3,5,7,12; cap. III nota 12; cap IV 
notele 4,21,28; cap. VI notele 5 şi 9; cap. VIII nota 12. In afara titlurilor menționate în aceste note, din 
bibliografia referitoare la Filippo Scolari menționăm: dintre contemporanii săi pe Ugolino Verini, De 
laudibus Philippo Hispani Florentini, în Abel Jenö, Olaszországi XV. századi költök Mátyást dicsöitö 

miivei, Budapesta, 1890, p. 349—350. şi Philippo Villani, Liber de Civitatis Florentiae Famosis 
Civibus, ediţia G.C. Galleotti, Florenţa, 1847. Dintre urmaşi menţionăm selectiv pe Aliprando 
Caprioli, Ritratti di cento capitani illustri colli loro fatti in guera brevemente acritti intagliati di..., 
Roma, 1596; Ritratti et Elogii di Capitani Illustri, alle spese di Pompilio Totti Librara, Roma, 1635; 
Jacoppo Gaddi, Elogiographus, scilicet Elogia omnigeno, Florența, 1637; Fernando L. del Migliore, 
Firenze Illustrata, Florenţa, 1684; Marco Lastri, Serie di ritratti d'uomini illustri Toscani con gli elogi 
istorici, vol. ILII, Florenţa, 1768; Idem, Elogi degli uomini illustri Toscani,vol. I—II, Lucca, 1771; 
Marco Bandini, Specimen litteraturae Florentiae saec. XV, vol. I—II, Florența, 1751; Vespasiano da 
Bistici, Vitae CIII Virorum Illustrium qui saeculo XV existerunt, ediție Mai Angelo, Roma, 1839; 
ultima ediție cu titlul Vita di uomini illustri del seculo XC, a fost îngrijită de P. d'Ancona şi E. 
Aeschlimann, Milano, 1951, Figura lui Filippo Scolari este menționată şi în Enciclopedia Italiană, vol. 
31, Roma, 1936, p. 192. Ultima lucrare care se ocupă de Pippo Spano este cea scrisă de Curzio 
Ugurgieri della Berardenga, Avventurieri alla conquista di feudi e corone, Florența, 1963, pag. 117— 
245. 


2 Din bibliografia maghiară, titlurile folosite sînt detaliate în cap. II notele 4 şi 22; cap. III 
notele 12, 45, 65; cap. VII notele 17,20,23,26,29,31,34,37; cap. VIII notele 3,7,13. Dintre toți aceştia 
studiile fundamentale au fost date de Wenczel Gusztáv şi Bánfi Flóris. În afara celor două lucrări 
menţionate ale lui Wenczel Gusztáv mai adăugăm aici Ozorai Pipó, magyar târtemelmi jellemrajz 
Zsigmond királyi korából, publicată iniţial în Magyar Akadémiai Ertesită, Budapesta, 1859 şi 
republicată cu acelaşi titlu în volum la Pesta, 1863; Ezernegyszăzhuszonhărom-ezernegyszăzhuszonhet 
(1423—1427). Okmányi függelék Ozorai Pipo jellemrajzăhoz, în Magyar Akadémiai Ertesito, Pesta, 
1859, care stă la baza culegerii de documente publicată în Történelmi Tár, Budapesta, 1884. Figura lui 
Scolari (Ozorai Pip6) este prezentă în foarte multe lucrări de istorie publicate în ultimul secol şi 
jumătate în Ungaria, imposibil de detaliat în paginile de faţă. O contribuţia deosebită aduce lucrarea 
Ozorai Pipo Emlékezete, apărută la Szekszárd în anul 1987 prin studiile excelente ale lui Engel Páll (p. 
53-88) Feld István — Koppány Tibor (p. 89-96) şi Nagy Emese (p. 97-106). Lor li se adaugă 
numeroasele studii asupra săpăturilor arheologice de la cetatea Ozora, coordonate de Feld Istvân. 


3 Bibliografia română a fost detaliată în cap. III nota 5; cap. IV notele 16 şi 36; cap. V notele 
10,23,24,37; cap. VI notele 5,27,34,41,57,70,94; cap. VII notele 10,21; cap. VIII notele 3 şi 9. 


4 Singura lucrare cunoscută nouă din bibliografia sîrbă care îl are ca subiect pe Filippo Scolari 
este cea scrisă de Stanoje Stanojevic, Pipo Spano, prilog srpskog istorij pocetkom XV veka, publicată 
în prosvetnîi Glasnik slujbeni-list ministarstva prosvete i trkvenih poslova kralevine Srbije, Belgrad, 
an XXII, 1901, nr.1, p. 594—600, şi republicată în acelaşi an ca extras. Pentru persistența numelui lui 
Filippo Scolari în tradiția populară sîrbă, bosniacă etc. sub forma „Filip Madarin” a se vedea Tomislav 
Maretic, Naša narodna epika, Zagreb, 1909, p. 129—130; C. Ciojkovic, Pivannia crnogorska i 
herțegovacka, Leipzig, 1837, p. 91; Vuk Karadic, Srpske narodne pesme, vol. II, Viena, p. 59 şi 80. 
Aceiaşi discuție, în maghiară, la Szegedi Rezsö, A Dél szláv népköltészet „Filip Madarin”-ja, în 
„Etnographia”, serie nouă, Budapesta, 1914, p. 292—298; figura sa este amintită şi în Enciklopedija 
Jugoslavije, vol. 6, Zagreb, 1965, p. 502. 


5 Bibliografia cehă, referitoare exclusiv la războaiele husite detaliată la cap. VI, nota 25. 


6 Bibliografia germană care foloseşte numele lui Filippo Scolari în proporții însemnate a fost 
detaliată la cap. II, nota 11 cap. III notele 1 şi 41; cap. IV notele 2 şi 28; cap. V nota 13; cap. VI nota 
25 şi cap. VII nota 35. 


LISTA ABREVIERILOR 

A A R= Analele Academiei Române, București. 

A II A= Anuarul Institutului de Istorie şi Arheologie Cluj-Napoca. 

A S I= Archivio Storico Italiano, tomo IV-o, parte 1, Firenze, 1843. 

Cronici turceşti = Mihai Guboglu, Mustafa Mehmed, Cronici turceşti privind Ţările Române, 
Extrase, vol. I, Bucureşti 1966. 

E T T K= Értekezések a Történelmi Tudományok köréböl, Budapesta. 

Milleker= Milleker Bodog (Felix), A törökök elsö betörései Dél-Magyarországba Zsigmond 
és Albert királyok idejében. Keve és Krassó vármegyék megszünése 1393—1439, în Történelmi és 
Régészeti Frtesitö, XXIX, fasc. I—IV, Timişoara, 1913, p. 3—43. 

Ortvay= Ortvay Tivadar, Oklevelek Temesvármegye és Temesvár város történetéhez, col. I, 
Bratislava, 1896. 

Pesty, Krass6= Pesty Frigyes, Krassó vármegye története, vol. I—IV, Budapesta, 1881— 
1884. 

Pesty, Szărenyi= Pesty Frigyes, A Szörényi Bánság és a Szörényi vármegye története, vol. I — 
IV, Budapesta, 1877—78. 

Pesty, Szörényi kerületek= Pesty Frigyes, A Szörényi vármegye hajdani oláh kerületek, 
Budapesta, 1876. 

R I S B C= Revista Institutului Social Banat Crişana, Timişoara. 

R R H= Revue Roumanine d’Histoire, Bucureşti. 

S d A= Südost deutsches Archiv, München. 

S R I= Studii. Revistă de Istorie, București. 

T T= Történelmi Tár, Budapesta. 


LISTA HĂRȚILOR (nu au fost incluse pe Internet) 

întocmite de Ioan Haţegan 

harta nr.1: Campaniile italiene conduse de Filippo Scolari, 1411—1412. Va fi introdusă la 
cap. IV al lucrării. 

harta nr. 2: Bătălia de la Kutna Hora (21 decembrie 1421) după Frederick Heyman, John 
Zizka and the Hussite Revolution, New-York, 1969, p. 293. La cap. VI. 

harta nr. 3: Comitate sub jurisdicția lui Filippo Scolari, 1400—1426. Cap. IX. 

harta nr. 4: Călătoriile lui Filippo Scolari, Cap. IX. 


LISTA FOTOGRAFIILOR (nu au fost incluse pe Internet) 

1. Sud-estul Europei la începutul domniei lui Mircea cel Bătrin, după P.P. Panaitescu, Mircea 
cel Bătrîn, București, 1944. 

2. Filippo Scolari, frescă de Andrea del Castagno, după Gabinetto fotografico, 
Soprintendenza beni artistici e storici di Firenze. 

3. Filippo Scolari, portret de un artist anonim, sec. XVI, după Gabineto fotografico, 
Soprintendenza. .., Firenze. 

